Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
ឱពុកម្តាយរវល់ គ្មានពេលមើលថែកូន! កុំរំលងសាលា១នេះ អាចបង្រៀនក្មេងៗឱ្យចេះកិច្ចពីក្នុងដល់ក្រៅផ្ទះ	https://business-cambodia.com/articles/daughter-in-law-house-holding-school-	សម័យនេះមានឪពុកម្តាយជាច្រើនរវល់រកស៊ី ធ្វើការច្រើនដើម្បីកូន។ ក្នុងនោះក៏មានឪពុកម្តាយខ្លះមានក្តីបារម្ភពេល ដែលគ្មានពេលមើលថែកូនឱ្យបានដិត លើការអប់រំសីលធម៌ សុជីវធម៌ និងកិច្ចការងារក្នុងផ្ទះនានា ខ្លាចកូនមិនចេះអីធំឡើងពិបាក។   យ៉ាងណាមិញនេះលែងជាកង្វល់របស់ឪពុកម្តាយហើយ ខណៈ សាលាវិជ្ជាជីវៈកូនប្រសារស្រី  អាចជួយបង្រៀនក្មេងៗមួយចប់តាំងពីកិច្ចការក្នុងផ្ទះ ដល់ក្រៅផ្ទះ ដូចជាគេហកិច្ច ថ្នាក់បង្រៀនដាំបាយធ្វើម្ហូប ធ្វើកិច្ចការផ្ទះនិងអប់រំសីលធម៌សុជីវធម៌ទូទៅ ដោយឪពុកម្តាយអាចចំណាយពេលឱ្យកូនរៀនមួយថ្ងៃ១-២ម៉ោង ជាមួយគ្រូជំនាញនៅសាលានេះក៏បាន។   បើតាមស្ថាបនិកសាលាវិជ្ជាជីវៈកូនប្រសារស្រី និងជាគ្រូឯកទេសថ្នាក់អប់រំកុមារតូចបានថ្លែងប្រាប់ក្រុមការងារថា សាលានេះតែងទទួលក្មេងៗប្រុសស្រី ជាច្រើននាក់ ដែលពិបាកអប់រំចិត្តគំនិតនិងអាកប្បកិរិយាជាហូរហែ ក្រោយរៀនចប់ឪពុកម្តាយរបស់ពួកគេរីករាយណាស់ព្រោះកូនបានកែប្រែក្នុងកម្រិតមួយ អាចទទួលយកបានច្រើន ដោយពួកគេមានចរិតទន់ភ្លន់ជាមួយគ្រួសារនិងអ្នកដទៃជាងមុន។   បង្កើតឡើងជាង១០ឆ្នាំ សាលាវិជ្ជាជីវៈកូនប្រសារស្រីបច្ចុប្បន្ននេះ មិនត្រឹមតែបង្រៀនអប់រំក្មេងៗអំពីគេហកិច្ច វិជ្ជាមេផ្ទះ ហត្ថកម្ម សីលធម៌ក្នុងនិងក្រៅផ្ទះប៉ុណ្ណោះទេ។ សាលាក៏មានបង្រៀនថ្នាក់ចិត្តសាស្រ្តអប់រំកូនដល់ឪពុកម្តាយនិងថ្នាក់មុនរៀបការ សម្រាប់ស្រ្តីនិងបុរសដែលចង់កសាងសុភមង្គលឱ្យបានត្រឹមត្រូវក្នុងគ្រួសារផងដែរ។   ដូច្នេះប្រសិនបើលោកអ្នកមានតម្រូវការនិងចាប់អារម្មណ៍លើការអប់រំកូនតូច សម្រាប់អំពីជំនាញទន់ដ៏សំខាន់ពេញមួយជីវិតរបស់ពួកគេ លោកអ្នកអាចធ្វើការទាក់ទងទៅកាន់គេហទំព័រហ្វេសប៊ុកផ្លូវការ សាលាវិជ្ជាជីវៈ កូនប្រសាស្រី Daughter-in-Law House Holding ឬទូរស័ព្ទទៅកាន់លេខ 077 333 779 ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-23T10:20:00.277Z", "category": "ភាពជាអ្នកដឹកនាំ", "views": 51, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
លះបង់ការងារនៅអគារខ្ពស់ៗ! កញ្ញាម្នាក់នេះ ងាកមកធ្វើការងារសង្គម រហូតបើកបានអាជីវកម្មតូច១អាចជួយក្មេងស្រីរាប់សិបនាក់	https://business-cambodia.com/articles/story-green-lady-cambodia-owner-story-	ជាស្រ្តីមួយរូបដែលស្រឡាញ់ជីវិតបែបសាមញ្ញ កញ្ញា ហុក សុវណ្ណវត្តី ស្ថាបនិកសិប្បកម្មដេរ ខោរដូវ ជួយបរិស្ថាននិងសុខភាពស្រ្តី Green Lady Cambodia  ហ៊ានលះបង់ការងារនៅអគារខ្ពស់ៗ ដែលជាបុគ្គលិកប្រាក់ខែគួរសមម្នាក់នៅផ្នែកហិរញ្ញាវត្ថុ មកធ្វើការងារសង្គម ដើម្បីអាចជួយក្មេងៗនៅតាមជនបទជាច្រើននាក់។   កញ្ញា ហុក សុវណ្ណវត្តី បានថ្លែងប្រាប់ Business Cambodia ថាដំបូងឡើយកញ្ញាគឺជាបុគ្គលិកម្នាក់ធ្វើការងារនៅអគារខ្ពស់ៗជាច្រើន ក្នុងរាជធានីភ្នំពេញ ប៉ុន្តែកញ្ញាមិនបានរកឃើញថាខ្លួនឯងពេញចិត្តនឹងជីវិតបែបទីក្រុងនោះទេ។   នៅពេលមួយតាមរយៈអ្នកស្គាល់គ្នានិងអង្គការក្រៅរដ្ឋាភិបាលមួយ កញ្ញាក៏បានសាកល្បងចួលរួមកិច្ចការសង្គម ដើរតាមជនបទឡើងភ្នំជាដើមតូយ៉ាងដូចជាខេត្តសៀមរាបនោះ ដើម្បីអប់រំមនុស្សក្នុងសហគមន៍អំពីបញ្ហាសុខភាពនិងជីវភាពរស់នៅ។   ស្ថិតក្នុងវ័យ២៨ឆ្នាំ វត្តី ពិតជាបានរកឃើញថាខ្លួនឯងពេញចិត្តនឹងជីវិតជាមួយកុមារតាមជនបទនិងចង់ក្លាយជាចំណែកមួយជួយឱ្យពួកគេមានឱកាសច្រើនដូចជាក្មេងទីក្រុងដែរ។   ហេតុផលនេះក៏បានធ្វើឱ្យកញ្ញាសម្រេចចិត្តលាឈប់ពីការងារនិងដើរតាមសហគមន៍ ហើយសិប្បកម្មដេរខោរដូវពីក្រណាត់ បោកប្រើឡើងវិញបានជំនួសសំឡីអនាម័យរបស់ស្រ្តីក៏បានកើតឡើង ក្រោយពេលឃើញក្មេងស្រីៗនៅតាមជនបទខ្វះខាត ប្រដាប់ប្រដាអនាម័យស្រ្តី។   ខណៈនោះអង្គការក្រៅរដ្ឋាភិបាលដែលកញ្ញារួមការងារជាមួយ បានឱ្យកញ្ញាធ្វើខោរដូវនេះឡើងជាច្រើនសម្រាប់ក្មេងស្រី។ ដោយរៀនចេះពីអនឡាញនិងស្រាវជ្រាវពីបរទេសផង កញ្ញាក៏បានធ្វើខោរដូវនេះបាន ព្រមទាំងបានជួយបង្រៀនស្រ្តីនៅក្នុងសហគមន៍មួយនាខេត្តសៀមរាប ឱ្យអាចរកចំណូលបានពីការដេរខោរដូវនេះជូនដល់អង្គការ និងសម្រាប់កញ្ញាលក់លើអនឡាញផងដែរ។   ទន្ទឹមនឹងនេះអាជីវកម្ម ខោក្រណាត់រដូវជូយសន្សំសំចៃថវិកា ជំនួសសំឡីអនាម័យផ្លាស្ទិច Green Lady Cambodia ត្រូវបានអ្នកស្រឡាញ់សុខភាពនិងបរិស្ថានជាច្រើននាក់ចាប់អារម្មណ៍ទិញយកទៅប្រើប្រាស់ជាហូរហែ។    ដូច្នេះសម្រាប់អ្នកចាប់អារម្មណ៍ចង់ស្វែងរកទិញខោក្រណាត់ មិនជ្រាប ជួយសន្សំសំចៃ ជំនួសសំឡីអនាម័យបាន សូមទាក់ទងទៅកាន់ផេក Green Lady Cambodia  ឬស្វែងរកព័ត៌មានបន្ថែមលើវេបសាយ greenladycambodia.com ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-23T09:47:07.512Z", "category": "ភាពជាអ្នកដឹកនាំ", "views": 41, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ឈប់ធ្វើការឱ្យគេ ដឹកដៃបងប្អូន៣នាក់ ចេញរកស៊ី កញ្ញាសណា ប្រាប់វិធីគ្រប់គ្រងចិត្ត ពេលស្រ្តេ.សរឿងរកស៊ី	https://business-cambodia.com/articles/ktom-bombat-stress-business-owner-	ក្នុងស្ថានភាពសេដ្ឋកិច្ចមិនសូវអំណាយផល អ្នករកស៊ីភាគច្រើនរអ៊ូជួបបញ្ហាពិបាកក្នុងការរកចំណូល ពិបាកចាប់ភ្ញៀវ។ រីឯអ្នកធ្វើការវិញក៏មិនទាន់ហ៊ានចេញប្រឡូកអាជីវកម្មដែរ ដោយរង់ចាំពេលវេលាល្អក្នុងការចាប់ផ្តើម។   ទន្ទឹមនឹងនេះបើតាមបទពិសោធរបស់នារីវ័យ២៦ឆ្នាំម្នាក់ លាឈប់ពីការងារពេញម៉ោង ដឹកនាំបងប្អូន៣នាក់ទៀតចាប់ដៃគ្នា បើកហាងកាហ្វេបែបជនបទមួយបណ្តែតខ្លួនតាមបណ្តោយផ្លូវជាតិលេខ២ ត្រឹម២៥គីឡូពីភ្នំពេញ នាស្រុកបាទីខេត្តតាកែវ។       ម្ចាស់ហាងខ្ទមបំបាត់ស្រ្តេស កញ្ញា នៅ ថាត់ សណា ដែលបានលាឈប់ពីការងារជាបុគ្គលិកពេញម៉ោងអស់រយៈពេលជិត២ឆ្នាំ បានប្រាប់ក្រុមការងារចាបក្រហមដូច្នេះថា៖   «ជីវិតគឺជាបញ្ហា មិនថាយើងនៅធ្វើការឬចេញរកស៊ីទេ គឺវានៅតែជួបបញ្ហាអញ្ចឹងឯង ដូច្នេះបើយើងមិនសម្រេចចិត្តចាប់ផ្តើមអ្វី ដែលយើងស្រឡាញ់ពេញចិត្ត នៅខណៈពេលនេះ តើយើងត្រូវរង់ចាំដល់ពេលណាទើបល្អ?»។   នារីវ័យសម្បុរស្រអែម ស្រឡាញ់ជីវិតបែបស្រុកស្រែ រូបនេះបានបន្តឱ្យដឹងថា «ការរកស៊ីបច្ចុប្បន្ននេះទទួលស្គាល់ថាវាលំបាកនិងស្រ្តេសមែន ក្នុងរកភ្ញៀវថ្មីនឹងបង្កើនភាពច្នៃប្រឌិតថ្មីៗដើម្បីរក្សាភ្ញៀវចាស់ ប៉ុន្តែយើងមិនអាចធ្វើអ្វីបានឡើយ ក្រៅពីគ្រប់គ្រងហាងនិងចិត្តខ្លួនឯងឱ្យបានល្អបំផុត»។   ក្នុងនោះកញ្ញាបានចែករំលែកបទពិសោធផ្ទាល់ខ្លួន ដែលបានឆ្លងកាត់កន្លងមក តាំងពីនៅធ្វើការបណ្តើររកស៊ីបណ្តើរ និងផ្តាច់ខ្លួនមករកស៊ីទាំងស្រុងនោះថា ដើម្បីគ្រប់គ្រងស្មារតី ពេលស្រ្តេសរឿងរកស៊ីគឺត្រូវមាន៣ចំណុចសំខាន់ៗ៖   ទី១គឺត្រូវប្រាកដថារបរអាជីវកម្ម ដែលយើងកំពុងធ្វើគឺយើងបានស្រឡាញ់វាអស់ពីចិត្ត ទើបយើងអាចរឹងមាំនិងអត់ធ្មត់ជាមួយវាបានពេលជួបការលំបាក។     ទី២គឺត្រូវមានចំណេះជំនាញនិងជំនឿចិត្តខ្លាំង រកស៊ីអ្វីត្រូវមានជំនាញលើរបរនោះ ហើយត្រូវមានជំនឿចិត្តក្នុងការទទួលស្គាល់ការពិត។ នៅពេលលក់ដាច់មានភ្ញៀវត្រូវធ្វើឱ្យបានល្អ ហើយពេលស្ងាត់លក់មិនដាច់ ត្រូវប្រាប់ខ្លួនឯងថានេះជាពេលដែលយើងត្រូវអភិវឌ្ឍន៍ខ្លួន និងរៀបចំហាង អង្គុយគិតនិងកែអំពីចំណុចខ្វះខាតរបស់យើងឱ្យបានល្អ។   ទី៣គឺត្រូវគិតរកគំនិតនិងវិធីលក់ថ្មីៗ ទោះអាជីវកម្មកំពុងលក់ដាច់ក្តីលក់មិនដាច់ក្តី ត្រូវរិះរកមធ្យោបាយលក់ និងច្នៃប្រឌិតហាងជាប្រចាំ ទោះជាតិចតួចក៏ដោយក៏ត្រូវតែបន្ថែមឱ្យមានអ្វីថ្មីជាប្រចាំ។   សូមបញ្ជាក់ថាចាប់តាំងពីពេលដែលយកដីស្រែក្បែរផ្ទះ មកសង់ខ្ទមកាហ្វេ ពេលនេះខ្ទមបំបាត់ស្រ្តេស របស់កញ្ញា នៅ ថាត់សណា ដំណើរការបានជិត២ឆ្នាំ ព្រមទាំងបានបំបែកខ្លួនបានជា២សាខាហើយ ដោយមានប្អូនប្រុសពីរនាក់ទៀតជាអ្នកប្រតិបត្តិអាជីវកម្ម ឯកញ្ញាវិញជាអ្នកគ្រប់គ្រង៕       ផែនទីទីតាំង៖   ខ្ទមបំបាត់ស្រ្តេសសាខាទី១ លើទឹក៖ https://maps.app.goo.gl/21pnj838ffPBwXb98?   ខ្ទមបំបាត់ស្រ្តេសសាខាទី២ ផ្សារសំរ៉ោងយ៉ោង៖  https://maps.app.goo.gl/pmvaRkGE41PPKnTf9?g_st=ic   TikTok ៖ ខ្ទមបំបាត់ស្រ្តេស   Facebook Page: ខ្ទមបំបាត់ស្រ្តេស              អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-23T09:06:09.494Z", "category": "ភាពជាអ្នកដឹកនាំ", "views": 156, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
វ័យខ្ទង់៣០ឆ្នាំមិនទាន់សល់អី? មកដឹងស្នៀតទាំង៨ ក្រុមសេដ្ឋីចូលចិត្តធ្វើបំផុត ដើម្បីកសាងអនាគតធូរធារ	https://business-cambodia.com/articles/do-this-8-things-to-become-rich	ចូលដល់វ័យខ្ទង់៣០ឆ្នាំ មិនទាន់សល់អ្វីជាដុំកំភួន អាចជារឿងហានិភ័យមួយ។ ត្បិតបើចាយពេលនេះខុស អាចនាំវិប្បដិសារីយ៍ ទុក្ខទោសនៃទណ្ឌកម្មលុយ ព្រួយបារម្ភច្រើននៅវ័យចាស់ជរាមិនខាន។ ខាងក្រោមនេះ គឺជាស្នៀតទាំង៨ ដែលក្រុមសេដ្ឋីចូលចិត្តធ្វើបំផុត ដើម្បីកសាងអនាគតធូរធារ៖   ១/. ចំណាយលើខ្លួនឯងជាមុន   គោលការណ៍ជាមូលដ្ឋានក្នុងហិរញ្ញវត្ថុផ្ទាល់ខ្លួន គឺការគិតគូលើខ្លួនឯងជាមុន ពាក់ព័ន្ធនឹងការបែងចែកចំណែកនៃប្រាក់ចំណូលទៅលើគណនីសន្សំ និងការវិនិយោគ មុនពេលបោះលុយចូលក្នុងកញ្ចប់ចំណាយផ្សេងៗ។ ដើម្បីអនុវត្តច្បាប់នេះ ត្រូវកំណត់ភាគរយនៃប្រាក់ចំណូលរបស់អ្នក និងរៀបចំការផ្ទេរប្រាក់ដោយស្វ័យប្រវត្តិទៅកាន់គណនីសន្សំ និងការវិនិយោគ។ វាមិនធ្វើឲ្យអ្នកតឹងតែងឡើយ មានតែជំរុញទឹកចិត្តពេលចំនួនលុយកើនឡើងជាលំដាប់។   ២/. បង្កើតប្រព័ន្ធចំណូលច្រើនប្រភព   ការបង្កើតប្រព័ន្ធប្រាក់ចំណូលកាត់បន្ថយហានិភ័យ និងបង្កើតប្រាក់ចំណូលអកម្ម ដែលរួមចំណែកដល់សន្តិសុខហិរញ្ញវត្ថុរយៈពេលវែង។ ក្រុមសេដ្ឋីតែងមានប្រភពចំណូលលើសពីពីរ រួមមានប្រាក់ចំណូលពីការវិនិយោគភាគហ៊ុន មូលបត្របំណុល អចលនទ្រព្យ ប្រាក់ចំណូលពីអាជីវកម្ម ឬអាជ្ញាប័ណ្ណផ្សេងៗ។ ចំពោះការបង្កើតប្រព័ន្ធប្រាក់ចំណូលនេះតម្រូវឲ្យមានជំនាញច្បាស់លាស់ស្របតាមចំណងចំណូលចិត្ត  និងបង្កើតផែនការអាជីវកម្ម ឬយុទ្ធសាស្ត្រវិនិយោគ។ អ្នកអាចសម្រេចបាននូវភាពជោគជ័យផ្នែកហិរញ្ញវត្ថុដ៏អស្ចារ្យ និងឯករាជ្យភាពដោយប្រើប្រាស់ភាពខ្លាំង និងចំណាប់អារម្មណ៍របស់អ្នក។   ៣/. ប្រើប្រាស់បំណុលដោយភាពវ័យឆ្លាត   ការយល់ដឹងពីភាពខុសគ្នារវាងបំណុលល្អ និងអាក្រក់ គឺជារឿងសំខាន់សម្រាប់ការគ្រប់គ្រងលុយឱ្យមានប្រសិទ្ធភាព។ បំណុលល្អ សំដៅលើការវិនិយោគដែលមានសក្តានុពល ឬប្រាក់ចំណូល ខណៈពេលដែលបំណុលអាក្រក់ ជាធម្មតាពាក់ព័ន្ធនឹងបំណុលមានការប្រាក់ខ្ពស់ ក្លាយជាបន្ទុក មានតែចំណាយ តែពុំអាចទាញចំណូល។ ក្រុមសេដ្ឋីមានយុទ្ធសាស្ត្រប្រើប្រាស់បំណុលដើម្បីវិនិយោគលើទ្រព្យសកម្ម និងទាញយកអត្ថប្រយោជន៍ពីសេវាឥណទាននោះ។   ៤/. វិនិយោគលើខ្លួនឯងជាបន្តបន្ទាប់   ការអភិវឌ្ឍខ្លួនដើរតួនាទីយ៉ាងសំខាន់ក្នុងការសម្រេចបាននូវភាពជោគជ័យផ្នែកហិរញ្ញវត្ថុ។ ការពង្រឹងចំណេះដឹង និងជំនាញរបស់អ្នកអនុញ្ញាតឱ្យអ្នករក្សាទំនាក់ទំនង និងការប្រកួតប្រជែងនៅក្នុងទីផ្សារការងារ។ ក្រុមសេដ្ឋីវិនិយោគលើខ្លួនឯងតាមរយៈការអប់រំផ្លូវការ វិញ្ញាបនបត្រវិជ្ជាជីវៈ ការអាន ចូលរួមសិក្ខាសាលា និងការកសាងបណ្តាញជាដើម។ ចូរដៅចំណុចខ្ពស់មួយដែលអ្នកចង់ទៅដល់ និងកំណត់គោលដៅសម្រាប់ការអភិវឌ្ឍផ្ទាល់ខ្លួន។ បែងចែកពេលវេលា និងធនធានសម្រាប់ការរៀនសូត្រ ធានាថាអ្នកបន្តរីកចម្រើន និងវិវឌ្ឍន៍ខ្លួនទៅមុខជានិច្ចលើអាជីពរបស់អ្នក។   ៥/. ហ៊ុំព័ទ្ធខ្លួនជាមួយបុគ្គលដែលមានគំនិតដូចគ្នា   មជ្ឈដ្ឋានជុំវិញខ្លួនមានឥទ្ធិពលយ៉ាងខ្លាំងទៅលើផ្នត់គំនិតហិរញ្ញវត្ថុរបស់អ្នក។ បណ្តាញ និងការណែនាំផ្តល់នូវអត្ថប្រយោជន៍ដ៏ខ្លាំងក្លា ដែលអនុញ្ញាតឱ្យអ្នករៀនពីភាពជោគជ័យ និងភាពបរាជ័យរបស់អ្នកដទៃ។ ក្រុមសេដ្ឋីបង្កើតបណ្តាញរបស់ពួកគេដោយចូលរួមជាមួយអង្គការវិជ្ជាជីវៈ ចូលរួមក្នុងព្រឹត្តិការណ៍ឧស្សាហកម្ម និងចូលរួមក្នុងក្រុមមនុស្សមានគុណភាព ឬកម្មវិធីជំនួបផ្សេងៗជាដើម។   ៦/. គិតរយៈពេលវែង   ការធ្វើផែនការហិរញ្ញវត្ថុរយៈពេលវែងផ្តល់នូវអត្ថប្រយោជន៍ជាច្រើន រួមទាំងការប្រាក់រួម និងការត្រឡប់មកវិញនៃការវិនិយោគ សន្តិសុខហិរញ្ញវត្ថុ និងសន្តិភាពផ្លូវចិត្ត។ ក្រុមសេដ្ឋីបង្កើតផែនការហិរញ្ញវត្ថុលម្អិត ហើយពិនិត្យ និងកែតម្រូវវាឱ្យបានទៀងទាត់ ដើម្បីបន្តដំណើរពង្រីកវិសាលភាពខ្លួនទៅមុខទៀត។ ដូច្នេះចូលបង្កើតផែនការហិរញ្ញវត្ថុរយៈពេលវែង ដោយកំណត់គោលដៅហិរញ្ញវត្ថុ និងពេលវេលាជាក់លាក់។ បើអាចគួរពិចារណាពិគ្រោះជាមួយអ្នករៀបចំផែនការហិរញ្ញវត្ថុ ឬទីប្រឹក្សាដើម្បីជួយបង្កើតផែនការដ៏ទូលំទូលាយមួយ ស្របតាមតម្រូវការ និងគោលបំណងរបស់អ្នក។   ៧/. រក្សាតុល្យភាពរវាងហានិភ័យ និងរង្វាន់   ការយល់ដឹងអំពីទំនាក់ទំនងរវាងហានិភ័យ និងរង្វាន់ក្នុងការវិនិយោគគឺមានសារៈសំខាន់ណាស់។ ផលចំណេញដែលមានសក្តានុពលខ្ពស់ ច្រើនតែមកជាមួយហានិភ័យខ្ពស់ដូចគ្នា។ ក្រុមសេដ្ឋីគ្រប់គ្រងហានិភ័យនៅក្នុងផលបត្រវិនិយោគរបស់ពួកគេតាមរយៈការធ្វើប្រព័ន្ធប្រាក់ចំណូលច្រើនប្រភព ដោយត្រួតពិនិត្យមើលជាប្រចាំ និងកែតម្រូវភ្លាមៗនៅពេលហានិភ័យដើរដល់បន្ទាត់ក្រហម។   ៨/. កុំខ្លាចក្នុងការស្វែងរកដំបូន្មានពីអ្នកជំនាញ   ការណែនាំផ្នែកហិរញ្ញវត្ថុប្រកបដោយវិជ្ជាជីវៈអាចមានតម្លៃមិនអាចកាត់ថ្លៃបាន។ ក្រុមសេដ្ឋីបង្កើតក្រុមទីប្រឹក្សាហិរញ្ញវត្ថុដែលគួរឱ្យទុកចិត្ត ហើយពិគ្រោះជាមួយពួកគេជាទៀងទាត់ដើម្បីធ្វើការសម្រេចចិត្តប្រកបដោយការយល់ដឹងខ្ពស់។   យ៉ាងណាមិញ ការយល់ដឹងនិងការអនុវត្តច្បាប់លុយទាំង៨ខាងលើ អាចជះឥទ្ធិពលយ៉ាងខ្លាំងដល់ភាពជោគជ័យផ្នែកហិរញ្ញវត្ថុរបស់អ្នក។ ចេះចាយពេលវេលា ចេះរកលុយ ចេះទុកលុយ ចេះប្រើលុយប្រកបដោយប្រសិទ្ធភាពខ្ពស់ទាំងវ័យក្មេង គឺជាមាគ៌ាដឹកនាំជីវិតអ្នកទៅកាន់អនាគតដ៏ធូរធារ៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:53", "date_created": "2025-03-23T08:24:57.457Z", "category": "ហិរញ្ញវត្ថុ", "views": 11746, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ឆ្លៀតពេលទំនេរ ពីការងារពេញម៉ោង កញ្ញាម្នាក់នេះ យកជំនាញរៀនពីអនឡាញ ទាញចំណូលបានស្ទើររាល់ថ្ងៃ	https://business-cambodia.com/articles/khmer-diy-business-flora-pressed	ជាបុគ្គលិកពេញម៉ោងនៅក្រុមហ៊ុនឯកជនមួយ  មួយថ្ងៃ៨ម៉ោង ប៉ុន្តែកញ្ញា បុប្ជា ឆ្លៀតពេលយប់ឡើងចាប់មុខរបរដែលខ្លួនស្រឡាញ់រកចំណូលបន្ថែម មិនចាំបាច់រស់ពឹងប្រាក់ខែទាំងស្រុងនោះទេ ហើយថែមទាំងអាចប្រើប្រាក់ខែ វិនិយោគលើមុខរបរផ្ទាល់ខ្លួនទៀត។     ម្ចាស់អាជីវកម្មផលិតផ្កាស្រស់ទុកបានរាប់ឆ្នាំ Ms. B Pressed Flora Journal Art DIY កញ្ញា បុប្ជា បានចាប់ផ្តើមអាជីពដែលខ្លួនស្រឡាញ់ដូចឈ្មោះនេះអាចទាញចំណូលបានស្ទើររាល់ថ្ងៃទោះជាតិចតួចក្តី។ ដំបូងឡើយកញ្ញាបានចាយលុយរៀន លើឯកសារស្រាវជ្រាវ និងសម្ភារៈអនុវត្តផ្សេងៗ អស់ប្រមាណ២ពាន់ដុល្លារ នៅចុងឆ្នាំ២០២៣មក ដោយសង្ឃឹមថាជំនាញនេះ នឹងនាំឱ្យកញ្ញា អាចមានលទ្ធភាពមានអាជីវកម្មផ្ទាល់ខ្លួនមួយបាន។     រៀនបណ្តើរអនុវត្តបណ្តើរ ថ្ងៃធ្វើការយប់ស្រាវជ្រាវរៀន អស់រយៈពេលជិត១ឆ្នាំ ចូលដល់ពាក់កណ្តាលឆ្នាំ២០២៤ កញ្ញាក៏បានចាប់ផ្តើមបើកអាជីវកម្មអនឡាញឡើងនិងអាចរកប្រាក់ចំណូលត្រឡប់មកវិញ ចន្លោះពី១០-២៥ដុល្លារដែរ ក្នុង១ថ្ងៃៗ អាស្រ័យលើចំនួននិងប្រភេទទំនិញដែលភ្ញៀវកម្មង់។       ថ្ងៃធ្វើការយប់គេសម្រាកតែ កញ្ញា បុប្ជា វិញឆ្លៀតរកជំនាញបន្ថែមដាក់ខ្លួនស្របនឹងអ្វីដែលខ្លួនស្រឡាញ់ ដើម្បីទាញចំណូលផងនោះ កិច្ចការនេះមិនបានធ្វើឱ្យកញ្ញាហត់នឿយនោះទេ។ ដោយកញ្ញាយល់ថា «ទំនេរពីការងារតាំងពីម៉ោង៥ល្ងាចដល់ម៉ោង១០យប់ បងតែងយកពេលទាំងនោះមកធ្វើផ្កាបងមិនចង់ទំនេរចោលទេ ជួនកាលធ្វើម្នាក់ឯង ជួនកាលមានមិត្តភិក្តិជួយ ដូច្នេះបងអាចបែងចែកពេលវេលាបានដោយមិនសូវលំបាកពេកទេសម្រាប់បង»។   មកដល់ពេលនេះគឺអស់រយៈពេលជិត១ឆ្នាំហើយដែល កញ្ញា បុប្ជា បានដឹកនាំខ្លួនឯងឱ្យអត់ធ្មត់ធ្វើអាជីវកម្មមួយនេះ និងនៅតែបន្តរៀនសូត្រស្វែងរកគំនិតច្នៃប្រឌិតថ្មីៗជានិច្ច។ បន្ថែមពីនេះកញ្ញាក៏តែងតែដាក់ស្តង់អាជីវកម្មនៅតាមពិព័រណ៌ព្រឹត្តិការណ៍ផ្សេងៗ ដើម្បីឱ្យភ្ញៀវមានឱកាសអាចច្នៃផ្កា ធ្វើ DIY តាមការចង់បានផងដែរ។   ដូច្នេះសម្រាប់បងប្អូនដែលចាប់អារម្មណ៍ចង់កម្មង់ផ្កាស្រស់ទុកបានរាប់ឆ្នាំ ដែលជាសិល្បៈហត្ថកម្មរបស់កញ្ញា បុប្ជា ជូនខ្លួនឯងឬមនុស្សជាទីស្រឡាញ់ អាចតាមដាននិងទាក់ទងទៅកាន់ផេកផ្លូវការដែលមានឈ្មោះថា៖ Ms. B Pressed Flora Journal Art DIY ៕       អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-23T08:10:42.629Z", "category": "ភាពជាអ្នកដឹកនាំ", "views": 42, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
តិចអត់ដឹង! នេះជាចំនួន លោកអ្នកឧកញ៉ា អ្នកឧកញ៉ា និងឧកញ៉ាសរុបនៅកម្ពុជាបច្ចុប្បន្ន	https://business-cambodia.com/articles/members-the-cambodian-oknha-association-currently-has	បច្ចុប្បន្នសមាគមឧកញ៉ាកម្ពុជា មានសមាជិកសរុបចំនួន ៤៤១រូប។ នេះបើតាមរបាយការណ៍របស់សមាគម ក្នុងសន្និបាតប្រចាំឆ្នាំ លើកទី២ និងពិសាភោជនាហារសាមគ្គី នៃគ្រួសារសមាគមឧកញ៉ាកម្ពុជា កាលថ្ងៃទី១៤ ខែមីនា ឆ្នាំ២០២៥។     យោងតាមរបាយការណ៍ខាងលើ បានបញ្ជាក់ថា ក្នុងចំណោមសមាជិកសរុបចំនួន ៤៤១រូប មានលោកអ្នកឧកញ៉ាចំនួន ៥រូប, អ្នកឧកញ៉ាចំនួន ១៣៥រូប និងឧកញ៉ាចំនួន ៣០១រូប។     ឆ្លៀតក្នុងឱកាសនោះ សម្តេចបរវធិបតី ហ៊ុន ម៉ាណែត បានមានប្រសាសន៍ថា សមាគមឧកញ៉ាកម្ពុជា បានរួមចំណែកយ៉ាងសំខាន់ជាមួយរាជរដ្ឋាភិបាលកម្ពុជា ក្នុងគោលបំណងជំរុញ និងពង្រឹងការចូលរួមរបស់សមាគម ជាមួយរាជរដ្ឋាភិបាលក្នុងការអភិវឌ្ឍសង្គម-សេដ្ឋកិច្ចជាតិ ឱ្យកាន់តែសកម្មខ្លាំងក្លា និងប្រកបដោយប្រសិទ្ធភាពខ្ពស់៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-23T07:44:31.724Z", "category": "ហិរញ្ញវត្ថុ", "views": 896, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
យុទ្ធនាការលុបបំបាត់សំបកធុងហ្គាសចាស់ ដើម្បីសុវត្តិភាពប្រជាជនកម្ពុជា	https://business-cambodia.com/articles/d-smart-gaz-	រាជធានីភ្នំពេញ ៖ នាព្រឹកថ្ងៃសៅរ៏ ទី២២ ខែមីនា នេះក្រុមហ៊ុន D Smart Gaz គឺជាក្រុមហ៊ុនកូនខ្មែរដំបូងគេបំផុតដែលបានបង្កើត App សម្រាប់កុម្ម៉ង់ហ្គាសមុនគេបង្អស់នៅព្រះរាជាណាចក្រកម្ពុជាដែរមានឈ្មោះថា D Smart Gaz ។ នៅក្នុងថ្ងៃនេះដែលក្រុមហ៊ុនបានចាប់ផ្តើមនូវយុទ្ធនាការថ្មីមួយគឺការលុបបំបាត់សំបកធុងហ្គាសចាស់ៗ ដែលហួសកាលកំណត់ប្រើប្រាស់ និងគ្មានស្តង់ដារដែលជាកត្តាងាយបង្កហានិភ័យដល់យើងទាំងអស់គ្នាព្រមទាំងសហគមយើងរស់នៅផងដែរ ។ នៅក្នុងកម្មវិធីនេះ លោក ចែម ចាន់រ៉ា ហៅ នាយ ពាក់មី  ដែលជាទូតសុឆន្ទៈរបស់ក្រុមហ៊ុន D Smart Gaz បានលើកឡើងថា លោកមានការគាំទ្រយ៉ាងពេញទំហឹងលើយុទ្ធនាការមួយនេះ ព្រោះថាប្រជាពលរដ្ឋរបស់យើងស្ទើរទាំងអស់គ្នាទៅហើយដែលប្រើប្រាស់ហ្គាសប្រចាំថ្ងៃ ហើយយើងគ្រប់គ្នាតែងតែបារម្ភពីសុវត្ថិភាពរបស់យើង និងគ្រួសារ ព្រោះថាពេលខ្លះការទិញហ្គាសទូទៅមិនបានត្រួតពិនិត្យលើសំបកធុងហ្គាសនោះទេ ពេលខ្លះមានសភាពចាស់ ឬហួសការបរិច្ឆេទប្រើប្រាស់ ប៉ុន្តែយើងគ្មានជម្រើស។ ក្នុងឳកាសយុទ្ធនាការលុបបំបាត់ធុងហ្គាសចាស់នេះ ក្រុមហ៊ុន D Smart Gaz បានត្រៀមធុងហ្គាសថ្មីៗ ដែលមានការត្រួតពិនិត្យច្បាស់លាស់តាមស្តង់ដារ ដើម្បីផ្តល់ជូនធុងហ្គាសថ្មីសម្រាប់អតិថិជនប្រើប្រាស់រហូតដល់ ៥,០០០ធុង  ដោយឥតគិតថ្លៃ ដើម្បីជួយពង្រឹង នៅសុខសុវត្ថិភាពសម្រាប់បងប្អូន។ ដើម្បីបានធុងហ្គាសដ៏ថ្មីស្រឡាងនេះបងប្អូនគ្រាន់តែ Download App D Smart Gaz នៅ Play Store និង App Store ដោយធ្វើការបញ្ជាទិញហ្គាសពីក្នុង Appផ្ទាល់។ លើសពីនេះ អេប D smart Gaz មានមុខងារពិសេស ដែលមិនធ្លាប់មាន គឺ អាចមើលឃើញកំរិតទឹកហ្គាស ដែលនៅសល់ក្នុងធុងហើយក៏មានឧបករណ៏ចាប់ក្លិនហ្គាសពេលលិចធ្លាយនិងកាត់ផ្តាច់ការបញ្ចេញហ្គាសដោយស័្វយប្រវត្តិ។ លោកអ្នកអស់កង្វល់រឿងកម្ម៉ង់ហ្គាស ព្រោះយើងមានការដឹកជញ្ជូនឆាប់រហ័សមិនលើសពី ៣០នាទី រួមជាមួយបុគ្គលិកមានវិជ្ជាជីវៈ និងប្រកបដោយស្តង់ដារមិនបង្កហានិភ័យទៅទីសាធារណៈក្នុងកំឡុងពេលបើកបរ។ សម្រាប់ព័៏ត៍មានបន្ថែមអាចទំនាក់ទំនងតាម Facebook Page D Smart Gaz - ឌី ស្មាតហ្គាស https://www.facebook.com/profile.php?id=61553088354040	{ "spider_name": "businesscambodia", "scrape_at": "2025-06-14_19:39:53", "date_created": "2025-03-23T07:33:11.535Z", "category": "PR", "views": 140, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចំណូលត្រីកោណ! មានចំណូល៣នេះ អ្នកនឹងមានលំហូរសាច់ប្រាក់វិនិយោគបង្កើនទ្រព្យជាលំដាប់	https://business-cambodia.com/articles/three-ways-to-make-income-monthly-yearly-and-daily	គេថាបើចង់មានត្រូវបង្កើតចំណូលឲ្យបានច្រើនផ្លូវព្រោះបើយើងពឹងតែលើប្រាក់ខែ យើងមិនងាយក្លាយជាអ្នកមានលុយហូរហៀរនោះទេពោលគឺចំណូលពីប្រាក់ខែបានត្រឹមតែចាយគ្រប់គ្រាន់ក្នុងការរស់នៅប៉ុណ្ណោះ។  ទាក់ទងនឹងប្រាក់ចំណូលនេះដែរ លោកស្រី ចេន សុភាព  ស្ថាបនិកសហគ្រាសកីតម្បាញខ្មែរ (KTK) បានបង្ហើបនូវចំណូល៣ប្រភេទ បើអ្នកមានចំណូលទាំងនេះ អ្នកនឹងមានលំហូរសាច់ប្រាក់ជាប្រចាំសម្រាប់វិនិយោគបង្កើនទ្រព្យរបស់អ្នកជាលំដាប់។ ១. ចំណូលប្រចាំថ្ងៃ ចំណូលប្រចាំថ្ងៃនេះ មនុស្សភាគច្រើនមិនងាយមានទេ អាចនិយាយបានថាទាល់តែអ្នកមានអាជីវកម្មផ្ទាល់ខ្លួនទើបគាត់អាចទទួលបានចំណូលប្រចាំថ្ងៃពីការលក់ផលិតផលនិងសេវាកម្ម។ ដូច្នេះបើអ្នកបង្កើតចំណូលប្រចាំថ្ងៃ អ្នកនឹងអាចផ្គត់ផ្គង់ការរស់នៅប្រចាំថ្ងៃ ហើយបើអ្នករកបានកំណូលកាន់តែច្រើន អ្នកនឹងសល់លុយចាប់ឱកាសវិនិយោគផ្សេងៗ។ ២. ចំណូលប្រចាំខែ មនុស្សភាគច្រើនគឺសុទ្ធតែមានចំណូលប្រចាំខែ ហើយទូទៅចំណូលប្រចាំខែនេះគឺជាប្រាក់ខែ។ ចំណូលប្រចាំខែនេះ បើអ្នកមិនខ្វល់ខ្វាយបែងចែកចាត់ចែងឲ្យបានល្អនោះអ្នកនឹងជួបបញ្ហារឿងលុយកាក់ក្នុងការរស់នៅ។ អ៊ីចឹងបើមានចំណូលប្រចាំខែតាមរយៈប្រាក់ខែ អ្នកត្រូវបែងចែកកញ្ចប់លុយសម្រាប់សន្សំនិងវិនិយោគដើម្បីឲ្យលុយរបស់អ្នកកើតជាកូនពូនជាចៅ។ ៣. ចំណូលប្រចាំឆ្នាំ ចាំណូលឆ្នាំភាគច្រើនគឺជាចំណូលដែលទទួលបានតាមរយៈផលចំណេញពីការវិនិយោគផ្សេងៗដូចជាដីធ្លីនិងភាគហ៊ុនជាដើម។ ចំណូលនេះគឺជាចំណូលបន្ទាប់បន្សំ តែបើអ្នកមានបទពិសោធន៍វិនិយោគហើយវិនិយោគជាប្រចាំនោះវាគឺជាផ្លូវដែលជួយឲ្យអ្នកអាចបង្កើតភាពមានបានចេញពីចំណូលប្រភេទនេះ។ លោកស្រី ចេន សុភាពបង្ហើបថា បើអ្នកអាចកសាងចំណូលទាំង៣ប្រភេទនេះបាន អ្នកនឹងមានលំហូរសាច់ប្រាក់មិនចេះដាច់នោះទេ ពោលគឺអ្នកមានសាច់ប្រាក់ក្នុងដៃគ្រប់ពេលសម្រាប់ចាប់ឱកាសវិនិយោគផ្សេងៗដែលមកដល់ហើយអាចវិនិយោគបង្កើនទ្រព្យរបស់អ្នកជាលំដាប់៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-23T06:41:02.598Z", "category": "ហិរញ្ញវត្ថុ", "views": 1462, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធនាគារ វីង និងសភាពាណិជ្ជកម្មកម្ពុជា ជំរុញកំណើននាំចេញទៅកាន់ប្រទេសចិន	https://business-cambodia.com/articles/wing-bank-promote-export-to-china	សភាពាណិជ្ជកម្មកម្ពុជា (CCC) និងធនាគារ វីង កាលពីពេលថ្មីៗនេះ បានសហការរៀបចំសិក្ខាសាលាស្តីពីលក្ខខណ្ឌតម្រូវ និងកិច្ចសម្រួលពាណិជ្ជកម្មនាំចេញទំនិញទៅកាន់សាធារណរដ្ឋប្រជាមានិតចិន តាមរយៈការចែករំលែកនូវចំណេះដឹង និងដំណោះស្រាយហិរញ្ញវត្ថុចាំបាច់ទៅដល់ម្ចាស់អាជីវកម្មក្នុងស្រុកជាច្រើនដើម្បីបង្កើនសមត្ថភាពនាំចេញទៅកាន់ប្រទេសចិន ដែលជាទីផ្សារដ៏មានសក្តានុពល។ កម្មវិធីនេះបានប្រមូលផ្តុំដោយអ្នកដឹកនាំក្នុងវិស័យនានា អ្នកបង្កើតគោលនយោបាយ និងភាគីពាក់ព័ន្ធជាច្រើនទៀតជាង 1០០ នាក់ ដែលអនុញ្ញាតឱ្យអ្នកចូលរួមទាំងអស់ស្វែងយល់កាន់តែស៊ីជម្រៅអំពីនីតិវិធីនាំចេញ ការសម្របសម្រួលពាណិជ្ជកម្ម និងដំណោះស្រាយហិរញ្ញវត្ថុដែលសមស្របដើម្បីបង្កើនសមត្ថភាពនៃការធ្វើពាណិជ្ជកម្មនៅក្នុងទីផ្សារអន្តរជាតិ។ ក្នុងនាមជាដៃគូនាំចេញធំលំដាប់ទីបីរបស់ទីផ្សារកម្ពុជា ប្រទេសចិនបានរួមចំណែកដ៏សំខាន់ក្នុងការគាំទ្រកំណើនសេដ្ឋកិច្ចរបស់ប្រទេសកម្ពុជា។ ជាក់ស្តែង ការនាំចេញរបស់កម្ពុជាទៅកាន់ប្រទេសចិនមានទំហំទឹកប្រាក់កើនដល់ 1.75 ពាន់លានដុល្លារអាមេរិកក្នុងឆ្នាំ 2024 ដែលបង្ហាញការកើនឡើងគួរឱ្យកត់សម្គាល់ 18.4% បើធៀបនឹងឆ្នាំ២០២៣ នេះបើយោងតាមអគ្គនាយកដ្ឋានគយ និងរដ្ឋាករកម្ពុជា។ ជាមួយនឹងកំណើនបញ្ជារទិញដ៏ច្រើនរបស់ប្រទេសចិន សិក្ខាសាលានេះត្រូវបានរៀបចំឡើង ស្របតាមស្ថានការណ៍តម្រូវជាក់ស្តែងដើម្បីជួយទៅដល់ម្ចាស់អាជីវកម្មអាចកែលម្អយុទ្ធសាស្រ្តនាំចេញរបស់ពួកគេ និងចាប់យកនូវឱកាសថ្មីៗនៅក្នុងទីផ្សារប្រទេសចិន។ ឧកញ៉ា គួច ផេង អនុប្រធានសភាពាណិជ្ជកម្មកម្ពុជា បានលើកឡើងលើសារៈសំខាន់នៃគំនិតផ្តួចផ្តើមនេះដោយគូសបញ្ជាក់ថា៖ “សិក្ខាសាលានេះប្រមូលផ្តុំគ្រប់ភាគីទាំងអស់មកជួបជុំគ្នា រួមទាំងនិយ័តករ និងអ្នកនាំចេញ ដោយផ្តល់ឱ្យអាជីវកម្មនូវផែនទីបង្ហាញផ្លូវច្បាស់លាស់សម្រាប់នីតិវិធីនាំចេញ ការបំពេញបែបបទឯកសារ និងការប្រើប្រាស់ធនធានដែលមានស្រាប់។”  ឧកញ៉ា គួច ផេង បានបន្ថែមថា៖ “កិច្ចខិតខំប្រឹងប្រែងនេះគឺជាជំហានដ៏សំខាន់មួយក្នុងការជួយឱ្យអាជីវកម្មអាចដោះស្រាយនូវបញ្ហាប្រឈមនានា ក៏ដូចជាពង្រីកទីផ្សារនៃការនាំចេញបានធំទូលំទូលាយជាងមុន។” ឧកញ៉ា គួច ផេង ក៏បានកោតសរសើរធនាគារ វីង ដែលតែងតែរួមចំណែកយ៉ាងសកម្មក្នុងការជំរុញកំណើនអាជីវកម្មក្នុងស្រុក ក៏ដូចជាផ្សព្វផ្សាយពីសក្តានុពលនៃការធ្វើពាណិជ្ជកម្មរបស់ប្រទេសកម្ពុជានៅលើឆាកអន្តរជាតិនៅទូទាំងសកលលោកផងដែរ។ សិក្ខាសាលានេះនឹងបន្តពេញមួយឆ្នាំ 2025 ជាមួយនឹងការរៀបចំវគ្គជាបន្តបន្ទាប់ដោយផ្តោតទៅលើដៃគូពាណិជ្ជកម្មសំខាន់ៗផ្សេងទៀតរួមមាន៖ សាធារណរដ្ឋកូរ៉េ ដែលនឹងធ្វើឡើងនៅក្នុងខែមីនា ប្រទេសជប៉ុនក្នុងខែមិថុនា ប្រទេសអូស្ត្រាលីក្នុងខែកញ្ញា និងប្រទេសកាណាដាក្នុងខែធ្នូ ដោយរំពឹងថាម្ចាស់អាជីវកម្មប្រមាណជាង 500នាក់ នឹងទទួលបានអត្ថប្រយោជន៍ពីសិក្ខាសិលានេះ ក្នុងគោលដៅលើកកម្ពស់ប្រព័ន្ធអេកូឡូស៊ីនាំចេញរបស់កម្ពុជាឱ្យកាន់តែរឹងមាំ ថែមទាំងបង្កើនការប្រកួតប្រជែងនៅក្នុងទីផ្សារពិភពលោកបានកាន់តែប្រសើរ។ ។ ក្នុងនាមជាដៃគូគាំទ្រហិរញ្ញវត្ថុដ៏សំខាន់មួយ ធនាគារ វីង នៅតែបន្តការប្តេជ្ញាចិត្តរបស់ខ្លួនដើម្បីផ្តល់ការគាំទ្រទៅដល់ក្រុមហ៊ុននាំចេញ ដោយផ្តល់នូវដំណោះស្រាយហិរញ្ញវត្ថុប្រកបដោយភាពច្នៃប្រឌិត និងងាយស្រួលប្រើប្រាស់។ លោក Dmytro Kolechko អគ្គនាយកធនាគារ វីង បានគូសបញ្ជាក់ពីការយកចិត្តទុកដាក់របស់ធនាគារ វីង ដែលបានចូលរួមគាំទ្រសម្របសម្រួលពាណិជ្ជកម្មពិភពលោក ដោយបានលើកឡើងថា៖ “ធនាគារ វីង លើសពីធនាគារផ្តល់សេវាហិរញ្ញវត្ថុតាមបែបប្រពៃណី ពោលគឺផ្តល់ជូននូវដំណោះស្រាយហិរញ្ញវត្ថុដ៏សម្បូរបែបដែលសមស្របសម្រាប់ពាណិជ្ជកម្មអន្តរជាតិ រួមមានដូចជា៖ ការសម្របសម្រួលប្រតិបត្តិការហិរញ្ញវត្ថុមានភាពលឿនរហ័ស និងរលូន ការគ្រប់គ្រងហានិភ័យ និងការផ្តល់ដំណោះស្រាយហិរញ្ញវត្ថុសមស្របតាមតម្រូវការរបស់អាជីវកម្មនីមួយៗ ដែលកត្តានេះបានបង្ហាញពីការប្តេជ្ញាចិត្តរបស់ធនាគារ វីង  ដែលតែងតែគាំទ្រអាជីវកម្មក្នុងស្រុក ដើម្បីពង្រីកលទ្ធភាពនាំចេញទៅកាន់ប្រទេសចិន និងទីផ្សារគោលដៅផ្សេងៗទៀត។ ដើម្បីជួយសម្រួលដល់ការធ្វើពាណិជ្ជកម្មឆ្លងដែនឱ្យកាន់តែមានប្រសិទ្ធភាព ធនាគារ វីង ផ្តល់ជូននូវសេវាហិរញ្ញប្បទានពាណិជ្ជកម្ម ដ៏សម្បូរបែបរួមមាន៖ សេវាលិខិតឥណទានសម្រាប់ធានាសុវត្ថិភាពលើការទូទាត់ សេវាបេឡានិច័យសម្រាប់ទទួលឬបញ្ជូនឯកសារដើម្បីទទួលបានការទូទាត់ សេវាលិខិតធានាពីធនាគារសម្រាប់ធានាការទូទាត់ក្នុងករណីអ្នកស្នើសុំមិនបានអនុវត្តតាមកាតព្វកិច្ចនៃកិច្ចសន្យា ការផ្តល់ហិរញ្ញប្បទានមុននិងក្រោយការដឹកជញ្ជូនទំនិញក្រោមលិខិតឥណទាននាំចេញដើម្បីសម្របសម្រួលក្នុងការបង្វិលដើមទុនរយៈពេលខ្លីដល់អ្នកនាំចេញ ផ្ទេរប្រាក់ចូលមកប្រទេសកម្ពុជាតាមប្រព័ន្ធ SWIFT ឥតគិតថ្លៃ សេវាទូទាត់ឆ្លងដែនជាមួយអត្រាប្តូររូបិយប័ណ្ណបរទេសដែលមានភាពប្រកួតប្រជែងខ្ពស់ ក៏ដូចជាផ្តល់នូវដំណោះស្រាយសម្រាប់ការធ្វើពាណិជ្ជកម្មតាមថ្នាលឌីជីថលតាមរយៈ Wingmarket និង Wingmall ដែលថ្នាលឌីជីថលដ៏មានភាពប្រឌិតទាំងនេះត្រូវបានបង្កើតឡើងដើម្បីជួយសម្រួលការធ្វើពាណិជ្ជកម្ម និងជំរុញប្រព័ន្ធអេកូឡូនៃស៊ីច្រវាក់ផ្គត់ផ្គង់របស់កម្ពុជាឱ្យកាន់តែប្រសើរថែមទៀតផង។ កិច្ចសហការរវាងសភាពពាណិជ្ជកម្មកម្ពុជា និងធនាគារ វីង ដើរតួនាទីយ៉ាងសំខាន់ក្នុងការពង្រឹងទំនាក់ទំនងនៃការធ្វើពាណិជ្ជកម្មរវាងប្រទេសកម្ពុជា និងចិន ក៏ដូចជាប្រទេសដៃគូផ្សេងៗទៀតនៅលើពិភពលោក។ តាមរយៈការជួយគាំទ្រដោយផ្តល់នូវធនធានសមស្រប និងដំណោះស្រាយហិរញ្ញវត្ថុបត់បែន ក៏ដូចជាផ្តល់នូវមតិយោបល់សម្រាប់យុទ្ធសាស្រ្តតម្រង់ទិសនានា គំនិតផ្តួចផ្តើមទាំងនេះជាការត្រួសត្រាយដ៏ចាំបាច់ដើម្បីជំរុញកំណើនសេដ្ឋកិច្ចប្រកបដោយចីរភាពដោយគាំទ្រដល់អាជីវកម្មក្នុងស្រុកឱ្យមានសមត្ថភាព និងលទ្ធភាពរឹងមាំសម្រាប់ការប្រកួតប្រជែងនៅក្នុងទីផ្សារពិភពលោក។ ខណៈដែលប្រទេសកម្ពុជាកំពុងធ្វើសមាហរណកម្មប្រសើរឡើងជាបន្តបន្ទាប់នៅក្នុងសេដ្ឋកិច្ចអន្តរជាតិ កិច្ចខិតខំប្រឹងប្រែងទាំងនេះ បង្ហាញយ៉ាងច្បាស់អំពីសារៈសំខាន់ក្នុងការធានានូវភាពជោគជ័យរយៈពេលវែងនៅក្នុងពិភពលោកដែលមានការតភ្ជាប់គ្នាកាន់តែខ្លាំងឡើង៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-23T05:50:32.921Z", "category": "ហិរញ្ញវត្ថុ", "views": 30, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ភោជនីយដ្ឋាន Fuji បង្ហាញបទពិសោធន៍ទទួលទានអាហារ Teppanyaki ដំបូងបង្អស់ក្នុងរាជធានីភ្នំពេញ	https://business-cambodia.com/articles/fuji-teppanyaki-in-pp	ក្រុមហ៊ុន Tana Group International Co., Ltd. ដែលជាប្រតិបត្តិករឈានមុខគេនៃភោជនីយដ្ឋានជប៉ុនជាង ១៥០ នៅទូទាំងអាស៊ីអាគ្នេយ៍ បានប្រកាសដោយមោទនភាពចំពោះការបើកសម្ពោធអាជីវកម្មធ្វើម្ហូបចុងក្រោយបំផុតរបស់ខ្លួនគឺ Fuji Teppanyaki ។ នេះជាភោជនីយដ្ឋាន Fuji Japanese Teppanyaki concept ទីមួយនៅក្នុងទីក្រុងភ្នំពេញ ដែលផ្តល់ជូននូវបទពិសោធន៍នៃការទទួលទានអាហារផ្តាច់មុខ ដែលលាយបញ្ចូលគ្នានូវរសជាតិពិតៗ ជាមួយនឹងការសម្តែងដ៏រស់រវើកនៃការចម្អិនអាហារផ្ទាល់។ Teppanyaki ដែលជាស្ទីលចម្អិនអាហារដ៏គួរឱ្យគោរពរបស់ជនជាតិជប៉ុន ទទួលបានឈ្មោះរបស់វាពី "teppan" (ចានដែក) និង "yaki" (ចៀន ឬបំពង) ដែលនាំឱ្យភ្ញៀវមានដំណើរកម្សាន្តបែបអន្តរកម្ម និងរសជាតិ។ នៅ Fuji Teppanyaki មេចុងភៅជំនាញបានទាក់ទាញអ្នកទទួលទានអាហារពេលល្ងាចជាមួយនឹងជំនាញកាំបិតដ៏ជាក់លាក់ សាច់អាំងដ៏ឈ្ងុយឆ្ងាញ់ និងសិល្បៈធ្វើម្ហូបដ៏គួរឱ្យទាក់ទាញ បង្កើតបទពិសោធន៍ទទួលទានអាហារដ៏អស្ចារ្យ និងមិនអាចបំភ្លេចបាន។ មុខម្ហូបនីមួយៗត្រូវបានរៀបចំយ៉ាងប៉ិនប្រសប់ដោយប្រើគ្រឿងផ្សំគុណភាពខ្ពស់បំផុត ដើម្បីធានាបាននូវរសជាតិពិសេស។ ការបង្កើនបទពិសោធន៍ Teppanyaki ភោជនីយដ្ឋាន Fuji Teppanyaki ណែនាំពីស្រាពិសេសផ្តាច់មុខ - BUNRAKU ពី Saitama ប្រទេសជប៉ុន។ ស្រា Junmai Ginjo នេះ ផលិតពីអង្ករសុទ្ធ ផ្តល់នូវរសជាតិចម្រាញ់ និងក្លិនឈ្ងុយឆ្ងាញ់ ដែលមានលក់ផ្តាច់មុខនៅភោជនីយដ្ឋាន ដើម្បីបំពេញបន្ថែមនូវរសជាតិដ៏ប្រណិតរបស់ចាន។ លើសពីនេះទៅទៀត សម្រាប់អតិថិជនដែលទទួលទានមុខម្ហូប Teppanyaki រួច នឹងទទួលបានបទពិសោធន៍ថ្មីប្លែកខុសពីហាងដទៃ ដោយសារតែម្ហូបនីមួយៗត្រូវបានរក្សាទុកនៅសីតុណ្ហភាពតាមស្តង់ដារអន្តរជាតិរូបមន្តចម្អិនម្ហូបពិសេសពីប្រទេសជប៉ុនផ្ទាល់ និងចុងភៅសុទ្ធតែមានជំនាញ នងបទពិសោធន៍ច្បាស់លាស់។ សម្រាប់ភ្ញៀវដែលស្វែងរកកន្លែងឯកជន និងប្រណិតជាងនេះ Fuji Teppanyaki នៅ The Premier Palace ផ្តល់ជូនបន្ទប់ឯកជនពិសេសផ្តាច់មុខ ដែលល្អបំផុតសម្រាប់ការជួបជុំគ្រួសារ ការជួបជុំមិត្តភាព និងការប្រជុំអាជីវកម្ម។ លំហដែលបានរចនាឡើងដោយគិតគូរទាំងនេះធានាបាននូវបរិយាកាសស្និទ្ធស្នាល ដែលធ្វើឱ្យរាល់ពេលទទួលទានអាហារពិតជាពិសេស។ ដើម្បីអបអរសាទរការសម្ពោធដ៏ធំរបស់ពួកគេ ភោជនីយដ្ឋាន Fuji Teppanyaki និង Fuji Restaurant មានការបញ្ចុះតម្លៃ 30% លើរាល់ការកុម្ម៉ង់រហូតដល់ថ្ងៃទី៣១ ខែឧសភា ឆ្នាំ២០២៥។ កុំអោយឱកាសនេះកន្លងផុតទៅដើម្បីទទួលយកបទពិសោធន៍ទទួលទានអាហារ Teppanyaki ដំបូង និងតែមួយគត់របស់ទីក្រុងភ្នំពេញ! សម្រាប់ការកក់ទុក និងសាកសួរ សូមទំនាក់ទំនង៖ Fuji Teppanyaki - សាខា Premier Palace  ទីតាំង៖ ផ្ទះលេខ 1003 ភូមិបល្ល័ង្ក សង្កាត់ឃ្មួញ ខណ្ឌសែនសុខ រាជធានីភ្នំពេញ (ទល់មុខ Aeon2) ទូរស័ព្ទ៖ 010 430 509៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-23T05:20:39.973Z", "category": "PR", "views": 129, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប្រយ័.ត្ន រងការពិន័យ! នៅសល់ពេលតែ ៣ថ្ងៃទៀតទេ ការបង់ពន្ធ៣ប្រភេទនេះនឹងផុតកំណត់ហើយ	https://business-cambodia.com/articles/vat-1-week-than	នៅសល់តែ ៣ថ្ងៃទៀតប៉ុណ្ណោះ ការប្រកាសបង់ពន្ធប្រចាំឆ្នាំចំនួន ៣ ប្រភេទនឹងត្រូវផុតកំណត់ ហេតុនេះសម្រាប់អ្នកដែលជាប់កាតព្វកិច្ចបង់ពន្ធត្រូវប្រញាប់រួសរាន់ទៅបង់ ដើម្បីចៀសវាងពីការពិន័យ ឬទណ្ឌកម្មផ្សេងៗពីពន្ធដារ។ ដោយពន្ធទាំង ៣ ប្រភេទនោះរួមមាន ៖   ១. ពន្ធលើប្រាក់ចំណូល៖ ជាកាតព្វកិច្ចរបស់បុគ្គលនិវាសនជនចំពោះប្រាក់ចំណូលប្រភពកម្ពុជា និងប្រាក់ចំណូលប្រភពបរទេស និងជាកាតព្វកិច្ចរបស់បុគ្គលអនិវាសនជនចំពោះប្រាក់ចំណូលប្រភពកម្ពុជា។ មូលដ្ឋានគិតពន្ធលើប្រាក់ចំណូល គឺជាប្រាក់ចំណេញប្រចាំឆ្នាំដែលកើតចេញពីប្រាក់ចំណូលកាត់កងនូវចំណាយនានាស្របតាមច្បាប់និងលិខិតបទដ្ឋានគតិយុត្តស្តីពីពន្ធដារជាធរមាន ចំពោះបុគ្គលដែលខាតពីការធ្វើសកម្មភាពអាជីវកម្ម មិនត្រូវបង់ពន្ធលើប្រាក់ចំណូលនោះទេ ប៉ុន្តែមានកាតព្វកិច្ចដាក់លិខិតប្រកាសជាធម្មតា។   ២.ពន្ធប៉ាតង់៖ គឺជាពន្ធប្រចាំឆ្នាំដែលត្រូវបានកំណត់លើសកម្មភាពអាជីវកម្មនីមួយៗរបស់អ្នកជាប់ពន្ធដោយផ្អែកលើប្រភេទអ្នកជាប់ពន្ធនិងកម្រិតផលរបរ ដោយអ្នកជាប់ពន្ធតូចត្រូវបង់ពន្ធប៉ាតង់ប្រចាំឆ្នាំចំនួន ៤០០ ០០០ រៀល អ្នកជាប់ពន្ធមធ្យមត្រូវបង់ពន្ធប៉ាតង់ប្រចាំឆ្នាំចំនួន ១ ២០០ ០០០ រៀល និងអ្នកជាប់ពន្ធធំត្រូវបង់ពន្ធប៉ាតង់ប្រចាំឆ្នាំចំនួន ៣ ០០០ ០០០ រៀល ឬ ៥ ០០០ ០០០ រៀល ចំពោះអ្នកជាប់ពន្ធធំដែលមានផលរបរប្រចាំឆ្នាំលើសពី ១០ ០០០ លានរៀលឡើងទៅ។   ៣.ពន្ធលើផ្ទាំងផ្សព្វផ្សាយ៖ ត្រូវប្រមូលលើបណ្ណ ស្លាក ឬផ្ទាំង ដែលមានគោលបំណងផ្សព្វផ្សាយពាណិជ្ជកម្ម ដើម្បីឱ្យអតិថិជនឬសាធារណជនបានស្គាល់ពីផលិតផលឬសេវាកម្មរួមមាន បណ្ណប្រកាសផ្សាយពាណិជ្ជកម្មធ្វើឡើងពីកៅស៊ូ ក្រដាសធម្មតា កំណាត់សំពត់ ឬវត្ថុផ្សេងៗ ស្លាកអាជីវកម្មដ្ឋានសម្រាប់សម្គាល់ឈ្មោះ ទីតាំង ទីស្នាក់ការ ការិយាល័យ ឬទីកន្លែងប្រកបអាជីវកម្មនានា និងផ្ទាំងអក្សរឬផ្ទាំងរូបភាពសម្រាប់គោលបំណងពាណិជ្ជកម្ម។ គួរបញ្ជាក់ថា ចំពោះពន្ធប្រចាំឆ្នាំទាំង ៣ ប្រភេទខាងលើ គឺសុទ្ធតែអាចធ្វើការប្រកាសនិងបង់ប្រាក់ពន្ធបានតាមប្រព័ន្ធអនឡាញដោយមិនតម្រូវឱ្យអ្នកជាប់ពន្ធចំណាយពេលវេលាមកផ្ទាល់នៅរដ្ឋបាលសារពើពន្ធនោះទេ ក្នុងនោះ ពន្ធលើប្រាក់ចំណូល អ្នកជាប់ពន្ធអាចប្រកាសពន្ធតាមរយៈប្រព័ន្ធគ្រប់គ្រងការដាក់លិខិតប្រកាសពន្ធលើប្រាក់ចំណូលប្រចាំឆ្នាំ (Tole-Filing) និងបង់ប្រាក់ពន្ធតាមប្រព័ន្ធគ្រប់គ្រងបង់ប្រាក់ពន្ធតាមអនឡាញ (e-Payment) សម្រាប់អ្នកជាប់ពន្ធមធ្យមនិងធំ និងសម្រាប់អ្នកជាប់ពន្ធតូចអាចធ្វើការប្រកាសនិងបង់ប្រាក់ពន្ធតាមរយៈកម្មវិធីប្រកាសពន្ធអាជីវកម្មសម្រាប់អ្នកជាប់ពន្ធតូច (GDT Tax Prefiling App)។ ចំពោះពន្ធប៉ាតង់ អ្នកជាប់ពន្ធអាចប្រើប្រាស់ប្រព័ន្ធគ្រប់គ្រងបង់ប្រាក់ពន្ធតាមអនឡាញ (e-Payment) សម្រាប់បង់ប្រាក់ពន្ធ ព្រមទាំងអាចបោះពុម្ពបណ្ណពន្ធប៉ាតង់បានដោយខ្លួនឯង។ ដោយឡែក ពន្ធលើផ្ទាំងផ្សព្វផ្សាយ អ្នកជាប់ពន្ធអាចប្រកាសនិងបង់ប្រាក់ពន្ធបានតាមរយៈកម្មវិធីទូរស័ព្ទដៃអ្នកជាប់ពន្ធ (GDT Taxpayer App)៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-23T04:13:37.260Z", "category": "ចាប់ផ្តើមអាជីវកម្ម", "views": 17447, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
គម្រោងពង្រីកផ្លូវជាតិលេខ៧ (ស្គន់-កំពង់ចាម) ៤ គន្លងសម្រេចបានជាង ៤០ ភាគរយហើយ	https://business-cambodia.com/articles/national-road-six-2	គិតត្រឹមថ្ងៃទី២០ ខែមីនា ឆ្នាំ២០២៥ គម្រោងពង្រីក និងលើកកម្រិតផ្លូវជាតិលេខ៧ជាបួនគន្លង (ស្គន់-កំពង់ចាម) ប្រវែងសរុប ៤៥,៥០៤គីឡូម៉ែត្រ (PK000+000 – PK45+502.84) ចាប់ផ្តើមពីស្រុកជើងព្រៃ ខេត្តកំពង់ចាម រហូតដល់ ក្រុងកំពង់ចាម ខេត្តកំពង់ចាម ការអនុវត្តគម្រោងសម្រេចបានលទ្ធផលជារួម៤៣%ហើយ។ នេះបើតាមការបញ្ជាក់ពីក្រសួងសាធារណការ និងដឹកជញ្ជូន នៅថ្ងៃទី២៣ ខែមីនា ឆ្នាំ២០២៥។     គម្រោងពង្រីក និងលើកកម្រិតផ្លូវជាតិលេខ៧ ត្រូវធ្វើឡើងជាប្រភេទAC (Asphalt concrete) កម្រាស់៩សង់ទីម៉ែត្រ ទទឹងផ្លូវ ២៤,៥ម៉ែត្រ (៤គន្លង) ដោយត្រូវសាងសង់ស្ពានថ្មីតូច-ធំ ចំនួន៨(ស្មើប្រវែងសរុប ១៥៦ម៉ែត្រ), ជួសជុលស្ពានតូច-ធំ (ចាស់) ចំនួន៧ស្ពាន (ស្មើប្រវែងសរុប ១១៦ម៉ែត្រ), លូរំដោះទឹកភ្លៀង, លូរំដោះទឹកកខ្វក់ និងបរិក្ខាចរាចរណ៍នានា។   ផ្លូវជាតិលេខ៧ គឺជាខ្សែផ្លូវយ៉ាងសំខាន់ និងជាសរសៃឈាមសេដ្ឋកិច្ចដ៏មានសក្ដានុពល ដើម្បីជួយសម្រួលការធ្វើដំណើរ ,ការដឹកជញ្ជូនផលិតផលកសិកម្ម,កសិឧស្សាហកម្ម ព្រមទាំងលើកកម្ពស់ការអភិវឌ្ឍ និងសកម្មភាពសេដ្ឋកិច្ច-សង្គមជាតិ។   ផ្លូវជាតិលេខ៧ គឺជាខ្សែផ្លូវតភ្ជាប់ជាមួយផ្លូវជាតិលេខ៦ ពីរង្វង់មូលស្គន់ ឆ្ពោះទៅទិសដៅរាជធានីភ្នំពេញ និងជាទិសដៅទៅខេត្តកំពង់ធំ សៀមរាប...។ល។ និងតភ្ជាប់ទៅតាមបណ្ដាញផ្លូវសំខាន់ៗផ្សេងៗទៀត។   កំណាត់ផ្លូវជាតិនេះ ក៏តភ្ជាប់ជាមួយផ្លូវជាតិលេខ៨ និងផ្លូវជាតិលេខ១១ ឆ្ពោះទៅកាន់ខេត្តព្រៃវែង និងតភ្ជាប់ជាមួយផ្លូវ ៧១C, ផ្លូវជាតិលេខ៧៣ ឆ្ពោះទៅកាន់ខេត្តត្បូងឃ្មុំ និងផ្លូវជាតិលេខ៧៦, ផ្លូវជាតិលេខ៧៨ ឆ្ពោះទៅកាន់ខេត្តស្ថិតនៅភូមិភាគឦសាន ដូចជា៖ ខេត្តក្រចេះ ស្ទឹងត្រែង មណ្ឌលគិរី និងខេត្តរតនគិរី៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-23T02:49:38.421Z", "category": "អចលនទ្រព្យ", "views": 45, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ដំណឹងល្អ! កំពង់ផែទេសចរណ៍អន្ដរជាតិកំពត គ្រោងនឹងបើកឲ្យប្រើប្រាស់ជាផ្លូវការនៅថ្ងៃទី៣ ខែមេសា	https://business-cambodia.com/articles/kampot-international-tourist-port-2	កំពង់ផែទេសចរណ៍អន្ដរជាតិកំពត គ្រោងនឹងសម្ពោធដាក់ឲ្យដំណើរការជាផ្លូវការ នៅថ្ងៃទី៣ ខែមេសា ឆ្នាំ២០២៥ ខាងមុខនេះហើយ។ ខណៈកាលពីថ្ងៃទី២១ ខែមីនា ក្រុមការងារអន្តរស្ថាប័ន ចុះពិនិត្យទីតាំងសម្រាប់ត្រៀមរៀបចំពិធីសម្ពោធបើកឱ្យប្រើប្រាស់កំពង់ផែទេសចរណ៍អន្តរជាតិមួយនេះ។     យោងតាមការដកស្រង់ពីក្រសួងសាធារណការ និងដឹកជញ្ជូន បានឲ្យដឹងថា នៅថ្ងៃទី២១ មីនា ឯកឧត្តម អៀង វ៉េងស៊ុន រដ្ឋលេខាធិការ ក្រសួងបានដឹកនាំគណៈប្រតិភូ ចូលរួមចុះពិនិត្យទីតាំងសម្រាប់ត្រៀមរៀបចំពិធីសម្ពោធបើកឱ្យប្រើប្រាស់ជាផ្លូវការកំពង់ផែទេសចរណ៍អន្តរជាតិកំពត ដែលដឹកនាំដោយ ឯកឧត្តមសន្ដិបណ្ឌិត យូ ស៊ុនឡុង រដ្ឋមន្ដ្រីប្រតិភូអមនាយករដ្ឋមន្ដ្រី និងជានាយករងខុទ្ទកាល័យសម្ដេចមហាបវរធិបតីនាយករដ្ឋមន្ដ្រី ដោយមានការចូលរួមផងដែរពីអាជ្ញាធរមានសមត្ថកិច្ច រួមទាំងមន្ត្រីជំនាញពាក់ព័ន្ធក្នុងគម្រោង ក្នុងគោលបំណងធានាឱ្យដំណើរការកម្មវិធីខាងលើអាចប្រព្រឹត្តទៅបានយ៉ាងរលូនតាមផែនការ ដែលបានគ្រោងទុក។   បន្ទាប់ពីបានចុះពិនិត្យរួចរាល់ ឯកឧត្តមរដ្ឋមន្ត្រីប្រតិភូ បានសម្រេចជ្រើសរើសយកទីតាំងសម្រាប់រៀបចំពិធីសម្ពោធបើកឱ្យប្រើប្រាស់ជាផ្លូវការកំពង់ផែទេសចរណ៍អន្តរជាតិកំពត ដែលគ្រោងនឹងប្រព្រឹត្តទៅនៅថ្ងៃទី៣ ខែមេសា ឆ្នាំ២០២៥ ក្រោមអធិបតីភាពដ៏ខ្ពង់ខ្ពស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា ស្ថិតនៅទីតាំងភូមិសាស្ត្រស្ថិតនៅក្នុងភូមិជុំគ្រៀល ឃុំជុំគ្រៀល ស្រុកទឹកឈូ ខេត្តកំពត។     កំពង់ផែទេសចរណ៍អន្តរជាតិខេត្តកំពតត្រូវបាន សាងសង់ឡើងដោយក្រុមហ៊ុនអភិវឌ្ឍន៍កំពង់ផែទេសចរណ៍អន្តរជាតិខេត្តកំពត (K.I.T.P DEVELOPMENT-CO,LTD) ជាដៃគូវិនិយោគជាមួយរាជរដ្ឋាភិបាល  សាងសង់លើផ្ទៃដី ៤ ហិតា ស្ថិតក្នុងភូមិជុំក្រៀល ឃុំជុំក្រៀល ស្រុកទឹកឈូ ខេត្តកំពត។ ចាប់ផ្ដើមសាងសង់នៅខែសីហា ឆ្នាំ ២០១៨ កន្លងទៅ និងសម្រេចរួចរាល់នាចុងឆ្នាំ ២០២២ ដោយប្រើប្រាស់ថវិកាជាង ១១ លានដុល្លារ ក្រោមគម្រោងហិរញ្ញប្បទានរបស់ធនាគារអភិវឌ្ឍន៍អាស៊ី៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-23T02:29:41.080Z", "category": "អចលនទ្រព្យ", "views": 30, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រោយលាចាកសិក្ខាបទ លោកគ្រូ ជួន កក្កដា ត្រូវបាននាយករដ្ឋមន្រ្តីកម្ពុជា ផ្តល់តំណែងថ្មី	https://business-cambodia.com/articles/news-buddhism-monk-and-prime-minister-cambodia-	អតីតព្រះភិក្ខុ ជួន កក្កដា ត្រូវបាន សម្តេចមហាបរវធិបតី ហ៊ុន ម៉ាណែត នាយករដ្ឋមន្រ្តីនៃកម្ពុជា គ្រោងផ្តល់តំណែងថ្មី ជាអនុរដ្ឋលេខាធិការ ក្រសួងធម្មការនិងសាសនា។ នេះបើតាមការគូសបញ្ជាក់របស់សម្តេចធិបតី នាសន្ទុរកថា បើកពិធីបុណ្យទន្លេលើកទី៩  នៅថ្ងៃទី២២ ខែមីនា ឆ្នាំ២០២៥ នេះនាខេត្តតាកែវ។   បើតាមប្រសាសន៍ទាំងស្រុង សម្តេចធិបតី បានលើកឡើងយ៉ាងដូច្នេះថា «តាមពិតលោកនឹងត្រូវរៀបចំដោយសារចំណេះដឹងរបស់លោកល្អខ្លាំងជួយច្រើននៅក្នុងវិស័យនេះ រាជរដ្ឋាភិបាល ត្រូវការអ្នកដែលមានសមត្ថភាពនេះ ហើយលោកក៏មានបំណងមានឆន្ទៈ ចង់ចូលរួមជួយវិស័យពុទ្ធសាសនា ថែមទៀត អញ្ចឹងយើងគ្រោងរៀបចំលោក ជាអនុរដ្ឋលេខាធិការក្រសួងធម្មការ ដើម្បីបន្តជួយវិស័យពុទ្ធសាសនាតទៅទៀត។ អត់មានផ្សឹកលោកទេ ហើយក៏អត់មានបោះបង់ចោលធនធាន ដែលល្អ ដែលមានឆន្ទៈជួយនោះដែរ អញ្ចឹងសូមឱ្យលោកតា លោកយាយ អ៊ុំ ពូ មីង ដែលជា Fan របស់ព្រះអង្គ ជួន កក្កដា សូមកុំមានការយល់ច្រឡំ ហើយប្រពន្ធខ្ញុំក៏គាត់ជឿខ្ញុំហើយ ថាខ្ញុំអត់បង្ខំលោកទេ ព្រោះគាត់ជា Fan មួយដែរ គឺគោរពតាមការសម្រេចរបស់ព្រះអង្គ របស់លោកប្អូនអន្ទិត ជួន កក្កដា ដែលលោកចង់បានបន្ត ការងារជួយទៅដល់សាសនា ជួយទៅដល់សង្គមជាតិ ប៉ុន្តែគ្រាន់តែប្ដូរផ្លូវពីផ្លូវពុទ្ធចក្រ មកផ្លូវអាណាចក្រវិញតែប៉ុណ្ណោះ។ ហើយយើងនឹងបន្តផ្ដល់ឱកាសឱ្យលោកប្អូនបណ្ឌិត នៅបន្តចូលរួម ដើម្បីជួយកសាងពុទ្ធសាសនា ដែលជាមូលដ្ឋានសម្រាប់សង្គមជាតិយើងតទៅទៀតសូមបញ្ជាក់ប៉ុណ្ណឹង»។   សូមរំលឹកផងដែរថា អតីតព្រះភិក្ខុ ជួន កក្កដា បានលាចាកសិក្ខាបទ កាលពីថ្ងៃទី១៩ មីនា ឆ្នាំ២០២៥ នាវត្តប្រាសាទនាងខ្មៅ ដែលស្ថិតនៅភូមិចារ ឃុំរវៀង ស្រុកសំរោងតាកែវ  ក្រោយបួសរៀនអស់រយៈពេល២៧វស្សា៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-22T15:25:21.097Z", "category": "ភាពជាអ្នកដឹកនាំ", "views": 6809, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
គួរឱ្យសរសើរ! កូនខ្មែរ១ រូប បើកសិប្បកម្មផលិតទឹកអប់បែបខ្មែរ កំពុងតែផ្ទុះការគាំទ្រខ្លាំង	https://business-cambodia.com/articles/de-scent-shop	កាលពីមុន នៅពេលដែលយើងចាប់បានទឹកអប់ដែលមានក្លិនក្រអូបជាប់បានយូរ យើងតែងតែនិយមទិញទឹកអប់ដែលមកពីប្រទេសផ្សេងៗយកមកប្រើប្រាស់ ប៉ុន្តែនៅពេលនេះប្រសិនជាបងប្អូនចង់បានទឹកអប់មួយដែលមានគុណភាពល្អបងប្អូនអាចមកទិញនៅហាងមួយរបស់កូនខ្មែរ ដែលមានឈ្មោះថា “ដឺ សេន -De Scent” ព្រោះហាងនេះមានទឹកអប់ផលិតដោយដៃកូនខ្មែរ១០០% ហើយថែមទាំងឈ្មោះទឹកអប់បែបខ្មែរថែមទៀតផង។   នៅក្នុងបទសម្ភាសន៍ Business Cambodia លោក សុខ សេងហួរ ដែលជាអ្នកតំណាងឱ្យហាងទឹកអប់ “ ដឺ សេន -De Scent” បាននិយាយថា ចំពោះទឹកអប់នេះយើងបានយករូបមន្តមកពីប្រទេសបារាំង ប៉ុន្តែយើងមានសិប្បកម្មផលិតដោយដៃខ្លួនឯងហើយបច្ចុប្បន្ននេះទឹកអប់នៅហាងយើងគឺមានហូតដល់ទៅ១០ក្លិន ប៉ុន្តែនៅក្នុងនោះយើងទើបតែចេញមួយក្លិនថ្មីទៀតដែលមានឈ្មោះថាស្ទឹងសែន។ លោក សេងហួរ បាននិយាយថាបន្តថា ហាងរបស់យើងគឺបានបើកដំណើរការបានរយៈពេលជាង ១ឆ្នាំហើយ ប៉ុន្តែនៅ៦ខែចុងក្រោយនេះគឺពិតជាមានការគាំទ្រយ៉ាងខ្លាំងពីសំណាក់អតិថិជនទាំងនៅទីក្រុងភ្នំពេញនិងនៅតាមបណ្តាខេត្ត។ ហើយបើនិយាយអំពីតម្លៃរបស់ទឹកអប់យើងវិញ គឺមានតម្លៃចាប់ពី៨០០០រៀលឡើងទៅ ដូច្នេះហើយអតិថិជនសុទ្ធសឹងតែមានលទ្ធភាពទិញប្រើប្រាស់បានគ្រប់វ័យ គ្រប់ជម្រើសបានទាំងអស់។ លើសពីនេះទៅទៀត ទឹកអប់ដែលចេញពីហាង “ ដឺ សេន -De Scent” គឺជាប់ក្លិនបានយូរលើសពី២៤ម៉ោង បើនិយាយពីក្លិនវិញមិនឲ្យចាញ់ជាមួយទឹកម៉ាកល្បីៗហើយទឹកអប់ក៏មានក្លិនក្រអូបប្រហើរមួយដប100ml ប្រើបានរាប់ខែឯណោះ។ គួរបញ្ជាក់ថា សម្រាប់បងប្អូនដែលត្រូវការទឹកអប់ដែរមានក្លិនក្រអូបផ្អែមស្រទន់អាចបាញ់ទៅរៀនបានទៅដើរលេង អាចសាក sweet love បានធានាថាក្លិនជាប់លើស ២៤ម៉ោងសំខាន់មាតម្លៃសមរម្យទៀតផង។ ទំនាក់ទំនងទិញតាមរយៈផេក “ ដឺ សេន -De Scent” ឬទំនាក់ទំនងតាមលេខទូរស័ព្ទ៖ 010 566 710 ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-22T15:06:38.422Z", "category": "ចាប់ផ្តើមអាជីវកម្ម", "views": 222, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ការសិក្សា៖ ពេលស្រ្តេស ធុញថប់ខ្លាំង ដាច់ខាតកុំធ្វើ រឿង៣យ៉ាងនេះ ប្រយ័ត្នស្រ្តេសលើសដើម	https://business-cambodia.com/articles/to-advoid-stress-	«ស្រ្តេស» តានតឹងនឹងជីវិតប្រចាំថ្ងៃគឺជាបញ្ហាទូទៅរបស់មនុស្ស។ ក្នុងនោះមនុស្សម្នាក់ៗមានវិធីសាស្រ្តកាត់បន្ថយភាពតានតឹងទាំងនោះ តាមទម្លាប់និងរបៀបរស់នៅរបស់ពួកគេរៀងៗខ្លួន។   ប៉ុន្តែក្នុងនោះដែរបើតាមប្រភពពីមហាវិទ្យាល័យសុខភាពសាធារណៈ នៃសកលវិទ្យាល័យ Harvard បានឱ្យដឹងថា ចូរជៀសវាងរឿង៣យ៉ាងនេះ សម្រាប់ធ្វើជាវិធីកាត់បន្ថយស្រ្តេស ដើម្បីជួយឱ្យអារម្មណ៍ស្រ្តេសធូរស្រាលវិញ។   ១.  ញុំាច្រើន៖ នៅពេលដែលស្រ្តេស មនុស្សភាគច្រើននឹងជ្រើសការញុំាជាវិធីបំបាត់ ហើយញុំាលឿនជាងធម្មតា ដោយមិនខ្វល់ថាញ៉ាំអ្វី ឬចំនួនប៉ុន្មាននោះទេ ដែលនេះជាហេតុផលដែលអាចនាំឱ្យឡើងទម្ងន់ ធ្វើឱ្យរាងកាយស្រ្តេសលើសដើម។    ដូច្នេះចូរជៀសវាងទម្លាប់ញុំាអាហារគ្រប់ប្រភេទឱ្យតែបានញុំា ដើម្បីបំបាត់ស្រ្តេស ហើយងាកមករកទម្លាប់នៃការញ៉ាំអាហារដោយយកចិត្តទុកដាក់ ដកដង្ហើមវែងៗ ផ្តោតលើអាហារទំពារយឺតៗនិងហ្មត់ចត់ ជ្រើសរើសអាហារដោយគិតគូរនោះទើបជាវិធីកាត់ស្រ្តេសពិតប្រាកដ។     ២. ផឹកកាហ្វេច្រើន៖ សារធាតុដែលមានឥទ្ធិពលរំញោចលើប្រព័ន្ធសរសៃប្រសាទធ្វើឱ្យមនុស្សមានកម្លាំងគឺកាហ្វេអ៊ីន ដែលមាននៅក្នុងពែងនីមួយៗនៃកាហ្វេ។ ខណៈនោះក៏មានភស្តុតាងដែលថាការទទួលទានកាហ្វេអាចជួយ បន្ថយកម្រិតស្ត្រេស តែការទទួលទានកាហ្វេច្រើនពេកក៏អាចជះឥទ្ធិពលអវិជ្ជមានដល់សុខភាពផ្លូវចិត្ត ការរំលាយអាហារ និងប្រព័ន្ធបេះដូង។   ដូច្នេះចូរជៀសវាងការផឹកកាហ្វេច្រើនលើសកម្រិតដើម្បីចង់កាត់បន្ថយភាពស្រ្តេស ព្រោះការផឹកកាហ្វេច្រើនលើសកម្រិតនឹងធ្វើឱ្យកាន់តែស្រេ្តស និងតានតឹងលើរាងកាយលើសដើម។   ៣.អូសចុះអូសឡើងលើបណ្តាញសង្គម៖ ការប្រើប្រាស់គ្រឿងអេឡិចត្រូនិចច្រើន នឹងធ្វើឱ្យប៉ះពាល់ដល់សុខភាពភ្នែកនិងរាងកាយ ប៉ុន្តែការប្រើប្រាស់បណ្តាញសង្គមច្រើនហួសកម្រិត នឹងធ្វើឱ្យប៉ះពាល់ដល់សុខភាពផ្លូវចិត្ត។   ដូច្នេះចូរជៀសវាងការប្រើប្រាស់បណ្តាញសង្គមជ្រុល អូសចុះអូសឡើង នៅពេលអ្នកមានអារម្មណ៍ស្រ្តេសខ្លាំង ព្រោះបណ្តាញសង្គមគឺជាប្រភពរំខានដ៏ធំដែលបង្កឱ្យអារម្មណ៍អ្នកតានតឹងដោយមិនដឹងខ្លួន។   ពិសេសនៅពេលអ្នកឃើញជីវិតល្អឥតខ្ចោះ នៅលើបណ្តាញសង្គមរបស់អ្នកដទៃ ហើយអ្នកចាប់ផ្តើមប្រៀបធៀបខ្លួនឯងទៅនឹងគេ។ មួយវិញទៀតការស្តាប់ព័ត៌មាននិងតាមដាននិន្នាការសង្គម (Trend) ច្រើនពេក ក៏អាចបណ្តាលឱ្យអ្នកតានតឹង ខ្សោយការចងចាំផងដែរ។   ជារួម «ស្រ្តេស» គឺមាន៣ប្រភេទធំៗ ដែលបានកើតឡើងក្នុងជីវិតប្រចាំថ្ងៃរបស់មនុស្ស ទីមួយស្រ្តេសស្រួចស្រាវ ដែលកើតមានពីព្រឹត្តិការណ៍ខ្លីៗដូចជាការឈ្លោះគ្នាក្តៅគគុក ឬការស្ទះចរាចរណ៍។ ទីពីរស្រ្តេសស្រួចស្រាវញឹកញាប់ ដូចជាម៉ោងកំណត់ការងារ ភាពតានតឹងរ៉ាំរ៉ៃ និងការគិតច្រើន។   ឯទីបីគឺស្រ្តេសជាប់លាប់ ដែលកើតអំពីព្រឹត្តិការណ៍ជាប់លាប់ដូចជា ការរំលោភបំពានផ្លូវកាយឬផ្លូវចិត្ត ការប្រើប្រាស់សារធាតុញៀនគ្រប់ប្រភេទ  ជម្លោះក្នុងគ្រួសារឬសង្រ្គាមជាដើមខណៈស្រ្តេសទាំងនេះមានវិធីដោះស្រាយខុសៗគ្នា ទៅតាមករណីនិងស្ថានភាពបុគ្គល៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-22T12:53:16.106Z", "category": "ភាពជាអ្នកដឹកនាំ", "views": 1929, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សមាគមទីភ្នាក់ងារប្រព័ន្ធផ្សព្វផ្សាយពាណិជ្ជកម្មកម្ពុជា (ស.ភ.ប.ផ.ក)បើកសន្និបាតលើកទី១ ជាប្រវត្តិសាស្រ្តថ្មីនៃវិស័យផ្សព្វផ្សាយពាណិជ្ជកម្មនៅកម្ពុជា	https://business-cambodia.com/articles/cambodia-association-of-media-advertising-agencies	រាជធានីភ្នំពេញ ថ្ងៃសុក្រ ៨រោច ខែផល្គុន ឆ្នាំរោង ឆស័ក ពុទ្ធសរាជ ២៥៦៨ ត្រូវនឹងថ្ងៃទី២១ ខែមីនា ឆ្នាំ២០២៥ – សមាគមទីភ្នាក់ងារប្រព័ន្ធផ្សព្វផ្សាយពាណិជ្ជកម្មកម្ពុជា (Cambodia Association of Media Advertising Agencies) ហៅកាត់ជាភាសារខ្មែរ ស.ភ.ប.ផ.ក និងជាភាសារអង់គ្លេស CAMAA បានរៀបចំសន្និបាតជាលើកដំបូងរបស់ខ្លួននៅអគារកាណាឌីយ៉ាថាវ័រភ្នំពេញ ដោយមានការចូលរួមពីក្រុមហ៊ុនផ្សព្វផ្សាយពាណិជ្ជកម្មឈានមុខជាង ២០ក្រុមហ៊ុន ជាតំណាងនិយោជក និងនិយោជិតជាង៣០០០នាក់ ដើម្បីបង្កើតចក្ខុវិស័យសម្រាប់អនាគតក្នុងវិស័យផ្សព្វផ្សាយពាណិជ្ជកម្មនៅកម្ពុជា។      ដោយមានការទទួលស្គាល់តាមរយៈលិខិតផ្លូវការពីក្រសួងមហាផ្ទៃចុះថ្ងៃទី១២ ខែមីនា ឆ្នាំ២០២៥ សមាគមទីភ្នាក់ងារប្រព័ន្ធផ្សព្វផ្សាយពាណិជ្ជកម្មកម្ពុជា មានគោលការណ៍ចូលរួមសហការក្នុងការជួយដល់រាជរដ្ឋាភិបាល ដើម្បីរៀបចំរបៀបរៀបរយទាំងការផ្សព្វផ្សាយតាមផ្ទាំងអាហ្វីស ប៉ាណូ បដា និងស្លាកសញ្ញាផ្សព្វផ្សាយផ្សេងៗ ក៏ដូចជាការពង្រីកផ្នែកផ្សព្វផ្សាយឌីជីថលទាំងក្នុង និងក្រៅប្រទេស ព្រមទាំងជំរុញឱ្យមានការបង្កើតស្តង់ដារក្រមសីលធម៌ក្នុងវិស័យនេះឱ្យកាន់តែប្រសើរឡើង។   ក្រោមការដឹកនាំរបស់លោក គៀន សាន ប្រធានសមាគម បានផ្ដោតការពិភាក្សាលើបញ្ហាប្រឈមសំខាន់ៗក្នុងវិស័យផ្សព្វផ្សាយពាណិជ្ជកម្ម បម្រែបម្រួលក្នុងបរិបទឌីជីថល និងការពង្រឹងទំនុកចិត្តរបស់អតិថិជន។ ព្រឹត្តិការណ៍នេះជាសក្ខីភាពនៃការចាប់ផ្ដើមប្រវត្តិសាស្រ្តថ្មីក្នុងវិស័យផ្សព្វផ្សាយពាណិជ្ជកម្មនៅកម្ពុជា ដើម្បីជាការត្រួសត្រាយផ្លូវទៅកាន់នវានុវត្តន៍ និងកិច្ចសហប្រតិបត្តិការឱ្យកាន់តែជិតស្និត ក៏ដូចជាជួយដល់សមាជិកសមាគមទាំងអស់ឱ្យមានការរីកចម្រើនទាំងអស់គ្នា៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-22T10:29:46.497Z", "category": "PR", "views": 74, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ធនាគារ វីង ចុះជ្រើសរើសយុវជនចូលរួមក្នុងកម្មវិធីអភិវឌ្ឍន៍អ្នកហាត់ការក្នុងខេត្តបាត់ដំបង និងបន្ទាយមានជ័យ	https://business-cambodia.com/articles/wing-bank-register-for-intership-in-batambang	ធនាគារ វីង (ខេមបូឌា) ម.ក នឹងធ្វើដំណើរទៅកាន់ខេត្តបាត់ដំបង និងបន្ទាយមានជ័យនាសប្តាហ៍ក្រោយក្នុងយុទ្ធនាការជ្រើសរើសយុវជនដោយផ្ទាល់សម្រាប់ការចូលរួមកម្មវិធីអភិវឌ្ឍន៍អ្នកហាត់ការរបស់ខ្លួន ដែលផ្តល់ឱកាសយ៉ាងពិសេសទៅដល់យុវជនសម្រេចសក្តានុពលលេញតាមរយៈចំណេះដឹងអនុវត្តជាក់ស្តែង  និងជំនាញចាំបាច់នានាដើម្បីតម្រង់ទិសអាជីពការងាររបស់ពួកគេ។ កម្មវិធីនេះនឹងធ្វើឡើងចាប់ពីថ្ងៃទី២៤-២៥ ខែមីនា ឆ្នាំ២០២៥ នៅសាកលវិទ្យាលល័យចំនួន២ក្នុងខេត្តបាត់ដំបងរួមមាន៖ សាកលវិទ្យាល័យជាតិបាត់ដំបង និងសាកលវិទ្យាល័យគ្រប់គ្រង និងសេដ្ឋកិច្ច។ ក្រុមការងារធនាគារ វីង នឹងបន្តដំណើរឆ្ពោះទៅកាន់ខេត្តបន្ទាយមានជ័យនៅថ្ងៃទី២៦-២៧ ខែមីនា ឆ្នាំ២០២៥ ដែលនឹងរៀបចំនៅសាកលវិទ្យាល័យបៀលប្រាយ និងសាកលវិទ្យាល័យជាតិមានជ័យ។ បេសកកម្មរយៈពេល៤ថ្ងៃនេះ នឹងអនុញ្ញតឲ្យសិស្សដែលប្រលងជាប់បាក់ឌុប ឬកំពុងបន្តការសិក្សាថ្នាក់មហាវិទ្យាល័យ  អាចជួបសម្ភាសន៍ដោយផ្ទាល់ជាមួយក្រុមការងារនាយកដ្ឋានធនធានមនុស្សរបស់ធនាគារ វីង សម្រាប់ការចូលរួម កម្មសិក្សារយៈពេល៦ខែ ក្នុងមុខតំណែងជាង៤០០កន្លែង។ បេក្ខជនទាំងអស់ ត្រូវបានលើកទឹកចិត្តសម្រាប់ការត្រៀមខ្លួនឱ្យបានរួចរាល់ទុកជាមុន  ក៏ដូចជាស្វែងយល់ពីតួនាទី និងមុខតំណែងដែលខ្លួនចាប់អារម្មណ៌ ហើយរៀបចំខ្លួនឱ្យបានរៀបរយសម្រាប់ពេលសំភាសន៍។ កម្មវិធីអភិវឌ្ឍន៍អ្នកហាត់ការរបស់ធនាគារ វីង ត្រូវបានរៀបចំឡើងដើម្បីអនុញ្ញាតដល់សិក្ខាកាមទទួលបាននូវការបណ្តុះបណ្តាលយ៉ាងទូលំទូលាយទាំងជំនាញទន់ និងជំនាញបច្ចេកទេសនានាសម្រាប់ការចូលរួមបំពេញតួនាទីជាច្រើនមុខដំណែងផ្សេងៗគ្នានៅក្នុងធនាគារ វីងដែលរួមមាន៖ បុគ្គលិកផ្នែកប្រឹក្សាសេវាធនាគារ បុគ្គលិកប្រតិបត្តិការនៅតាមសាខា បេឡាករ មន្ត្រីផ្នែកសេវាកម្មអតិថិជន មន្ត្រីប្រឹក្សាសេវាកម្មអតិថិជន និងមន្ត្រីផ្នែកវិភាគទិន្នន័យ ជាដើម។ លើសពីឱកាសហាត់ការងារ ធនាគារ វីង ក៏នឹងផ្តល់ប្រាក់ឧបត្ថម្ភប្រចាំខែ កន្លែងស្នាក់នៅ ប្រាក់លើកទឹកចិត្តសម្រាប់ការធ្វើដំណើរកញ្ចប់ធានារ៉ាប់រងរបស់បេឡាជាតិរបបសន្តិសុខសង្គម (ប.ស.ស) ដើម្បីធានាថាសិក្ខាកាមទាំងអស់អាចផ្តោតលើការអភិវឌ្ឍសមត្ថភាព និងវិជ្ជាជីវៈរបស់ពួកគេទាំងស្រុង។ លើសពីនេះ ធនាគារ វីង នឹងសិក្សាពីលទ្ធភាពផ្តល់កម្ចីសម្រាប់សិក្ខាកាម ដែលបន្តការិសក្សានៅតាមសាកលវិទ្យាល័យ និងកម្ចីសម្រាប់ការទិញម៉ូតូ ដែលជាផ្នែកមួយនៃការសម្រួលជីវភាពរស់នៅប្រចាំថ្ងៃ។ កម្មវិធីអភិវឌ្ឍន៍អ្នកហាត់ការនេះ មិនត្រឹមតែផ្តល់នូវបទពិសោធន៍ និងការបណ្តុះបណ្តាលដោយផ្ទាល់ប៉ុណ្ណោះទេ ថែមទាំងផ្តល់នូវជំនួយផ្នែកហិរញ្ញវត្ថុដែលចាំបាច់ដើម្បីជួយអ្នកហាត់ការមានតុល្យភាពរវាងការងារ និងការសិក្សា។ សម្រាប់ព័ត៌មានបន្ថែម សូមស្កេន QR Code ខាងក្រោម ឬទាក់ទងក្រុមការងារនៃនាយកដ្ឋានធនធានមនុស្សរបស់ធនាគារ វីង តាមរយៈទូរសព្ទលេខ ០៧៨ ៧០៩ ៦០៦។ សម្រាប់បច្ចុប្បន្នភាពជាបន្តបន្ទាប់របស់កម្មវិធីអភិវឌ្ឍន៍អ្នកហាត់ការរបស់ធនាគារ វីង សូមតាមដានទំព័រ ហ្វេសប៊ុកផ្លូវការ និងឆានែលតេលេក្រាម របស់ Wingers Life and Careers៕ ស្កែនទីនេះដើម្បីដាក់ពាក្យ និងសាកសួរព័ត៌មានផ្សេងៗ	{ "spider_name": "businesscambodia", "scrape_at": "2025-06-14_19:39:53", "date_created": "2025-03-22T07:47:50.055Z", "category": "ហិរញ្ញវត្ថុ", "views": 59, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
លែងពិបាកហើយ! អ្នកមកពីខេត្តឬនៅភ្នំពេញ អាចធ្វើអត្តសញ្ញាណប័ណ្ណថ្មី ឬបន្តសុពលភាពនៅទីតាំងនេះបាន	https://business-cambodia.com/articles/national-id-card-redo	ជាដំណឹងល្អ សម្រាប់អ្នកដែលចង់ធ្វើអត្តសញ្ញាណប័ណ្ណថ្មី ឬបន្តសុពលភាព បាត់ ខូច និងកែតម្រូវ ឥឡូវនេះអាចធ្វើនៅរាជធានីភ្នំពេញបានហើយ។ នេះបើយោងតាមការបញ្ជាក់នៅលើហ្វេសប៊ុកផេករបស់ ឯកឧត្តម ឧត្តមសេនីយ៍ឯក សាយ ម៉េងឈាង អគ្គនាយករង នៃអគ្គនាយកដ្ឋានអត្តសញ្ញាណកម្ម កាលពីពេលថ្មីៗនេះ។     នៅក្នុងសារបង្ហោះលើហ្វេសប៊ុក ឯកឧត្តមគូសបញ្ជាក់ថា នាយកដ្ឋានអត្តសញ្ញាណប័ណ្ណសញ្ជាតិខ្មែរ មានទីតាំងនៅ ភូមិតាង៉ូវ សង្កាត់និរោធ ខណ្ឌច្បារអំពៅ រាជធានីភ្នំពេញ (ក្រោយវត្តនិរោធ) មានទទួលផ្តល់សេវា ធ្វើថ្មី បន្តសុពលភាព បាត់ ខូច និងកែតម្រូវ សម្រាប់ពលរដ្ឋមកពីគ្រប់ រាជធានី ខេត្ត។     គួរឱ្យដឹងដែរថា កន្លងទៅថ្មីៗនេះ ឯកឧត្តមក៏ធ្លាប់បានលើកឡើងដែរថា ជាទូទៅការធ្វើអត្តសញ្ញាណប័ណ្ណសញ្ជាតិខ្មែរ ធ្វើរួចរាល់ ត្រូវការរយៈពេល ៣០ថ្ងៃ នៃថ្ងៃធ្វើការ។ ករណីហួសពេលនេះ អាចសាកសួរនៅកន្លែងធ្វើ ឬ Download កម្មវិធី GDI eServices ដើម្បីមើលព័ត៌មាន ឬទាក់ទងមកលេខ ១២៧១ បាន៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-22T06:40:20.117Z", "category": "ភាពជាអ្នកដឹកនាំ", "views": 1395, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
RON ZACAPA ប្រារព្ធពិធីអបអរការបើកដំណើរការដ៏ជោគជ័យនៃ “Aged Above The Clouds"	https://business-cambodia.com/articles/ron-zacapa	រាជធានីភ្នំពេញ៖ កាលពីថ្ងៃទី21 ខែមីនា ឆ្នាំ2025 Ron Zacapa Centenario ដែលជាស្រារ៉ោមលំដាប់ខ្ពស់ដែលមានឈ្មោះល្បីល្បាញលើពិភពលោក បានបង្កើតចំណាប់អារម្មណ៍ដែលមិនអាចបំភ្លេចបាននៅលើឆាកដ៏ប្រណីតនៅកម្ពុជាជាមួយកាសម្ពោធផ្តាច់មុខផលិតផល “Aged Above The Clouds” នៅសណ្ឋាគារ Shangri-La ដ៏ល្បី នៅភ្នំពេញ។ ព្រឹត្តិការណ៍នេះដែលបានរៀបចំឡើងដោយក្រុមហ៊ុន Colony នេះបានផ្តល់នូវបរិយាកាសប្រកបដោយក្ដីសុខ និងភាពទាន់សម័យក្នុងពេលរាត្រី ដោយប្រមូលផ្តុំអភិជន តារាបណ្តាញសង្គមអន្តរជាតិ និងអ្នកនាំមុខក្នុងឧស្សាហកម្មសំខាន់ៗ ។     នៅក្នុងព្រឹត្តិការណ៍ដ៏សំខាន់នេះ ក៏មានវត្តមានតំណាងកិត្តិយសមកពីបណ្ដាញផ្សព្វផ្សាយ តារា បណ្តាញសង្គមកំពូលៗ ដៃគូពាណិជ្ជកម្ម និងនាយកប្រតិបត្តិ Diageo ផងដែរ។ ការជួបជុំនេះបានគូសបញ្ជាក់ពីការប្តេជ្ញាចិត្តរបស់ Ron Zacapa ចំពោះវប្បធម៌ប្រណីត និងបេសកកម្មរបស់ខ្លួនក្នុងការលើកកម្ពស់បទពិសោធន៍នៃការទទួលទានស្រា សម្រាប់អ្នកដែលមានចំណង់ចំណូលចិត្ត និងយល់ដឹងអំពីស្រា។     បន្ថែមពីនេះ លោក Yaro Vy ដែលជាតារាបណ្តាញសង្គមឈានមុខគេម្នាក់របស់ប្រទេសកម្ពុជា បានចែករំលែកគំនិតរបស់គាត់លើឥទ្ធិពលរបស់ Zacapa XO ទៅលើទីផ្សារស្រាប្រណីតដោយលើកឡើងថា “ក្នុងនាមជាសិល្បករម្នាក់ដែលមានវត្តមានក្នុងបណ្តាញសង្គម ខ្ញុំយល់ឃើញថា ការចូលមកកាន់ប្រទេសកម្ពុជារបស់ Zacapa XO គឺជាព្រឹត្តិការណ៍ដែលគួរឱ្យកត់សម្គាល់សម្រាប់ឧស្សាហកម្មស្រាប្រណីត។ ដំណើរនេះ បានលើកកម្ពស់បទពិសោធន៍កម្រិតខ្ពស់បន្ថែមទៀត ដែលជំរុញឱ្យមានវប្បធម៌នៃការផ្តល់តម្លៃស្រារ៉ោមដែលមានគុណភាពខ្ពស់។ វត្តមានរបស់ Zacapa ទំនងជានឹងជំរុញឱ្យមានព្រឹត្តិការណ៍ភ្លក់រសជាតិស្រាដែលត្រូវបានរៀបចំជាពិសេស ការសហការម៉ាកយីហោដែលពិសេស និងលើកកម្ពស់ភាពទំនើបជារួមនៃទីផ្សារស្រា។ ស្រានេះមិនត្រឹមតែជា ភេសជ្ជៈប៉ុណ្ណោះទេ តែជាការប្រកាសអំពីរសជាតិ ទេពកោសល្យ និងប្រណីតភាព ដែលស្របនឹងបែបផែនជីវិតដែលកំពុងវិវត្តន៍របស់ប្រទេសកម្ពុជា។     ការដាក់សម្ពោធនូវ “Aged Above The Clouds” ជាការបង្ហាញនូវបទពិសោធន៍ថ្មីនៃញាណទាំងប្រាំ ដែលនាំផ្លូវភ្ញៀវកិត្តិយសទៅកាន់ពិភពដ៏ពិសេសរបស់ Ron Zacapa។ ព្រឹត្តិការនារាត្រីនេះត្រូវបានរៀបចំជាបីដំណាក់កាល ដែលគួរឱ្យចាប់ចិត្ដ៖   ១. តំបន់នៃកាស្វែងយល់៖ ភ្ញៀវកិត្តិយសចូលរួមឆ្លើយសំណួរល្បងប្រាជ្ញា ដើម្បីស្វែងយល់ពីស្រាក្រឡុក Zacapa ដ៏ល្អឥតខ្ចោះសម្រាប់ពួកគេ ដោយការបញ្ជ្រាបខ្លួនទៅក្នុងកេរដំណែលដែលប្លែកគេរបស់ម៉ាក។   ២. តំបន់នៃការដាក់សម្ពោធ និងភ្លក់រសជាតិ៖ ជាផ្នែកសំខាន់បំផុតនៅក្នុងរាត្រីនោះ វគ្គភ្លក់រសជាតិនេះផ្តល់នូវទំនាក់ទំនងដ៏ស្និទ្ធស្នាល ជាមួយនឹងការការបង្ហាញអំពីប្រណិតភាពរបស់ Zacapa ដែលណែនាំនូវ Ron Zacapa XO ដ៏ល្អប្រណីត។   ៣. បទពិសោធន៍បន្ទប់ជួបជុំភ្ញៀវ៖ ជាលំហសង្គមដ៏រស់រវើកដែលភ្ញៀវធ្វើការភ្ជាប់ទំនាក់ទំនង រៀបចំចាត់ចែងពេលល្ងាចផ្ទាល់ខ្លួន ជាមួយការប្តូរកាក់ស្រាក្រឡុក រីករាយនឹងសេវាកម្មឆ្លាក់ឈ្មោះដែលពិសេស និងបានថតរូបដើម្បីទុកជាអនុស្សាវរីយ៍។ ការសំដែងផ្ទាល់នៃតន្ត្រី jazz និង DJ បង្កើតបាននូវបរិយាកាសដ៏ឥតខ្ចោះ ធ្វើឱ្យរាត្រីនោះក្លាយទៅជាបទពិសោធន៍ដ៏ប្រណីតពិតៗ។   ព្រឹត្តិការណ៍បើកសម្ពោធនេះ ផ្តោតសំខាន់លើ Zacapa XO ដែលជាការលាយបញ្ចូលគ្នាយ៉ាងពិសេសនៃស្រារ៉ោមដែលបានបម្រុងទុក ដែលមានអាយុចន្លោះ 10 និង 25 ឆ្នាំ  ដែលងុំល្អនៅក្នុងជម្រើសស្រាវីស្គី ស្រា Sherry ស្រា Pedro Ximénez អាមេរិក និងធុងស្រា Oak Cognacបារាំង។     ការបើកសម្ពោធនៅរាជធានីភ្នំពេញនេះធ្វើឡើងបន្ទាប់ពីការដាក់ចេញ Zacapa ដែលគ្រប់គ្នារំពឹងនៅក្នុងប្រទេសសិង្ហបុរី នៅ Sushisamba កាលពីថ្ងៃទី12 ខែធ្នូ ឆ្នាំ2024។ ជាមួយនឹងទស្សនៈ “ ដំណើរផ្សងព្រេងឥតឈប់របស់អ្នក” Zacapa បន្តជំរុញទឹកចិត្តក្រុមមនុស្សដែលមានក្តីស្រមៃ និងអ្នកត្រួសត្រាយផ្លូវ ដោយផ្តល់ការអញ្ជើញឱ្យមកទទួលយកបទពិសោធន៍ពោរពេញដោយប្រណីតភាពលើសពីការរំពឹងទុក។   សូមជម្រាបថា Ron Zacapa តំណាងឱ្យការបង្ហាញអំពីប្រណីតភាពបែបទំនើប និងអាចទទួលដឹងបាន ដែលត្រូវបានបង្កើតឡើងដោយភាពល្អិតល្អន់នៅតំបន់ខ្ពង់រាប Guatemalan។ ដោយសារភាពល្បីល្បាញនៃដំណើរការដែលមានវ័យចំណាស់ដ៏ពិសេស និងប្រភពដើមដ៏សម្បូរបែប Zacapa ផ្តល់បទពិសោធន៍ដែលលើសពីភាពធម្មតា ដោយអន្ទងអ្នកចាប់អារម្មណ៍ឱ្យចាប់ផ្តើមដំណើរនៃការស្វែងយល់តាមរយៈចក្ខុវិញ្ញាណ ឃាណវិញ្ញាណ ជីវ្ហាវិញ្ញាណ និងកាយវិញ្ញាណ។    សូមរម្លឹកជូនផងដែរថា ក្រុមហ៊ុន ATTWOOD គឺជាអ្នកចែកចាយផ្ដាច់មុខរបស់ ZACAPA នៅក្នុងប្រទេសកម្ពុជា៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-22T06:36:16.447Z", "category": "PR", "views": 236, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អង្គការ FOUR PAWS អំពាវនាវឱ្យមានការចូលរួម៖ យុទ្ធនាការបញ្ឈប់ការជួញដូរសាច់សត្វឆ្កែនៅប្រទេសកម្ពុជា	https://business-cambodia.com/articles/four-paws-calls-for-participation-campaign-to-stop-dog-meat-trade-in-cambodia-	ជារៀងរាល់ឆ្នាំ សត្វឆ្កែប្រមាណ បីលានក្បាល  ត្រូវបានសម្លាប់យ៉ាងឃោរឃៅសម្រាប់ការជួញដូរ និងការបរិភោគ។   រាជធានីភ្នំពេញ, ថ្ងៃទី២២ ខែមីនា ២០២៥ - អង្គការសុខុមាលភាពសត្វពិភពលោក FOUR PAWS បានបើកដំណើរការយុទ្ធនាការបន្ទាន់មួយ ដើម្បីអំពាវនាវ និងជំរុញឱ្យមានការបញ្ឈប់ការជួញដូរសាច់សត្វឆ្កែនៅកម្ពុជា ដោយបានដាក់ឈ្មោះយុទ្ធនាការនេះថា “នេះមិនមែនជាអ្វីដែលប្រជាជនកម្ពុជាចង់បាន”។ យុទ្ធនាការនេះ បានឆ្លុះបញ្ចាំងពីបំណងប្រាថ្នារបស់ប្រជាជនកម្ពុជាយ៉ាងច្រើន (៩០%) គាំទ្រឱ្យមានការហាមឃាត់ការជួញដូរសាច់សត្វឆ្កែ ជាមួយនឹងស្ថិតិដ៏គួរឱ្យភ្ញាក់ផ្អើលអំពីភាពឃោរឃៅនៃការជួញដូរ និងការបដិសេធថានេះមិនមែនជាផ្នែកមួយនៃវប្បធម៌ខ្មែរនោះទេ។ យុទ្ធនាការនេះអំពាវនាវឱ្យប្រជាជនកម្ពុជា បង្ហាញនូវជំហរ និងចូលរួមចុះឈ្មោះលើលិខិត  ដើម្បីស្នើសុំទៅកាន់ក្រសួងកសិកម្ម រុក្ខាប្រមាញ់ និងនេសាទ  ឱ្យចាត់វិធានការលើការជួញដូរមួយនេះ។ លោកវេជ្ជបណ្ឌិត Karanvir Kukreja ប្រធានយុទ្ធនាការប្រចាំអាស៊ីអាគ្នេយ៍ (សត្វចិញ្ចឹម) នៃអង្គការ FOUR PAWSមានប្រសាសន៍ថា “ក្នុងនាមខ្ញុំជាមនុស្សម្នាក់ ដែលយកចិត្តទុកដាក់យ៉ាងខ្លាំងចំពោះសុខុមាលភាពរបស់សត្វឆ្កែ នេះជារឿងដ៏គួរឱ្យសោកស្ដាយខ្លាំងណាស់ ក្នុងការឃើញនូវការឈឺចាប់ ដែលបណ្តាលមកពីការជួញដូរសាច់សត្វឆ្កែនៅក្នុងកម្ពុជា។ យុទ្ធនាការនេះ មិនមែនគ្រាន់តែជាការជំរុញការបញ្ឈប់ការជួញដូរដ៏ឃោរឃៅនោះទេ ប៉ុន្តែគឺដើម្បីបង្ហាញនូវសំឡេងរបស់ប្រជាជនកម្ពុជាភាគច្រើនដែលប្រឆាំងនឹងការជួញដូរនេះ។ ភាពមិនស្របគ្នានៃការជួញដូរសាច់សត្វឆ្កែ និងតម្លៃវប្បធម៌ដ៏ល្អផូរផង់របស់ប្រទេសកម្ពុជា បានជំរុញយើងអំពាវនាវឱ្យមានការផ្លាស់ប្តូរ (បញ្ឈប់ការជួញដូរ)។ យើងឈរជាមួយប្រជាជនកម្ពុជាក្នុងការជំរុញឱ្យមានការចាត់វិធានការឱ្យបានឆាប់រហ័ស ដើម្បីការពារសត្វចិញ្ចឹមទាំងនេះ និងរក្សានូវវប្បធម៌ដ៏ល្អថ្លៃថ្លាររបស់ប្រទេសកម្ពុជាទៅកាន់ពិភពលោក។”   ការពិតគួរឱ្យភ្ញាក់ផ្អើល៖ ភាពឃោរឃៅ និងហានិភ័យសុខភាពសាធារណៈ   ក្នុងមួយឆ្នាំៗ សត្វឆ្កែប្រមាណ ៣លានក្បាល ត្រូវបានចាប់ ដឹកជញ្ជូន និងសម្លាប់យកសាច់នៅក្នុងប្រទេសកម្ពុជា។ សត្វឆ្កែទាំងនេះភាគច្រើន គឺជាសត្វចិញ្ចឹម ដែលត្រូវបានគេលួចយកទៅ ហើយទទួលរងនូវការបំពាន ធ្វើបាបយ៉ាងឃោរឃៅ និងត្រូវបានសម្លាប់ដោយវិធីគ្មានមនុស្សធម៌ ដូចជា ការដុតភ្លើង ការឆក់ដោយអគ្គីសនី និងការជ្រមុជទឹក ជាដើម។ បន្ថែមពីលើភាពឃោរឃៅនេះ ការជួញដូរនេះក៏បង្កឱ្យមានហានិភ័យធ្ងន់ធ្ងរដល់សុខភាពសាធារណៈ ដោយរួមចំណែកដល់ការរីករាលដាលនៃជំងឺឆ្លងពីសត្វទៅមនុស្ស (zoonotic diseases) ដូចជាជំងឺឆ្កែឆ្កួត។   អំពាវនាវកម្រិតជាតិឱ្យមានការផ្លាស់ប្តូរ (បញ្ឈប់ការជួញដូរសាច់ឆ្កែ)៖ ទិដ្ឋភាពច្បាប់ និងវប្បធម៌   ការស្ទង់មតិ ដែលធ្វើឡើងដោយអង្គការ FOUR PAWS បង្ហាញថា ៩០% នៃប្រជាជនកម្ពុជាគាំទ្រឱ្យមានការហាមឃាត់លើការជួញដូរនេះនៅកម្ពុជា។ ជាមួយគ្នានេះ ៨៦% ចង់ឱ្យរាជរដ្ឋាភិបាលចាត់វិធានការ និង ៩៤% នៃប្រជាជនកម្ពុជាបាននិយាយថាការទទួលទានសាច់ឆ្កែមិនមែនជាផ្នែកនៃវប្បធម៌ខ្មែរទេ ដូច្នេះមិនគួរមានបរិភោគសាច់ឆ្កែនោះទេ។   “ដោយបានឃើញការជួញដូរនេះដោយផ្ទាល់ ខ្ញុំដឹងថានេះមិនមែនជាអ្វីដែលប្រជាជនកម្ពុជាភាគច្រើនយល់ស្រប ឬចង់បានជាផ្នែកមួយនៃប្រទេសកម្ពុជា ដ៏ស្រស់ស្អាតរបស់យើងនោះទេ។ ក្លិន រូបភាព សំឡេងដែលឈឺចាប់ វាពិតជាមានសភាពឃោរឃៅខ្លាំងណាស់ និងមិនមែនជាផ្នែកមួយនៃវប្បធម៌របស់យើងនោះទេ។ ប្រជាជនកម្ពុជា មានចិត្តល្អ និងរួសរាយរាក់ទាក់ ហើយយើងបានឃើញម្តងហើយម្តងទៀតថា ប្រជាជនកម្ពុជាភាគច្រើនចង់ឱ្យការជួញដូរនេះត្រូវបញ្ចប់។ សូមទុកការជួញដូរនេះជាផ្នែកនៃអតីតកាល ហើយធ្វើការរួមគ្នាដើម្បីអនាគតដ៏ថ្លៃថ្លា” មតិរបស់ លោក ប៊ន ប៊ុនឈាង មន្ត្រីផ្នែកយុទ្ធនាការ។   ការចូលរួមគាំទ្រយុទ្ធនាការនេះ   អង្គការ FOUR PAWS អំពាវនាវដល់ប្រជាជនកម្ពុជា និងអ្នកស្រលាញ់សត្វទាំងក្នុង និងក្រៅប្រទេស  ចូលរួមគាំទ្រយុទ្ធនាការនេះ តាមរយៈការចុះឈ្មោះលើលិខិត  និងចែករំលែកវាបន្តជាមួយមិត្តភ័ក្តិ ក្រុមគ្រួសារ បណ្តាញសង្គម និងតាមដានសកម្មភាពរបស់អង្គការ FOUR PAWS នៅលើបណ្តាញសង្គម ដោយធ្វើការឆ្លើយតប បញ្ចេញមតិ និងចែករំលែកព័ត៌មាន នានាលើបណ្តាញសង្គម ដើម្បីលើកកម្ពស់ការយល់ដឹង និងលើកទឹកចិត្តអ្នកដទៃឱ្យចូលរួមក្នុងការគាំទ្រផងដែរ។ យុទ្ធនាការ "នេះមិនមែនជាអ្វីដែលប្រជាជនកម្ពុជាចង់បាននោះទេ" នឹងដំណើរការពីខែមីនា ដល់ខែកញ្ញា ឆ្នាំ២០២៥ ជាមួយសកម្មភាពជាច្រើនទាំងក្នុងបណ្ដាញសង្គម និងផ្ទាល់ ទៅកាន់អ្នកស្រឡាញ់សត្វចិញ្ចឹម សិស្សានុសិស្ស និងប្រជាជនកម្ពុជាទូទៅ។ ជាលទ្ធផល យើងនឹងចងក្រងជារបាយការណ៍សង្ខេប បង្ហាញជូនរាជរដ្ឋាភិបាល ] ដើម្បីបង្ហាញអំពីការគាំទ្រ និងបំណងប្រាថ្នារបស់ប្រជាជនកម្ពុជាក្នុងចង់ឃើញការហាមឃាត់ការជួញដូរសាច់ឆ្កែ ។   ព័ត៌មានបន្ថែម៖   ជារៀងរាល់ឆ្នាំ សត្វឆ្កែ និងឆ្មាប្រមាណ ៣០លាន  ក្បាលត្រូវបានចាប់ ដឹកជញ្ជូន និងសម្លាប់យកសាច់ នៅក្នុងប្រទេសកម្ពុជា វៀតណាម និងឥណ្ឌូនេស៊ី។ ភាគច្រើនសត្វទាំងនេះ គឺជាសត្វចិញ្ចឹម សត្វនៅក្នុងសហគមន៍ ឬសត្វអនាថា ដែលត្រូវបានចាប់ ដើម្បីផ្គត់ផ្គង់ការជួញដូរ។ ទំហំការជួញដូរ និងការការឈឺចាប់ដែលបណ្តាលមកពីការជួញដូរ ធ្វើឱ្យបញ្ហានេះក្លាយជាបញ្ហាសុខុមាលភាពរបស់សត្វដ៏ធ្ងន់ធ្ងរបំផុតមួយក្នុងអាស៊ី និងប្រហែលជាអាចទូទាំងពិភពលោកផងដែរ។ ដំណាក់កាលនីមួយៗនៃការជួញដូរ ដូចជា ការស្វែងរកសត្វ ឬប្រភពសត្វឆ្កែឆ្មា ការដឹកជញ្ជូន ការលក់ និងការសម្លាប់ ពាក់ព័ន្ធនឹងអំពើឃោរឃៅធ្ងន់ធ្ងរ កង្វះខាតការអនុវត្តអនាម័យ និងការការពារសុខភាពសម្រាប់ទាំងសត្វ និងមនុស្ស។ ទាំងនេះរួមមាន ក) សត្វដែលត្រូវគេចាប់នៅតាមផ្លូវ, ខ) ត្រូវបានវាយចាប់ដាក់ចូលបាវ, គ) ដាក់ចូលទៅក្នុងទ្រុងចង្អៀត និងដឹកជញ្ជូនរាប់ម៉ោង (រាប់ថ្ងៃដើម្បីឆ្លងកាត់ព្រំដែន), ឃ) ទុកចោលក្នុងទីធ្លាដោយមានអាហារ និងទឹកតិចបំផុត ដោយជាញឹកញាប់បណ្តាលឱ្យស្លាប់មុនពេលសម្លាប់ និង ង) ត្រូវបានគេសម្លាប់យ៉ាងឃោរឃៅ ជាមួយនឹងវិធីសាស្រ្តប្រឆាំងនឹងក្រមសុខុមាលភាពសត្វដែលទទួលយកជាសកល រួមទាំងការជ្រមុជទឹក ការដុតភ្លើង ការវាយដំ និងការឆក់ដោយអគ្គិសនី ដែលជារឿយៗស្ថិតក្នុងស្ថានភាពគ្មានអនាម័យ ដែលប្រថុយខ្ពស់នឹងការឆ្លងរីករាលដាលនៃជំងឺឆ្កែឆ្កួត។   ក្នុងរយៈពេលប៉ុន្មានឆ្នាំចុងក្រោយនេះ មតិសាធារណៈប្រឆាំងនឹងការជួញដូរសាច់ឆ្កែនៅកម្ពុជាមានការកើនឡើងតាមរយៈសកម្មភាពរបស់អង្គការ FOUR PAWS រួមមានការលើកកម្ពស់ការយល់ដឹងអំពីការជួញដូរ ការអប់រំម្ចាស់សត្វចិញ្ចឹម ការបិទកន្លែងសត្តឃាតឆ្កែ ការជួយសង្គ្រោះសត្វឆ្កែ ការចែករំលែកព័ត៌មានពីប្រទេសផ្សេងៗ និងការធ្វើការជាមួយភាគីពាក់ព័ន្ធ។ ការយល់ដឹងខ្ពស់របស់ប្រជាពលរដ្ឋ និងការប្តេជ្ញាចិត្តរបស់រាជរដ្ឋាភិបាល នៅតែត្រូវការជាចាំបាច់ជាខ្លាំង ដើម្បីជំរុញឱ្យរាជរដ្ឋាភិបាលកម្ពុជា ចាត់វិធានការ និងអនុវត្តការហាមឃាត់ការជួញដូរប្រកបដោយប្រសិទ្ធភាព។   យុទ្ធនាការនេះ គឺជាផ្នែកមួយនៃគោលដៅរយៈពេលវែងនៅក្នុងប្រទេសកម្ពុជា ដើម្បីបង្ហាញពីការប្រឆាំងទៅនឹងការជួញដូរសាច់ឆ្កែ និងដើម្បីលើកកម្ពស់ការយល់ដឹងសាធារណៈ និងរាជរដ្ឋាភិបាលអំពីការជួញដូរនេះ។ ជាមួយនឹងការប្រឆាំងកាន់តែខ្លាំងឡើងចំពោះការជួញដូរសាច់ឆ្កែ អង្គការ FOUR PAWS អំពាវនាវដល់រាជរដ្ឋាភិបាលជម្រុញឱ្យមានការហាមឃាត់ការជួញដូរដ៏ឃោរឃៅនេះទាំងស្រុង។   FOUR PAWS គឺជាអង្គការសុខុមាលភាពសត្វពិភពលោក ធ្វើកិច្ចការដើម្បីផ្តល់ជំនួយដល់សត្វស្ថិតនៅក្រោមឥទ្ធិពលផ្ទាល់របស់មនុស្ស តាមរយៈការបង្ហាញពីភាពរងទុក្ខ ការជួយសង្គ្រោះសត្វ និងការការពារពួកគេ។ អង្គការ FOUR PAWS បានបង្កើតឡើងតាំងពីឆ្នាំ ១៩៨៨ នៅទីក្រុងវីយែន ប្រទេសអូទ្រីស ដោយលោក Heli Dungler ដោយមានចក្ខុវិស័យ ក្នុងការផ្តល់ពិភពលោកមួយទៅដល់សត្វ ដែលមនុស្សប្រព្រឹត្តចំពោះសត្វដោយការគោរព ការអាណិតអាសូរ និងការយោគយល់។ យុទ្ធនាការ និងគម្រោងរបស់អង្គការ FOUR PAWS ផ្តោតសំខាន់ទៅលើសត្វចិញ្ចឹម រួមទាំងសត្វឆ្កែ និងឆ្មាអនាថា សត្វកសិដ្ឋាន និងសត្វព្រៃ ដូចជាខ្លាឃ្មុំ ឆ្មាធំ និងសត្វស្វាអ៊ូរ៉ង់អ៊ូតង់ ដែលត្រូវបានចិញ្ចឹមក្នុងស្ថានភាពមិនសមរម្យ ក៏ដូចជានៅក្នុងតំបន់មានគ្រោះធម្មជាតិ និងជម្លោះ។ ជាមួយនឹងការិយាល័យដែលមាននៅក្នុងប្រទេសអូស្ត្រាលី អូទ្រីស បែលហ្ស៊ិក ប៊ុលហ្គារី បារាំង អាល្លឺម៉ង់ កូសូវ៉ូ ហូឡង់ ស្វ៊ីស អាហ្រ្វិកខាងត្បូង ថៃ អ៊ុយក្រែន អង់គ្លេស សហរដ្ឋអាមេរិក និងវៀតណាម ក៏ដូចជាឧទ្យាន ឬជម្រកសម្រាប់សត្វ ដែលត្រូវបានជួយសង្គ្រោះនៅក្នុង ១១ ប្រទេស ដោយ អង្គការ FOUR PAWS ផ្តល់ជំនួយបន្ទាន់ និងដំណោះស្រាយសម្រាប់ពេលវែង។ www.four-paws.org	{ "spider_name": "businesscambodia", "scrape_at": "2025-06-14_19:39:53", "date_created": "2025-03-22T05:42:40.838Z", "category": "PR", "views": 37, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
អ្នកចិត្តសាស្រ្ត៖ ចង់ចិញ្ចឹមកូនមិនឱ្យចាញ់ច្រាបគេ ឪពុកម្តាយឆ្លាតវៃ គួរឈប់ធ្វើរឿង៣យ៉ាង ជាបន្ទាន់	https://business-cambodia.com/articles/rise-kid-how-to-be-courage-amy-morin-	កុមារចាញ់ប្រៀបក្មេងដទៃទៀតនៅពេលដែលពួកគេមានភាពតឹងតែងផ្នែកផ្លូវចិត្តតាមរយៈប្រវត្តិគ្រួសារ គំនាបនិងការរំពឹងទុកពីសំណាក់គ្រួសារ ខណៈឪពុកម្តាយភាគច្រើនចូលចិត្តគ្រប់គ្រងកូនស្ទើរគ្រប់រឿង ហើយយល់ថានោះជាទង្វើស្រឡាញ់កូន។   យ៉ាងណាមិញបើតាមអ្នកជំនាញចិត្តសាស្រ្តគ្រួសារនិងកុមារ អ្នកស្រី Amy Morin បានឱ្យដឹងថា បើឪពុកម្តាយស្រឡាញ់កូនដោយឆ្លាតវៃមែនពិត ពួកគេគួរឈប់ស្រឡាញ់កូនពេករហូតក្លាយជាទម្លាប់គ្រប់គ្រងកូន។ មួយវិញទៀត ឱពុកម្តាយគួរឈប់ធ្វើរឿង៣យ៉ាងនេះជាបន្ទាន់ ទៅលើកូនៗ បើចង់ឱ្យពួកគេធំឡើងមិនចាញ់ប្រៀបអ្នកដទៃ៖   ១. ឆ្លើយ សម្រេចនិងធ្វើអ្វីៗគ្រប់យ៉ាងឱ្យកូន៖ ឪពុកម្តាយភាគច្រើនចូលចិត្តឆ្លើយជំនួសកូន នៅពេលដែលមានអ្នកដទៃសួរសំណួរមក សូម្បីតែសំណួរតូចតាចដូចជាកូនឈ្មោះអ្វី អាយុប៉ុន្មាន? ហើយពេលខ្លះក៏មានការសម្រេចចិត្តលើអ្វីៗជំនួសកូន និងធ្វើអ្វីគ្រប់យ៉ាងឱ្យដោយមិនឱ្យកូនធ្វើដោយខ្លួនឯងនោះទេ ខ្លាចកូនហត់កូនលំបាក ខណៈនេះជាការគ្រប់គ្រងទាំងផ្លូវកាយ ផ្លូវចិត្ត របស់ឪពុកម្តាយចំពោះកូនដែលអាចធ្វើឱ្យកូនមិនងាយចុះសម្រុងនឹងអ្នកដទៃឡើយ។     ២. កាលវិភាគគ្មានពេលកម្សាន្ត៖ ក្មេងៗនឹងងាយខ្លាចគេបំផុត ប្រសិនបើពួកគេមិនបានទទួលយកនូវសកម្មភាពខាងក្រៅខ្លះ ហើយរវល់រៀនច្រើននូវមុខវិជ្ជាជាច្រើនច្រមុះគ្នា រហូតគ្មានពេលធ្វើអ្វីជាការកម្សាន្តនិងតាមចំណូលចិត្ត។     អ្នកជំនាញចិត្តសាស្រ្ត Amy Morin និងជាម្ចាស់សៀវភៅ 13Things Mentally Strong Parents Don’t Do បានឱ្យដឹងថា កុំគ្រប់គ្រងពួកគេរហូតមិនឱ្យកូនធ្វើអ្វីសោះ ជាឪពុកម្តាយថ្វីត្បិតតែមានការព្រួយបារម្ភអំពីសុវត្ថិភាពកូនៗ ប៉ុន្តែគួរតែអនុញ្ញាតឱ្យពួកគេកម្សាន្តជាមួយសកម្មភាពខាងក្រៅខ្លះតាមបែបធម្មជាតិរបស់ក្មេង  ក្រៅពីកម្មវិធីសិក្សានិងដំណើរកម្សាន្តរបស់សាលា ដើម្បីឱ្យពួកគេស្វែងរកភាពជាខ្លួនឯង។     ៣. កូនត្រូវតែពូកែគ្រប់យ៉ាង!៖ នេះជាផ្នត់គំនិតមួយរបស់ឪពុកម្តាយសម័យថ្មី ឱ្យកូនធ្វើអ្វីត្រូវតែពូកែគ្រប់យ៉ាងនិងល្អតាមការចង់បានរបស់ខ្លួន ដោយអ្នកចិត្តសាស្រ្តយល់ថា នេះជាការដាក់សម្ពាធធ្វើឱ្យកូនមិនអាចស្វែងរកចំណុចពិសេសខ្លាំងបំផុតរបស់ខ្លួនឯងឃើញនោះឡើយ។   ដូច្នេះជាឪពុកម្តាយគឺចាំបាច់ណាស់ក្នុងការរៀនពីរបៀបគ្រប់គ្រងខ្លួនឯង ធ្វើជាគំរូដល់កូន ជាជាងគ្រប់គ្រងកូន ទើបពួកគេអាចធំឡើងរឹងមាំ ក្នុងភាពជាខ្លួនឯង មិនមែនជាស្រមាលរបស់អាណាព្យាបាលឬឪពុកម្តាយទាំងស្រុង៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-22T05:09:19.817Z", "category": "ភាពជាអ្នកដឹកនាំ", "views": 15578, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ព្រឹត្តិការណ៍ការរត់ម៉ារ៉ាតុងកុមារលើកដំបូងបំផុតនៅកម្ពុជា ក្រោមព្រះវត្តមានរបស់ព្រះនាងតូច នរោត្តម ជេនណា ជាភ្ញៀវដ៏ខ្ពង់ខ្ពស់	https://business-cambodia.com/articles/kun-marathon-cambodia-	ព្រឹត្តិការណ៍ KUN Marathon Cambodia ឆ្នាំ២០២៥ ក្រោមប្រធានបទ "ហាត់ប្រាណជាមួយ KUN ជារៀងរាល់ថ្ងៃ" នឹងត្រូវប្រព្រឹត្តទៅនៅថ្ងៃទី២៩ ខែមីនា ឆ្នាំ២០២៥ ខាងមុខនេះ នៅពហុកីឡដ្ឋានជាតិអូឡាំពិក។ ព្រឹត្តិការណ៍នេះ គឺជាកម្មវិធីរត់ដំបូងបំផុតសម្រាប់កុមារកម្ពុជា ដែលរៀបចំឡើងក្រោមការសហការជាមួយ សហព័ន្ធខ្មែរអត្តពលកម្មស្ម័គ្រចិត្ត ដើម្បីលើកកម្ពស់សុខភាពកុមារតាមរយៈការហាត់ប្រាណ និងការរស់នៅប្រកបដោយសុខភាពល្អ។ ព្រឹត្តិការណ៍នេះរំពឹងទុកថានឹងមានការចូលរួមយ៉ាងច្រើនកុះករពីសិស្សានុសិស្សកម្រិតបឋមសិក្សាចំនួន ១,៥០០នាក់ អាយុចាប់ពី ៦ឆ្នាំ ដល់ ១០ឆ្នាំ ព្រមទាំងលោកគ្រូអ្នកគ្រូនិងមាតាបិតារបស់សិស្សផងដែរ។ គោលបំណងនៃការរៀបចំព្រឹត្តិការណ៍នេះឡើង គឺដើម្បីជំរុញស្មារតីស្រលាញ់កីឡា ការបង្កើតមិត្តភាព និងការបង្កើនភាពស្វាហាប់សម្រាប់កុមារ។ ជាពិសេស លោកប៉ាអ្នកម៉ាក់និងកូនៗ អាចបង្កើតអនុស្សាវរីយ៍ល្អៗដ៏គួរឱ្យចងចាំជាមួយគ្នាថែមទៀតផង។ KUN ត្រូវបានគេស្គាល់ថាជាម៉ាកទឹកដោះគោសម្រាប់កុមារនៅក្នុងប្រទេសកម្ពុជា ដោយមានផលិតផលពេញនិយមគឺ Kun Milk Plus Juice ដែលមានរសជាតិឆ្ងាញ់ពីផ្លែឈើ និងរូបមន្តស្តង់ដារផ្កាយ ៥ សម្រាប់ប្រព័ន្ធភាពស៊ាំ ដែលមាន បេតាគ្លូកាន និងវីតាមីនសំខាន់ៗដូចជា វីតាមីន C វីតាមីន B6 និងវីតាមីន A ។ នៅក្នុងទីផ្សារអន្តរជាតិដូចជានៅប្រទេសវៀតណាម KUN គឺជាម៉ាកដែលស្ថិតនៅក្នុងចំណោមផលិតផលទឹកដោះគោដែលទទួលបានការទុកចិត្តខ្ពស់ និងការចូលចិត្តច្រើន។ លើសពីនេះទៀត ទឹកដោះគោ KUN ក៏ត្រូវបានចែកចាយនៅក្នុងទីផ្សារប្រទេសផ្សេងៗដូចជា ចិន ហ្វីលីពីន និងប្រទេសជាច្រើនទៀត។ នៅក្នុងព្រឹត្តិការណ៍ដ៏អស្ចារ្យនេះ ក៏នឹងមានការយាងចូលរួមក្រោមព្រះវត្តមានរបស់ព្រះនាងតូច នរោត្តម ជេនណា ដែលជាភ្ញៀវដ៏ខ្ពង់ខ្ពស់នៃកម្មវិធី រួមជាមួយនឹងសិល្បករ សាយ និងអ្នកបង្កើតមាតិកាជាច្រើនរូបផងដែរ។ ព្រះនាងតូច នរោត្តម ជេនណា នឹងឡើងបកស្រាយបទចម្រៀងពីរោះៗនៅលើឆាកវេទិកានៃកម្មវិធី ព្រមទាំងចូលរួមនៅក្នុងសកម្មភាពសប្បាយៗជាច្រើនជាមួយប្អូនៗសិស្សានុសិស្សនៅក្នុងពិភពកម្សាន្តកុមារ KUN ។ ក្រៅពីការរត់ដើម្បីសុខភាព ព្រឹត្តិការណ៍នេះក៏នឹងមានសកម្មភាពដ៏គួរឱ្យរំភើបនៃពិភពកម្សាន្តកុមារ KUN រួមមាន ការលេងហ្គេមកម្សាន្តឈ្នះកាដូពីទឹកដោះគោ KUN ជាពិសេស គឺវត្តមានដំបូងបង្អស់របស់ KUN KUN ជេលី ក្ដាររំអិលយក្ស ដែលនឹងធ្វើឱ្យក្មេងៗព្រមទាំងលោកប៉ាអ្នកម៉ាក់មានការរំភើបភ្ញាក់ផ្អើលផងដែរ។   ក្នុងឱកាសដ៏ពិសេសនេះផងដែរ KUN ក៏នឹងប្រកាសចេញលក់នូវផលិតផលថ្មីរបស់ខ្លួន គឺទឹកដោះគោស្រស់ Kun Fresh Milk ។ ទឹកដោះគោស្រស់ Kun Fresh Milk មានរសជាតិឆ្ងាញ់ ថ្មីស្រស់ សម្បូរប្រូតេអ៊ីនធម្មជាតិខ្ពស់ចំនួន ៣.៥២ក្រាម ក្នុង ១១០មីលីលីត្រ ផលិតដោយប្រើស្តង់ដារ ISO 22000 ដើម្បីធានាគុណភាពខ្ពស់បំផុតសម្រាប់អ្នកទទួលទាន ជាពិសេសសុខភាពកុមារ។ ជាមួយគ្នានេះផងដែរ KUN ក៏មានផលិតផលទឹកដោះគោសម្រាប់កុមារជាច្រើនប្រភេទ ដែលកំពុងដាក់លក់នៅលើទីផ្សារដូចជា KUN MALT KUN EATING YOGURT និង KUN CHOCOLATE MALT JELLY ។ យើងសូមអំពាវនាវដល់លោកប៉ាអ្នកម៉ាក់គ្រប់រូប កុំភ្លេចនាំកូនៗមកទទួលបទពិសោធជិះ KUN KUN ជេលី ក្ដាររំអិលយក្ស ដែលនឹងបើកជាសាធារណៈនៅថ្ងៃទី២៩ និង ៣០ ខែមីនា ឆ្នាំ២០២៥ ខាងមុខនេះ។ ដើម្បីទទួលបានសំបុត្រចូលរួម លោកអ្នកគ្រាន់តែទិញទឹកដោះគោ Kun ចំនួន ៦យួរ នឹងទទួលបានកាត Kun ចំនួន ៦សន្លឹក ដើម្បីប្តូរយកសំបុត្រ១សន្លឹកចូលលេងកម្សាន្ត KUN KUN ជេលី ក្ដាររំអិលយក្ស ។   សម្រាប់ព័ត៌មានលម្អិត៖ គេហទំព័រ៖ Kun Cambodia [https://www.facebook.com/kuncambodia2022] លេខទូរសព្ទ៖ 086 556 657	{ "spider_name": "businesscambodia", "scrape_at": "2025-06-14_19:39:53", "date_created": "2025-03-22T04:44:49.928Z", "category": "PR", "views": 685, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ចង់ពូកែ ត្រូវឧស្សាហ៍អាន! មកស្គាល់វេបសាយ២ ទាញសៀវភៅមកអាន ដោយឥតគិ.តថ្លៃ	https://business-cambodia.com/articles/free-reading-book-website	សៀវភៅគឺជាឃ្លាំងនៃចំណេះដឹង ដែលជាយានអាចនាំមនុស្សទៅរកសេចក្តីសុខក្នុងជីវិត។ ដូច្នេះការអានគឺជាផ្នែកមួយដែលនាំឱ្យមនុស្សអាចស្វែងរក ពុទ្ធិថ្មីៗ ទស្សនៈនិងចំណេះដឹងសកលថ្មីៗ តាមរយៈការអាននិងស៊ីជម្រៅលើភាសាបរទេស។     ហេតុនេះសម្រាប់បងប្អូនដែលចង់ឱ្យខ្លួនឯងពូកែភាសាអង់គ្លេស និងយល់ស៊ីជម្រៅលើការអាន លើភាសាអង់គ្លេសឱ្យស្ទាត់ជំនាញ អាចស្វែងរកសៀវភៅមកអានដោយឥតគិតថ្លៃ លើ វេបសាយចំនួន២ ខាងក្រោមនេះ៖   ១. PDF Drive នៅក្នុងវេបសាយនេះ គឺមានសៀវភៅជាភាសាអង់គ្លេសច្រើន និងសុទ្ធតែជាប្រភេទសៀវភៅល្បីៗ ដែលលោកអ្នកអាចស្វែងរកអានបាន ដោយសេរីនិង មិនគិតថ្លៃ។ គេហទំព័រមួយនេះមានសៀវភៅជាច្រើនប្រភេទ ទាំងសៀវភៅលើកទឹកចិត្ត អក្សរសិល្បិ៍និងប្រលោមលោក ព្រមទាំងឯកសារកម្រ ទស្សនាវដ្តីប្លែកជាង៧៥លានច្បាប់។   ២. Open Library នៅក្នុងវេបសាយមួយនេះវិញ គឺជាដែលយើងអាចរកមើលសៀវភៅជាភាសាអង់គ្លេសល្អៗ យកមកអានបាន ដោយឥតគិតថ្លៃ ប្រៀបដូចបណ្តាល័យសាធារណៈមួយដែរ។ ប៉ុន្តែវេបសាយមួយនេះមិនអនុញ្ញតឱ្យយើងទាញយកជា File បានទេលុះត្រាតែយើងចុះឈ្មោះទាញយក តែយើងអាចអានបានធម្មតាលើវេបសាយតែម្តង។   យ៉ាងណាមិញការចែករំលែកគេហទំព័រឥតគិតថ្លៃខាងលើនេះ មិនបានបង្ហាញគោលជំហរថាយើងលើកទឹកចិត្តឱ្យអានសៀវភៅថតចម្លងនោះទេ ប៉ុន្តែវេបសាយខាងលើនេះគឺមានការទទួលស្គាល់ជាអន្តរជាតិ និងលើកទឹកចិត្តសម្រាប់ប្រទេសក្រីក្រ និងកំពុងអភិវឌ្ឍន៍។   ហេតុនេះយើងនៅតែលើកទឹកចិត្តឱ្យលោកអ្នកស្វែងរកការអានសៀវភៅច្បាប់ដើមជាទម្រង់រឹង បើអ្នកសិក្សាទាំងឡាយមានលទ្ធភាព ដើម្បីរក្សាការផ្តោតអារម្មណ៍ និងចូលរួមលើកកម្ពស់ស្នាដៃអ្នកនិពន្ធ ព្រមទាំងពង្រឹងវប្បធម៌នៃការអានឱ្យរឹងមាំបំផុត៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-22T04:04:00.441Z", "category": "ភាពជាអ្នកដឹកនាំ", "views": 4286, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ប្រើទូរស័ព្ទក៏រៀនបាន! មានតែ App នេះមួយ អាចរៀនជំនាញចំណូ.លខ្ពស់ នៅ៦០សាលា ដោយសេរី	https://business-cambodia.com/articles/tvet-learning-hard-skill-free-course-	App “TVET E-Learning” គឺជាកម្មវិធីទូរស័ព្ទដៃមួយក្រោមការគាំទ្ររបស់រដ្ឋាភិបាលកម្ពុជា ដើម្បីផ្តល់ការសិក្សាតាមអនឡាញដោយឥតបង់ថ្លៃដល់ពលរដ្ឋ។   កម្មវិធីទូរស័ព្ទដៃនេះមានបង្រៀនមុខជំនាញជាច្រើន ដែលរៀនចេះហើយចប់អាចរចំណូលបានដូចជា ជំនាញឌីហ្សាញ កាត់តវីដេអូ ស្ថាបត្យកម្ម ជំនាញអគ្តិសនី ជំនាញឌីជីថល ច្បាប់ ជំនាញបច្ចេកវិទ្យា និងជំនាញជាច្រើនមុខទៀត សុទ្ធសឹងជាជំនាញមាន ទីផ្សារការងារខ្ពស់នាពេលបច្ចុប្បន្ននិងទៅអនាគត។   ទន្ទឹមនេះនឹងនៅក្នុង App “TVET E-Learning” មានផ្ទុកនូវមេរៀនជាប្រភេទវីដេអូជាង ៥០០០មេរៀន ចេញពីគ្រឹះស្ថានជាង ៦០ នៅក្នុងប្រទេសកម្ពុជាដែលបងប្អូនអ្នកសិក្សា និងយុវជន អាចធ្វើការជ្រើសរើសរៀនបានដោយសេរី និងឥតគិតថ្លៃ។   ហេតុនេះសម្រាប់បងប្អូនដែលមានបំណងចង់សិក្សាជំនាញបន្ថែមហ្វ្រីៗដោយឥតគិតថ្លៃ អាចធ្វើការទាញយក App “TVET E-Learning” បានព្រោះ មានបង្រៀននូវមេរៀនជំនាញចំណូលខ្ពស់ជាច្រើន សម្រាប់ជាចំណេះដឹង ដើម្បីបង្កើតឱកាសរកចំណូល សម្រាប់អ្នកដែលស្រឡាញ់ការសិក្សា។   ប៉ុន្តែពុំមានលទ្ធភាពគ្រប់គ្រាន់ក្នុងការចំណាយ អាចធ្វើការចុះឈ្មោះរៀនតាមអនឡាញបាន ដោយគ្រាន់តែមានទូរស័ព្ទដៃមួយគ្រឿងប៉ុណ្ណោះ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-21T15:25:28.165Z", "category": "ភាពជាអ្នកដឹកនាំ", "views": 1811, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
របាយការណ៍ CBC៖ ខេត្តចំនួន៣នេះ ជាខេត្តដែលមានប្រជាជន ជំពាក់បំណុលតិចបំផុត	https://business-cambodia.com/articles/cambodia-province-less-debt	យោងតាមរបាយការណ៍ពី CBC ប្រចាំឆ្នាំ២០២៤ បានឱ្យដឹងថា នៅ២៥រាជធានីខេត្ត នៃប្រទេសកម្ពុជា មានខេត្តចំនួន៣ ដែលជំពាក់បំណុលឥណទានទាបជាងគេនោះគឺ ខេត្តមណ្ឌលគីរី ខេត្តប៉ៃលិន និង ខេត្តកែប។   ក្នុងនោះដែរមានរាជធានីខេត្តចំនួន៣ ដែលមានអត្រាបំណុលឥណទានខ្ពស់បំផុតនោះគឺ  រាជធានីភ្នំពេញ ខេត្តកណ្ដាលនិង ខេត្តសៀមរាប ដែលមានអ្នកខ្ចីលុយគ្រឹះស្ថានហិរញ្ញវត្ថុច្រើនបំផុតពោលគឺរហូតដល់ទៅ៦០%នៃសមតុល្យឥណទានសរុប។   យ៉ាងណាបើតាមស្ថាប័នជំនាញមួយផ្សេងទៀតគឺ សមាគមន៍មីក្រូហិរញ្ញវត្ថុនៅកម្ពុជា បានគូសបញ្ជា្កក់ថា កត្តាដែលនាំឱ្យខេត្តទាំង៣ខាងលើនេះមានបំណុលច្រើនជាងគេ នោះគឺបណ្តាលមកពីតំបន់ទាំងនោះ ជាបណ្តុំនៃសកម្មភាពសេដ្ឋកិច្ច និងមានចំនួនប្រជាជនច្រើន។   ទោះបីជាយ៉ាងណាស្ថាប័នជំនាញអះអាងថារាល់ស្ថានភាពបំណុលឥណទានទាំងនោះ នៅកម្ពុជា មិនមែនសុទ្ធតែជាបំណុលអាក្រក់នោះឡើយ ពោលគឺមានសកម្មភាពពាណិជ្ជកម្មទៅតាមវិស័យផ្សេងៗ។   សូមបញ្ជាក់ថាស្ថានភាពឥណទាននៅកម្ពុជា ដោយក្នុងរបាយការណ៍នោះបានបង្ហាញថាគិតត្រឹមចុងខែធ្នូឆ្នាំ២០២៤ គ្រឹះស្ថានជាសមាជិករបស់ CBC ទាំងអស់បានផ្ដល់ប្រាក់កម្ចី ប្រមាណជាង៥៨.៩៤ពាន់លានដុល្លារ ដល់ពលរដ្ឋ៥.០៤លាននាក់ នៃ២៥រាជធានីខេត្ត៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-21T12:53:00.414Z", "category": "ភាពជាអ្នកដឹកនាំ", "views": 2651, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មកដឹងពីប្រា.ក់ខែនិងអត្ថប្រយោជន៍របស់ បុគ្គលិ.កបម្រើរាជការកម្ពុជា ក្នុងតួនាទី១៧នេះ	https://business-cambodia.com/articles/civil-servant-salaries-cambodia	ជាទូទៅមន្រ្តីរាជការតែងតែទទួលបាននូវបៀវត្សមូលដ្ឋាន ប្រាក់បំណាច់មុខងារ តាមមុខតំណែង តួនាទីនិងបទពិសោធ។   យ៉ាងណាមិញខាងក្រោមនេះជាតារាងបៀវត្យពីឆ្នាំ២០២៤ ចេញផ្សាយដោយ ក្រសួងមុខងារសាធារណៈ បង្ហាញអំពីប្រាក់ខែ បូករួមទាំងអត្ថប្រយោជន៍ផ្សេងៗរបស់បុគ្គលិកបម្រើរដ្ឋាភិបាល ដូចជាមន្រ្កីរាជការស៊ីវិល និងមន្រ្តីជាប់កិច្ចសន្យាជាដើមនោះ តាមវិស័យផ្សេងៗ ក្នុងតួនាទីទាំង១៧។       សូមជម្រាបថា បើតាមចក្តីព្រាងច្បាប់ស្តីពីហិរញ្ញវត្ថុក្នុងឆ្នាំ២០២៥ រាជរដ្ឋាភិបាលកម្ពុជា បានដំឡើងប្រាក់បៀវត្ស ជូនមន្ត្រីរាជការ-កម្លាំងប្រដាប់អាវុធ ក្នុងរង្វង់៣% ដែលកំណើននេះ លើសពីអត្រាអតិផរណា ដែលបានប៉ាន់ស្មានត្រឹម២.៥%៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-21T12:22:49.741Z", "category": "ភាពជាអ្នកដឹកនាំ", "views": 1519, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រុមហ៊ុនតាន់ចុង ម៉ូធ័រ ខេមបូឌា តាំងបង្ហាញ រថយន្តនីសាន់ ថេរ៉ា ស្ព័រ ថ្មី (NEW NISSAN TERRA SPORT )	https://business-cambodia.com/articles/new-nissan-terra-sport-	ខែមីនា ឆ្នាំ ២០២៥ – ក្រុមហ៊ុនតាន់ចុង ម៉ូធ័រ (ខេមបូឌា) ភីធីវ៉ាយ អិលធីឌី (Tan Chong Motor (Cambodia) Pty. Ltd. (ហៅថា “ធីស៊ីអេមស៊ី (TCMC)”) ជាក្រុមហ៊ុនលក់ និង ចែកចាយផ្ដាច់មុខរថយន្តនីសាន់ នៅព្រះរាជាណាចក្រកម្ពុជា និងជាបុត្រសម្ព័ន្ធគ្រប់គ្រងទាំងស្រុងនៃ ក្រុមហ៊ុនតាន់ចុងម៉ូធ័រហូលឌីងប៊័រហាដ (ប្រទេសម៉ាឡេស៊ី) មានមោទនភាពក្រៃលែងនាំមកជូន ព្រឹត្តិការណ៍តាំងបង្ហាញរថយន្ត នីសាន់ថេរ៉ា ស្ព័រថ្មី ប្រណិតកម្រិតកំពូល សម្រាប់ទីផ្សារនៃព្រះរាជាណាចក្រកម្ពុជា។ លោក ហួត គីមម៉េង ប្រធានគ្រប់គ្រងជាន់ខ្ពស់នៃក្រុមហ៊ុនតាន់ចុងម៉ូធ័រខេមបូឌាប្រចាំប្រទេសកម្ពុជាបានលើកឡើងថា “យើងពិតជាមានក្ដីរំភើបក្រៃលែងក្នុងការនាំមកជូន រថយន្ត Nissan TERRA SPORT ថ្មីគឺជាធ្វើបច្ចុប្បន្នភាពថ្មីចុងក្រោយបំផុតចំពោះត្រកូល SUV លំដាប់ថ្នាក់ខ្ពស់របស់យើង។ វាត្រូវបានរចនាឡើងសម្រាប់គ្រួសារដែលចូលចិត្តស្វែងរកដំណើរកម្សាន្តបែបផ្សងព្រេង និងល្អបំផុតសម្រាប់ការបើកបរក្នុងទីក្រុងប្រចាំថ្ងៃ។ បំពាក់ដោយមុខងារពិសេសៗប្រកបដោយភាពច្នៃប្រឌិត ផ្តល់ភាពងាយស្រួល និងបច្ចេកវិទ្យាទំនើបៗ ផ្តល់នូវទំនុកចិត្តក្នុងការបើកបរ ។ រថយន្ត Nissan Terra Sport ថ្មីត្រូវបានរចនាឡើងវិញជាមួយការតុបតែងផ្នែកខាងក្រៅពណ៌ខ្មៅ និង យ៉ាន់ស្ព័រពណ៌ខ្មៅថ្មី ដែលជួយបង្កើនសោភ័ណភាពរួមរបស់វាឱ្យកាន់តែស្រស់ស្អាត បែបស្ព័រ។ ផ្នែកខាងក្នុងក៏ត្រូវរតុបតែងដោយពណ៌ខ្មៅទាំងអស់ផងដែរ វាបានបន្ថែមភាពទាក់ទាញដល់រថយន្ត SUV លក្ខណះគ្រួសារមួយកម្រិតទៀត។ វាគឺសមិទ្ធផលដ៏ល្អឥតខ្ចោះនៃ DNA ប្រកបដោយភាពច្នៃប្រឌិត របស់ក្រុមហ៊ុននីសាន់ ដែលប្តេជ្ញាផ្តល់ជូនអតិថិជននូវរថយន្ត ដែលមិនត្រឹមតែបំពាក់ដោយបច្ចេកវិទ្យាឆ្លាតវៃកម្រិតខ្ពស់របស់នីសាន់សម្រាប់ការបើកបរប្រកបដោយទំនុកចិត្តប៉ុណ្ណោះទេ ប៉ុន្តែថែមទាំងការរចនាដិតខ្មៅរលោង និងទាន់សម័យដែលទាក់ទាញភ្នែកអ្នកទស្សនាផងដែរ។ រថយន្ត Nissan Terra Sports ស៊េរីថ្មីនេះត្រូវបានពង្រឹងដោយគ្រឿងបន្ថែមបែបស្ព័រដែលមានដូចជា៖ ប៉ាណាមុខពណ៌ខ្មៅ រចនាបែបស្ព័រខ្មៅរលោងចាប់ពីផ្នែកខាងមុខរហូតដល់កាងខាងក្រោយ ស៊ុមកាងមុខខាងក្រោម និងស៊ុមកាងក្រោយខាងក្រោមខ្មៅរលោង អំពូលកាត់អ័ព្ទតុបតែងដោយពណ៌ខ្មៅ កញ្ចក់ទ្វារពណ៌ខ្មៅ កាងលើដំបូលពណ៌ខ្មៅ ដៃទ្វារពណ៌ខ្មៅ បូឌា និងឈ្នាន់ជាន់ តុបតែងដោយពណ៌ខ្មៅ អង់តែនរាងព្រុយត្រីឆ្លាមពណ៌ខ្មៅ កាងក្រោយពណ៌ខ្មៅ ទ្វារក្រោយ និងកាងលើទ្វារក្រោយពណ៌ខ្មៅ ផ្នែកខាងក្នុងរចនាបែបស្ព័រខ្មៅរលោង យ៉ាន់អាលុយមីញ៉ូមពណ៌ខ្មៅទំហំ ១៨ អ៊ីញ ម៉ាស៊ីន Turbo-charged ជាមួយប្រព័ន្ធកាពីតាស រថយន្ត Nissan Terra Sport បំពាក់ដោយម៉ាស៊ីនម៉ាស៊ូត 2.5L Turbocharger 4ស៊ីឡាំង ដែលអាចផលិតបានកម្លាំង 190 សេះ និងកម្លាំងរមួល 450Nm ដែលផ្តល់នូវការបង្កើនល្បឿនដ៏ល្អបំផុតនៅក្នុងថ្នាក់របស់វា។ បំពាក់ដោយប្រអប់លេខ 7 វគ្គអូតូ និង 7 ដៃធានាបាននូវការបើកបររលូន ម៉ាស៊ីនខ្លាំង ជាន់ស្ទុះ ប្រសិទ្ធភាពក្នុងការបង្កើនល្បឿនលឿន។ បន្ថែមពីលើដំណើរការម៉ាស៊ីនខ្លាំងរបស់វា រថយន្តប្រភេទ SUV គ្រួសារប្រើប្រាស់ប្រព័ន្ធកាពីតាស 4X4 (4WD) ដែលអនុញ្ញាតឱ្យអ្នកបើកបរ និងអ្នកដំណើរកាន់តែមានសមត្ថភាពក្នុងការធ្វើដំណើរផ្សងព្រេងកាន់តែច្រើន ដោយសារវាអាចប្តូរពីកាពីតាស4X4 (4WD) ទៅ (2H) ដោយប្រើប៊ូតុងនៅផ្នែក កណ្តាល។ ប្រព័ន្ធជើងក្រោមខាងក្រោយ multi-link rear suspension ផ្តល់នូវការបើកបរកាន់តែរលូន និងស្ថេរភាពនៅលើផ្លូវកោង ផ្តល់នូវការធ្វើដំណើរដ៏រីករាយសម្រាប់អ្នករាល់គ្នានៅក្នុងរថយន្តប្រភេទ SUV លំដាប់កំពូល។ ផាសុកភាព និងមុខងារពិសេស រថយន្តនីសាន់ Terra Sport ថ្មីអនុញ្ញាតឱ្យអ្នកធ្វើដំណើរផ្សងព្រេងគ្មានដែនកំណត់នៅ ក្នុងរថយន្តដ៏ ប្រណីត ដែលត្រូវបានធ្វើឱ្យប្រសើរឡើងដោយផ្ទៃខាងក្នុងពណ៌ខ្មៅបែបស្ព័រ បង្កើនផាសុកភាពនៅពេលបើកបរ។   តាបឡូត្រូវបានតុបតែងដោយស្បែកពណ៌ខ្មៅដែលផ្តល់នូវភាពទំនើបទាន់សម័យ អារម្មណ៍ស្រស់ស្រាយ  បំពាក់មកជាមួយប្រព័ន្ធកម្សាន្តចាក់ចម្រៀងជាសម្លេងថាច់ស្គ្រីន ទំហំ  8 អ៊ីញ ដែលអាចភ្ជាប់ជាមួយ Apple CarPlay និង Android Auto ។ វាត្រូវបានបំពេញបន្ថែមដោយប្រព័ន្ធបំពងសម្លេងម៉ាក Bose ដែលល្អបំផុត ចំនួន 8 គ្រាប់ដែលផ្តល់នូវសម្លេងពីរោះរណ្តំនៅក្នុងរថយន្ត  ខណៈដែលអ្នកដំណើរខាងក្រោយក៏អាចទទួលបាន ភាពសប្បាយរីករាយជាមួយនឹងអេក្រង់កម្សាន្ត LCD ទំហំ 11 អ៊ីញ ដែលតភ្ជាប់ជាមួយខ្សែ HDMI ក្នុងអំឡុងពេលធ្វើដំណើរ។ ប្រព័ន្ធការពារសុវត្ថិភាព 360 ដឺក្រេ  របស់នីសាន់   រថយន្តនីសាន់ Terra Sport ថ្មីនេះបានបំពាក់នូវបច្ចេកវិទ្យាសុវត្ថិភាពជាច្រើនដែលអាចជួយដល់ការបើកបរក្នុងស្ថានភាពផ្សេងៗ។ ប្រព័ន្ធការពារសុវត្ថិភាព 360 ដឺក្រេ  របស់នីសាន់ ផ្តល់នូវការការពារយ៉ាងពេញលេញ ដោយបំពាក់នូវមុខងារសុវត្ថិភាពកម្រិតខ្ពស់ដូចជា ប្រព័ន្ធតាមដានសុវត្ថិភាពជុំវិញរថយន្ត (IAVM) ប្រព័ន្ធផ្តល់សញ្ញាពេលមានវត្ថុមានចលនានៅក្បែររថយន្ត (MOD) ដែលផ្តល់នូវទិដ្ឋភា ជុំវិញរថយន្តកាន់តែប្រសើរឡើង ខណៈដែល សេនស័រជំនួយចូលចតមុខក្រោយ ផ្តល់សញ្ញាព្រមានជាសម្លេងប៊ីបនៅពេលរថយន្តខិតជិតឧបសគ្គ រឺ ខិតជិតរថយន្តដែលនៅក្បែរនោះ។   រថយន្តនីសាន Terra Sport ថ្មីក៏បានបំពាក់មកជាមួយប្រព័ន្ធត្រួតពិនិត្យសម្ពាធខ្យល់កង់រថយន្ត (TPMS) ដែលមិនត្រឹមតែបង្ហាញសម្ពាធសំបកកង់ក្នុងពេលជាក់ស្តែងប៉ុណ្ណោះទេ ប៉ុន្តែថែមទាំងជូនដំណឹងដល់អ្នកបើកបរនៅពេលដែលសម្ពាធខ្យល់ធ្លាក់ក្រោមកម្រិតធម្មតា។ វាក៏រួមបញ្ចូលផងដែរនូវប្រព័ន្ធហ្រ្វាំងដែលរួមមាន ប្រព័ន្ធការពារការជាប់គាំងហ្រ្វាំង (ABS), ប្រព័ន្ធជំនួយហ្វ្រាំងអេឡិចត្រូនិចជំនួយពេលជាប់ផុង (EBD) និង ហ្វ្រាំងជំនួយបន្ទាន់ (BA)។ វាក៏បានបំពាក់មកជាមួយប្រព័ន្ធគ្រប់គ្រងលំនឹងរបស់រថយន្ត (VDC) និងប្រព័ន្ធគ្រប់គ្រងការសណ្តោងរម៉ក(TCS) ដើម្បីធានាបាននូវស្ថេរភាពក្នុងគ្រប់លក្ខខណ្ឌនៃការបើកបរ និងប្រព័ន្ធជំនួយពេលឡើងចំណោត (HSA)។ កញ្ចប់សុវត្ថិភាពដែលគ្របដណ្តប់ទាំងអស់នេះ រួមបញ្ចូលពោងសុវត្ថិភាព SRS ចំនួនប្រាំមួយ ខ្សែក្រវាត់សុវត្ថិភាពការពារការប៉េះទង្គិច។   រថយន្តនីសាន់ មានបីជម្រើសពណ៌            ប្រផេះ          សគុជ        ផ្កាយខ្មៅ   សូមចូលទស្សនា សាលតាំងបង្ហាញរថយន្តនីសាន់ នៅជិតលោកអ្នកបំផុត ដើម្បីបើកបរសាកល្បង ឬ ទូរស័ព្ទ ណាត់ជួបដើម្បីទទួលបានបទពិសោធន៍ពី រថយន្តនីសាន់ថេរ៉ា ស្ព័រថ្មីរបស់យើងខ្ញុំ។ សម្រាប់ព័ត៌មានបន្ថែមអំពី ម៉ូឌែលរថយន្តនីសាន់ក្នុងប្រទេសកម្ពុជា សូមចូលគេហទំព័រនីសាន់ខេមបូឌាតាម www.nissan.com.kh/ ឬ តាមដានផេកហ្វេសប៊ុករបស់ នីសាន់ខេមបូឌា fb.com/CambodiaNissan/ របស់យើងខ្ញុំ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-21T09:37:43.475Z", "category": "PR", "views": 599, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ជិតផុតហើយ! នៅសល់៣ខែទៀតប៉ុណ្ណោះ ការលើកលែងទណ្ឌកម្មរដ្ឋបាលនឹងត្រូវផុតកំណត់ហើយ	https://business-cambodia.com/articles/3-month-ago	យោងតាមការប្រកាសរបស់ក្រសួងសេដ្ឋកិច្ចនិងហិរញ្ញវត្ថុ បានឱ្យដឹងថា អ្នកជាប់ពន្ធតាមរបបស្វ័យ ប្រកាសនៅមានពេលរហូតដល់ដំណាច់ខែមិថុនា ឆ្នាំ២០២៥ ខាងមុខនេះ ដើម្បីមានឱកាសទទួលបានការលើកលែងទណ្ឌកម្មរដ្ឋបាល រួមមាន ពន្ធបន្ថែម ការប្រាក់ និងការផាកពិន័យជាប្រាក់ទាំងស្រុង ក្នុងការស្នើសុំកែតម្រូវបញ្ជីគណនេយ្យ និងលិខិតប្រកាសពន្ធឡើងវិញ ដោយស្ម័គ្រចិត្ត ផ្អែកលើមូលដ្ឋាននៃការភាន់ច្រឡំ ឬការភ្លាំងភ្លាត់។  ការលើកលែងទណ្ឌកម្មរដ្ឋបាលនេះអនុវត្តចំពោះតែ៖ ១. ការស្នើសុំកែតម្រូវបញ្ជីគណនេយ្យនិងលិខិតប្រកាសពន្ធឡើងវិញលើប្រតិបត្តិការដែលកើតឡើងមុនការិយបរិច្ឆេទខែសីហា ឆ្នាំ២០២៤ តែប៉ុណ្ណោះ។ ដោយឡែកការស្នើសុំកែតម្រូវលិខិតប្រកាសពន្ធលើប្រតិបត្តិការដែលកើតឡើងចាប់ពីខែសីហា ឆ្នាំ២០២៤ តទៅ មិនទទួលបានការលើកលែងទណ្ឌកម្មរដ្ឋបាលនេះឡើយ។   ២. ការស្នើសុំកែតម្រូវបញ្ជីគណនេយ្យ និងលិខិតប្រកាសពន្ធឡើងវិញក្នុងអំឡុងពេលរងសវនកម្មពន្ធដារ ដែលការកែតម្រូវនោះបានធ្វើឡើង មុនពេលសវនករពន្ធដាររកឃើញកំហុសរបស់អ្នកជាប់ពន្ធឬភ្នាក់ងារកាត់ទុកតែប៉ុណ្ណោះ មានន័យថាអ្នកជាប់ពន្ធឬភ្នាក់ងារកាត់ទុកអាច ស្នើសុំកែតម្រូវ ករណីដែលសវនករមិនទាន់បានបង្ហាញ និងគ្មានកំណត់ហេតុបញ្ជាក់ពីលទ្ធផលសវនកម្ម។   គួរបញ្ជាក់ផងដែរថា ប្រសិនបើការកែតម្រូវលិខិតប្រកាសពន្ធលើលទ្ធផលសវនកម្ម ដែលសវនករបានរកឃើញក្នុងអំឡុងពេលរងសវនកម្ម ពន្ធដារ អ្នកជាប់ពន្ធឬភ្នាក់ងារកាត់ទុក ត្រូវទទួលរងពន្ធបន្ថែម ១០% និងការប្រាក់យឺតយ៉ាវ ១,៥% ស្របតាមច្បាប់និងលិខិតបទដ្ឋានគតិយុត្ត ជាធរមាន។ ករណីនេះអ្នកជាប់ពន្ធឬភ្នាក់ងារកាត់ទុក នឹងត្រូវទទួលរងពន្ធបន្ថែមនិងការប្រាក់យឺតយ៉ាវ តាមនីតិវិធីនិងលទ្ធផលនៃការធ្វើ សវនកម្មពន្ធដារ ដោយពន្ធបន្ថែម និងការប្រាក់យឺតយ៉ាវដែលបានបង់រួច តាមរយៈការកែតម្រូវលិខិតប្រកាសពន្ធដោយស្ម័គ្រចិត្ត ត្រូវអនុញ្ញាត ឱ្យកាត់កងជាមួយនឹងពន្ធបន្ថែម និងការប្រាក់យឺតយ៉ាវដែលជាលទ្ធផលនៃការធ្វើសវនកម្ម៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-21T09:07:44.538Z", "category": "ចាប់ផ្តើមអាជីវកម្ម", "views": 1020, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រៀនមុនធ្វើ! ចង់រកលុ.យពី Facebook កន្លែង១នេះបង្រៀន១ចប់ មិនបាច់បង់លុយ សូម្បី១រៀល	https://business-cambodia.com/articles/facebook-learn-free-academy-online	Facebook គឺជាវេទិកាមួយដែលអនុញ្ញតឱ្យអ្នកប្រើប្រាស់ទូទាំងពិភពលោក ទាក់ទងគ្នានិងរកចំណូលក្រោមរូបភាពផ្សេងៗផងដែរ។ យ៉ាងណាមិញសម្រាប់ការរកលុយនៅលើ Facebook គឺតម្រូវឱ្យត្រូវតាមគោលការណ៍ និងស្តង់ដារទើបរកលុយបាន។   ដូច្នេះសម្រាប់អ្នកចង់រកលុយលើ Facebook លោកអ្នកអាចរៀនអំពីរបៀបផលិតមាតិកានានាឱ្យត្រូវតាមស្តង់ដារបាន នៅក្នុងវេបសាយ Facebook BluePrint ដែលជាគេហទំព័រមួយរបស់ក្រុមហ៊ុនហ្វេសប៊ុកផ្ទាល់តែម្តង។   ក្នុងនោះគេហទំព័រនេះនឹងបង្រៀនលោកអ្នកឱ្យចេះធ្វើទីផ្សារ ធ្វើការផ្សព្វផ្សាយពាណិជ្ជកម្មជាមួយនឹងហ្វេសប៊ុក ក៏ដូចជាវគ្គសិក្សាជាច្រើនទៀតដែលលោកអ្នកអាចរៀនបាន ដោយមិនចាំបាច់បង់ថ្លៃនោះទេ។     យ៉ាងណាមិញសម្រាប់អ្នកចង់ចាប់យកជំនាញទីផ្សារនេះធ្វើជាអាជីព ដោយមានការទទួលស្គាល់ពី Facebook នឹងមានវិញ្ញាបនបត្របញ្ជាក់ការសិក្សា លោកអ្នកអាចធ្វើការរៀនគ្រប់មេរៀននៅក្នុង Facebook Blueprint រួចចំណាយលុយ១៥០ដុល្លារ ដើម្បីទិញពាក្យប្រឡងយកសញ្ញាបត្រ Blueprint ពីក្រុមហ៊ុន Facebook ផ្ទាល់តែម្ដង៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-21T08:27:49.818Z", "category": "ភាពជាអ្នកដឹកនាំ", "views": 3712, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ត្រៀមខ្លួនញ៉ាំ! ឆាប់ៗនេះ ចម្ការផ្លែឈើ១នៅខ្មែរ នឹងបើកប៊ូហ្វេញ៉ាំផ្លែសាវម៉ៅចាយតែ១ម៉ឺនអាចញ៉ាំពីព្រឹកដល់ល្ងាច	https://business-cambodia.com/articles/buffet-fruit	សម្រាប់អ្នកដែល ចូលចិត្តញ៉ាំផ្លែឈើស្រស់ដែលបេះពីដើមផ្ទាល់ៗ ត្រៀមខ្លួនសប្បាយញ៉ាំឱ្យហើយទៅខណៈឆាប់ៗខាងមុខនេះ នឹងមានចំការផ្លែឈើមួយកន្លែងដែលស្ថិតនៅខេត្តកំពង់ចាម នឹងបើកជាលក្ខណៈប៊ូសហ្វេផ្លែឈើហើយ ចាយត្រឹមតែ១ម៉ឺនរៀលម្នាក់អាចញ៉ាំដោយសេរី។   នៅក្នុងបទសម្ភាសន៍ជាមួយក្រុមការងារចាបក្រហម លោក ថន ចាន់ធឿន ដែលត្រូវបានគេស្គាល់ថាជាម្ចាស់ចំការ ចំការតាថន បានឱ្យដឹងថា ឆាប់ៗខាងមុខនេះសម្រាប់បងប្អូនដែលនិយមនិងចូលចិត្តទទួលទានផ្លែឈើធម្មជាតិនៅក្នុងចម្ការផ្ទាល់ត្រៀមខ្លួនញ៉ាំឱ្យហើយទៅ ដោយនាពេលប៉ុន្មានខែខាងមុននេះលោកនឹង បើកឱ្យទទួលទានសាវម៉ៅតាមចិត្ត ដោយចំណាយអស់ត្រឹម១០០០០រៀលតែប៉ុណ្ណោះ ខណៈក្មេងៗតូចៗពុំមានការគិតថវិកាឡើយ។ ចំពោះលក្ខខណ្ឌក្នុងការហូបប៊ូសហ្វេសាវម៉ៅនេះវិញ លោកបានលើកទ្បើងថា គឺលោកមិនកំណត់ម៉ោងសម្រាប់អ្នកមកញ៉ាំនៅចម្ការផ្ទាល់នោះទេ ពោលគឺគាត់អាចញ៉ាំពីព្រឹករហូតដល់ល្ងាចបាន។ សម្រាប់ចំណុចពិសេសរបស់សាវម៉ៅរបស់លោកវិញ គឺជាប្រភេទសាច់ស្រួយដែលវាមានរសជាតិផ្អែមឆ្ងាញ់ខ្លាំងណាស់ គួរជម្រាបផងដែរថា ចំការសាវម៉ៅរបស់គឺមានអាយុកាលជាង ៣០ឆ្នាំហើយដែលមានទីតាំងស្ថិតនៅ ភូមិតាប៉ុម ឃុំល្វា ស្រុកចំការលើ ខេត្តកំពង់ចាមហើយបងប្អូនក៏អាចទំនាក់ទំនងតាមរយៈលេខទូរស័ព្ទ ០១១ ៦៦៦ ០៩៤011 ឬហ្វេសប៊ុកផ្លូវការផ្ទាល់មានឈ្មោះថា ៖ ចំការតាថន៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-21T08:00:51.069Z", "category": "ចាប់ផ្តើមអាជីវកម្ម", "views": 249, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
លុយតិចក៏អាចទិញបាន! មានលុយខ្ទង់៧ពាន់រៀល ទិញហ៊ុន ធនាគារ អេស៊ីលីដា តើអ្នកចំណេញបានប៉ុន្មាន?	https://business-cambodia.com/articles/how-to-profit-to-make-from-buying-acleda-bank-share	មិនថាអ្នកជាអ្នកធ្វើការ អ្នករកស៊ី មន្រ្តីរាជការ ឬប្រជាជនសាមញ្ញធម្មតានោះទេគឺសុទ្ធតែអាចទិញភាគហ៊ុនរបស់ធនាគារ អេស៊ីលីដាបានព្រោះធនាគារ អេស៊ីលីដាបានឡើងផ្សារមូលបត្រកម្ពុជាដែលជាផ្សារហ៊ុនខ្មែរលក់ភាគហ៊ុនជាសាធារណៈដូច្នេះប្រជាជនទូទៅសុទ្ធតែអាចទិញហ៊ុន អេស៊ីលីដាក្លាយជាម្ចាស់ធនាគារ អេស៊ីលីដាបានទាំងអស់គ្នា។ បើយោងតាមរបាយការណ៍ប្រចាំត្រីមាសទី៤របស់ធនាគារ អេស៊ីលីដា ឆ្នាំ២០២៤ បានបង្ហាញថាប្រាក់ចំណេញក្នុងមួយភាគហ៊ុនរបស់អេស៊ីលីដា( earning per share) គឺ១,១៣៧.២៧រៀលក្នុងមួយហ៊ុន ហើយតម្លៃហ៊ុន អេស៊ីលីដាចប្ចុប្បន្ននេះមានតម្លៃ៧៣០០រៀលក្នុងមួយហ៊ុន។    បើធនាគារអេស៊ីលីដានឹងយក៤០%នៃប្រាក់ចំណេញសរុបមកចែកម្ចាស់ភាគហ៊ុន ហើយបើអ្នកទិញហ៊ុន អេស៊ីលីដានៅក្នុងតម្លៃបច្ចុប្បន្ន នោះអ្នកអាចនឹងទទួលបានប្រាក់ចំណេញតាមរយៈភាគលាភប្រមាណ៤៥០រៀលក្នុងមួយហ៊ុន។   ចំពោះអត្រាចំណេញគិតជាភាគរយប្រសិនបើ អ្នកទិញហ៊ុន អេស៊ីលីដាក្នុងតម្លៃ៧៣០០រៀលក្នុងមួយហ៊ុន ហើយអេស៊ីលីដាចែកភាគលាភចំនួន៤៥០រៀលក្នុង១ហ៊ុនមែននោះ អ្នកនឹងបានផលចំណេញចំនួន៦.១%នៃថ្លៃដើមដែលអ្នកបានវិនិយោគ។   នៅថ្ងៃទី២៤ខែមេសាឆ្នាំ២០២៥ខាងមុខនេះ ធនាគារ អេស៊ីលីដានឹងបើកកច្ចប្រជុំមហាសន្និបាតភាគហ៊ុនិកសាមញ្ញលើកទី២៥ដើម្បីសម្រេចលើការបែងចែកភាគលាភប្រចាំឆ្នាំ២០២៤។ ដូច្នេះក្រោយពីធនាគារ អេស៊ីលីដាបញ្ចប់ច្ចប្រជុំមហាសន្និបាតភាគហ៊ុនិកសាមញ្ញលើកទី២៥យើងដឹងច្បាស់ពីភាគលាភដែលទទួលបានពីការវិនយោគទិញហ៊ុន អេស៊ីលីដា ចំណែកភាគលាភ ធនាគារតែងតែចែកនៅឡុងខែឧសភារៀងរាល់ឆ្នាំ     គួរបញ្ជាក់ផងដែរថាទិញហ៊ុនអេស៊ីលីដាគឺបងប្អូនត្រូវទិញនៅលើផ្សារហ៊ុនដែលជាការវិនិយោគលើផ្សារហ៊ុន ហើយគ្រប់ការវិនិយោគទាំងអស់គឺសុទ្ធតែមានហានិភ័យ។ ដូច្នេះមុននឹងបងប្អូនវិនិយោគលើផ្សារហ៊ុនទិញភាគហ៊ុន ធនាគារ អេស៊ីលីដា បងប្អូនត្រូវសិក្សាស្វែងយល់ពីការវិនិយោគលើផ្សារហ៊ុនជាមុនសិន ដើម្បីចៀសវាងដាក់លុយវិនិយោគទៅខកបំណង  អាចកប់លុយ ឬជួបបញ្ហាលុយដូចជាត្រូវការលុយបន្ទាប់ក៏លក់ហ៊ុនទាំងខាតដើម្បីបានលុយដោះស្រាយបញ្ហាបន្ទាន់ជាលទ្ធផលអ្នកអាចខាតបង់លុយ។    ការវិនិយោគលើផ្សារហ៊ុនគឺជារឿងថ្មីសម្រាប់ប្រជាជនកម្ពុជាភាគច្រើន ដូច្នេះពួកគាត់មិនដឹងវិនិយោគលើផ្សារហ៊ុនទិញហ៊ុន ធនាគារ អេស៊ីលីដានិងភាគាហ៊ុនផ្សេងទៀតទិញតាមណា ឬចាប់ផ្ដើមវិនិយោគដោយរបៀបណានោះទេ។  ដូច្នេះបើចង់ដឹងកាន់តែច្បាស់ទាក់ទងនឹងការវិនិយោគលើផ្សារ ហ៊ុនទិញហ៊ុន អេស៊ីលីដានិងហ៊ុនផ្សេងៗទៀតអាចចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:39:53", "date_created": "2025-03-21T07:59:18.844Z", "category": "ហិរញ្ញវត្ថុ", "views": 1132, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រុមហ៊ុន ជីម ម៉ុង លែន ដាក់ឲ្យដំណើរការមហាវិថី១ខ្សែនៅភាគខាងត្បូងរាជធានីភ្នំពេញ	https://business-cambodia.com/articles/new-boulevard	កាលពីថ្ងៃទី១៤ ខែមីនា ឆ្នាំ២០២៥កន្លងទៅនេះ ក្រុមហ៊ុន ជីប ម៉ុង លែន ដែលអ្នកអភិវឌ្ឍន៍អចលនទ្រព្យដ៏លេចធ្លោនៅកម្ពុជា និងជាបុត្រសម្ព័ន្ធរបស់ក្រុមហ៊ុន ជីប ម៉ុង គ្រុប បានប្រកាសដាក់ឲ្យដំណើរការមហាវិថីមួយខ្សែឈ្មោះថា «មហាវិថី អ្នកឧកញ៉ាភក្តីសប្បុរសភោគាធិបតី ហ៊ុន នាង» មានទីតាំងស្ថិតនៅភាគខាងត្បូងរាជធានីភ្នំពេញ។     តាមការបញ្ជាក់ពីក្រុមហ៊ុន ជីប ម៉ុង លែន មហាវិថីថ្មីមួយខ្សែនេះ គឺតភ្ជាប់ពីផ្លូវ ៣៧១ ឆ្លងកាត់តាមគម្រោងលំនៅឋានថ្មី ហ្គ្រេនលែនម៉ាក 271 ឆ្ពោះទៅមហាវិថីសម្ដេចតេជោ ហ៊ុន សែន ឬផ្លូវ ៦០ ម៉ែត្រ ព្រមទាំងភ្ជាប់ទៅកាន់ផ្លូវ commercial ចូលទៅកាន់ផ្សារទំនើប ជីប ម៉ុង 271 មេហ្គា ម៉ល និងវិថីកងយោធពល ខេមរភូមិន្ទ (ផ្លូវ២៧១)ផងដែរ។   វត្ដមានមហាវិថីដ៏ធំនេះ នឹងជួយសម្រួលដល់ការធ្វើដំណើររបស់ប្រជាពលរដ្ឋដែលរស់នៅក្នុងតំបន់ ២៧១ តំបន់ ៣៧១ និងតំបន់ ៦០ ម៉ែត្រ ឲ្យកាន់តែមានភាពងាយស្រួល និងឆាប់រហ័សជាងមុន។ ខណៈបច្ចុប្បន្នតំបន់ភាគខាងត្បូងរាជធានីភ្នំពេញមួយនេះ កំពុងមានការអភិវឌ្ឍលំនៅឋាន សាលសន្និបាត និងអាពាហ៍ពិពាហ៍ ដែលមានលំហូរប្រជាជនរស់នៅច្រើន៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-21T07:39:13.516Z", "category": "អចលនទ្រព្យ", "views": 2127, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រុមហ៊ុន វឌ្ឍនៈ បន្តសហការជាមួយសាលារាជធានីភ្នំពេញ ចែកភេសជ្ជៈកីឡា វី-អាកទីវ ដោយឥតគិតថ្លៃ រាប់ពាន់កេស ជូនបងប្អូនធ្វើដំណើរ ទៅលេងស្រុកកំណើរក្នុងឱកាសបុណ្យចូលឆ្នាំខ្មែរ	https://business-cambodia.com/articles/v-active	មិនខុសពីឆ្នាំមុនៗ គេតែងឃើញមានវត្តមានក្រុមហ៊ុន វឌ្ឍនៈ សហការជាមួយសាលារាជធានីភ្នំពេញ ជូនដំណើរ និងចែកជូនភេសជ្ជៈកីឡា វី-អាកទីវ ដោយឥតគិតថ្លៃ ដល់បងប្អូនប្រជាជនខ្មែរដែលធ្វើដំណើរទៅលេងស្រុកកំណើតតាមរយៈរថយន្តក្រុងសាធារណៈរបស់សាលារាជធានីភ្នំពេញនាឳកាសពិធីបុណ្យចូលឆ្នាំខ្មែរ  និងពិធីបុណ្យភ្ជុំបិណ្ឌ។ នេះជាការយកចិត្តទុកដាក់ខ្ពស់របស់រាជរដ្ឋាភិបាល និងក្រុមហ៊ុនដៃគូដូចជាក្រុមហ៊ុន វឌ្ឍនៈ ដែលតែងតែគិតគូ និងផ្តល់ភាពងាយស្រួលដល់ប្រជាជនខ្មែរយើង បានធ្វើដំណើរទៅជួបជុំបងប្អូនក្នុងឳកាសដ៏ពិសេសនេះប្រកបដោយផាសុកភាព និងសុវត្ថភាពខ្ពស់។ បានទាំងធ្វើដំណើរដោយឥតគិតថ្លៃក្នុងរថយន្តក្រុងសាធារណៈមាស៊ីនត្រជាត់ បានទាំងភេសជ្ជៈកីឡា វី-អាកទីវ ដោយឥតគិតថ្លៃដើម្បីបំពេញជាតិ សារធាតុរ៉ែ ជួយរក្សាតុល្យភាពជាតិទឹកបានយូរ ព្រមទាំងសម្បូរវីតាមីន ពិសេសជាភេសជ្ជៈដ៏ចាំបាច់ សម្រាប់រដូវក្តៅនេះ។ ស្ថានីយទាំង ៦ទីតាំង ដែលបងប្អូនអាចធ្វើដំណើរទៅស្រុកកំណើត និងទទួលបានភេសជ្ជៈកីឡា វី-អាកទីវ ដោយឥតគិតថ្លៃមានដូចជាស្ថានីយរថយន្តក្រុងវាលស្បូវ, ចាក់អង្រែលើ, ផ្លូវលេខ ២០០៤ ជាប់របងបញ្ជាការដ្ឋានកងទ័ពអាកាស, សួនច្បារឬស្សីកែវ, OCIC ជ្រោយចង្វារ និងស្ថានីយកួចកាណុងកាល ដែលមានរយៈពេលចំនួន៦ថ្ងៃគឺចាប់ថ្ងៃទី១២ និង១៧ ខែមេសា ខាងមុខនេះ។ ទស្សនាវីដេអូនៅតាមលីងនេះបាន៖ https://youtube.com/shorts/ebZRha9tCsM?si=i2aIH4mpmJBFfGu5	{ "spider_name": "businesscambodia", "scrape_at": "2025-06-14_19:39:53", "date_created": "2025-03-21T06:37:18.979Z", "category": "PR", "views": 40, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
អ្នកជំនាញ Kevin O’Leary ប្រាប់ចំៗពីកំហុសធំបំផុត២ នាំឲ្យអាជីវកម្មបែបគ្រួសារភាគច្រើនបរាជ័យ	https://business-cambodia.com/articles/2-mistakes-of-family-business	បច្ចុប្បន្នអាជីវកម្មខ្នាតតូច និងមធ្យមបែបលក្ខណគ្រួសារ កំពុងវាយលុកទីផ្សារខ្លាំងមិនថានៅតំបន់អាស៊ី ឬប៉ែកអឺរ៉ុបនោះទេ ជាពិសេសគឺប្រទេសកម្ពុជាយើងតែម្តង ខណៈអ្នកជំនាញ Kevin O’Leary បាននិយាយចំៗថា អាជីវកម្មប្រភេទនេះភាគច្រើនងាយបរាជ័យបំផុត មិនអាចរស់បានបីជំនាន់ឡើយ ព្រោះកំហុសធំបំផុតពីរ។   លោក Kevin O'Leary ជាអ្នកជំនួញជនជាតិកាណាដា អ្នកនិពន្ធ និងជាអ្នកនយោបាយដ៏លេចធ្លោមួយរូប បានថ្លែងនៅក្នុងបទសម្ភាសន៍ជាមួយទូរទស្សន៍ CNBC កន្លងទៅនេះថា៖ «កំហុសដ៏ធំបំផុតមួយចំពោះអ្នកធ្វើអាជីវកម្មបែបគ្រួសារ គឺបុព្វបុរសគ្រួសារ ឬស្ថាបនិកជំនាន់ទី១ ផ្ទេរអាជីវកម្មឲ្យទៅកូនចៅរបស់ពួកគេគ្រប់គ្រងបន្ត»។ លោកបានបន្តទៀតថា «វាបានកើតឡើងចំពោះខ្លួនខ្ញុំផ្ទាល់ វាជាការឈឺចាប់ណាស់ដែលឃើញមនុស្សក្នុងគ្រួសារតែមួយ រហែកបែកខ្ញែក ឈ្លោះទាស់ទែងគ្នា មើលមុខគ្នាលែងចំដោយសារផលប្រយោជន៍»។ ការបែកបាក់នេះធ្វើឱ្យប៉ះពាល់ខ្លាំងបំផុតក្នុងការបន្តពូជពង្សគ្រួសារ ហើយជារឿយៗវានាំឱ្យទ្រព្យសម្បត្តិ ឬអាជីវកម្មដែលបានបង្កើតឡើងដោយស្ថាបនិកទីមួយ ត្រូវបំផ្លាញបន្តិចម្តងៗរហូតដល់អស់។   ចំណែកឯបញ្ហាធំបំផុតទីពីរគឺ អាជីវកម្មពុំមានរចនាសម្ព័ន្ធត្រឹមត្រូវ។ លោក Kevin O'Leary បាននិយាយថា៖ «អ្នកដឹកនាំអាជីវកម្មដ៏អស្ចារ្យបានរៀនដាក់ហេដ្ឋារចនាសម្ព័ន្ធតាមស្តង់ដារួចជាស្រេច» ដោយមិនគិតពីបក្សពួក បងប្អូន ញាតិសណ្តាននោះទេ។ នេះមិនមែនមានន័យថា កូនចៅក្នុងគ្រួសារមិនអាចទទួលបានទ្រព្យសម្បត្តិ ឬសិទ្ធក្នុងការមើលថែទាំអាជីវកម្មឡើយ ប៉ុន្តែពួកគេអាចខ្វះជំនាញក្នុងការពង្រីកអាជីវកម្ម។ អ្នកជំនួញរូបនេះបានលើកឡើងថា៖ «ស្ថាបនិកដ៏ល្អបំផុត ដឹងពីពេលដែលការផ្លាស់ប្តូរដ៏ឈ្លាសវៃ គឺត្រូវដាក់កិច្ចព្រមព្រៀងដើម្បីឱ្យមានអ្នកគ្រប់គ្រងដែលមានជំនាញវិជ្ជាជីវៈត្រួតពិនិត្យអាជីវកម្ម ខណៈពេលដែលរក្សាកៅអីក្រុមប្រឹក្សាភិបាលសម្រាប់កូនចៅរបស់ខ្លួន»។   ឧទាហរណ៍ដ៏លេចធ្លោមួយ៖ ក្រុមហ៊ុន Berkshire Hathaway របស់មហាសេដ្ឋី Warren Buffett មិនបានជ្រើសរើសកូនខ្លួនឯងជាអ្នកស្នងតំណែងនោះទេ ប៉ុន្តែកូនប្រុសរបស់គាត់លោក Howard ត្រូវបានចាត់តាំងនៅក្នុងក្រុមប្រឹក្សាភិបាលរបស់ក្រុមហ៊ុនអស់រយៈពេលជាច្រើនឆ្នាំ ហើយលោក Warren Buffett ទើបតែបានបន្ថែមកូនស្រីម្នាក់ទៀតដែលមានឈ្មោះថា Susan ទៅក្នុងក្រុមប្រឹក្សាភិបាលផងដែរ។ ក្នុងនោះកូនប្រុសពៅរបស់លោក Warren Buffett គឺលោក Peter ក៏ជានាយកនៃមូលនិធិ Susan Thompson Buffett ដែលគ្រប់គ្រងការបរិច្ចាគសប្បុរសធម៌របស់លោក Warren Buffett ផងដែរ។   សរុបមកវិញ កំហុសធំបំផុត២ ដែលលោក Kevin O'Leary ចាប់ទុកជាចំណុចខ្សោយរបស់អាជីវកម្មបែបលក្ខណគ្រួសារ ឬធម្យម គឺការផ្ទេរអាជីវកម្មឲ្យកូនចៅខ្លួនឯង និង មិនបានរៀបចំរចនាសម្ព័ន្ធឲ្យបានត្រឹមត្រូវ ដែលជាហេតុធ្វើអាជីវកម្មរស់មិនបានបីជំនាន់៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:53", "date_created": "2025-03-21T06:34:54.873Z", "category": "ហិរញ្ញវត្ថុ", "views": 674, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
នេះជាតម្លៃប្រេងសាំងនិងម៉ាស៊ូត ដែលរដ្ឋកំណត់ឲ្យ ដាក់លក់ចាប់ពីថ្ងៃទី២១មីនា តទៅ	https://business-cambodia.com/articles/gas-price-cambodia-news	ចាប់ពីថ្ងៃទី១១ រហូតដល់ថ្ងៃទី២០ ខែមីនា ឆ្នាំ២០២៥ តម្លៃប្រេងឥន្ធនៈនៅកម្ពុជាត្រូវបានកំណត់តម្លៃឲ្យដាក់លក់តម្លៃ ៣៨៥០ រៀលក្នុងលីត្រសម្រាប់ប្រេងសាំងធម្មតានិង ៣ ៧០០ រៀលក្នុងលីត្រសម្រាប់ប្រេងម៉ាស៊ូត ក្រោយបញ្ចុះ៦.៥សេន/១លីត្រ។   តាមការបញ្ជាក់នៅក្នុងសេចក្ដីជូនដំណឹងបានឲ្យដឹងថា ផ្អែកតាមតម្លៃមធ្យមប្រេងឥន្ធនៈលើទីផ្សារអន្តរជាតិ ថ្លៃលក់រាយប្រេងឥន្ធនៈពីថ្ងៃទី២១ ដល់៣១ ខែមីនា ឆ្នាំ២០២៥ នឹងត្រូវ លក់៤ ១១០រៀលក្នុង ១ លីត្រ សម្រាប់ប្រេងសាំងធម្មតានិង ៣៩៦០រៀលក្នុង ១លីត្រ សម្រាប់ប្រេងម៉ាស៊ូត។   ប៉ុន្តែដោយអនុវត្តតាមគោលការណ៍ដែលដាក់ចុះដោយ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា នីតិកាលទី៦ នៃរដ្ឋសភា ក្នុងគោលបំណងជួយសម្រួលដល់ជីវភាពរបស់ប្រជាពលរដ្ឋ និងដោយមានការចូលរួមចំណែកពីក្រុមហ៊ុនចែកចាយ ប្រេងឥន្ធនៈនៅកម្ពុជា សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា នីតិកាលទី៧ នៃរដ្ឋសភា បានអនុញ្ញាតឱ្យបន្តបញ្ចុះតម្លៃលក់រាយប្រេងឥន្ធនៈ នៅកម្ពុជាជំនួន៦,៥ សេនដុល្លារក្នុង ១ លីត្រ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-21T06:20:50.274Z", "category": "ភាពជាអ្នកដឹកនាំ", "views": 4038, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ធនាគារ វីង និងដៃគូសហការលើកកម្ពស់ស្រ្តីនៅក្នុងប្រទេសកម្ពុជា	https://business-cambodia.com/articles/wing-bank-and-partners-empower-women	នៅប្រទេសកម្ពុជា ស្ត្រីមិនត្រឹមតែជាឆ្អឹងខ្នងនៃគ្រួសារប៉ុណ្ណោះទេ ពួកគាត់ក៏ជាកម្លាំងចលករដ៏សំខាន់សម្រាប់ការរួមចំណែកអភិវឌ្ឍសង្គមជាតិផងដែរ។ ទឡ្ហីករណ៍នេះ គឺស្តែងឱ្យឃើញតាមរយៈការចូលរួមរបស់ស្រ្តីក្នុងការបង្កើតអាជីវកម្ម ការប្រើប្រាស់បច្ចេកវិទ្យា រហូតដល់តួនាទីដឹកនាំក្នុងវិស័យនានាដែលភាគច្រើនពីមុនគឺគ្រប់គ្រងដោយបុរស ហើយការផ្លាស់ប្តូរនេះបានសបញ្ជាក់ឱ្យឃើញពីការចូលរួមរបស់ស្រ្តីក្នុងការកសាងភាពរុងរឿងសម្រាប់អនាគតកម្ពុជា។ យ៉ាងនេះក្តី ដំណើរឆ្ពោះទៅរកសមភាព និងឱកាសស្មើភាពនៅតែជាបញ្ហាប្រឈមសម្រាប់ស្ត្រីជាច្រើន។ ធនាគារ វីង ប្តេជ្ញាដើរលើវិថីនេះជាមួយស្ត្រី ដើម្បីពង្រីកលទ្ធភាពទទួលបានហិរញ្ញវត្ថុ ការអប់រំ និងឱកាសក្នុងការជួយពួកគេ កសាងគ្រួសារឱ្យកាន់តែរឹងមាំ និងរួមចំណែកដល់ការរីកចម្រើនរបស់ប្រទេសកម្ពុជា។ លោក Dmytro Kolechko អគ្គនាយកធនាគារ វីង បានលើកឡើងថា៖ “ការផ្តល់សិទ្ធអំណាចទៅដល់ស្ត្រីគឺលើសពីការលើកកម្ពស់បរិយាបន្នយេនឌ័រ ដោយហេតុថាវាជាគ្រឹះនៃវឌ្ឍនភាពរបស់ប្រទេសកម្ពុជា។ នៅពេលដែលស្ត្រីរីកចម្រើន ជីវភាពគ្រួសារកាន់តែប្រសើរ អាជីវកម្មរីកដុះដាល នោះប្រទេសជាតិក៏រីកចម្រើនទៅមុខផងដែរ។ ធនាគារ វីង ពិតជាមានមោទនភាពដែលបានគាំទ្រស្ត្រីដើម្បីរួមចំណែកអភិវឌ្ឍអនាគតប្រទេសកម្ពុជា។” សព្វថ្ងៃនេះ 56% នៃបុគ្គលិក និងភ្នាក់ងារធនាគារ វីង គឺជាស្ត្រី។ ធនាគារ វីង បានផ្តល់នូវឱកាសការងារដល់ពួកគាត់ជាបុគ្គលិក ភ្នាក់ងារធនាគារ វីង និងភ្នាក់ងារធនាគារ វីង ម៉ាស្ទ័រ។ តាមរយៈតួនាទីទាំងនេះ ពួកគាត់អាចមានលទ្ធភាពបង្កើតប្រាក់ចំណូលមួយដើម្បីផ្គត់ផ្គង់ជីវភាពគ្រួសារ ហើយថែមទាំងមានសមត្ថភាពគ្រប់គ្រាន់ផ្តល់នូវសេវាហិរញ្ញវត្ថុដ៏ចាំបាច់នៅក្នុងសហគមន៍ដែលពួកគាត់រស់នៅថែមទៀតផង។ ភ្នាក់ងារ ធនាគារ វីង ជាច្រើនជាស្ត្រីមេផ្ទះដែលមើលថែទាំគ្រួសារផង និងរកប្រាក់ចំណូលដើម្បីទ្រទ្រង់ជីវភាពគ្រួសារផង។ គំនិតផ្តួចផ្តើមរបស់ធនាគារ វីង មិនត្រឹមតែជួយស្ត្រីទាំងនេះឱ្យមានឯករាជ្យភាពផ្នែកហិរញ្ញវត្ថុប៉ុណ្ណោះទេ ថែមទាំងជួយពង្រឹងសេដ្ឋកិច្ចនៅក្នុងសហគមន៍មូលដ្ឋានផងដែរ។ ការប្តេជ្ញាចិត្តរបស់ធនាគារ វីង ចំពោះការលើកកម្ពស់សិទ្ធអំណាចទៅដល់ស្ត្រី មិនគ្រាន់តែចូលរួមប្រារព្ធត្រឹមថ្ងៃទិវាសិទ្ធអន្តរជាតិនារីប៉ុណ្ណោះទេ។ រាល់ថ្ងៃ ធនាគារ វីង បានយកចិត្តទុកដាក់យ៉ាងខ្លាំងដើម្បីលុបបំបាត់ឧបសគ្គនានា ជំរុញសក្តានុពលរបស់ស្រ្តី ជំរុញការចូលរួមក្នុងសកម្មភាពផ្សេងៗក៏ដូចជារួមចំណែកពន្លឿនការអភិវឌ្ឍសមភាពយេនឌ័រ និងភាពរីកចម្រើនប្រកបដោយសមធម៌សម្រាប់អនាគតកម្ពុជាផងដែរ។ គំនិតផ្តួចផ្តើមសម្រាប់ការគាំទ្រសហគ្រិនស្ត្រី ប្រទេសកម្ពុជាបានខិតខំយ៉ាងចិត្តទុកដាក់ក្នុងការផ្តល់សិទ្ធអំណាចដល់ស្ត្រី ជាពិសេសផ្នែកសហគ្រិនភាព។ សព្វថ្ងៃ ស្ត្រីកាន់តែច្រើនឡើងទទួលបានការអប់រំ ឱកាសក្នុងការចូលរួមសេដ្ឋកិច្ច និងបណ្តាញគាំទ្រចាំបាច់នានាដើម្បជំរុញដំណើរការអាជីវកម្មរបស់ពួកគេឱ្យកាន់តែរីកចម្រើន។ កញ្ញា ស៊ុន ស៊ីហនិតនោវី អនុប្រធានសមាគមសហគ្រិនស្ត្រីកម្ពុជា  (CWEA) បានលើកឡើងថា៖ "នៅ CWEA យើងខ្ញុំជឿជាក់ថា ការផ្តល់សិទ្ធអំណាចទៅដល់សហគ្រិនស្ត្រីមិនមែនគ្រាន់តែជួយឱ្យស្ត្រីទទួលបានលទ្ធផលអាជីវកម្មល្អប៉ុណ្ណោះទេ ថែមទាំងបង្កើតអនាគតមួយដែលប្រកបដោយសមធម៌ រុងរឿងនិង និរន្តរភាពសម្រាប់កម្ពុជាទាំងមូល។” ទោះបីមានការរីកចម្រើនយ៉ាងនេះក្តី ក៏នៅតែមានបញ្ហាប្រឈមមួយចំនួនទៀតដែរ។ ជាក់ស្តែង សហគ្រិនស្ត្រីជាច្រើន នូវតែជួបផលលំបាកក្នុងការទទួលបានសេវាហិរញ្ញវត្ថុ ការបណ្តុះបណ្តាល និងឱកាសកសាងបណ្តាញទំនាក់ទំនងជាដើម។ ដើម្បីដោះស្រាយនូវបញ្ហាប្រឈមទាំងនេះ ធនាគារ វីង និងCWEA បានចាប់ដៃសហការគ្នាកាលពីឆ្នាំមុនដើម្បីបង្កើតកម្មវិធីអប់រំហិរញ្ញវត្ថុ និងសិក្ខាសាលាចែករំលែកចំណេះដឹងចាំបាច់នានា។ គំនិតផ្តួចផ្តើមទាំងនេះមានគោលដៅដោះស្រាយឧបសគ្គដ៏ធំមួយដែលស្ត្រីជួបប្រទះ នោះគឺកង្វះចំណេះដឹងផ្នែកហិរញ្ញវត្ថុ។ កញ្ញា ស៊ុន ស៊ីហនិតនោវី បានបន្ថែមថា៖ “តទៅមុខទៀត យើងខ្ញុំត្រូវបន្តផ្តោតលើការពង្រឹងភាពលេចធ្លោរបស់ស្ត្រីក្នុងតួនាទីជាអ្នកដឹកនាំ តាមរយៈការនូវផ្តល់ឱកាសអប់រំ និងបណ្តុះបណ្តាលបន្ថែម ដោយធានាឱ្យបានថាស្ត្រីមានឱកាសស្មើភាពដើម្បីសម្រេចបាននូវភាពជោគជ័យសម្រាប់ភាពជាសហគ្រិន។” ការផ្តល់ជំនាញ STEM ដល់ក្មេងស្រីដើម្បីក្លាយជាធនធានដឹកនាំសម្រាប់អនាគត ការផ្តល់សិទ្ធអំណាចទៅដល់ស្ត្រី និងកុមារី នាំមកនូវផលវិជ្ជមានយូរអង្វែង ដោយជួយលើកកម្ពស់សមភាព និងភាពចម្រើនរុងរឿងនៅក្នុងសង្គម។ ការណ៍នេះ ពិតជាសំខាន់ណាស់ជាពិសេសនៅក្នុងវិស័យមួយចំនួនដូចជា៖ វិស័យអប់រំ សុខភាព ការអភិវឌ្ឍសេដ្ឋកិច្ច និងការកាត់បន្ថយអំពើហិង្សាលើស្ត្រីជាដើម។ នៅក្នុងប្រទេសកម្ពុជា ស្ត្រីជាច្រើនដឹកនាំគ្រួសារតែម្នាក់ឯង ហើយពួកគេមានតួនាទីសំខាន់ណាស់ក្នុងការធានាថាកូនៗមានអនាគតល្អប្រសើរ។ លោក Scott Neeson ស្ថាបនិក និងនាយកប្រតិបត្តិនៃអង្គការមូលនិធិកុមារកម្ពុជា (CCF) បានលើកឡើងថា៖ “ការផ្តល់នូវសិទ្ធអំណាចដ៏សំខាន់បំផុតដល់កុមារី និងស្ត្រី គឺតាមរយៈការអប់រំនេះឯង។ កុមារី និងស្ត្រីត្រូវការការលើកទឹកចិត្ត និងការគាំទ្រដើម្បីទទួលបានការសិក្សាពេញលេញមួយ ហើយអាចទទួលបានការងារ និងទទួលបាននូវសិទ្ធសមរម្យនៅក្នុងពិភពលលោកយើងនេះ។” ធនាគារ វីង និងអង្គការមូលនិធិកុមារកម្ពុជា បានចាប់ដៃសហការគ្នា ដើម្បីជួយទៅដល់កុមារីរស់នៅតាមសហគមន៍ក្នុងប្រទេសកម្ពុជា ដែលមានជីវភាពខ្វះខាត។ ។ កម្មវិធីអប់រំ STEM ដែលទើបត្រូវបានដាក់ឱ្យដំណើរការឡើងតាមរយៈភាពជាដៃគូនេះ គឺមានគោលបំណងជួយទៅដល់កុមារីមកពីគ្រួសារដែលមានភាពស្ថិតក្នុងស្ថានភាពប្រឈមនានា ឱ្យទទួលបាននូវការសិក្សាមុខវិជ្ជាសំខាន់ៗដូចជា៖  វិទ្យាសាស្ត្រ បច្ចេកវិទ្យា វិស្វកម្ម និងគណិតវិទ្យា ឬហៅកាត់ថា STEM ព្រមទាំងផ្តល់ឱកាសហាត់ការងារដើម្បីជួយតម្រង់ទិសអនាគតអាជីពការងារស្របតាមចំណេះជំនាញរបស់ពួកគេ។ គំនិតផ្តួចផ្តើមនេះគាំទ្រសិស្សានុសិស្សចំនួន 138 នាក់  នៃសាលា Tomorrow Academy របស់អង្គការមូលនិធិកុមារកម្ពុជាដោយក្នុងចំណោមនោះមានសិស្សស្រីចំនួន 88 នាក់ ដើម្បីឱ្យពួកគេអាចទទួលបាននូវចំណេះដឹង និងឱកាសការងារល្អៗនាពេលអនាគតដែលពួកគេពិបាកនឹងទទួលបានបើគ្មានការឧបត្ថម្ភគាំទ្រ។ បន្ថែមលើនេះ សិស្សនិស្សិតចំនួន 10 នាក់ ដែលស្ថិតនៅក្រោមការថែរក្សារបស់អង្គការមូលនិធិកុមារកម្ពុជា នឹងត្រូវជ្រើសរើសជារៀងរាល់ឆ្នាំឱ្យចូលមកហាត់ការនៅធនាគារ វីង ដើម្បីឱ្យពួកគេទទួលបានបទពិសោធន៍ផ្ទាល់ ក៏ដូចជារៀបចំខ្លួនសម្រាប់ឱកាសការងារនាពេលខាងមុខផងដែរ។ លោក Scott Neeson បានបន្ថែមថា៖ “ស្ត្រីគួរមានមោទនភាព និងទទួលការលើកទឹកចិត្តគ្រប់ជំហាននៃការតស៊ូនិងសមិទ្ធិផលដែលពួកគេទទួលបានក្នុងពេលបច្ចុប្បន្ននេះ។ ឥឡូវនេះ មានការយល់ដឹងកាន់តែច្រើនអំពីតួនាទីដ៏សំខាន់របស់ស្ត្រីនៅក្នុងសង្គម ដែលរួមមានទាំង៖ ការអប់រំ សីលធម៌ គុណតម្លៃ ក៏ដូចជាបរិយាកសាការងារជាដើម។” ការកសាងអនាគតដ៏ភ្លឺស្វាងមួយសម្រាប់កម្ពុជា មានគំនិតផ្តួចផ្តើមជាច្រើនរបស់ ធនាគារ វីង ដែលបានបង្ហាញពីការប្តេជ្ញាចិត្តដ៏មុតមាំរបស់ខ្លួនក្នុងការផ្តល់សិទ្ធអំណាចទៅដល់ស្ត្រី និងកុមារី តាមរយៈការទទួលស្គាល់នូវតួនាទីដ៏សំខាន់របស់ពួកគេក្នុងការជំរុញភាពរីកចម្រើនរបស់កម្ពុជា។ ដោយគាំទ្រសហគ្រិនស្ត្រី ក៏ដូចជាការបណ្តុះបណ្តាលជំនាញ STEM ដល់កុមារីជាច្រើន ធនាគារ វីង មិនត្រឹមតែធ្វើឱ្យជីវិតរបស់ពួកគេកាន់តែប្រសើរឡើងប៉ុណ្ណោះទេ ប៉ុន្តែថែមទាំងរួមចំណែកអភិវឌ្ឍប្រទេសជាតិឆ្ពោះទៅមុខរីកចម្រើនប្រកបដោយបរិយាបន្នថែមទៀតផង។   តាមរយៈកិច្ចសហការជាមួយសមាគមនសហគ្រិនស្ត្រីកម្ពុជា និងអង្គការមូលនិធិកុមារកម្ពុជា ធនាគារ វីង កំពុងត្រួសត្រាយមាគ៌ាសម្រាប់ប្រទេសកម្ពុជា ដែលស្ត្រី និងកុមារីអាចរីកចម្រើន ដឹកនាំ និងមានសមត្ថភាពគ្រប់គ្រាន់ដើម្បីអភិវឌ្ឍអនាគតប្រទេសជាតិកាន់តែប្រសើរឡើង។ ក្នុងដំណើររួមកម្លាំងសហការគ្នានេះ ពួកគេនឹងកសាងសង្គមមួយដែលមនុស្សគ្រប់រូបទទួលបាននូវឱកាស និងភាពស្មើរមុខប្រកបដោយសុខុដុមរមនា៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-21T06:16:05.051Z", "category": "ហិរញ្ញវត្ថុ", "views": 29, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ទៅមើលព្រឹត្តិការណ៍សមរាត្រីនៅសៀមរាបកុំភ័យអ៊ីនធឺណិតអត់ដើរ ខណៈនេះជាទីតាំងភ្ជាប់ WiFi មិនគិតថ្លៃ	https://business-cambodia.com/articles/wifi-in-angkor-wat	ព្រឹត្តិការណ៍សមរាត្រី (Equinox) នៅថ្ងៃទី២១ ដល់ថ្ងៃទី២៣ ខែមីនា គឺជាព្រឹត្តិការណ៍ដ៏អស្ចារ្យដែលព្រះអាទិត្យរះចំកំពូលកណ្ដាលនៃប្រាសាទអង្គរវត្ត រៀងរាល់ឆ្នាំ។ ព្រឹត្តិការណ៍នេះ តែងតែកើតមាន ២ដងក្នុងឆ្នាំ គឺនៅខែមីនា និងខែកញ្ញា ដែលបានទាក់ទាញភ្ញៀវទេសចរជាតិ និងភ្ញៀវទេសចរអន្ដរជាតិជាច្រើននាកទៅទស្សនា។    ជាមួយគ្នានេះ ក្រសួងប្រៃសណីយ៍និងទូរគមនាគមន៍ ផ្តល់ជូន WiFi ដើម្បីសាធារណជនប្រើប្រាស់អ៊ីនធឺណិតដោយឥតគិតថ្លៃ នៅតាមទីតាំងសាធារណៈដូចជា តំបន់អង្គរ ផ្សាររាត្រី និងទីប្រជុំជនផ្សេងទៀតក្នុងខេត្តសៀមរាបផងដែរ។   ដូច្នេះបងប្អូនប្រជាពលរដ្ឋ សាធារណជនជាតិ និងអន្តរជាតិ អាចធ្វើការស្វែងរកទីតាំងទាំងនេះហើយអាចភ្ជាប់ PUBLIC WIFI BY MPTC ឬស្កេន QR Code ដាក់បង្ហាញនៅតាមទីតាំងជាក់ស្តែង ដើម្បីភ្ជាប់ប្រើប្រាស់។ ខណៈទីតាំង Wi-Fi របស់ក្រសួងមានភ្ជាប់នៅក្នុងតំណលីងមួយនេះ៖ https://mptc.gov.kh/public-wifi/	{ "spider_name": "businesscambodia", "scrape_at": "2025-06-14_19:39:53", "date_created": "2025-03-21T05:47:33.748Z", "category": "ព័ត៌មានថ្មីៗ", "views": 71, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អ្នកជំនាញ៖ មូលហេតុ១នេះ ធ្វើឱ្យពលរដ្ឋខ្មែរ នៅខេត្ត-ក្រុងទាំង៣ ជំពាក់បំណុ.លច្រើនជាងគេ	https://business-cambodia.com/articles/cambodia-microfinance-association-report-the-reason-of-debt-	យោងតាមប្រភពពី សមាគមន៍ហិរញ្ញវត្ថុនៅកម្ពុជា ផ្សាយថ្ងៃទី២១ ខែមីនា ឆ្នាំ២០២៥ នេះបានបញ្ជាក់ថា គិតត្រឹមដំណាច់ឆ្នាំ២០២៤ ប្រជាជនកម្ពុជា បានប្រើប្រាស់កម្ចីក្នុងវិស័យធនាគារនិងហិរញ្ញវត្ថុរហូតដល់ជិត ៦០ពាន់លានដុល្លារ (៦០ប៊ីលាន)។   ក្នុងនោះសមាគមន៍ខាងលើបញ្ជាក់ពីហេតុផលថា បំណុលឬឥណទាននៅក្នុងខេត្ត-ក្រុងទាំង៣រួមមាន រាជធានីភ្នំពេញ ខេត្តកណ្តាល និង ខេត្តសៀមរាប មានកំរិតខ្ពស់គឺអាចអាចបណ្តាលមកពីតំបន់ទាំងនេះ ជាបណ្តុំនៃសកម្មភាពសេដ្ឋកិច្ច និងមានចំនួនប្រជាជនច្រើន។   បន្ថែមពីនេះដែរសមាគមន៍បានបញ្ជាក់ថា រាល់បំណុលឬឥណទានទាំងអស់នេះ មិនមែនសុទ្ធតែអាក្រក់ទេ ហើយឥណទាននៅកម្ពុជាត្រូវបានបញ្ចេញជូនអតិថិជនក្នុងវិស័យផ្សេងៗគ្នា (ពិពិធកម្ម) ដូចជា៖ ការជូញដូររាយ ទិញផ្ទះជាកម្មសិទ្ធិផ្ទាល់ខ្លួន ការជួញដូរអចលនទ្រព ការខ្ចីជាបុគ្គល សំណង់ កសិកកម្មរុក្ខាប្រមាញ់និងនេសាទ ការជួញដូរដុំ កម្មន្តសាល សណ្ឋាគារនិងភោជនីយដ្ឋាន និងផ្សេងៗ។   សូមជម្រាបថាបើតាមទិន្នន័យធនាគារជាតិនៃកម្ពុជាឆ្នាំ២០២៤ ប្រាក់បញ្ញើអតិថិជនក្នុងវិស័យធនាគារនិងហិរញ្ញវត្ថុ បានកើនដល់ ៥៧ពាន់លានដុល្លារ (៥៧ប៊ីលាន)។ ចំពោះបម្រែបម្រួលក្នុងឆ្នាំ២០២៣ និង២០២៤ ឥណទានមានកំណើនត្រឹមតែ ៣% ប៉ុណ្ណោះ ខណៈដែលប្រាក់បញ្ញើមានកំណើនរហូតដល់ ១៦.៣%៕         ប្រភព៖ Cambodia Microfinance Association       អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-21T04:44:40.660Z", "category": "ភាពជាអ្នកដឹកនាំ", "views": 1029, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រោយចេញក្រៅឃុំ មេធំ Telegram ពោលទាំងកំហឹ.ងបែបនេះ ដាក់កម្មវិធី WhatsApp	https://business-cambodia.com/articles/pavel-durov-said-about-telegram	ស្ថាបនិកកម្មវិធី Telegram លោក Pavel Durov ដែលទើបដោះលែងឲ្យនៅក្រៅឃុំពីប្រទេសបារាំង បានចោទប្រកាន់ WhatsApp ជាកម្មវិធីលួចចម្លងដ៏ថោកទាប។ នេះបើយោងតាមការចុះផ្សាយរបស់ Tech Crunch នាថ្ងៃទី១៩ ខែមីនា ឆ្នាំ២០២៥។   លោក Pavel Durov បានបង្ហោះសារនៅលើ Channel Telegram របស់ខ្លួនយ៉ាងដូច្នេះថា៖ «កម្មវិធី WhatsApp ជាការចម្លងថោកៗ និងអន់បំផុតរបស់ Telegram។ រាប់ឆ្នាំមកហើយ ពួកគេព្យាយាមចម្លងនូវភាពច្នៃប្រឌិតរបស់យើង ខណៈពេលដែលហ៊ានចាយលុយរាប់ពាន់លានដុល្លារ លើភាពល្បីល្បាញ និងប្រើយុទ្ធនាការផ្សព្វផ្សាយ ដើម្បីទាញយើងទម្លាក់ចុះ។ ប៉ុន្តែពួកគេបានបរាជ័យ! Telegram បានរីកលូតលាស់ និងទទួលបានប្រាក់ចំណេញ ខុសពីគូប្រជែងរបស់យើង»។   ក្នុងនោះលោក Pavel Durov បានបង្ហាញទិន្នន័យអ្នកប្រើប្រាស់សកម្មក្នុងកម្មវិធី Telegram បច្ចុប្បន្នមានចំនួនរហូតដល់លើស មួយពាន់លាននាក់ ខណៈរបាយការណ៍ឆ្នាំមុនមានចំនួន ៩៥០លាននាក់។ លោកក៏បានបញ្ជាក់ផងដែរថា ក្រុមហ៊ុន Telegram បានរកប្រាក់ចំណេញ ៥៤៧លានដុល្លារ កាលពីឆ្នាំមុន៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:53", "date_created": "2025-03-21T03:07:50.915Z", "category": "ហិរញ្ញវត្ថុ", "views": 1102, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ជិះឡានហ្វ្រី ៦ថ្ងៃ ! នេះជាទីតាំងត្រូវឡើងឡាន ជិះទៅ២៥ខេត្ត-ក្រុងហ្វ្រី ពេលចូលឆ្នាំខ្មែរ	https://business-cambodia.com/articles/free-bus-khmer-new-year-cambodia	រដ្ឋបាលរាជធានីភ្នំពេញ ជូនដំណឹងដល់សាធារណជន នៅថ្ងៃទី២១ ខែមីនា ឆ្នាំ២០២៥ ថារដ្ឋនឹងរៀបចំរថយន្តក្រុងចំនួន ៥៩៧ គ្រឿង សម្រាប់ដឹកជញ្ជូនប្រជាពលរដ្ឋ ទៅកាន់ស្រុកកំណើតនិងតាមបណ្តាខេត្តនានា ទាំង២៥ខេត្តក្រុង ដោយមិនបង់ប្រាក់រយៈពេល ០៦ថ្ងៃ នាឱកាសចូលឆ្នាំខ្មែរ។   ដើម្បីជាការជួយសម្រួលលើការចំណាយរបស់ប្រជាពលរដ្ឋទាំងអស់ ក្នុងការធ្វើដំណើរទៅលេងស្រុកកំណើតនិងតាមបណ្តាខេត្តនានា ក្នុងឱកាសពិធីបុណ្យចូលឆ្នាំថ្មី ប្រពៃណីជាតិខ្មែរ សេវាដឹកជញ្ចូនសាធារណៈរបស់រដ្ឋខាងលើនេះនឹងចាប់ផ្តើមពីថ្ងៃទី១២ ដល់ ថ្ងៃទី១៧ ខែមេសា ឆ្នាំ២០២៥។   ក្នុងនោះការប្រើប្រាស់រថយន្តក្រុងចំនួន ១០០គ្រឿង សម្រាប់បម្រើដល់ប្រតិបត្តិការតម្រាយខ្សែរត់ជាប្រក្រតីក្នុងរាជធានីភ្នំពេញ។   ឯសេវាដឹកជញ្ជូនប្រជាពលរដ្ឋដែលនឹងធ្វើដំណើរពីរាជធានីភ្នំពេញទៅតាមបណ្តាខេត្តនិងពីបណ្តា ខេត្តត្រឡប់មករាជធានីភ្នំពេញវិញនឹងប្រើប្រាស់រថយន្តក្រុងចំនួន៤៩៧គ្រឿង ព្រមទាំងមានរៀបចំទឹកពិសាបរិសុទ្ធដោយឥតគិតថ្លៃនៅក្នុងរថយន្តក្រុងនីមួយៗ តាមគោលដៅចេញដំណើរផងដែរ។   ដូច្នេះសម្រាប់គោលដៅ ទីតាំងនិងពេលវេលាចេញដំណើរ ទៅតាមបណ្តាខេត្តនានា សូមមើលតារាងលម្អិត លើសេចក្តីប្រកាសដូចខាងក្រោមនេះ៖           យ៉ាងណាមិញឆ្លៀតក្នុងឱកាសនេះរដ្ឋបាលរាជធានីភ្នំពេញ សូមអំពាវនាវដល់ម្ចាស់ក្រុមហ៊ុន និងម្ចាស់រថយន្តដឹកជញ្ជូនអ្នកដំណើរទាំងអស់ សូមរក្សាតម្លៃសេវាដឹកជញ្ជូនឱ្យនៅដដែល និងកុំដំឡើងថ្លៃ ក្នុងឱកាសពិធីបុណ្យចូលឆ្នាំខ្មែរខាងមុខនេះ ដើម្បីរួមចំណែកជួយសម្រួលដល់ការចំណាយរបស់ប្រជាពលរដ្ឋខ្មែរ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-21T02:42:16.301Z", "category": "ភាពជាអ្នកដឹកនាំ", "views": 295, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ចំណងមិត្តភាពកម្ពុជា-ចិនស្ថិតស្ថេរអមតៈ ចាប់ដៃគ្នាកសាងសហគមន៍វាសនារួម	https://business-cambodia.com/articles/cambodia-china	ប្រទេសកម្ពុជានិងប្រទេសចិនត្រូវបានតភ្ជាប់ដោយភ្នំនិងទន្លេ ហើយមានមិត្តភាពដ៏ជ្រាលជ្រៅនិងយូរអង្វែង។ កន្លងមកក្រោមការដឹកនាំជាយុទ្ធសាស្ត្ររបស់ថ្នាក់ដឹកនាំនៃប្រទេសកម្ពុជានិងចិន ទំនាក់ទំនងភាពជាដៃគូយុទ្ធសាស្ត្រគ្រប់ជ្រុងជ្រោយរវាងប្រទេសទាំងពីរបានបន្តអភិវឌ្ឍយ៉ាងស៊ីជម្រៅ សម្រេចបានសមិទ្ធផលជាផ្លែផ្កាដ៏អស្ចារ្យក្នុងកិច្ចសហប្រតិបត្តិការគ្រប់វិស័យ ហើយបាននាំមកនូវផលប្រយោជន៍ជាក់ស្តែងដល់ប្រជាជន និងចូលរួមចំណែកយ៉ាងសំខាន់ក្នុងការថែរក្សាសន្តិភាពនិងវិបុលភាពក្នុងតំបន់។	{ "spider_name": "businesscambodia", "scrape_at": "2025-06-14_19:39:53", "date_created": "2025-03-21T01:36:23.876Z", "category": "ហិរញ្ញវត្ថុ", "views": 1, "author": { "first_name": "Um", "last_name": "Ratha", "email": "umr7755@gmail.com" }, "quality_warning": [ "noisy", "short_sentences" ] }
មាសឡើងថ្លៃកប់ពពកដល់ជិត៣៦០$ក្នុង១ជី អ្នកជំនាញបង្ហើបថានៅខ្មែរ យើងអាចរកចំណូលពីមាសតាមរបៀប៤នេះ	https://business-cambodia.com/articles/you-can-make-income-from-gold-in-three-ways	គិតត្រឹមថ្ងៃនេះហាងឆេងមាសនៅលើទីផ្សារអន្តរជាតិមានតម្លៃ៣,០៤៩ដុល្លារ( ស្មើនឹង៣,៦៧៣ដុល្លារក្នុងមួយតម្លឹង) ហើយនៅមួយរយៈចុងក្រោយនេះមនុស្សមួយចំនួនក៏ចាប់អារម្មណ៍វិនិយោគលើមាសនៅពេលស្ថានភាពសេដ្ឋកិច្ចពិភពលោកស្ថិតក្នុងភាពមិនច្បាស់លាស់។   និយាយទាក់ទងនឹងមាសនេះដែរ លោក ឡុង សំណាង ប្រធានផ្នែកប្រឹក្សាយោបល់ហិរញ្ញវត្ថុនៃក្រុមហ៊ុន PP Link Securities ដែលជាក្រុមហ៊ុនប្រឹក្សាលើការវិនិយោគហាងឆេងមាសបានចែករំលែកនូវផ្លូវចំនួន៤ដែលបងប្អូនអាចរកចំណូលពីការិវនិយោគហាងឆេងមាសនៅកម្ពុជា។ ១. ទិញមាសជាគ្រឿងអលង្ការ ត្រង់នេះប្រជាជនទូទៅអាចទិញមាសជាលក្ខណៈគ្រឿងអលង្ការដោយពួកគាត់អាចធ្វើជាចិញ្ចៀន ខ្សែក ខ្សែដៃឬគ្រឿងអលង្ការលម្អខ្លួនផ្សេងៗ។ ថ្វីត្បិតតែមនុស្សមួយចំនួនទិញជាគ្រឿងអលង្ការពិតមែនប៉ុន្ដែក៏មានកូនចិត្តចង់ចំណេញដែរ។ ហើយនេះក៏ចាត់ទុកជាការវិនិយោគផងដែរពោលគឺមាសឡើងថ្លៃឃើញចំណេញ អ្នកអាចលក់មាសយកប្រាក់ចំណេញបាន។   ២. ទិញជាមាសគីឡូ ចំណុចទី២នេះ អ្នកទិញមិនមែនទិញធ្វើជាគ្រឿងអលង្ការលម្អខ្លួននោះទេ ពោលគឺទិញមាសគីឡូនៃកម្រិតគីឡូតិចឬច្រើនទៅតាមលទ្ធភាព។ ឧទាហរណ៍ ទិញកន្លះគីឡូឬ១គីឡូជាដើម។ ត្រង់នេះ លោក ឡុង សំណាងបង្ហើបថាអ្នកទិញមាសគីឡូគឺពួកគាត់ចិត្តធ្ងន់ជាងទិញមាសគ្រាន់ជាការគ្រឿងលម្អខ្លួនព្រោះពួកគាត់ទិញសំដៅរកប្រាក់ចំណេញតែម្ដងហើយការទិញគឺទិញទុករយៈពេលវែងផងដែរ។   ៣. ហាងឆេងមាសគម្លាតនៅខាងក្រៅ  ត្រង់នេះអ្នកវិនិយោគមួយចំនួន វិនិយោគស៊ីសងជាមួយគ្នា ជាមួយថៅកែមាសឬជាប្រព័ន្ធព្រមព្រៀងរបស់ពួកគាត់នៅខាងក្រៅ។ ជាក់ស្ដែងបច្ចុប្បន្ននេះក៏មានការជួញដូរពេញនិយមមួយនៅខាងក្រៅផងដែរដោយពួកគាត់អាចបើកគណនីតម្កល់លុយនៅថៅកែមាស ហើយពួកគាត់អាចបញ្ជារទិញមាសពេលយប់ ប៉ុន្ដែទិញបានតែគម្លាត់ថ្លៃ។   ចំពោះការទូទាត់ គេអាចដាក់កំណត់នៃការទូទាត់ឲ្យអ្នកវិនិយោគដូចជាអាចទូទាត់តែរយៈពេល១ថ្ងៃ  ៣ថ្ងៃ ឬរហូតដល់មួយសប្ដាហ៍។ ដូច្នេះដល់ពេលកំណត់គឺត្រូវតែclear ចេញនូវការបញ្ជារទិញឬលក់របស់គាត់។ ត្រង់នេះបើពួកគាត់ខាត់គឺគេកាត់ចេញពីទុនដែលបើកគណនីជាមួយថៅគេមាស តែបើពួកគាត់ចំណេញ គេនឹងទូទាត់ឲ្យគាត់ដោយការទូទាត់មានការព្រមព្រៀងគ្នាតាមរយៈតេឡេក្រាមឬតាមរយៈការទៅផ្ទាល់។   យ៉ាងណាមិញរបៀបវិនិយោគទី៣នេះគឺពិបាកចំណេញមែនទែនព្រោះតែគម្លាត់ធំ។ ឧទាហរណ៍បើតម្លៃមាសឥឡូវ៣០៣០ដុល្លារក្នុងមួយអោន ហើយបើអ្នកទិញក្នុងតម្លៃនេះលុះត្រាតែមាសឡើងថ្លៃចាប់៣០៣៤ដុល្លារឡើងទៅទើបអ្នកអាចរកចំណេញបាន ហើយការវិនិយោគមួយនេះមានហានិភ័យបន្តិចដោយសារគម្លាតវាធំ។   ៤. វិនិយោគហាងឆេងមាសតាមរយៈឧបករណ៍និស្សន្ទ អ្នកអាចវិនិយោគលើការហាងមាសតាមរយៈឧបករណ៍និស្សន្ទ ដោយអ្នកអាចទិញទៅលើគម្លាតថ្លៃនៃឧបករណ៍ហិរញ្ញវត្ថុដើមដែលចេញពីរូបិយបណ្ណ មាស ប្រាក់និងប្រេងជាដើម។ ការវិនិយោគមួយនេះគឺវិនិយោគលើគម្លាតថ្លៃផងដែរ ប៉ុន្ដែមានលក្ខណៈពិសេសជាងវិនិយោគនៅខាងក្រៅបន្តិច។    បើខាងក្រៅប្រើដើមទុន១០០% ឧទាហរណ៍ក្នុងមួយអោនប្រើដើមទុន៣០៣៤ដុល្លារ។ ត្រង់នេះបើនៅក្នុងការវិនិយោគឧបករណ៍និស្សន្ទក្នុងមួយអោន អ្នកប្រើដើមទុនតែ៣០.៣៤ដុល្លារប៉ុណ្ណោះតែអាចទិញមាសបានមួយអោន។ ហើយចំពោះការប្រែប្រួលខាតចំណេញគឺដូចគ្នាការវិនិយោគខាងក្រៅអញ្ចឹង ពោលគឺបើឡើង១លេខគឺចំណេញ១ដុល្លារបើចុះ១លេខយើងខាត១ដុល្លារ ហើយនេះយើងសំដៅលើការទិញ។   តែបើយើងលក់វិញ ទោះជាយើងមិនទាន់ទិញអ្វីសោះក៏យើងអាចលក់បានដែរ។ ឧទាហរណ៍បើអ្នកឃើញតម្លៃខ្ពស់ហើយយើងគិតថាធ្លាក់ចុះមកវិញ អ្នកអាចចុចលើប៊ូតុងលក់។ ឧទាហរ៍លក់១អោន ២អោនឬច្រើនជាងនេះ។ បើហាងឆេងមាសតម្លៃ៣០៣៤ដុល្លារក្នុងមួយអោន អ្នកប្រើដើមទុន៣០.៣៤ដុល្លារប៉ុណ្ណោះ។   ត្រង់នេះបើយើងលក់ក្នុងតម្លៃ៣០៣៤ដុល្លារក្នុងមួយអោន ស្រាប់តែវាចុះមក៣០៣០ដុល្លារក្នុងមួយអោននោះយើងចំណេញ៤លេខដែលមាន័យចំណេញបាន៤ដុល្លារ ដោយប្រើប្រាស់ដើមទុនតែខ្ទង់៣០ដុល្លារប៉ុណ្ណោះ។ ហើយបើអ្នកប្រើប្រាស់ដើមទុនកាន់តែច្រើន ផលចំណេញក៏ច្រើនទៅតាមហ្នឹងដែរ។   លោក ឡុង សំណាងបានបង្ហើបថាវិនិយោគលើហាងមាសតាមរយៈឧបករណ៍និស្សន្ទគឺជាការវិនិយោគដ៏ពេញនិយមមួយនៅកម្ពុជាហើយការវិនិយោគមួយនេះវាល្អត្រង់ពាក់ព័ន្ធជាមួយនឹងការដាក់សាច់ប្រាក់និងដកប្រាក់របស់អតិថិជន ដោយសាច់ប្រាក់របស់អ្នកគឺស្ថិតនៅក្នុងភ្នាក់ងារទូទាត់សាច់ប្រាក់ដែលជាធនាគារផ្ដល់សិទ្ធិអនុញ្ញាតដោយនិយ័តករមូលបត្រកម្ពុជាពោលគឺលុយអតិថិជនរក្សាសុវត្ថិភាព១០០%។    បច្ចុប្បន្ននៅប្រទេសកម្ពុជាយើង មានក្រុមហ៊ុនជាច្រើនដែលកំពុងផ្ដល់ការប្រឹក្សាវិនិយោគលើហាងឆេងមាសតាមរយៈឧបករណ៍និស្សន្ទ។ ជាក់ស្ដែងក្រុមហ៊ុន PP Link Securities គឺជាក្រុមហ៊ុនមួយដែលកំពុងផ្ដល់ការប្រឹក្សាលើការវិនិយោគលើហាងឆេងមាសតាមរយៈឧបករណ៍និស្សន្ទផងដែរ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-20T14:39:43.316Z", "category": "ហិរញ្ញវត្ថុ", "views": 2024, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ចេះច្នៃកាន់តែមានតម្លៃ! ចំណុចសំខាន់ៗដែលម្ចាស់ផ្ទះ និងដី ត្រូវធ្វើមុនប្រកាសលក់បើចង់បានតម្លៃខ្ពស់ និងឆាប់ដាច់	https://business-cambodia.com/articles/land-and-house	ការដាក់លក់អចលនទ្រព្យដូចជាផ្ទះ និងដី គឺមិនដូចការដាក់លក់របស់ទ្រព្យដទៃផ្សេងទៀតឡើយ ដោសារអចលនទ្រព្យទាំងនេះ គឺមានតម្លៃខ្ពស់ ធ្វើឲ្យអ្នកទិញគិតគូរល្អិតល្អន់មុនដកលុយទាំងដុំមកទិញ។ ហើយបើសិនផ្ទះ ឬដីដែលដាក់លក់នេះ ម្ចាស់មិនមានការរៀបចំហេដ្ឋានរចនាសម្ព័ន្ធឲ្យបានស្អាតល្អទេ ក៏ពិបាកក្នុងការលក់ចេញ ឬលក់ចេញបានតម្លៃទាបជាដើម។   ទាក់ទងការដាក់លក់អចលនទ្រព្យប្រភេទផ្ទះ និងដី នេះដែរ លោកស្រី អាន សុធីតា ដែលជាអគ្គនាយិកាគ្រប់គ្រងក្រុមហ៊ុន PropNex Cambodia និងជាអ្នកជំនាញផ្នែកទិញ-លក់អចលនទ្រព្យមួយរូបនៅកម្ពុជាបានលើកឡើងថា ការដាក់លក់អចលទ្រព្យដូចជាផ្ទះ និងដី បើចង់លក់ឲ្យចាប់ដាច់ និងបានតម្លៃខ្ពស់ ម្ចាស់ទ្រព្យត្រូវរៀបចំកែលម្អឲ្យបានស្អាតសិនមុនដាក់លក់។   ជាក់ស្ដែងដូចជាផ្ទះ មុនដាក់លក់ម្ចាស់គួរធ្វើការជួសជុលនូវសម្ភារណាដែលខួតខាត ឬធ្វើការផ្លាស់ប្ដូរសម្ភារណាដែលចាស់ៗចេញ។ ឧទាហរណ៍ដូចជា បង្អូច ទ្វារ ពិដាន ការ៉ូ ជាដើម ឬធ្វើការជួតសម្អាតឲ្យបានស្អាត ធ្វើយ៉ាងណាឲ្យផ្ទះមើលទៅថ្មីល្អ មុននឹងប្រកាសដាក់លក់ ឬហៅភ្ញៀវឲ្យមកមើល។   ដោយឡែកសម្រាប់ដីវិញ គួរធ្វើសាងសង់របងព័ន្ធជុំវិញឲ្យបានល្អ និងដាំដំណាំសក្ដានុពល នៅលើដីជាដើម ធ្វើយ៉ាងណាឲ្យមានភាពទាក់ទាញនៅលើដី។ ក្រៅពីនោះម្ចាស់ដី គួរធ្វើផ្លូវបានធំទូលាយ ដើម្បីងាយស្រួលក្នុងការចេញចូល ចៀសវាងផ្លូវតូច ពិបាកចេញចូល ឬគ្មានហេដ្ឋារចលនាសម្ព័ន្ធអ្វីសោះនៅលើដី។ ការធ្វើបែបនេះ នឹងធ្វើឲ្យមានភាពទាក់ទាញពីអតិថិជន ហើយក៏ជួយឲ្យតម្លៃដី និងផ្ទះ មានតម្លៃកើនឡើងជាមុនផងដែរ។ ប្រសិនបើយើងមិនធ្វើការជួលជុល កែលម្អទេនោះ នៅពេលប្រកាសលក់ ភ្ញៀវអាចនឹងធ្វើការរិះគន់សោភណ្ឌភាពផ្ទះ ឬដី នឹងអាចទម្លាក់តម្លៃក៏ថាបាន។   ដូច្នេះសរុបជារួម មុននឹងធ្វើការដាក់លក់អចលនទ្រព្យអ្វីមួយ ម្ចាស់អចលនទ្រព្យនោះគួរធ្វើការរៀបចំ និងកែលម្អ ហេដ្ឋារចនាសម្ព័ន្ធឲ្យបានស្អាតល្អ ជាមុនសិន មិននឹងធ្វើការប្រកាសដាក់លក់៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-20T10:00:53.057Z", "category": "អចលនទ្រព្យ", "views": 56, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
បុគ្គលិកយំលាគ្នា! ធនាគារធំៗចំនួន៨របស់វៀតណាម កាត់បុគ្គលិករាប់ពាន់នាក់ដោយសារកត្តាទាំងនេះ	https://business-cambodia.com/articles/vietnamese-banks-laid-off-thousand-of-staff	នៅប៉ុន្មានឆ្នាំចុងក្រោយនេះវិស័យធនាគារមានការផ្លាស់ប្ដូរយ៉ាងឆាប់រហ័សដែលធ្វើឲ្យប៉ះពាល់ដល់កាងាររបស់មនុស្សចំនួនធំខណៈធនាគារជាច្រើនបានចាប់ផ្ដើមកាត់កាងារមួយចំនួនធំបន្តកន្ទុយដើម្បីកាត់បន្ថយចំណាយនិងយុទ្ធសាស្រ្តអាជីវកម្មរយៈពេលវែង។   បើយោងតាមសារព័ត៌មានvnexpress របស់វៀតណាមបានឲ្យដឹងមកទាល់ពេលនេះមានធនាគារចំនួន៨បានម្រេចចិត្តកាត់បុគ្គលិក មានទាំងធនាគារគ្រប់គ្រងដោយរដ្ឋាភិបាលនិងធនាគារឯកជន។ ក្នុងនោះដែរ ធនាគារBIDVដែលជាធនាគារកាន់កាប់ដោយរដ្ឋាភិបាលបានកាត់បុគ្គលិកចំនួន១,១០០នាក់។   ក្រៅពីនេះនៅមានធនាគារធំៗផ្សេងទៀតរបស់វៀតណាដែលបានកាត់បុគ្គលិកជាហូរហែរមានដូចធនាគារ VIP កាត់បុគ្គលិកចំនួន៤៨០នាក់ ចំណែកធនាគារ Sacombank និងABC កាត់ជាង៣៥០នាក់ដូចៗគ្នា។   មូលហេតុដែលធនាគារជាច្រើននៅប្រទេសវៀតណាមសម្រេចកាត់បុគ្គលិករាប់រយ រាប់ពាន់នាក់គឺដោយសារតែភាពរីកចម្រើននៃបច្ចេកវិទ្យាដែលអាចជំនួសការងាររបស់មនុស្សហើយមួយវិញទៀតការកាត់បុគ្គលិកគឺជាយុទ្ធសាស្រ្តកាត់ចំណាយនៅក្នុងប្រតិបត្តិការក៏ដូចជាយុទ្ធសាស្រ្តរយៈពេលវែងខណៈបច្ចេកវិទ្យាធ្វើឲ្យធនាគារត្រូវតែផ្លាស់ប្ដូរ។   ធនាគារជាច្រើនបានកាត់បុគ្គលិចេញហើយជំនួសមកវិញនូវបច្ចេកវិទ្យាAI ជាពិសេកាងារដែលធ្វើដដែលៗនឹងត្រូវជំនួសដោយAI ដោយស្វ័យប្រវត្តិ។ ជាក់ស្ដែងនៅតាមសាខាធនាគារ ពីមុនត្រូវការមនុស្សប្រហែល២ទៅ៣នាក់ក្នុងការចង់ក្រងទិន្នន័យនិងបង្កើតរបាយការណ៍ ប៉ុន្ដែបច្ចុប្បន្នខណៈបច្ចេកវិទ្យាអាចបម្រើការក្នុងវិស័យធនាគារបានដូច្នេះការងារទាំងនេះមិនចាំបាច់ត្រូវការមនុស្សទៀតទេ។   លើសពីនេះធនាគារខ្លះផ្នែកបើកគណនីជូនអតិថិជន កាលពីមុនត្រូវការបុគ្គលិកយ៉ាងតិច១០នាក់ក្នុងការប្រតិបត្តិ តែពេលនេះត្រូវការបុគ្គលិកតែ២ទៅ៣នាក់ប៉ុណ្ណោះខណៈអតិថិជនអាចបើកគណនីតាមអនឡាញបានយ៉ាងងាយស្រួល។   Nguyen Thi Quynh Phuong ប្រធានផ្នែកដំណោះស្រាយធានធនមនុស្សនៅក្រុមហ៊ុនប្រឹក្សាលើការជ្រើសរើសបុគ្គលិកTalentnet បានលើកឡើងថាការកាត់បុគ្គលិកចេញនៅក្នុងវិស័យធនាគារនៅវៀតណាមផ្ដើមចេញពីយុទ្ធសាស្រ្តអាជីវកម្មរបស់ធនាគារនីមួយៗ។ ហើយការកាត់បុគ្គលិកនេះជាសញ្ញាបង្ហាញថាការផ្លាស់ប្ដូរទ្រង់ទ្រាយធំនៅក្នុងវិស័យធនាគារបានចាប់ផ្ដើម ដែលផ្លាស់ប្ដូរពីធនាគារបែបប្រពៃណីទៅជាធនាគារឌីជីថលពេញលេញខណៈបច្ចេកវិទ្យាAI កាន់តែរីកចម្រើនឥតឈប់ឈរ។ ហើយការីកចម្រើននៃបច្ចេកវិទ្យានឹងនាំឲ្យមានការកាត់បុគ្គលិកក្នុងវិស័យធនាគារជាលក្ខណៈទ្រង់ទ្រាយធំនាពេលខាងមុខ។    គួរបញ្ជាក់ផងដែរថាកាលពីពេលថ្មីនេះធនាគារ DBS Group ដែលជាធនាគារធំបំផុតនៅអាស៊ីអាគ្នេយ៍ បានប្រកាសថា នឹងកាត់បន្ថយមុខតំណែងប្រមាណ ៤,០០០ ក្នុងរយៈពេលបីឆ្នាំខាងមុខ ដោយសារការប្រើប្រាស់បច្ចេកវិទ្យាបញ្ញាសិប្បនិម្មិត (AI)។   បើយោងតាមរបាយការណ៍ Bloomberg Intelligence ដែលបានធ្វើការស្ទង់មតិប្រធានធនាគារធំៗរួមមានធនាគារ CitiGroup, JPMorgan និង Goldman Sachs បានឲ្យដឹងថា នៅ៣ទៅ៥ឆ្នាំខាងមុខទៀត AI អាចកាត់ការងាររបស់មនុស្សចំនួន២០ម៉ឺនកន្លែងនៃទីផ្សារការងារក្នុងវិស័យធនាគារជាសកល។	{ "spider_name": "businesscambodia", "scrape_at": "2025-06-14_19:39:53", "date_created": "2025-03-20T09:36:33.368Z", "category": "ហិរញ្ញវត្ថុ", "views": 2035, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ជោគជ័យលើមុខជំនួញជាច្រើន តែលោក ដូណាល់ ត្រាំ បែជាបរាជ័យនៅក្នុងអាជីវកម្ម ៣ នេះ	https://business-cambodia.com/articles/trump-business-fail	លោកដូណាល់ ត្រាំ (Donald Trump) គឺជាបុគ្គលមួយរូបដែលជោគជ័យខ្លាំងលើមុខជំនួញ ពិសេសគឺលើវិស័យអចលនទ្រព្យ នៅមុនលោកឈានជើងជូលឆាកនយោបាយរហូតបានក្លាយជាប្រធានាធិបតីសហរដ្ឋអាមេរិក។ ប៉ុន្តែយ៉ាងណាទន្ទឹមនឹងភាពជោគជ័យ លោកក៏ធ្លាប់បរាជ័យលើអាជីវកម្មមួយចំនួនផងដែរ។ បើយោងតាមគេហ:ទំព័រ www.time.com អាជីវកម្មដែលលោក ត្រាំ បានបរាជ័យមានដូចខាងក្រោម៖   ១.Trump Airlines (1988-1992) នៅឆ្នាំ1988 ត្រាំបានទិញក្រុមហ៊ុន Eastern Air Shuttle ក្នុងតម្លៃ 365លានដល្លា និងបានប្តូរឈ្មោះទៅ Trump Shuttle ដែលមានយន្តហោះBoeing727 ចំនួន17គ្រឿង។ គាត់បានបោះទុនយ៉ាងច្រើនដើម្បីធ្វើឲ្យយន្តហោះមានភាពប្រណិត (luxury jets) ប៉ុន្តែអតិថិជនមិនសូវមានការចាប់អារម្មណ៍ឡើយ ដោយសារទីផ្សារអាកាសចរណ៍មានការប្រកួតប្រជែងខ្លាំង ហើយគាត់មិនអាចរកប្រាក់ចំណេញបានពីវិស័យមួយនេះទើបគាត់សម្រេចចិត្តលក់ Trump Shuttleក្នុងឆ្នាំ 1992 ទៅឲ្យក្រុមហ៊ុន US Airways។     ២.Trump Mortgage (2006-2007)   នៅក្នុងឆ្នាំ2006 ត្រាំបានបង្កើត ក្រុមហ៊ុន Trump Mortgage ដែលផ្តល់សេវាកម្មប្រាក់កម្ចីអចលនទ្រព្យ គាត់បានធ្វើសន្និសីទដ៏ធំមួយហើយកូនប្រុសរបស់គាត់គឺលោក Dolal Jr បានរំពឹងថាក្រុមហ៊ុនលោកនឹងក្លាយជាក្រុមហ៊ុនឈានមុខគេនៅក្នុងវិស័យនេះនៅពេលដ៏ខ្លីខាងមុខ។ ប៉ុន្ដែបន្ទាប់ពីក្រុមហ៊ុនបានដំណើរការមួយរយ:ក៏ជួបវិបត្តិហិរញ្ញវិត្ថុ ហើយក៏បានបិទទ្វារទៅវិញនៅក្នុងឆ្នាំ 2007 ដោយសារអ្នកគ្រប់គ្រងក្រុមហ៊ុនមិនមានបទពិសោធនៅក្នុងវិស័យនេះ។     ៣.Trump Casinos   នៅឆ្នាំ 1980 ត្រាំបានបង្កើតកាស៊ីណូជាច្រើននៅ Atlantic City (New Jersey)ក្នុងនោះរួមមានដូចជា Trump Taj Mahal, Trump Plaza និង Trump Marina។ ជាអកុសលកាស៊ីណូទាំងនោះមិនបានដំណើរការល្អនោះទេ ពោលគឺជួបបញ្ហាបំណុលយ៉ាងធ្ងន់ធ្ងរជាហូហែរ ដោយសារភ្ញៀវប្តូរទៅលេងនៅឯរដ្ឋ Pennsylvania និង Connecticut ជំនួសវិញ។   លោកត្រាំបានដកខ្លួនចេញអំពីក្រុមហ៊ុន បើទោះបីជាគាត់មានភាគហ៊ុនច្រើនជាងគេគឺរហូតដល់ទៅ28% គាត់បាននិយាយថា “ថ្វីបើទាំងអស់គ្នាឃើញឈ្មោះខ្ញុំនៅក្រុមហ៊ុន តែការពិតនោះខ្ញុំមិនមានអ្វីពាក់ព័ន្ធនឹងក្រុមហ៊ុននោះទៀតទេ”៕   អត្ថបទ៖ អ៊ុ រដ្ឋា	{ "spider_name": "businesscambodia", "scrape_at": "2025-06-14_19:39:53", "date_created": "2025-03-20T09:00:36.108Z", "category": "ព័ត៌មានថ្មីៗ", "views": 144, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ល្អណាស់! សមាជិក ប.ស.ស. ដែលជាកម្មការិនីមានផ្ទៃពោះ នឹងទទួលបានអត្ថប្រយោជន៍ធំៗ ៤នេះ	https://business-cambodia.com/articles/bor-sor-sor-for-women-have-son	បេឡាជាតិសន្តិសុខសង្គម សរសេរអក្សរកាត់ថា ប.ស.ស. ត្រូវបានបង្កើតឡើងក្នុងគោលបំណងលើកកម្ពស់សុខមាលភាព និងជីវភាពរបស់ប្រជាជន តាមរយ:ការផ្តល់នូវតាវកាលិក (ប្រាក់ឧបត្ថម្ភ) លើផ្នែកហានិភ័យការងារ ផ្នែកថែទាំសុខភាព និង ផ្នែកប្រាក់សោធន។   ជាមួយគ្នានោះដែរ ចំពោះសមាជិក ប.ស.ស. ដែលជាកម្មការិនីមានផ្ទៃពោះ នឹងទទួលបានអត្ថប្រយោជន៍ជាច្រើនរួមមាន៖ ១.︎ទទួលបានសេវាពិនិត្យ និងថែទាំមុន និងក្រោយសម្រាល ២. ︎ទទួលបានសេវាសម្រាលកូនដោយឥតគិតថ្លៃនៅគ្រប់មន្ទីរពេទ្យដៃគូ ប.ស.ស. ៣.︎ ទទួលបានប្រាក់បំណាច់ប្រចាំថ្ងៃ ៧០% ចំនួន ៩០ថ្ងៃ ៤.︎ ទទួលបានប្រាក់ឧបត្ថម្ភរបស់រាជរដ្ឋាភិបាល ក្នុងអំឡុងពេលពិនិត្យផ្ទៃពោះ មុនសម្រាល និងក្រោយសម្រាល និងការចាក់វ៉ាក់សាំងកូនរហូតកុមារអាយុក្រោម២ឆ្នាំ។ គួរបញ្ជាក់ថា ដើម្បីទទួលបានប្រាក់បំណាច់ប្រចាំថ្ងៃ ៧០% ខាងលើលុះត្រាតែបានបង់ភាគទានមក ប.ស.ស. បានយ៉ាងតិច ៩ខែក្នុងអំឡុងពេល ១២ខែចុងក្រោយគិតមកដល់ខែសម្រាលកូន។ ម្រាប់ព័ត៌មានបន្ថែម សូមទំនាក់ទំនងមកកាន់លេខ ១២៩៧ ឬ ១២៨៦៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-20T08:58:05.507Z", "category": "ព័ត៌មានថ្មីៗ", "views": 414, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
សួនឧស្សាហកម្មនៅកម្ពុជាកើនដល់ ២០ ទីតាំង ខណៈខេត្ដសក្ដានុពលមួយនេះមានច្រើនជាងគេ	https://business-cambodia.com/articles/industrial-park-20	គិតត្រឹមឆ្នាំ ២០២៤ កន្លងទៅប្រទេសកម្ពុជា មានសួនឧស្សាហកម្មសរុបកើនដល់ ២០ ទីតាំងហើយ ដោយចំនួននេះមានការកើនឡើងចំនួន៥ទីតាំង ស្មើនឹង ១៧,៦៥ភាគរយបើធៀបនឹងឆ្នាំ២០២៣។ នេះយោងតាមរបាយការណ៍របស់ក្រសួងឧស្សាហកម្ម វិទ្យាសាស្រ្ត បច្ចេកវិទ្យា និងនវានុវត្តន៍ ដែលត្រូវបានដកស្រង់ដោយក្រសួងព័ត៌មាននៅថ្ងៃទី២០ ខែមីនា ឆ្នាំ២០២៥។      របាយការណ៍ដដែលបានបង្ហាញថា ពីឆ្នាំ២០២០ មកដល់ ឆ្នាំ២០២៤ សួនឧស្សាហកម្មបានកើនឡើងដល់ ១៣ ទីតាំង ខណៈនៅឆ្នាំ២០២០ មានត្រឹម ១០ទីតាំង, ឆ្នាំ២០២១ មាន១៣ ទីតាំង, ឆ្នាំ២០២២ មាន ១៤ទីតាំង ,ឆ្នាំ២០២៣ មាន១៧ ទីតាំង ហើយឆ្នាំ២០២៤ បានកើនឡើងរហូតដល់ ២០ទីតាំង។   យ៉ាងណា ក្នុងចំណោមសួនឧស្សាហកម្មទាំង២០ ទីតាំង មាននៅខេត្តកណ្តាល ៧ ទីតាំង (មានច្រើនជាងគេ) ,រាជធានីភ្នំពេញចំនួន៦ ទីតាំង, ខេត្ដកំពង់ស្ពឺចំនួន៥ ទីតាំង, បន្ទាយមានជ័យចំនួន ១ ទីតាំង និងខេត្តតាកែវមានចំនួន ១ ទីតាំងផងដែរ។   សូមជម្រាបថា យុទ្ធសាស្ត្របញ្ចកោណ ដំណាក់កាលទី២របស់រាជរដ្ឋាភិបាលនីតិកាល៧នៃរដ្ឋសភា បានផ្តោតលើការពង្រឹងប្រសិទ្ធភាព និងភាពទាក់ទាញនៃតំបន់សេដ្ឋកិច្ចពិសេស រួមបញ្ចូលនូវសួនឧស្សាហកម្ម សួនកសិ-ឧស្សាហកម្ម និង តំបន់ពាណិជ្ជកម្មសេរី (Free-Trade Zone) ដែលមានគោលដៅយុទ្ធសាស្ត្រផ្តោតលើការប្រមូលផ្តុំ និងការអភិវឌ្ឍបណ្ដាញផលិតកម្មឱ្យដើរតួនាទីសំខាន់ក្នុងការបង្កើនប្រសិទ្ធភាព និងភាពប្រកួតប្រជែង ឧស្សាហកម្មកម្ពុជា៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-20T08:41:16.525Z", "category": "អចលនទ្រព្យ", "views": 95, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្បួនលេង TikTok រកចំណូ.លរបស់យុវជនវ័យក្មេង២រូប អាចកសាងតិចតុក ពី០ដល់១៦០លា.ន Followers	https://business-cambodia.com/articles/influencer-build-follower-on-tiktok-earn-income-	បច្ចុប្បន្ននេះ Tiktok បានក្លាយជាវេទិកាដ៏ពេញនិយម ជំរុញមនុស្សឱ្យល្បីនិងរកចំណូលបាន។ ក្នុងនោះក៏មានយុវជនវ័យក្មេង ប្រុសស្រីពីររូបគឺ Khaby Lame និង Charlida melio អាចកសាងអ្នកតាមដានពី 0 នាក់ឡើងដល់ជាង១៦០លាននាក់ Followers ដោយផ្តើមចេញពីការលេង Tiktok ។     យ៉ាងណាមិញយុវជន Khaby Lame វ័យ២៤ឆ្នាំ ជាតារា Tiktok ជនជាតិសេណេហ្គាល់កាត់អ៊ីតាលី ដែលមាន Followers ច្រើនជាងគេបំផុតលើពិភពលោក រហូតដល់ចំនួន១៦២លាននាក់ និងអាចរកចំណូលបានរហូតដល់៧៥ម៉ឺនដុល្លារ ក្នុងមួយ Brand Sponsor នៅលើ Tiktok ។   Khaby Lame មានតិចនិកពិសេសផ្ទាល់ខ្លួនសម្រាប់លេង Tiktok តាំងពីឆ្នាំចាប់ផ្តើម២០២២ នោះគឺធ្វើមាតិកាវីដេអូដែលសាមញ្ញ ងាយស្រួលយល់ ហើយបញ្ជាក់ឱ្យឃើញច្បាស់ៗអំពីភាពជាខ្លួនឯង និងមានអត្តសញ្ញណផ្ទាល់ខ្លួន។   ពោលគឺលោកមិននិយាយហើយធ្វើតែកាយវិការក៏អាចក្លាយជាមាតិកា ទាក់ទាញចំណាប់អារម្មណ៍អ្នកចូលចិត្តទស្សនាទឹកមុខកំប្លែងរបស់លោកដែរ ទោះជាលក្ខណៈសម្បត្តិរបស់លោកមិនមែនជាស្តង់ដារសង្គមកំណត់ក្តី។       ទន្ទឹមនឹងនេះដែរយុវតី Charlida Melio វ័យ២០ឆ្នាំ ជាតារា Tiktok ជនជាតិអាមេរិកដែលមាន Followers ចំនួន ១៥៧លាននាក់និងរកចំណូលបានរហូតដល់២៥ម៉ឺនដុល្លារ ក្នុងមួយ Sponsor របស់នាងកាលពីឆ្នាំ២០២៤។     Charlida Melio មានតិចនិកពិសេសផ្ទាល់ខ្លួន សម្រាប់លេង Tiktok តាំងពីឆ្នាំចាប់ផ្តើម២០១៩ ហើយអាចរកចំណូលបានពីការធ្វើវីដេអូនោះគឺ នាងហ៊ានទេពកោសល្យដែលនាងមាន ពោលគឺការរាំដែលមានក្បាច់រស់រវើក អាចទាក់ទាញយុវវ័យដែលស្រឡាញ់ការរាំដូចជានាង ហើយនាងទាញការប្រម៉ូតផលិតផលថែរក្សាសម្រស់ជាប្រចាំ ព្រោះនាងក៏តែងបង្ហាញអំពីការថែរក្សារាងនិងសម្រស់ដើម្បីឱ្យរាំបានស្អាតផងដែរ។   ដូច្នេះដោយសារតែភាពក្លាហានបញ្ចេញ សក្តានុពលដែលខ្លួនមាននិងចេះរំលេចនូវទេពកោសល្យរបស់ខ្លួន ឱ្យមានភាពលេចធ្លោ ស្វែងរកអ្វីដែលជាចំណុចខុសប្លែកពីគេនោះ គឺជាចំណុចដែលដឹកនាំឱ្យយុវជនទាំងពីររូបនេះអាចលេង Tiktok ទាញចំណូលបាន៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-20T08:10:42.287Z", "category": "ភាពជាអ្នកដឹកនាំ", "views": 536, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ធនាគារ ឌីជីប៊ី ចែករង្វា.ន់ទឹកប្រា.ក់ធំ ១.៥០០.០០០ រៀល ដល់ដៃគូអាជីវកររបស់ខ្លួន	https://business-cambodia.com/articles/merchant-cashreward-	ធនាគារ ឌីជីប៊ី ជាធនាគារពាណិជ្ជមួយនៅក្នុងព្រះរាជាណាចក្រកម្ពុជា ជាបុត្រសម្ព័ន្ធនៃធនាគារ អាយអឹម (iM) ហើយជាសមាជិករបស់សម្ព័ន្ធហិរញ្ញវត្ថុ ឌីជីប៊ី និងដែលជាសម្ព័ន្ធហិរញ្ញវត្ថុដ៏ធំមួយនៅក្នុងប្រទេសកូរ៉េខាងត្បូង បានដាក់ដំណើរការនូវកម្មវិធីផ្តល់ជូនរង្វាន់ទឹកប្រាក់ ១.៥០០.០០០ រៀល ដល់ដៃគូអាជីវករស្រាប់របស់ខ្លួន និងពាណិជ្ជករដទៃទៀតដែលមានបំណងចង់ក្លាយជាដៃគូអាជីវកររបស់ធនាគារ។ ការបង្កើត និងដំណើរការនូវកម្មវិធីផ្តល់ជូនពិសេសនេះ គឺដើម្បីលើកទឹកចិត្តដល់ដៃគូអាជីវករឆ្នើមទាំងអស់ដែលទទួលការទូទាត់យ៉ាងសកម្មពីអតិថិជនរបស់ពួកគាត់តាមរយៈKHQRរបស់ធនាគារ  ឌីជីប៊ី កន្លងមក។ ហើយគ្រប់ដៃគូអាជីវករទាំងអស់របស់ធនាគារមិនថាថ្មី ឬចាស់នោះទេ នឹងមានឱកាសទទួលបានប្រាក់រង្វាន់ពីកម្មវិធីផ្តល់ជូនពិសេសនេះនៅរៀងរាល់ ៣ខែម្តង គិតចាប់ពីថ្ងៃទី០១ ខែមករា រហូតដល់ថ្ងៃទី៣១  ខែធ្នូ ឆ្នាំ២០២៥ ហើយអ្នកដែលទទួលបានរង្វាន់ជាទឹកប្រាក់ពីធនាគារចំនួនមួយរូប នឹងត្រូវប្រកាសតាមរយៈទំព័រហ្វេសប៊ុកផ្លូវការរបស់ធនាគារ ឌីជីប៊ី។ ស្របពេលជាមួយគ្នានេះផងដែរ គ្រប់ដៃគូអាជីវករទាំងអស់របស់ធនាគារ អាចរីករាយជាមួយនឹងកម្មវិធីផ្តល់ជូនរង្វាន់ទឹកប្រាក់បន្ថែមមួយទៀត រហូតដល់ ២០០.០០០ រៀល ជារៀងរាល់ខែ។ ដែលរង្វាន់ជាទឹកប្រាក់នេះនឹងធ្វើការផ្តល់ជូនដល់ដៃគូអាជីវករឆ្នើមចំនួន ៣០ រូបដែលបានប្រើប្រាស់KHQRរបស់ធនាគារ ក្នុងការទទួលការទូទាត់ពីអតិថិជនរបស់ខ្លួនច្រើនជាងគេប្រចាំខែ ដោយគ្រាន់តែបំពេញតាមលក្ខខណ្ឌងាយៗពីកម្មវិធីដើម្បីចូលរួម មានដូចជា៖ ទទួលការទូទាត់អប្បបរមា ១០០ ប្រតិបត្តិការក្នុងមួយខែ ជាមួយទឹកប្រាក់អប្បបរមា ១,២៥ ដុល្លារអាមេរិក ឬ ៥.០០០ រៀល ក្នុងមួយប្រតិបត្តិការ និងពីអតិថិជនចាប់ពី ១០០ នាក់ផ្សេងគ្នាឡើងទៅ។ កាន់តែពិសេសជាងនេះទៀត ដៃគូអាជីវកររបស់ធនាគារទាំងអស់មិនត្រឹមតែមានភាពងាយស្រួលក្នុងការទទួលការទូទាត់តាមរយៈKHQRប៉ុណ្ណោះទេ ដៃគូអាជីវករទាំងអស់ ក៏នឹងទទួលបានអត្ថប្រយោជន៍បន្ថែមដូចជា៖ ទទួលបានអត្រាការប្រាក់ខ្ពស់ជាងគេ ៣% ក្នុងមួយឆ្នាំ ពីគណនីបញ្ញើសន្សំ ទទួល ឬផ្ទេរប្រាក់ក្រៅប្រទេសតាមប្រព័ន្ធ SWIFT ដោយឥតគិតថ្លៃសេវា ស្នើសុំ និងប្រើប្រាស់ប័ណ្ណឥណពន្ធវីសា នៅក្រៅប្រទេសដោយសេរី និងមិនមានកម្រៃសេវាលើអត្រាប្តូររូបិយប័ណ្ណបន្ថែមឡើយ ទទួលបានការអនុម័ត្តឥណទានគេហដ្ធាន ឬឥណទានអាជីវកម្មយ៉ាងឆាប់រហ័ស ជាមួយទំហំឥណទានធំរហូតដល់ ១.០០០.០០០ ដុល្លារអាមេរិក រួមជាមួយនិងអត្រាការប្រាក់ទាបជាងគេផងដែរ។ តស់សូមកុំឱ្យឱកាសដ៏ល្អកន្លងផុតទៅ! ចុះឈ្មោះក្លាយជាដៃគូអាជីវកររបស់ធនាគារ ឌីជីប៊ី ឥឡូវនេះតាមរយៈ៖https://merchant.dgbcambodia.com/register ឬគ្រាន់តែទាក់ទងមក៖០២៣៩៩៩៩៩០ \| ០៨១/០១៧៨៨៨៩០៥ ឬអញ្ជើញទៅកាន់សាខាណាមួយដែលនៅជិតអ្នកបំផុត។ សម្រាប់ព័ត៌មានបន្ថែមអំពីកម្មវិធីរង្វាន់ទឹកប្រាក់សម្រាប់អាជីវករឆ្នើមប្រចាំត្រីមាស និងប្រចាំខែនេះសូមចូលទៅកាន់៖mailto:https://www.dgbbank.com.kh/lucky-merchant/ អំពីធនាគារ ឌីជីប៊ី ធនាគារ ឌីជីប៊ី ជាធនាគារពាណិជ្ជ ដែលមានកម្មសិទ្ធិកាន់កាប់ភាគហ៊ុន ១០០% នៃធនាគារ អាយអឹម (iM) ហើយជាសមាជិករបស់សម្ព័ន្ធហិរញ្ញវត្ថុ ឌីជីប៊ី និងដែលជាសម្ព័ន្ធហិរញ្ញវត្ថុដ៏ធំមួយនៅប្រទេសកូរ៉េខាងត្បូង។ ធនាគារ ឌីជីប៊ី បើកដំណើរការដំបូងក្នុងប្រទេសកម្ពុជា ក្នុងនាមជាគ្រិះស្ថានមីក្រូហិរញ្ញវត្ថុ ដែលមានឈ្មោះថា Cam Capital Co, Ltd ហើយនៅក្នុង ឆ្នាំ២០២០ ធនាគារ បានទទួលអាជ្ញាប័ណ្ណ ជាធនាគារពាណិជ្ជ ពីធនាគាជាតិនៃកម្ពុជា (NBC) ដែលមានឈ្មោះជាផ្លូវការថាធនាគារ ឌីជីប៊ី ភីអិលស៊ី។ ធនាគារ បាននិងកំពុងបន្តផ្ដល់ជូននូវសេវាធនាគារ យ៉ាងពេញលេញដល់អតិថិជនដូចជា៖ សេវាឥណទាន សេវាដាក់ប្រាក់បញ្ញើ សេវាធនាគាចល័ត (DGB Mobile) អេធីអឹម ប័ណ្ណឥណពន្ធ សេវាបើកប្រាក់បៀរវត្សន៍ សេវាផ្ទេរប្រាក់ក្នុងប្រទេស សេវាទទួល ឬ ផ្ទេរប្រាក់ក្រៅប្រទេស SWIFT សេវាហិរញ្ញប្បទានពាណិជ្ជកម្ម និងសេវាហិរញ្ញវត្ថុផ្សេងៗទៀតជាច្រើន។	{ "spider_name": "businesscambodia", "scrape_at": "2025-06-14_19:39:53", "date_created": "2025-03-20T07:54:19.681Z", "category": "PR", "views": 348, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ប្រឹងស្ទើរគ្មានពេលសម្រាក! មហាសេ.ដ្ឋី Elon Musk ចង់សម្រេចរឿងធំៗ៤នេះ មុនពេលស្លា.ប់	https://business-cambodia.com/articles/elon-musk-want-to-do-these-4-things	ទោះបីមានទ្រព្យសម្បត្តិច្រើនជាងគេបំផុតលើលោកក្តី តែមហាសេដ្ឋី Elon Musk គេងត្រឹម ៤-៥ម៉ោងប៉ុណ្ណោះក្នុងមួយថ្ងៃ ខណៈពេលវេលា ៨០% ទៀតលោកប្រឹងធ្វើការយ៉ាងខ្លាំងក្លាដើម្បីសម្រេចក្តីស្រមៃមុនពេលស្លាប់។   ខាងក្រោមនេះ គឺជារឿងធំៗទាំង ៤ ដែលមហាសេដ្ឋីលេខ១ លើពិភពលោក Elon Musk ចង់សម្រេចក្នុងជីវិត៖   ១/. បង្កើតអាណាចក្រមនុស្សនៅលើភពអង្គារ៖ គោលដៅចម្បងរបស់ Elon Musk គឺបង្កើតទីក្រុងដែលអាចទ្រទ្រង់ខ្លួនឯងបាននៅលើភពអង្គារ។ ក្រុមហ៊ុនរុករកទីអវកាស SpaceX កំពុងធ្វើការយ៉ាងសកម្មដើម្បីអភិវឌ្ឍ Starship ដឹកមនុស្ស និងសម្ភារៈ ទៅអង្គារឲ្យបានមុនឆ្នាំ ២០៥០។   ២/. បង្កើត AI និងបច្ចេកវិទ្យាប្រព័ន្ធខួរក្បាល៖ Elon Musk ជឿថា បច្ចេកវិទ្យា AI និងគ្រឿងបច្ចេកទេសបញ្ចូលខួរក្បាល (Brain-Machine Interface) នឹងផ្លាស់ប្តូរមនុស្សយ៉ាងខ្លាំង។ ជាក់ស្តែង លោកបានបង្កើតក្រុមហ៊ុន Neuralink ដើម្បីបង្កើតឧបករណ៍ដែលអាចបន្សំព័ត៌មានពីខួរក្បាលទៅកុំព្យូទ័រ ក្នុងគោលបំណងជំនួយមនុស្សពិការ (ឲ្យអ្នកមានជំងឺអាល់ស្សៃមើរ ឬជំងឺស្វិតជើងអាចធ្វើចលនាបានវិញ) និងបង្កើត “Digital Telepathy” (អាចបញ្ជូនគំនិតទៅអ្នកដទៃដោយពុំចាំបាច់និយាយ) ជាដើម។   ៣/. ពិភពលោកប្រើថាមពលបៃតង៖ Elon Musk ចង់ឲ្យពិភពលោកប្រើថាមពលបៃតងជំនួសប្រេងឥន្ធនៈ។ ក្រុមហ៊ុន Tesla ផលិតឡានអគ្គិសនី មានគោលដៅធំចង់ឲ្យពិភពលោកទាំងមូលប្រើរថយន្តអគ្គិសនី ១០០%។ លោកជឿថា បំលែងផែនដីទៅថាមពលបៃតងជាសកម្មភាពសំខាន់បំផុតដើម្បីរក្សាពិភពលោកឲ្យនៅគង់វង្ស។   ៤/. បំបាត់ការកកស្ទះចរាចរណ៍៖ Elon Musk ចង់កាត់បន្ថយបញ្ហាកកស្ទះចរាចរណ៍ ដោយបង្កើតប្រព័ន្ធដឹកជញ្ជូនល្បឿនលឿន។ លោកបានបង្កើត The Boring Company ដើម្បីសាងសង់ផ្លូវក្រោមដីសម្រាប់ដឹកជញ្ជូនយានយន្តល្បឿនលឿន។ លោកបានសាកល្បង Hyperloop ដែលអាចបញ្ជូនមនុស្សក្នុងកុងតឺន័រតាមល្បឿនលឿនជាង ១,០០០ km/h។   គួរជម្រាបផងដែរថា លោក Elon Musk ត្រូវបានទស្សនាវដ្ដីដ៏ល្បីរបស់អាមេរិក Forbes បានវាយតម្លៃថា ជាបុគ្គលដ៏មានឥទ្ធិពល និងមានទ្រព្យសម្បត្តិច្រើនជាងគេបំផុតនៅលើផែនដី ដោយគិតត្រឹមថ្ងៃទី២០ ខែមីនា ឆ្នាំ២០២៥នេះ ទ្រព្យសម្បត្តិរបស់លោកគិតជាសាច់ប្រាក់មានចំនួនរហូតដល់ជាង ៣២១.៤ ពាន់លានដុល្លារអាមេរិក៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:53", "date_created": "2025-03-20T07:51:24.357Z", "category": "ហិរញ្ញវត្ថុ", "views": 414, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ពេលព្រលានយន្តហោះថ្មីរួចរាល់ កម្ពុជារំពឹងថានឹងទទួលបានភ្ញៀវទេសចរ ក្នុងចំនួន១នេះ	https://business-cambodia.com/articles/tourist-to-be-increase-in-cambodia-after-techo-airport-	ពេលព្រលានយន្តហោះថ្មីរួចរាល់ កម្ពុជារំពឹងថានឹងទទួលបានភ្ញៀវទេសចរ ក្នុងចំនួន១នេះឯកឧត្តម ហួត ហាក់ រដ្ឋមន្ត្រីក្រសួងទេសចរណ៍ បានបញ្ជាក់នៅក្នុងឱកាសអញ្ជើញទស្សនាព្រលានយន្តហោះអន្តរជាតិតេជោ ក្រុងតាខ្មៅ ខេត្តកណ្តាល យ៉ាងដូច្នេះថា កម្ពុជារំពឹងថានឹងមានកំណើនភ្ញៀវទេសចរបន្ទាប់ពីព្រលានយន្តហោះថ្មីរួចរាល់ នៅចុងឆ្នាំ២០២៥នេះ។   តាមប្រភពពីក្រសួងព័ត៌មាន បានឱ្យដឹងថា ឯកឧត្តម ហួត ហាក់ រដ្ឋមន្ត្រីនៃក្រសួងទេសចរណ៍  បានគូសបញ្ជាក់នៅថ្ងៃទី១៩ ខែមីនា ឆ្នាំ២០២៥ នេះថា កំណើនភ្ញៀវទេសចរអន្តរជាតិបាននឹងកំពុងមានសន្ទុះគួរឱ្យកត់សម្គាល់ តួយ៉ាងចំនួនភ្ញៀវទេសចរក្នុងឆ្នាំ២០២៤ មានការកើនឡើង២៣% ធៀបនឹងឆ្នាំ២០២៣ ពោលឈានដល់៦លាន៧សែននាក់។       ខណៈដែលនៅឆ្នាំ២០២៥នេះកម្ពុជា រំពឹងថា នឹងបន្តកើនឡើងឈានដល់ ៧លាន២សែននាក់ ទៅដល់៧លាន៥សែននាក់។   សូមជម្រាបជូនថា អាកាសយានដ្ឋានអន្តរជាតិតេជោ បច្ចុប្បន្ន សម្រេចការសាងសង់បានប្រមាណ ៩៥% ហើយនឹងគ្រោងដាក់ឱ្យដំណើរការជាផ្លូវការនាខែកក្កដាខាងមុខនេះ។   ព្រលានយន្តហោះថ្មីនេះ សាងសង់ឡើងលើផ្ទៃដីជាង ២ ៦០០ហិចតា ជាព្រលានយន្តហោះលំដាប់ 4F អាចធ្វើអោយយន្តខ្នាតធំចុះចតបានដូចជា ប្រភេទ Airbus A380 និង ប្រភេទ Boeing 747 និងអាចទទួលអ្នកដំណើរបានរហូតដល់ ១៣លាននាក់ ក្នុង១ឆ្នាំ ក្នុងដំណាក់កាលទី១៕         អត្ថបទ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-20T06:26:20.148Z", "category": "ភាពជាអ្នកដឹកនាំ", "views": 205, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
តម្រុយថ្មី! រកស៊ីលើពិភពលោកជាង ៨០ឆ្នាំ ពេលនេះក្រុមហ៊ុន IKEA កំពុងមកសម្លឹងវិនិយោគនៅកម្ពុជាហើយ	https://business-cambodia.com/articles/company-ikea	ក្រុមហ៊ុន IKEA គឺជាក្រុមហ៊ុនវិនិយោគផលិតគ្រឿងសង្ហារិម និងសម្ភារៈប្រើប្រាស់ក្នុងផ្ទះដ៏ធំមួយនៅក្នុងពិភពលោកដែលត្រូវបានបង្កើតឡើងតាំងពីឆ្នាំ១៩៤៣ នៅប្រទេសស៊ុយអ៊ែត ដែលមានប្រាក់ចំណូលរហូតដល់ទៅជិត៣០ពាន់លានដុល្លារកំពុងតែមកសម្លឹងនិយោគនៅកម្ពុជាហើយ។   ជាក់ស្តែងកាលពីម្សិលមិញនេះ ឯកឧត្តម ជា វុទ្ធី អគ្គលេខាធិការគណៈកម្មាធិការវិនិយោគកម្ពុជា និងសហការីបានទទួលជួបពិភាក្សាការងារជាមួយគណៈប្រតិភូក្រុមហ៊ុន IKEA ដែលដឹកនាំដោយលោក GIAFAR SAFAVERDI នាយកប្រតិបត្តិប្រចាំតំបន់អាស៊ីអាគ្នេយ៍។ ឯកឧត្តមអគ្គលេខាធិការបានស្វាគមន៍គណៈប្រតិភូក្រុមហ៊ុនដែលបានអញ្ជើញមកកម្ពុជា ដើម្បីសិក្សាស្វែងយល់ពីបរិយាកាស និងសក្តានុពលវិនិយោគនៅកម្ពុជា។ ទន្ទឹមនឹងនេះ ឯកឧត្តមក៏បានជំរុញលើកទឹកចិត្តដល់លោក GIAFAR SAFAVERDI តំណាងក្រុមហ៊ុន IKEA រួសរាន់ក្នុងការសម្រេចចិត្តបណ្តាក់ទុនវិនិយោគនៅកម្ពុជាដើម្បីឆាប់ទទួលបានផលចំណេញ។   ជាការឆ្លើយតប លោក GIAFAR SAFAVERDI បានថ្លែងអំណរគុណដល់ឯកឧត្តមអគ្គលេខាធិការដែលបានចំណាយពេលវេលាទទួលជួបពិភាក្សាការងារ និងបានផ្តល់នូវព័ត៌មានពិតជាក់ស្តែងសម្រាប់ក្រុមហ៊ុនធ្វើជាមូលដ្ឋានសម្រេចចិត្ត។ លោក GIAFAR ក៏បានជម្រាបជូនថានេះជាលើកទី១ដែលក្រុមហ៊ុន IKEA ចាប់ផ្តើមសម្លឹងមើលទីផ្សារវិនិយោគនៅកម្ពុជា ដើម្បីពង្រីកការវិនិយោគរបស់ខ្លួន។ គួរបញ្ជាក់ថា នាពេលបច្ចុប្បន្ននេះ នៅក្នុងតំបន់អាស៊ីអាគ្នេយ៍ ក្រុមហ៊ុន IKEA បានមានសកម្មភាពវិនិយោគក្នុងប្រទេសមួយចំនួន ដូចជា សិង្ហបុរី, ម៉ាឡេស៊ី, ឥណ្ឌូនេស៊ី, ថៃ និងវៀតណាមផងដែរ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-20T03:32:38.511Z", "category": "ចាប់ផ្តើមអាជីវកម្ម", "views": 430, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អ្នកមានដំណាំ ២មុខនេះ ត្រូវប៉ាន់ហើយ ខណៈក្រុមហ៊ុនធំៗចំនួន៦ បានចុះកិច្ចព្រមព្រៀងទិញរាប់សែនតោន	https://business-cambodia.com/articles/purchase-red-corn-and-cassava	ក្រុមហ៊ុនផលិតចំណីសត្វចំនួន៦ បានចុះកិច្ចព្រមព្រៀងប្រមូលទិញដំណាំពីប្រជាកសិករកម្ពុជាចំនួន ២មុខគឺ ពោតក្រហម និងដំឡូងមី រួមទាំង កញ្ជុងអង្ករ និងកន្ទក់ ដែលគិតបញ្ជូលគ្នាស្មើនឹងរាប់សែនតោន។   អនុស្សារណៈយោគយល់គ្នាស្តីពី «កិច្ចសហប្រតិបត្តិការជំរុញការប្រមូលទិញផលិតផលពោតក្រហម ដំឡូងមី និងវត្ថុធាតុដើម» ធ្វើឡើងតាមរយៈក្រសួងពាណិជ្ជកម្ម នៅថ្ងៃទី១៩ ខែមីនា។ ក្រុមហ៊ុនផលិតចំណីសត្វទាំង៦នោះ រួមមាន ក្រុមហ៊ុនអិមភីក អេស៊ីអិមស៊ី (ខេមបូឌា), ក្រុមហ៊ុនបេតាហ្រ្គោ (ខេមបូឌា) ខមភេនី លីមីធីត, ក្រុមហ៊ុនអេហ្រ្គី-ម៉ាស្ទ័រ ខូអិលធីឌី, ក្រុមហ៊ុន ឌឹ ហឺស្ស ធីអិមអេច, ក្រុមហ៊ុន អេ អេន ធី ហ្វីដ ឯ.ក, និងក្រុមហ៊ុន ស៊ីជេ ជេលជីដាងហ្វីដ (ខេមបូឌា) ខូអិលធីឌី។     តាមរយៈអនុស្សរណៈនៃការយោគយល់គ្នានេះ ក្រសួងពាណិជ្ជកម្ម នឹងសហការសម្របសម្រួលជាមួយក្រុមហ៊ុនទាំង៦ ដើម្បីប្រមូលទិញពោតក្រហមចំនួន ១៨៩ ០០០ តោន ដំឡូងមីចំនួន ៨១ ៦០០ តោន កញ្ជុងអង្ករចំនួន ៥១ ១៣០ និងកន្ទក់ចំនួន ៥៧ ៧៣០ តោន។   គួរជម្រាបផងដែរថា កាលពីថ្ងៃទី១៤ ខែមីនា ក្រសួងពាណិជ្ជកម្ម ក៏បានចុះអនុស្សារណៈនៃការយោគយល់គ្នា ជាមួយក្រុមហ៊ុនចិនចំនួន២ លើការបញ្ជាទិញដំឡូងមីស្ងួត ២០ម៉ឺនតោនផងដែរ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-20T03:23:53.625Z", "category": "ហិរញ្ញវត្ថុ", "views": 8081, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
វិស័យអប់រំសំខាន់! ខណៈពេលនេះ Trump សម្រេចរំលាយក្រសួងអប់រំ ដើម្បីរឿង១នេះ	https://business-cambodia.com/articles/us-education-department-	ទីភ្នាក់ងារសារព័ត៌មាន Reuters បានឱ្យដឹងនៅថ្ងៃទី២០ ខែមីនា ឆ្នាំ២០២៥ថា ប្រធានាធិបតីអាមេរិកលោក Donald Trump គ្រោងនឹងចុះហត្ថលេខាលើបទបញ្ជា រំលាយនាយកដ្ឋានអប់រំនិងកាត់បន្ថយបុគ្គលិក នៅថ្ងៃព្រហស្បតិ៍សប្តាហ៍នេះ ដើម្បីកាត់ចំណាយរដ្ឋបាលសហព័ន្ធ។          ជុំវិញបញ្ហានេះសេតវិមានបានបញ្ជាក់យ៉ាងដូច្នេះថា «ការគ្រប់គ្រងរបស់រដ្ឋាភិបាលសហព័ន្ធលើការអប់រំគឺបរាជ័យសម្រាប់សិស្ស ឪពុកម្តាយ និងគ្រូបង្រៀន ដោយនាយកដ្ឋានអប់រំបានចំណាយជាង ៣ពាន់ពាន់លានដុល្លារ ចាប់តាំងពីការបង្កើតក្នុងឆ្នាំ១៩៧៩ ហើយមិនបានធ្វើឱ្យប្រសើរឡើងនូវសមិទ្ធិផលរបស់សិស្សដែល ត្រូវបានវាស់វែងដោយពិន្ទុតេស្តស្តង់ដារទេ»។     សម្រាប់បទបញ្ជាប្រតិបត្តិបិទនិងលុបចោលនាយកដ្ឋានអប់រំនេះ គឺជាសេចក្តីសម្រេចដំបូងហើយរបស់លោកប្រធានាធិបតី Trump ដែលត្រូវឆ្លងការអនុម័តពីសភាក្នុងគណៈរដ្ឋមន្ត្រី ដើម្បីកាត់បន្ថយចំណាយសហព័ន្ធ។ ទន្ទឹមគ្នានេះដែរសភាក៏បានជំទាស់និងរារាំងលើសេចក្តីសម្រេចនេះ ដោយមិនគាំទ្រការលុបចោលនាយកដ្ឋានអប់រំទេ។       ប៉ុន្តែទោះបីជាការអនុម័តបិទជាផ្លូវការមិនទាន់សម្រេចមួយរយភាគក៏ដោយ គេមើលឃើញថារដ្ឋបាល Trump នឹងអាចធ្វើឱ្យបុគ្គលិកស្ទើរតែមិនអាចអនុវត្តការងាររបស់ពួកគេបាន ដូចដែលបានធ្វើជាមួយនឹងបុគ្គលិកទីភ្នាក់ងារសហរដ្ឋអាមេរិកសម្រាប់ការអភិវឌ្ឍន៍អន្តរជាតិ USAID ដែរ។   សូមជម្រាបថាមុនពេលបង្កើតនាយកដ្ឋានអប់រំ (ក្រសួងដែលគ្រប់គ្រងវិស័យអប់រំក្នុងប្រទេស) ការអប់រំគ្រាន់តែជាផ្នែកមួយនៃនាយកដ្ឋានសុខភាព អប់រំនិងសុខុមាលភាពរបស់សហរដ្ឋអាមេរិកប៉ុណ្ណោះ ដែលនាយកដ្ឋាននេះបានដំណើរការពីឆ្នាំ១៩៥៣ ដល់ឆ្នាំ១៩៧៩ រហូតឈានដល់ការផ្តាច់ខ្លួនបង្កើតជានាយកដ្ឋានអប់រំឯករាជ្យនៅឆ្នាំ១៩៧៩៕         អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-20T03:10:01.177Z", "category": "ភាពជាអ្នកដឹកនាំ", "views": 3234, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ប្រាក់លើកទឹកចិត្ត! នេះជាបៀវត្ស ប្រាក់កម្រៃនិងប្រាក់ឧបត្ថម្ភប្រចាំខែសម្រាប់មន្រ្តីរាជតាមវិស័យនីមួយៗ	https://business-cambodia.com/articles/salary-and-incentive-of-goverment-minister	ជារៀងរាល់ឆ្នាំ មន្រ្តីរាជការស៊ីវិលតែងតែទទួលបាននូវបៀវត្ស ប្រាក់កម្រៃ ប្រាក់ឧបត្ថម្ភប្រចាំខែទៅតាមមុខតំណែង តួនាទីនិងបទសោធន៍។ ខាងក្រោមនេះ បៀវត្ស ប្រាក់កម្រៃនិងប្រាក់ឧបត្ថម្ភប្រចាំខែសម្រាប់មន្រ្តីរាជតាមវិស័យនីមួយៗនៅក្នុងឆ្នាំ២០២៤កន្លងទៅយោងតាមក្រសួងមុខងារសាធារណៈ។   ១. វិស័យរដ្ឋបាល បច្ចេកទេសនិងការទូត ទទួលបាន១៣៦៥៩៥០រៀល ២. វិស័យអប់រំ ទទួលបាន ១៤៥៦៩៥០រៀល ៣. វិស័យសុខាភិបាល ១៤៥៦៩៥០រៀល ៤. នគរបាលជាតិ ទទួលបាន ១៤៤៣៩២៧រៀល ៥. យោធិន ទទួលបាន ១៣៦៥០២៧រៀល ៦. មន្រ្តីកិច្ចសន្យា ទទួលបាន៧៧០០០០រៀល   គួរបញ្ជាក់ផងដែរថាក្រសួងមុខងារសាធារណៈ បានជូនដំណឹងថា រដ្ឋាភិបាលសម្រេចផ្តល់ប្រាក់ឧបត្ថម្ភពីលើប្រាក់បៀវត្សជូនមន្ត្រីរាជការស៊ីវិល សម្រាប់ឱកាសបុណ្យចូលឆ្នាំប្រពៃណីជាតិដោយក្នុងម្នាក់ទទួលបានចំនួន ៥០ ០០០ (ប្រាំម៉ឺន) ដោយផ្តល់ប្រាក់ឧបត្ថម្ភក្នុងឱកាសពិធីបុណ្យចូលឆ្នាំថ្មីប្រពៃណីជាតិ ដំណាលគ្នាជាមួយនឹងការបើកផ្តល់ប្រាក់បៀវត្សសរុប ប្រចាំខែមេសា តែមួយលើកឱ្យបានដល់សាមីជនម្នាក់ៗយ៉ាងយូរបំផុតត្រឹមថ្ងៃទី១១ ខែមេសា ឆ្នាំ២០២៥   សូមមើលតារាងបៀវត្ស ប្រាក់កម្រៃនិងប្រាក់ឧបត្ថម្ភប្រចាំខែសម្រាប់មន្រ្តីរាជតាមវិស័យនីមួយៗនៅឆ្នាំ២០២៤។	{ "spider_name": "businesscambodia", "scrape_at": "2025-06-14_19:39:53", "date_created": "2025-03-20T02:47:31.427Z", "category": "ហិរញ្ញវត្ថុ", "views": 4333, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
Tik Tok បើកឲ្យខ្មែររកលុយបាន! នេះជារបៀបរកលុយ៣ពីTik Tok ដែលអ្នត្រូវតែដឹង បើចង់រកលុយបាន	https://business-cambodia.com/articles/three-ways-people-in-cambodia-can-make-money-from-tik-tok	ក្រសួងប្រៃសណីយ៍និងទូរគមនាគមន៍ កាលពីពេលថ្មីៗនេះបានប្រកាសថាក្រុមហ៊ុន TikTok បានបើកឱ្យអ្នកផលិតមាតិកានៅកម្ពុជា ដូច្នេះបងប្អូនដែលជាអ្នកចូលចិត្តចែករំលែកនិងផលិតមាតិកាអាចស្វែងយល់បន្ថែមពីលក្ខខណ្ឌនិងរបៀបរកចំណូលពីTik Tok។   ខាងក្រោមនេះគឺជាផ្លូវរកចំណូលពីTik Tok ចំនួន៣ដែលអ្នកអាចនឹងរកផ្លូវរកចំណូលពី Tik Tok ខណៈក្រុមហ៊ុននេះបានបើកភ្លើងខៀវឲ្យអ្នកប្រើប្រាស់Tik Tok នៅកម្ពុជាអាចរកលុយបាន។   ១. Subscription មុខងារ Subscription គឺក្រុមហ៊ុនTik Tok បានបើកជាផ្លូវការឲ្យអ្នកប្រើប្រាស់ Tik Tokនៅកម្ពុជា ជាពិសេសអ្នកផលិតមាតិការអាចរកលុយបានពីមុខងារនេះ។ មុខងារនេះអ្នកតាមដាន(Follower) អាចធ្វើការបង់ថ្លៃប្រចាំខែទៅដល់ក្រុមហ៊ុនដើម្បីទទួលបានអត្ថប្រយោជន៍ផ្តាច់មុខទាំងនោះ, អ្នកបង្កើតមាតិការ (creators) ទទួលបានចំណែកនៃប្រាក់ចំណូលពីការជាវពីអ្នកទស្សនា ឬអ្នកគាំទ្រ (subscription revenue)។   ២. Creator Rewards មុខងារ Creator Rewards គឺលក្ខខណ្ឌតម្រូវឲ្យមានអ្នកដាមតាន( Followers) ចាប់ពី10K និងចំនួនView ចាប់ពី100K view។ យ៉ាងណាមិញមុខងារនេះសម្រាប់ប្រទេសយើងបច្ចុប្បន្នហាក់មិនទាន់អនុវត្តន៍បានពេញលេញឡើយ។   ៣. Content Reward ឬ Video Gift មុខងារនេះគឺមានគ្រប់គណនីទាំងអស់និងមានយូរហើយ។ យើងអាចមានចំណូលពីមុខងារ Content Reward ឬVideo Gift តាមរយៈអ្នកតាមដាន( Follower) ផ្ដល់ជូនអ្នកនូវកាដូមានដូចជា Diamondជាដើម៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-20T01:49:16.969Z", "category": "ហិរញ្ញវត្ថុ", "views": 1925, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ដំណឹងល្អ! នេះជាចំនួនទឹកប្រា.ក់ រដ្ឋសម្រេចឧបត្ថម្ភពីលើប្រា.ក់ខែ ជូនមន្រ្តីពេលចូលឆ្នាំខ្មែរ	https://business-cambodia.com/articles/civil-officer-bonus-during-khmer-new-year-	ក្រសួងមុខងារសាធារណៈ បានជូនដំណឹងថា រដ្ឋាភិបាលសម្រេចផ្តល់ប្រាក់ឧបត្ថម្ភពីលើប្រាក់បៀវត្សជូនមន្ត្រីរាជការស៊ីវិល សម្រាប់ខែមេសានិងខែឧសភា ឆ្នាំ២០២៥ នេះចំនួន ៥០ ០០០ (ប្រាំម៉ឺន) រៀលក្នុងម្នាក់។   តាមរយៈការជូនដំណឹងខាងលើ ក្រសួងមុខងារសាធារណៈ សូមឱ្យគ្រប់ក្រសួង ស្ថាប័នថ្នាក់ជាតិ និងថ្នាក់ក្រោមជាតិ រៀបចំការបើក ផ្តល់ប្រាក់ឧបត្ថម្ភក្នុងឱកាសពិធីបុណ្យចូលឆ្នាំថ្មីប្រពៃណីជាតិ ដំណាលគ្នាជាមួយនឹងការបើកផ្តល់ប្រាក់បៀវត្សសរុប ប្រចាំខែមេសា តែមួយលើកឱ្យបានដល់សាមីជនម្នាក់ៗយ៉ាងយូរបំផុតត្រឹមថ្ងៃទី១១ ខែមេសា ឆ្នាំ២០២៥។   បន្ថែមពីនោះត្រូវរៀបចំ បើកផ្តល់ប្រាក់បៀវត្សលើកទី១ សម្រាប់ខែឧសភា ឆ្នាំ២០២៥ ឱ្យបានក្នុងសប្តាហ៍ទី១នៃខែឧសភា និងលើកទី២ឱ្យបាន ក្នុងសប្តាហ៍ទី៣នៃខែឧសភា ជូនមន្ត្រីរាជការរបស់ខ្លួន។ ដោយឡែកការបើកផ្តល់បៀវត្សសម្រាប់ខែមិថុនា ឆ្នាំ២០២៥ សូមអនុវត្តតាមនីតិវិធីដែលបានកំណត់ជាធរមាន។   សូមរំលឹកជូនថាបើយោងតាមអនុក្រឹត្យចុះនាថ្ងៃទី៣១ ខែមីនា ឆ្នាំ២០២៣ បានបញ្ជាក់ថារាជរដ្ឋាភិបាលកម្ពុជា បានចេញសេចក្ដីសម្រេចស្ដីពី ការផ្ដល់ប្រាក់ឧបត្ថម្ភជូនមន្ត្រីរាជការម្នាក់ ៥ម៉ឺនរៀល ក្នុងឱកាសបុណ្យពិធីបុណ្យជាតិធំៗពីរ រួមមានពិធីបុណ្យចូលឆ្នាំថ្មីប្រពៃណីខ្មែរ និង ពិធីបុណ្យភ្ជុំបិណ្ឌ ជារៀងរាល់ឆ្នាំ៕         អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-19T15:40:31.565Z", "category": "ភាពជាអ្នកដឹកនាំ", "views": 21468, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
២០២៤ ពលរដ្ឋខ្មែរជាង៥លាននាក់ ជំពាក់ធនាគារជិត៦០ពាន់លាន$ តែមានតែខេត្ត៣នេះមានពលរដ្ឋជំពាក់បំណុលទាបជាងគេបំផុត	https://business-cambodia.com/articles/provinces-with-the-lowest-debt-rate	បើយោងតាមរបាយការណ៍CBC ប្រចាំឆ្នាំ២០២៤កន្លងទៅបង្ហាញពីស្ថានភាពឥណទាននៅកម្ពុជា ដោយក្នុងរបាយការណ៍នោះបានបង្ហាញថាគិតត្រឹមចុងខែធ្នូឆ្នាំ២០២៤ គ្រឹះស្ថានជាសមាជិករបស់CBC ទាំងអស់បានផ្ដល់ប្រាក់កម្ចីចំនួន ២៣៦,៤២៩,២៦៦៥លានរៀល(ប្រមាណជាង៥៨.៩៤ពាន់លានដុល្លារ) ដល់ពលរដ្ឋ៥.០៤លាននាក់នៅក្នុង២៥រាជធានីខេត្ត។   នៅក្នុង២៥រាជធានីខេត្ត មានរាជធានីខេត្តចំនួន៣គឺ ភ្នំពេញ ខេត្តកណ្ដាលនិងខេត្តសៀមរាបមានអ្នកខ្ចីលុយគ្រឹះស្ថានហិរញ្ញវត្ថុច្រើនបំផុតពោលគឺរហូតដល់ទៅ៦០%នៃសមតុល្យឥណទានសរុប។   ចំណែកខេត្តដែលមានបរិមាណឥណទានទាបជាងគេចំនួន៣មានដូចជា ខេត្តមណ្ឌលគីរី ប៉ៃលិននិងខេត្តកែប។   សរុបចំពោះទិដ្ឋភាពទូទាំងប្រទេស ចំនួនប្រជាជនដែលប្រើប្រាស់ឥណទានសរុបចំនួន៥,០៤លាននាក់នៅក្នុង២៥រាជធានី-ខេត្តជាមួយនឹងកម្ចីសរុប២៣៦,៤២៩,២៦៦៥លានរៀល។ ចំណែកឯទំហំទីផ្សារឥណទានទូទាំងប្រទេសវិញគឺមានអត្រាអ្នកប្រើប្រាស់ចំនួន៥១%បើធៀបនឹងចំនួនប្រជាជនសរុប(១៨ឆ្នាំឡើងទៅ)។ រីឯគុណភាពឥណទានវិញគឺមានអត្រាយឺតយ៉ាវក្នុងការសងត្រលប់លើស៩០ថ្ងៃ មានអត្រា៦.០៣% និងអតិថិជនភាគច្រើន(៧៦%) ខ្ចីប្រាក់តែ១ស្ថានប័ន៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-19T14:27:17.741Z", "category": "ហិរញ្ញវត្ថុ", "views": 1365, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
នឹកស្មានមិនដល់! ទម្លាប់ពេលព្រឹកដែលគេមើលរំលង ៦ អាចជួយឲ្យបុរសម្នាក់ដោះបំណុលជាង ៤២ម៉ឺនដុល្លារបាន	https://business-cambodia.com/articles/morning-habits-help-this-man-pay-off-debt	លោក Hal Elord គឺជាអ្នកនិពន្ធនិងជាវាគ្មិនមួយរូបផងដែរ។ សៀវភៅដ៏ល្បីល្បាញមួយក្បាលដែលលោកបាននិពន្ធឡើងគឺមានចំណងជើងថា The Miracle Morning ឬអាចបកប្រែជាភាសាខ្មែរថា ពេលព្រឹកព្រលឹមដ៏អស្ចារ្យ។    កាលពីឆ្នាំ២០០៧ ដែលពិភពលោកជួបវិបត្តិហិរញ្ញវត្ថុសកល ពេលនោះលោកក៏ជួបវិបត្តិហិរញ្ញវត្ថុដូចគ្នា ដោយលោកបានខ្វះប្រាក់ដើម្បីបង់ទៅលើវិក័យបត្រចំណាយផ្សេងៗ ហើយការចំណាយដ៏ធំរបស់លោកគឺការបង់ប្រាក់កម្ចីទិញផ្ទះ ដែលបានធ្វើឱ្យជីវិតរបស់លោកធ្លាក់ទៅក្នុងបំណុលរហូតដល់ទៅ ៤២៥០០០ ដុល្លារ។   យ៉ាងណាមិញ ក្រោយមកលោកបានអាចសៀវភៅមួយក្បាលរបស់លោក Jim Rohn ដែលបាននិយាយពាក្យដ៏មានអត្ថន័យមួយឃ្លាថា “កម្រិតនៃភាពជោគជ័យរបស់អ្នកគឺនឹងមិនអាចលើសពីកម្រិតនៃការអភិវឌ្ឍខ្លួនរបស់អ្នកនោះទេ ព្រោះភាពជោគជ័យគឺជាអ្វីដែលអ្នកអាចទាក់ទាញវាបានតាមរយៈការអភិវឌ្ឍខ្លួនឱ្យក្លាយជាមនុស្សបែបណាមួយ”។ ក្រោយពីយល់ពីអានពាក្យមួយឃ្លានេះហើយ លោកក៏ចាប់ផ្ដើមខិតខំស្រាវជ្រាវពីវិធីសាស្ត្រផ្សេងៗ ដើម្បីអភិវឌ្ឍន៍ខ្លួនឯងឡើងវិញ រហូតដល់លោកអាចបង្កើតចេញជាទម្លាប់ពេលព្រឹកមួយដែលជួយឲ្យលោកផ្លាស់ប្ដូរនិងដោះបំណុលអស់ពីខ្លួន។ ទម្លាប់ទាំងនេះលោកបានដាក់ថា S.A.V.E.R.S។   ១. Silence (S)៖ មានន័យថា ភាពស្ងៀមស្ងាត់ ដែលដំបូងឡើយនៅពេលដែលលោកក្រោកពីដំណេកលោកត្រូវ អង្គុយតាំងសមាធិដើម្បីធ្វើចិត្តឱ្យស្ងប់ កាត់បន្ថយអារម្មណ៍ស្ត្រេសមុននឹងចាប់ផ្ដើមថ្ងៃថ្មីរបស់លោក។ នៅក្នុងចំណុចនេះអ្នកអាចធ្វើការតាំងសមាធិ ធ្វើការបួងសួងដល់អ្វីដែលអ្នកមានជំនឿ ធ្វើការដឹងគុណដល់អ្វីៗដែលមានគុណលើអ្នក ដងដង្ហើមឱ្យបានវែងៗ ឬឆ្លុះបញ្ចាំងពីខ្លួនឯងអំពីអ្វីដែលអ្នកបានធ្វើជាដើម។ ២. Affrimation (A)៖ មានន័យថា ការប្រើពាក្យល្អៗបញ្ជាក់ប្រាប់ខ្លួនឯង។ អ្នកអាចសរសេរពាក្យល្អៗដែលអ្នកនឹងប្រើដើម្បីបញ្ជាក់ប្រាប់ខ្លួនឯងជារៀងរាល់ថ្ងៃ។ អ្វីដែលអ្នកគួរសរសេរគឺ តើអ្វីដែលអ្នកពិតជាចង់បានខ្លាំងបំផុត? ហេតុអ្វីបានជាអ្នកចង់បានវា? តើអ្នកត្រូវធ្វើខ្លួនបែបណាដើម្បីទទួលបានវា? ធ្វើការប្ដេជ្ញាចិត្តចំពោះសកម្មភាពអ្វីខ្លះដែលអ្នកនឹងធ្វើដើម្បីទទួលបានវា។   ៣. Visualization (V)៖ មានន័យថាស្រមៃឱ្យឃើញជារូបភាព។ នៅក្រោយពេលដែលអ្នកប្រើពាក្យល្អៗ និងនិយាយចេញនូវអ្វីដែលអ្នកចង់បានហើយ អ្នកត្រូវធ្វើការស្រមៃអំពីវាឱ្យចេញជារូបភាពផងដែរ។ ប្រសិនបើអ្នកចង់បានអ្វីអ្នកអាចស្រមៃថាអ្នកកំពុងតែទទួលបានវា និងទទួលអារម្មណ៍រំភើបផ្សេងៗពេលដែលអ្នកជោគជ័យជាដើម។ ការស្រមៃថាអ្នកកំពុងទទួលបាននូវអ្វីដែលអ្នកចង់បាន គឺវានឹងផ្ដល់នូវថាមពល និងជំនឿចិត្តឱ្យអ្នកដើម្បីសម្រេចនូវរាល់អ្វីៗដែលអ្នកចង់បាន។ ៤. Exercise (E)៖ មានន័យថា ការហាត់ប្រាណ។ អ្នកត្រូវធ្វើការហាត់ប្រាណដើម្បីឱ្យឈាមក្នុងខ្លួនរបស់អ្នករត់ល្អ និងធ្វើឱ្យអ្នកមានអារម្មណ៍ស្រស់ថ្លាមុននឹងចាប់ផ្ដើមថ្ងៃថ្មី។ អ្នកអាចជ្រើសរើសនូវប្រភេទលំហាត់ប្រាណផ្សេងៗដែលអ្នកចូលចិត្ត ដើម្បីឱ្យអ្នកមានអារម្មណ៍ល្អក្នុងការធ្វើវា និងមិនមានភាពធុញទ្រាន់។   ៥. Reading (R)៖ មានន័យថា ការអាន។ បន្ទាប់ពីហាត់ប្រាណហើយ អ្នកត្រូវចាប់ផ្ដើមអាន។ អ្នកអាចអាននូវសៀវភៅផ្សេងៗដែលអ្នកចូលចិត្ត និងត្រូវជាមួយនឹងគោលដៅដែលអ្នកចង់សម្រេចបាន។ សម្រាប់អ្នកថ្មីៗដែលមិនសូវចូលចិត្តការអាន លោកផ្ដល់ជាយោបល់ថាគួរតែធ្វើការប្ដេជ្ញាចិត្តដាក់គោលដៅអានឱ្យបានយ៉ាងហោចណាស់ ១០ទំព័រឡើងដែរ ឬនិយាយមួយបែបទៀតអានយ៉ាងតិច ៣០នាទីជាប្រចាំ។   ៦. Scribling (S)៖ មានន័យថា ការសរសេរ។ បន្ទាប់ពីអានចប់អ្នកត្រូវសរសេរចូលនូវរាល់ចំណុចសំខាន់ៗ ឬចំណេះដឹងថ្មីៗដែលអ្នកទទួលបានចូលទៅក្នុងក្រដាស ឬកូនសៀវភៅរបស់អ្នក។ ការសរសេរវាអាចធ្វើឱ្យអ្នកចងចាំបានយូរ ចំណេញពេលវេលា និងងាយស្រួលក្នុងការស្វែងរកវា។ ជាចុងក្រោយនៅពេលដែលអ្នកទទួលបាននូវអ្វីថ្មីៗ កុំភ្លេចព្យាយាមយកវាទៅអនុវត្តន៍ផងព្រោះចំណេះដឹងដែលមិនបានយកវាទៅអនុវត្តន៍គឺវាគ្មានន័យនោះទេ។   ជាសង្ខេបមកវិញនេះគឺជាបទពិសោធន៍ក៏ដូចជាទម្លាប់របស់លោក Hal Elrod ដែលជីវិតរបស់់លោកបានធ្លាក់ដល់បាត បន្ទាប់មកក្រោយពីពេលដែលលោកបានរកឃើញនៅទម្លាប់ទាំងអស់នេះ ហើយបានយកវាទៅអនុវត្តន៍ធ្វើឱ្យជីវិតរបស់លោកមានការប្រែប្រួលល្អប្រសើរជាងមុន ការងារក៏ចាប់ផ្ដើមរីកចម្រើនទៅមុខ ចំណូលក៏កើនឡើងច្រើនជាងមុន និងអាចរំដោះខ្លួនចេញពីបំណុលជាង ៤០ម៉ឺនដុល្លារទៀតផង។   លោកបាននិយាយថាក្រោយពេលដែលលោកយកទម្លាប់ទាំងនេះមកអនុវត្តន៍គឺ ជីវិតរបស់លោកបានល្អប្រសើរជាងជីវិតរបស់លោកកាលពីមុនកើតមានវិបត្តិសេដ្ឋកិច្ចនៅអាមេរិកនោះទៅទៀត។ ជាចុងបញ្ចប់ ក្រោយពេលដែលមិត្តអ្នកអានបានដឹងពីទម្លាប់ដ៏អស្ចារ្យទាំង ៦របស់លោក Hal Elrod ដែលលោកប្រើដើម្បីអភិវឌ្ឍន៍ខ្លួនឱ្យប្រសើរឡើង និងអាចរកចំណូលបានជាច្រើន រហូតដល់អាចដោះបំណុលដែលខ្លួនជំពាក់គេចំនួន ៤២៥០០០ ដុល្លារបាន លោកអ្នកក៏អាចយកទម្លាប់ទាំងនោះទៅអនុវត្តន៍តាមផងដែរ ដើម្បីអាចកែប្រែខ្លួនឯងឱ្យក្លាយជាមនុស្សម្នាក់ដែលមានសមត្ថភាពខ្ពស់ អាចរកចំណូលបានកាន់តែច្រើនដើម្បីអាចដោះបំណុល និងកសាងនូវទ្រព្យសម្បត្តិឱ្យកាន់តែមានជីវភាពធូរធារផងដែរ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-19T12:25:08.430Z", "category": "ហិរញ្ញវត្ថុ", "views": 2038, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ខេត្ដធំ ១ នេះ គ្រោងនឹងបញ្ចប់ការវាស់វែងដីធ្លីជូនពលរដ្ឋនៅខែកក្កដា ខាងមុខ	https://business-cambodia.com/articles/land-battambang	ខេត្ដបាត់ដំបង គ្រោងនឹងបញ្ចប់ការងារវាស់វែងដីជូនពលរដ្ឋ នៅអំឡុងខែកក្កដា ឆ្នាំ២០២៥ ខាងមុខនេះ។ នេះបើតាមការបញ្ជាក់ពីឯកឧត្ដម សុខ លូ អភិបាលនៃគណៈអភិបាលខេត្ដបាត់ដំបង នៅក្នុងពិធីចែកវិញ្ញាបនបត្រសម្គាល់ម្ចាស់អចលនវត្ថុជូនបងប្អូនប្រជាពលរដ្ឋនៅក្នុងភូមិបឹងបី និងភូមិព្រែកអាំ ឃុំរបស់មង្គល ស្រុកមោងឫស្សី នាថ្ងៃទី១៩ ខែមីនា ឆ្នាំ២០២៥។     យោងតាមរបាយការណ៍លោក សួន សុភា ប្រធានមន្ទីររៀបចំដែនដី នគរូបនីយកម្ម សំណង់ និងសុរិយោដីខេត្តបាត់ដំបង បានឱ្យដឹងថា ការងារចុះបញ្ជីដីធ្លីនៅក្នុងខេត្តបាត់ដំបងបានរៀបចំក្រុមចុះបញ្ជីចំនួន១១ក្រុម មានកម្លាំងសរុបចំនួន២២០នាក់។ការអនុវត្តការងារចុះបញ្ជីបង្ហើយក្បាលដីបានអនុវត្តចាប់ផ្តើមពីថ្ងៃទី១ ខែមករា ឆ្នាំ២០២៤ រហូតមកដល់ថ្ងៃទី១៧ ខែមីនា ឆ្នាំ២០២៥ សម្រេចបានការវាស់វែងក្បាលដីចំនួន១៨៧ ៧១៤ក្បាលដី។ក្បាលដីដែលត្រូវវាស់វែងបង្ហើយមានចំនួន៧៩ ៣៣៧ក្បាលដីទៀត គ្រោងនឹងបញ្ចប់ការវាស់វែងនៅត្រឹមខែកក្កដា ឆ្នាំ២០២៥ ខាងមុខនេះ។   ថ្លែងក្នុងឱកាសនោះ ឯកឧត្តម សុខ លូ អភិបាលខេត្ត បានគូសបញ្ជាក់ថា រាជរដ្ឋាភិបាលកម្ពុជាក្រោមការដឹកនាំប្រកបដោយចក្ខុវិស័យវែងឆ្ងាយរបស់សម្ដេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជាបានផ្ដោតការយកចិត្តទុកដាក់ខ្ពស់ទៅលើការវាស់វែង និងចេញប្លង់កម្មសិទ្ធិដីធ្លីជូនប្រជាពលរដ្ឋឱ្យបានឆាប់រួចរាល់ដើម្បីឈានទៅបញ្ចប់បញ្ហាទំនាស់ដីធ្លី។   ឯកឧត្តម សុខ លូ ក៏បានណែនាំដល់បងប្អូនប្រជាពលរដ្ឋត្រូវរក្សាដីធ្លីដែលទទួលបានកម្មសិទ្ធិនេះឱ្យបានល្អ កុំលក់ដូរប្រសិនបើមិនមានការចាំបាច់ ដើម្បីទុកសម្រាប់ប្រើប្រាស់បង្កបង្កើនផល និងចែកជូនដល់កូនចៅជំនាន់នាន់ក្រោយក៏ដូចជារក្សាលំនឹងជីវភាពរស់នៅប្រចាំថ្ងៃ ខណៈដីធ្លីពិតជាសំខាន់ខ្លាំងណាស់ព្រោះមនុស្សមានកំណើនឡើងជាបន្តបន្ទាប់ប៉ុន្តែដីធ្លីមិនកើននោះទេ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-19T09:25:48.286Z", "category": "អចលនទ្រព្យ", "views": 268, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
Tiktok បើកឱ្យរកលុ.យ នៅខ្មែរបានហើយ! ចង់រកលុ.យ អាចរៀននៅកន្លែង១នេះបាន ដោយសេរី	https://business-cambodia.com/articles/tiktok-learning-community-for-content-creator-	ក្រសួងប្រៃសណីយ៍និងទូរគមនាគមន៍ កាលពីពេលថ្មីៗនេះបានបញ្ជាក់ឱ្យដឹងថា ក្រុមហ៊ុន TikTok បានបើកឱ្យអ្នកផលិតមាតិកានៅកម្ពុជា អាចរកលុយបានហើយ បើមាតិកានោះមានខ្លឹមសារល្អ មានភាពទាក់ទាញ និងអាចទាញអ្នកទស្សនាបានច្រើន។     យ៉ាងណាមិញទន្ទឹមនឹងការបើកឱ្យរកលុយតាមមាតិកាលើកម្មវិធី Tiktokនៅកម្ពុជាជាផ្លួវការនេះ សម្រាប់អ្នកមានចំណាប់អារម្មណ៍រកលុយលើ Platfrom មួយនេះ ក៏អាចរៀនធ្វើវីដេអូនិងផលិតមាតិកាឱ្យត្រូវតាមស្តង់របស់ Tiktok នៅលើមុខងារ TikTok Acedamy បានដោយសេរីនិងឥតគិតថ្លៃ។   មុខងារនេះគឺជាទម្រង់សិក្សាមួយរបស់កម្មវិធី Tiktok ផ្ទាល់តែម្តង សម្រាប់បង្រៀនឱ្យអ្នកប្រើប្រាស់  រៀនធ្វើវីដេអូនិងបង្ហោះត្រូវលក្ខណៈស្តង់ដារ ដើម្បីធ្វើមាតិកាប្លែកៗផ្សេងៗពីគ្នា ។ កម្មវិធីនេះមានវីដេអូឱ្យទស្សនា ហើយនៅក្នុងវីដេអូនីមួយៗ មាននាទីខ្លីៗ ជាពិសេសនោះសម្រាប់អ្នកដែលចូលចិត្តគំនិតច្នៃប្រឌិត។   សម្រាប់វីដេអូទាំងអស់នៅក្នុងផ្លេតហ្វមមួយនេះមានបង្រៀនជា Tik Tok Ads ក៏ដូចជាយុទ្ធសាស្រ្តមួយចំនួនទៀតផងដែរ ។ ចំពោះលោកអ្នកដែលមិនសូវពូកែអង់គ្លេសអាចចូលរៀនបានដូចគ្នា ព្រោះនៅក្នុង Tik Tok Business គឺគេមាន Sub Tittle ក៏ដូចជារូបភាពដើម្បីឱ្យយើងងាយស្រួលចំណាំ។ ដូច្នេះទោះយើងមិនពូកែភាសាអង់គ្លេសអាចមើលហើយចំណាំទុកដែរ។   គួរជម្រាបផងដែរថា មុខងារមួយនេះ គឺជួយឱ្យអ្នកប្រើប្រាស់ ប្រើ Tiktok ចំគោលដៅ និងជំរុញឱ្យទទួលបានលទ្ធផលរហ័សជាមួយ TikTok ហើយនរណាៗក៏ អាចក្លាយជាអ្នកជំនាញផ្នែកទីផ្សារបានផងដែរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-19T08:28:52.376Z", "category": "ភាពជាអ្នកដឹកនាំ", "views": 23279, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មិនមែនភ្នំពេញ! ប៉ុន្ដែខេត្ដសក្ដានុពល១នេះ មានតំបន់សេដ្ឋកិច្ចពិសេសរហូតដល់ទៅ ១២ កន្លែង	https://business-cambodia.com/articles/economic-zone-in-svay-rieng	គិតមកដល់ពេលបច្ចុប្បន្ននេះ តំបន់សេដ្ឋកិច្ចពិសេសសរុបចំនួន ១២ កន្លែងហើយ បានលេចរូបរាងឡើងនៅក្នុងខេត្ដស្វាយរៀង នឹងបានបង្កើតឱកាសការងាររាប់ម៉ឺនកន្លែងជូនពលរដ្ឋនៅក្នុងខេត្ដ។ ខណៈពេលបច្ចុប្បន្នខេត្ដកំពុងត្រូវការកម្លាំងពលកម្មបន្ថែមទៀតផងដែរ។     យោងតាមប្រសាសន៍លើកឡើងរបស់ឯកឧត្ដម មែន អេង អភិបាលរងនៃគណៈអភិបាលខេត្ដស្វាយរៀង កាលពីពេលថ្មីៗនេះ បានឲ្យដឹងថា «សព្វថ្ងៃនេះយើងមានតំបន់សេដ្ឋកិច្ចពិសេសចំនួន ១២ មានកម្មករនិយោជិត ដែលអ្នកខេត្ដស្វាយរៀងហ្នឹង ១៥ ម៉ឺននាក់។ ប៉ុន្ដែទន្ទឹមនឹងនេះយើងកំពុងត្រូវការបន្ថែមទៀត»។   តាមការគូសបញ្ជាក់ពីឯកឧត្ដមអភិបាលរងខេត្ដដដែលបានឲ្យដឹងថាទៀតថា បច្ចុប្បន្ននេះខេត្ដស្វាយរៀងកំពុងត្រូវការកម្លាំងពលកម្មចំពោះមុខជាង ៤ ពាន់នាក់។ បន្ទាប់ពីនេះគឺត្រូវការកម្លាំងពលកម្មជាង ១ ម៉ឺននាក់បន្ថែមទៀតផងដែរ។    ៦ ស្រុក ២ ក្រុង នៅក្នុងខេត្ដស្វាយរៀង គឺមានតែស្រុករមាសហែកទេ ដែលមិនទាន់មានរោងចក្រ មិនទាន់មានតំបន់សេដ្ឋកិច្ចពិសេស។ ប៉ុន្ដែក្រៅពីហ្នឹងនៅក្នុងខេត្ដស្វាយរៀងមានរោងចក្រមានតំបន់សេដ្ឋកិច្ចពិសេសអស់ហើយ។ អ៊ីចឹងបន្ដិចទៀតនេះរោងចក្រ តំបន់សេដ្ឋកិច្ចពិសេស នឹងមកដល់ស្រុករមាសហែកដូចគ្នា។ នេះជាការបញ្ជាក់បន្ថែមពីអភិបាលរងខេត្ដរូបនេះ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-19T07:46:44.242Z", "category": "អចលនទ្រព្យ", "views": 912, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មាសឡើងថ្លៃកប់ពពកដល់៣,៦៦៥$ក្នុង១តម្លឹង តើគួរទិញឬលក់ចេញ? តស់មកស្ដាប់ការណែនាំរបស់អ្នកជំនាញ	https://business-cambodia.com/articles/what-experts-said-about-gold-as-it-keep-rising	ហាងឆេងមាសអន្តរជាតិបានបំបែកកំណត់ត្រាថ្មីក្នុងប្រវិត្តិសាស្រ្តដោយគិតត្រឹមថ្ងៃនេះមាសលើទីផ្សារអន្តរជាតិឡើងដល់៣,០៤៣ដុល្លារក្នុងមួយអោន( ស្មើនឹង៣,៦៦៥ដុល្លារក្នុងមួយតម្លឹង)។ នេះបើយោងតាមវេបសាយGoldprice។   លោក ឈា ឆាយហេង ប្រធានផ្នែកប្រឹក្សាយបល់ហិរញ្ញវត្ថុនិងជាប្រធានផ្នែកលក់នៃក្រុមហ៊ុន PP Link Securities ដែលជាក្រុមហ៊ុនផ្ដល់ការប្រឹក្សាលើការវិនិយោគហាងឆេងមាសបានឲ្យដឹងថា មានកត្តាមួយចំនួនដែលរុញឲ្យមានបន្តឡើងថ្លៃ ដោយក្នុងនោះដែរកត្តាចម្បងដែលធ្វើឲ្យមាសឡើងថ្លៃគឺតម្រូវការមាសមានការកើនឡើង។ ជាក់ស្ដែងចាប់ពីចូលឆ្នាំចិនមកតម្រូវការមាសសុទ្ធ មាសគីឡូមានការកើនឡើង។ លោកបានបន្តទៀតថា ក្រៅពីតម្រូវការមាស អស្ថិរភាពនយោបាយ បញ្ហាសង្រ្គាមក៏ដូចភាពតានតឹងផ្នែកពាណិជ្ជតាមរយៈការដាក់ពន្ធនាំចូលទំនិញពីសហរដ្ឋអាមេរិកក៏ជាកត្តាដែលធ្វើឲ្យមាសកាន់តែមានភាពទាក់ទាញ។ កត្តាទាំងនេះជារួមគឺបង្ហាញពីអស្ថិរភាពសេដ្ឋកិច្ចនិងនយោបាយដែលធ្វើឲ្យអ្នកវិនិយោគធំៗមិនចង់កាន់លុយនោះទេ ដូច្នេះពួកគាត់បង្វែរដើមទុនទៅជាមាសដើម្បីសុវត្ថិភាពតាមរយៈការលក់ដុល្លារទៅទិញមាសដែលជាលទ្ធផលធ្វើឲ្យមាសកាន់តែឡើងថ្លៃ។   ចុះបើហាងឆេងមាសកំពុងតែឡើងថ្លៃកប់ពពក តើពេលនេះយើងគួរទិញមាសឬលក់មាសចេញ?   ទាក់ទងនឹងសំណួរខាងលើ លោក ឈា ឆាយហេងបានលើកឡើងថាតាមការយល់ឃើញរបស់លោក តម្លៃមាសអាចនឹងបន្តហក់ឡើងទៀតពោលគឺអាចនឹងឡើងពី៣១០០ដុល្លារទៅ៣២០០ដុល្លារក្នុងមួយអោន។    យ៉ាងណាមិញលោកមិនមែននាំឲ្យបុកទិញក្នុងតម្លៃថ្លៃបែបនេះទេព្រោះនៅយប់នេះនឹងមានការប្រកាសពីគោលនយោបាយអត្រាការប្រាក់ពីធនាគារកណ្ដាលរបស់អាមេរិក ហើយប្រសិនបើធនាគារកណ្ដាលអាមេរិកនៅរក្សាអត្រាការប្រាក់ដុល្លារនៅ៤.៥%ដដែលនោះ ប្រាក់ដុល្លារអាចងើបឡើងលើបន្តិចហើយមាសអាចនឹងចុះវិញ។   ដូច្នេះហើយលោកណែនាំថាគួរតែរង់ចាំការប្រកាសពីអត្រាការប្រាក់របស់ធនាគារកណ្ដាលអាមេរិកហើយបើមាសចុះថ្លៃគួរសមចាំទិញវិញគឺល្អ។ ចំពោះតម្លៃបច្ចុប្បន្នដែលជាតម្លៃល្អគួរទិញគឺនៅតម្លៃ២៩៩០ដុល្លារក្នុងមួយអោន។   សម្រាប់អ្នកចង់ស្វែងយល់និងវិនិយោគលើហាងឆេងមាសឲ្យបានផលចំណេញ លោក ឈា ឆាយហេងលើកឡើងថាពួកគាត់គួរសិក្សាស្វែងយល់ ជាពិសេសគួរមានចំណេះដឹងផ្នែកហិរញ្ញវត្ថុងនិងផ្នែកវិភាគទីផ្សារ។ លើសពីនេះពួកគាត់ក៏អាចស្វែងរកអ្នកប្រឹក្សាដែលជាអ្នកជំនាញក្នុងការវិភាគទីផ្សារជូនពួកគាត់៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-19T07:32:11.067Z", "category": "ហិរញ្ញវត្ថុ", "views": 4045, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ហេតុផលនៅពីក្រោយរូបភាព Mr Brune Brew Master of Ganzberg ទៅកូរ៉េខាងត្បូងជួបផលិតកម្ម យក្ស YG Entertainment	https://business-cambodia.com/articles/mr-brune-brew-master-of-ganzberg-weet-yg-entertainment	កាលពីថ្ងៃទី១៨ ខែមីនា ២០២៥ថ្មីៗនេះ ធ្លាយដំណឹងរសើបមួយថា Mr. Brune Brew Master នៃក្រុមហ៊ុនស្រាបៀរ GANZBERG បានទៅកាន់ប្រទេសកូរ៉េខាងត្បូងហើយបានជួបជាមួយផលិតកម្មយក្ស YG Entertainment ដែលជាប់ឈ្មោះក្នុងចំណោមផលិតកម្មធំៗ និងល្បីៗបំផុតក្នុងវិស័យកម្សាន្តទូទាំងពិភពលោក។ ដំណើរទស្សនកិច្ចដ៏គួរឱ្យភ្ញាក់ផ្អើលទៅកាន់ប្រទេសកូរ៉េខាងត្បូង នេះបានធ្វើឱ្យហ្វេនៗនៅខ្មែរ ជាពិសេសហ្វេនៗ K-POP ចង់ដឹង និងខ្សឹបខ្សៀវគ្នាថា GANZBERG ច្បាស់ជានាំមកនូវភាពភ្ញាក់ផ្អើលដល់ហ្វេនៗដោយនឹកស្មានមិនដល់ឆាប់ៗនេះជាមិនខាន។ តើនេះអាចជាការចាប់ដៃគូសហការដែលមិនធ្លាប់មានរវាងក្រុមហ៊ុនស្រាបៀរ GANZBERG និងផលិតកម្មយក្សកូរ៉េខាងត្បូង YG Entertainment ដែលនឹងនាំកំពូលតារាចម្រៀង K-POP ល្បីៗមកខ្មែរ សម្រាប់មហាព្រឹត្តិការណ៍ដ៏អស្ចារ្យមិនអាចបំភ្លេចបានមែនទេ? ពិតណាស់ ពេលនេះព័ត៌មានលម្អិតជុំវិញដំណើរទស្សនកិច្ចនេះស្ថិតក្នុងភាពមន្ទិលនៅឡើយ ប៉ុន្តែអ្វីដែលច្បាស់នោះគឺថា ឆាប់ៗនេះ ក្រុមហ៊ុនស្រាបៀរ GANZBERG ប្រាកដនាំមកនូវភាពភ្ញាក់ផ្អើលបង្កភាពរំភើបរំជួលដល់ហ្វេនៗនៅខ្មែរ ជាមិនខាន! កុំភ្លេចរង់ចាំតាមដានទាំងអស់គ្នាណ៎ាហ្វេនៗ! ឧបត្ថម្ភគាំទ្រជាពិសេសផ្ដាច់មុខដោយ Ganzberg ផឹកស្រួល ស្រួលផឹក ផឹក Ganzberg និងសហការឧបត្ថម្ភដោយ ភេសជ្ជៈ Boostrong ភេសជ្ជៈ iDOL និង ទឹកផ្លែឈើ Freshy។ Brought to you by GANZBERG #GANZBERG #GanzbergSuperIdol2025BeyondTheBest	{ "spider_name": "businesscambodia", "scrape_at": "2025-06-14_19:39:53", "date_created": "2025-03-19T07:05:37.295Z", "category": "PR", "views": 164, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ស្រុកសំណាង! រដ្ឋាភិបាលផ្តល់ ផ្ទះសំណាញ់ ១០០ខ្នង និងអត្ថប្រយោជន៍បន្ថែមជាង ៤លា.ន$ ដល់កសិករក្នុងស្រុក១នេះ	https://business-cambodia.com/articles/100-home-made-soaked-in-a-net	ក្រុមការងាររាជរដ្ឋាភិបាលចុះមូលដ្ឋានខេត្តកំពត-ខេត្តកែប-ខេត្តព្រះសីហនុ បានផ្តល់ផ្ទះសំណាញ់ «១០០ខ្នង» ដល់កសិករក្នុងស្រុកត្រាំកក់ ដែលជាសមាជិកនិងសហគមន៍កសិកម្មទំនើប «បន្លែផ្ទះសំណាញ់ត្រាំកក់» និងអត្ថប្រយោជន៍ផ្សេងៗសរុបគិតជាទឹកប្រាក់ប្រមាណជាង ៤លានដុល្លារ។   យោងតាមផេកផ្លូវការរបស់ ឯកឧត្តម ឃឹម ហ្វីណង់ អនុរដ្ឋលេខាធិការក្រសួងកសិកម្ម រុក្ខាប្រមាញ់ និងនេសាទ កាលពីរាត្រីថ្ងៃទី១៨ ខែមីនា ឆ្នាំ២០២៥ បានឲ្យដឹងថា ក្រៅពីកិច្ចព្រមព្រៀងទទួលអំណោយជាផ្ទះសំណាញ់ ១០០ខ្នង ប្រជាកសិករត្រាំកក់ ក៏នឹងទទួលថវិកាបំពេញបន្ថែមជាជំនួយឥតសំណងពីគម្រោងពិពិធកម្មកសិកម្មកម្ពុជា (CASDP) ចំនួនជាង ១៦ម៉ឺនដុល្លារ ផ្លូវថ្នល់បេតុង-កៅស៊ូ ៥,៥គីឡូម៉ែត្រ និងប្រព័ន្ធស្រោចស្រពដោយមានបំពាក់ទុយោចែកចាយទឹកសម្រាប់ផ្ទៃដីដាំដុះចំនួន ១១៥០ហិកតា សរុបមានតម្លៃជាទឹកប្រាក់ប្រហែល ៤,២លានដុល្លារ។   ក្នុងនោះ លោកបានគូសបញ្ជាក់ថា ជំនួយជាមូលនិធិរបស់ក្រុមការងាររាជរដ្ឋាភិបាលនៃខេត្តទាំងបី នឹងក្លាយជាមូលនិធិដ៏សំខាន់ដែលជួយពង្រឹងដល់ការអភិវឌ្ឍន៍សហគមន៍នៅក្នុងឃុំត្រាំកក់។ ដោយជំហាននៃការអភិវឌ្ឍលើកនេះនឹងក្លាយទៅជាមូលដ្ឋានគ្រឹះដ៏សំខាន់ ក្នុងការពង្រីកវិសាលភាពនៃប្រតិបត្តិការរបស់សហគមន៍កសិកម្មទំនើបនៅត្រាំកក់ និងពន្លឿនការធ្វើសមហរណកម្មនៃផលិតកម្មបន្លែដែលមានស្រាប់នៅក្នុងស្រុកត្រាំកក់ ដែលនឹងបម្រើផលប្រយោជន៍ដោយផ្ទាល់ផង ប្រយោលផង ដល់បងប្អូនកសិករជាច្រើនពាន់គ្រួសារនៅក្នុងតំបន់នេះ៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:53", "date_created": "2025-03-19T07:04:24.908Z", "category": "ហិរញ្ញវត្ថុ", "views": 297, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មានតែAppនេះ១ ក្នុងទូរស័ព្ទដៃ អាចរៀនហ្វ្រីៗដល់ទៅ៥០ភាសា អ្នកចេះតិចៗក៏រៀនបាន	https://business-cambodia.com/articles/50-language-study-free-learing-app-	ភាសាទី២គឺជាតម្រូវការចំាបាច់មួយ ក្នុងការប្រើប្រាស់នាពេលបច្ចុប្បន្ននេះ មិនថាសម្រាប់ការប្រកបការងារឬអាជីវកម្មនោះទេ។ ដូច្នេះសម្រាប់បងប្អូនដែល ចូលចិត្តការសិក្សារៀនសូត្រនិងតែងតែឆ្លៀតពេលរៀនភាសាជាច្រើនតាមអនឡាញ ថ្ងៃនេះយើងសូមណែនាំនូវកម្មវិធីទូរស័ព្ទដៃ១ ដែលអាចរៀនបាន៥០ភាសា នៅជុំវិញពិភពលោក ដោយឥតគិតថ្លៃ សម្រាប់ការប្រើគម្រោងធម្មតា។   កម្មវិធីទូរស័ព្ទដៃនោះមានឈ្មោះថា 50 languages ដែលកម្មវិធីនេះប្រមូលផ្តុំទៅដោយភាសាចម្រុះគ្នាជាច្រើនចំនួន៥០ ជាពិសេសក៏មានភាសាចិន និងអង់គ្លេសផងដែរ ដែលបងប្អូនដែលចេះតិចៗក៏អាចរៀនបាន ដូចជាការរៀនពាក្យថ្មីៗជាភាសា ការរៀនលេខជាភាសា ការស្តាប់សូរសៀងជាភាសា និងលំហាត់សំណួរ-ចម្លើយ ព្រមទាំងការបកប្រែភាសាជាដើម ខណៈ App មួយនេះអាចដោនឡូត ប្រើបានដោយសេរីទាំងនៅលើទូរស័ព្ទដៃប្រភេទ Android និង iOS ។   សម្រាប់កម្មវិធីនេះដែរចំពោះបងប្អូនដែលមានចំណូលចិត្តនិងតម្រូវការរៀនសូត្រ អាចប្រើជាប្រយោជន៍បានដោយ បងប្អូនអាចពង្រឹងភាសាអង់គ្លេសបន្ថែមដោយខ្លួនឯង តាមរយៈការប្រើទូរស័ព្ទ និងកំព្យូទ័រត្បិតនាពេលបច្ចុប្បន្ននេះការចេះប្រើប្រាស់ភាសាគឺពិតជាតម្រូវការចាំបាច់ក្នុងអាជីពការងារ ការដើរកម្សាន្តក្រៅប្រទេស និងប្រើប្រាស់ក្នុងអាជីវកម្ម។   ជាការពិតណាស់ការរៀននូវភាសាបរទេសផ្សេងៗ មិនត្រឹមតែឱ្យយើងអាចមានចំណេះដឹងទៅលើភាសាឬការនិយាយតែម្យ៉ាងនោះទេ វាថែមទាំងផ្តល់ឱ្យយើងយល់ដឹងអំពីរបៀបក្នុងការរស់នៅរបស់ជាតិសាសន៍ផ្សេងៗពីគ្នា ការផ្លាស់ប្តូរវប្បធម៌និងចំណេះដឹងជាសកលផងដែរ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-19T06:52:36.294Z", "category": "ភាពជាអ្នកដឹកនាំ", "views": 1023, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
បួសរៀនអស់២៧វស្សា អតីតព្រះភិក្ខុ ជួន កក្កដា គឺជាអ្នកដឹកនាំសាលា១ ផ្តល់ការសិក្សាដល់នេន អត់ទីពឹងរាប់រយអង្គ	https://business-cambodia.com/articles/buddhist-school-monk-chhoun-kakada-leader	សាលាពុទ្ធិកសិក្សានៃវត្តប្រាសាទនាងខ្មៅ ដែលស្ថិតនៅភូមិចារ ឃុំរវៀង ស្រុកសំរោងតាកែវ គឺជាគ្រឹះស្ថានសិក្សាផ្នែគពុទ្ធចក្រនិងអាណាចក្រសម្រាប់នេន និងសាមណេរ អត់ទីពឹងរាប់រយអង្គមកពីជុំវិញប្រទេសកម្ពុជា។       គ្រឹះស្ថានបណ្តុះបណ្តាលធនធានព្រះសង្ឍនេះ ត្រូវបានបង្កើតឡើងតាំងពីឆ្នាំ១៩៦០ មកម៉្លេះ ដែលមានបង្រៀនចំណេះដឹងទូទៅ ភាសាអង់គ្លេស កុំព្យូទ័រ និងធម៌វិន័យ ដោយមាន អតីតព្រះភិក្ខុ ជួន កក្កដា ជានាយកសាលាចាប់តាំងពីឆ្នាំ២០១២។   ដោយបច្ចុប្បន្ននេះមានធនធានព្រះសង្ឃខ្លះបានលាចាកសិក្ខាបទមានការងារធ្វើនិងមានជីវិតសមរម្យ ហើយខ្លះក៏ស្ថិតក្នុងភេទជាសង្ឈ បន្តសិក្សាព្រះធម៌និងក្លាយជាមន្រ្តីសង្ឃ។ នេះបើតាមការបញ្ជាក់ឱ្យដឹងពីគេហទំព័រ វត្តប្រាសាទនាងខ្មៅ។              យ៉ាងណាមិញនៅវេលាព្រឹកថ្ងៃទី១៩ មីនា ឆ្នាំ២០២៥នេះ ព្រះអង្គ ជួន កក្កដា បានលាចាកសិក្ខាបទជាផ្លូវការហើយ ក្រោយបួសរៀនអស់រយៈពេល២៧វស្សា។      កាលស្ថិតក្នុងភេទជាសង្ឃ ព្រះអង្គបានបញ្ជាក់ថាព្រះអង្គពិតជាដឹងគុណដល់ ព្រះពុទ្ធសាសនាដែលបានធ្វើឱ្យព្រះសង្ឃមានឱកាសបានសិក្សារៀនសូត្រ និងបានបន្តផ្ចុងផ្ដើមចំពោះព្រះសង្ឃផ្សេងៗទៀតនៅក្នុងពុទ្ធសាសនមណ្ឌល។   ជាពិសេសវត្តប្រាសាទនាងខ្មៅ អស់រយៈពេល១៣ឆ្នាំកន្លងមកនេះ ដែលបានទំនុកបម្រុងដល់ព្រះសង្ឃ ដែលមកស្នាក់នៅបន្តការសិក្សា និងអនុវត្តធម៌វិន័យចំនួន៤៦៧៧អង្គឯណោះ ។     សូមជម្រាបជូនថាព្រះអង្គ ជួន កក្កដា បានបួសរៀនតាំងពីឆ្នាំ១៩៩៨ ដោយសារគ្រួសារក្រីក្រ និងជាក្មេងងកំព្រាឪពុកម្តាយស្លាប់។ ព្រះអង្គមានបងប្អូនចំនួន៣នាក់ ប្រុសម្នាក់និងស្រីពីរនាក់។ ព្រះអង្គក៏បានបញ្ជប់ការសិក្សាថ្នាក់បណ្ឌិតនិតីសាស្រ្ត ពីសកលវិទ្យាល័យ បៀលប្រាយនិងបណ្ឌិតកិត្តិយសពីសកលវិទ្យាល័យបញ្ញាសាស្រ្តកម្ពុជា៕         អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-19T05:02:58.439Z", "category": "ភាពជាអ្នកដឹកនាំ", "views": 533, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
នរណាខ្លះកំពុងប្រើ? ក្រោយដោះលែងឲ្យនៅក្រៅឃុំ មេធំ Telegram ពោលពាក្យចាក់ដោតបែបនេះ	https://business-cambodia.com/articles/pavel-durov-said-like-this	បន្ទាប់ពីត្រូវបានឃាត់ខ្លួនដោយអាជ្ញាធរបារាំង កាលពីខែសីហា ឆ្នាំ២០២៤ ក្នុងទីក្រុងប៉ារីស លោក Pavel Durov ស្ថាបនិកកម្មវិធី Telegram បានដោះលែងឱ្យនៅក្រៅឃុំវិញ ក្រោយបង់ប្រាក់ធានាចំនួន ៥ លានអឺរ៉ូ (ប្រហែល ៥,៤៦៨,១៧៥ដុល្លារ)។ នេះបើយោងតាមការឲ្យដឹងពី DAP News ចុះនាថ្ងៃទី១៨ ខែមីនា ឆ្នាំ២០២៥។   លោក Pavel Durov បាននិយាយកាលពីថ្ងៃចន្ទ យ៉ាងដូច្នេះថា៖ «ដូចដែលអ្នកបានដឹងហើយថា ខ្ញុំបានត្រលប់ទៅឌូបៃវិញ បន្ទាប់ពីចំណាយពេលជាច្រើនខែនៅក្នុងប្រទេសបារាំង ដោយសារតែការស៊ើបអង្កេតទាក់ទងនឹងសកម្មភាពឧក្រិដ្ឋជននៅលើ Telegram»។ លោកក៏បានបន្ថែមទៀតថា៖ «ដំណើរការកំពុងបន្ត ប៉ុន្តែវាមានអារម្មណ៍ល្អណាស់ក្នុងការត្រលប់ទៅផ្ទះវិញ»។   ជម្រាបជូនផងដែរថា នៅក្នុងប្រទេសបារាំង កម្មវិធី Telegram ត្រូវបានជាប់ពាក់ព័ន្ធក្នុងសំណុំរឿងឧក្រិដ្ឋកម្មជាច្រើន ជុំវិញការជួញដូរគ្រឿងញៀន ការរំលោភបំពានផ្លូវភេទលើកុមារ និងឧក្រិដ្ឋកម្មផ្សេងៗទៀត។ ហើយទន្ទឹមនឹងនោះ ព្រះរាជអាជ្ញាកំពូលទីក្រុងប៉ារីស លោក Laure Beccuau កាលពីឆ្នាំមុន បាននិយាយថា អង្គភាពរបស់ខ្លួនបានបង្ហាញពីក្តីកង្វះនៃការឆ្លើយតបរបស់ក្រុមហ៊ុន Telegram របស់លោក Pavel Durov នៅពេលត្រូវបានស្នើសុំឲ្យសហការជាមួយការអនុវត្តច្បាប់ ទើបឈានដល់ការចាប់ឃាត់ខ្លួនស្ថាបនិកក្រុមហ៊ុនរូបនេះតែម្តង៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:53", "date_created": "2025-03-19T04:18:52.740Z", "category": "ហិរញ្ញវត្ថុ", "views": 1558, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ធនាគារធំ១ ប្រកាសរើសអ្នកចូលរួមហាត់ការ៤០០នាក់ ពេលចប់មានឱកាសក្លាយជាបុគ្គលិកពេញសិទ្ធិ	https://business-cambodia.com/articles/wing-bank-annouced-intership-for-banking-industry	ធនាគារវីងដែលជាធនាគារពាណិជ្ជដ៏ធំមួយនៅកម្ពុជាបានប្រកាសជ្រើសរើសយុវជនជាពិសេសសិស្សទើបបញ្ចប់ថ្នាក់វិទ្យាល័យ  និងនិស្សិតសាកលវិទ្យាល័យចំនួន៤០០នាក់អាចដាក់ពាក្យចូលរួមដោយឥតគិតថ្លៃក្នុង“កម្មវិធីអភិវឌ្ឍន៍អ្នកហាត់ការ” របស់ធនាគារ វីង ចាប់ពីថ្ងៃនេះផ្សាយដំណឹងនេះតទៅ។   បើយោងតាមសេចក្ដីប្រកាសដែល Business Cambodia ទទួលបានពីធនាគារវីងបានបញ្ជាក់ថា” កម្មវិធីអភិវឌ្ឍន៍អ្នកហាត់ការ” នេះមានគោលបំណងជួយកសាងធនធានយុវជនកម្ពុជាឱ្យមានសមត្ថភាពគ្រាប់គ្រាន់ដើម្បីចូលរួមអភិវឌ្ឍ សហគមន៍ តាមរយៈការបណ្តុះបណ្តាល និងអនុវត្តការងារដោយផ្ទាល់នៅធនាគារ វីង ដែលជាគ្រឹះដ៏សំខាន់ក្នុងការតម្រង់ទិសដៅសម្រាប់អាជីពការងាររបស់ពួកគេនាពេលអនាគត។ ហើយជាពិសេសក្រោយបញ្ចប់វគ្គសិក្សាដោយជោគជ័យ សិក្ខាកាមនឹងទទួលបានឱកាសការងារជាបុគ្គលិកពេញសិទ្ធនៅធនាគារ វីង ថែមទៀតផង។   លើសពីនេះ កម្មវិធីនេះផ្តោតលើតួនាទីជាច្រើនដូចជា៖ បុគ្គលិកផ្នែកប្រឹក្សាសេវាធនាគារ បុគ្គលិកប្រតិបត្តិការនៅតាមសាខា បេឡាករ មន្ត្រីផ្នែកសេវាកម្មអតិថិជន មន្ត្រីប្រឹក្សាសេវាកម្មអតិថិជន និង មន្ត្រីផ្នែកវិភាគទិន្នន័យ ជាដើម។ ហើយសិក្ខាកាមនឹងទទួលបានការបណ្តុះបណ្តាលជំនាញទន់ ជំនាញបច្ចេកទេសទាក់ទងនឹងមុខតំណែង និងការអនុវត្តការងារដោយផ្ទាល់ជាមួយគ្រូបង្វឹកដែលមានជំនាញនិងបទពិសោធន៍ច្បាស់លាស់។   ចំពោះលក្ខខណ្ឌចូលរួមកម្មវិធីហាត់ការរបស់ធនាគារវីង បេក្ខជនត្រូវមានអាយុយ៉ាងតិច 18ឆ្នាំ ហើយបានបញ្ចប់ការសិក្សាថ្នាក់វិទ្យាល័យ (ជាប់បាក់ឌុប) ឫជានិសិត្សកំពុងបន្តការសិក្សានៅសកលវិទ្យាល័យនានា កម្មវិធីនេះដំណើរការពីថ្ងៃច័ន្ទ ដល់ថ្ងៃសុក្រ ចាប់ពីម៉ោង ៨ ព្រឹក ដល់ ៥ ល្ងាច ហើយផ្ដល់អាទិភពពដល់បេក្ខជនដែលមានស្ថានភាពលំបាក ដោយធានាបានថាយុវជនមកពីគ្រួសារខ្វះខាតមានឱកាសជោគជ័យ និងអនាគតភ្លឺស្វាងដូចយុវជនដទៃទៀតដែរ។   ចំពោះដំណើរការនៃការទទួលពាក្យ និងជ្រើសរើសបេក្ខជន ធនាគារ វីង នឹងចុះដោយផ្ទាល់ទៅកាន់គ្រប់ខេត្ត-ក្រុង ហើយដើម្បីសម្រួលភាពងាយស្រួល បេក្ខជនទាំងអស់ក៏អាចដាក់ពាក្យតាមអនឡាញបានផងដែរ។ សម្រាប់ព័ត៌មានបន្ថែម សូមស្កេន QR Code ខាងក្រោម ឬទាក់ទងក្រុមការងារនៃនាយកដ្ឋានធនធានមនុស្សរបស់ធនាគារ វីង តាមរយៈទូរសព្ទលេខ ០៧៨ ៧០៩ ៦០៦។ សម្រាប់បច្ចុប្បន្នភាពជាបន្តបន្ទាប់របស់កម្មវិធី សូមតាមដានទំព័រ Facebook និង ឆានែល Telegram របស់ Wingers Life and Careers៕ ស្គែនទីនេះដើម្បីដាក់ពាក្យ	{ "spider_name": "businesscambodia", "scrape_at": "2025-06-14_19:39:53", "date_created": "2025-03-19T04:13:34.713Z", "category": "ហិរញ្ញវត្ថុ", "views": 689, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ត្រៀមម៉ាស៊ីនភ្លើង! ចាប់ពីថ្ងៃ២០-២៣ មីនា ភ្លើងអគ្គិសនីនៅតំបន់ទាំងនេះអាចនឹងមានការរអាក់រអួលហើយ	https://business-cambodia.com/articles/electricity-in-these-areas	ចាប់ពីថ្ងៃទី២០ ដល់ថ្ងៃទី២៣ ខែមីនា ឆ្នាំ២០២៥ អគ្គិសនីកម្ពុជា នឹងអនុវត្តការងារជួសជុល ផ្លាស់ប្តូរដំឡើងបរិក្ខារ និងរុះរើគន្លងខ្សែបណ្តាញដើម្បីបង្កលក្ខណៈងាយស្រួលដល់ការដ្ឋានពង្រីកផ្លូវ នៅតាមតំបន់ក្នុងសង្កាត់/ខណ្ឌមួយចំនួន។ ដោយការងារនេះអាចនឹងធ្វើឲ្យការផ្គត់ផ្គង់អគ្គិសនីនៅតំបន់ទាំងនោះមានការរអាក់រអួលផងដែរ។   យោងតាមសេចក្ដីជូនដំណឹងរបស់អគ្គិសនីកម្ពុជា នៅថ្ងៃទី១៩ ខែមីនា ឆ្នាំ២០២៥ បានឲ្យដឹងថា តំបន់ដែលនឹងអនុវត្ដការងារជួសជុលមានដូចខាងក្រោម៖   ១.ថៃ្ងព្រហស្បតិ៍ទី២០ ខែមីនា ឆ្នាំ២០២៥ ក្នុងចន្លោះម៉ោង០៨:០០ ដល់ម៉ោង១៦៖០០ ១-ខណ្ឌបឹងកេងកង៖ តំបន់ភ្លើងលេខ OP166 ស្ថិតនៅក្នុងសង្កាត់បឹងកេងកងទី២(សាខា ចាក់អង្រែក្រោម) ២-ខណ្ឌទួលគោក៖ តំបន់ភ្លើងលេខ ប.ត1478 ស្ថិតនៅក្នុងសង្កាត់បឹងកក់ទី១(សាខា អូរបែកក្អម) ៣-ខណ្ឌសែនសុខ៖ តំបន់ភ្លើងមួយចំនួនដែលស្ថិតនៅក្នុងសង្កាត់ទឹកថ្លា សង្កាត់អូរបែកក្អម (សាខាអូរបែកក្អម)។   ២. ថ្ងៃសុក្រទី២១ ខែមីនា ឆ្នាំ២០២៥ ក្នុងចន្លោះម៉ោង០៨:០០ ដល់ម៉ោង១៣:០០ ១-ខណ្ឌទួលគោក៖ តំបន់ភ្លើងប.ត313 ស្ថិតនៅក្នុងសង្កាត់ទឹកថ្លា សង្កាត់អូរបែកក្អម (សាខាអូរបែកក្អម)។ ក្នុងចន្លោះម៉ោង០៨:០០ ដល់ម៉ោង១៣:០០ ១-ខណ្ឌមានជ័យ៖ តំបន់ភ្លើងលេខ P2716 ស្ថិតនៅក្នុងសង្កាត់បឹងទំពន់ទី១(សាខាទួលពង្រ) ២-ស្រុកអង្គស្នួល ខេត្តកណ្តាល៖ តំបន់ភ្លើងមួយចំនួនដែលស្ថិតនៅក្នុងឃុំបែកចាន ឃុំពើក ឃុំក្រាំងម្កាក់ ឃុំឆក់ឈើនាង(សាខាអូរដឹម)។   ៣.ថ្ងៃសៅរ៍ទី២២ ខែមីនា ឆ្នាំ២០២៥ ក្នុងចន្លោះម៉ោង០៨:០០ ដល់ម៉ោង១៦:០០ ១-ខណ្ឌដូនពេញ៖ តំបន់ភ្លើងលេខ PT1769 ស្ថិតនៅក្នុងសង្កាត់ផ្សារចាស់(សាខាវត្តភ្នំ) ២-ខណ្ឌមានជ័យ៖ តំបន់ភ្លើងលេខ P1991 ស្ថិតនៅក្នុងសង្កាត់ស្ទឹងមានជ័យទី២(សាខា ទួលពង្រ) ៣-ខណ្ឌសែនសុខ៖ តំបន់ភ្លើងលេខ P882, P1150, PT1864, PT2486 រួមទាំងតំបន់ភ្លើង មួយចំនួនដែលស្ថិតនៅក្នុងសង្កាត់ក្រាំងធ្នង់ សង្កាត់គោកឃ្លាង(សាខាអូរដឹម) ៤-ខណ្ឌពោធិ៍សែនជ័យ៖ តំបន់ភ្លើងមួយចំនួនដែលស្ថិតនៅក្នុងសង្កាត់កាកាបទី២ សង្កាត់សំរោងក្រោម(សាខាអូរដឹម) ៥-ខណ្ឌព្រែកព្នៅ៖ តំបន់ភ្លើងមួយចំនួនដែលស្ថិតនៅក្នុងសង្កាត់គោករកា(សាខាអូរដឹម)។   ៤.ថ្ងៃអាទិត្យទី២៣ ខែមីនា ឆ្នាំ២០២៥ ក្នុងចន្លោះម៉ោង០៨:០០ ដល់ម៉ោង១៦:០០ ១-ខណ្ឌមានជ័យ៖ តំបន់ភ្លើងលេខ P4465 ស្ថិតនៅក្នុងសង្កាត់ស្ទឹងមានជ័យទី២(សាខា ទួលពង្រ)៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-19T04:03:27.709Z", "category": "ព័ត៌មានថ្មីៗ", "views": 5996, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុនមកពីចិន គ្រោងបោះទុនវិនិយោគ សាងសង់រោងចក្រកែច្នៃដំឡូងមី នៅខេត្ត១នេះរបស់កម្ពុជា	https://business-cambodia.com/articles/pursat-investment	មួយរយៈចុងក្រោយនេះ យើងបានសង្កេតឃើញថាមានក្រុមហ៊ុនមកពីក្រៅប្រទេសជាច្រើនបានកំពុងតែមានគម្រោងមកបោះទុនវិនិយោគសាងសង់រោងចក្រនៅបណ្តាខេត្តផ្សេងៗជាច្រើននៅកម្ពុជា ជាក់ស្តែងកាលពីថ្មីៗនេះក្រុមហ៊ុនមកពីចិនចំនួន២ បានកំពុងតែមានគម្រោងមកវិនិយោគនៅកម្ពុជាផងដែរ។   កាលពីម្សិលមិញនេះ ឯកឧត្តម ខូយ រីដា អភិបាលនៃគណៈអភិបាលខេត្តពោធិ៍សាត់បានអនុញ្ញាតដល់ប្រតិភូក្រុមហ៊ុន Danong Agriculture Development និងក្រុមហ៊ុន Tianguan Global Cassava Processing Trading របស់ចិនដែលដឹកនាំដោយលោក Zhao ShuJie និងលោក YU YU ចូលជួបសម្ដែងការគួរសម និងពិភាក្សាការងារ។ នៅក្នុងជំនួបនេះ ក្រុមហ៊ុនទាំង២ខាងលើ ក៏បានមានគម្រោងបោះទុនវិនិយោគរោងចក្រកែច្នៃដំឡូងមីនិងដាំដុះដំណាំដំឡូងមីសម្រាប់នាំចេញក្នុងទឹកដីខេត្តពោធិ៍សាត់ផងដែរ។ គួររំលឹកផងដែរថា គិតត្រឹមរយៈពេល ២ខែនៃឆ្នាំ២០២៥នេះ គម្រោងវិនិយោគទាំងអស់នៅកម្ពុជា ដែលមានទីតាំងស្ថិតនៅក្រៅតំបន់សេដ្ឋកិច្ចពិសេសគឺមានចំនួន២១គម្រោង ឯគម្រោងវិនិយោគដែលមានទីតាំងស្ថិតនៅក្នុងតំបន់សេដ្ឋកិច្ចពិសេសមានចំនួន២៣គម្រោង៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-19T03:33:13.757Z", "category": "ចាប់ផ្តើមអាជីវកម្ម", "views": 11718, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប៉េង ហួត គ្រុប សហការរៀបចំព្រឹត្តិការណ៍រត់ «ម៉ារ៉ាតុងដើម្បីមនុស្សធម៌ ប្រមូលថវិកាបាន ១០០លានរៀល ដើម្បីប្រគល់ជូនមូលនិធិគន្ធបុប្ផាកម្ពុជា	https://business-cambodia.com/articles/grand-star-platinum-eco-collectionrun-for-charity-	ព្រឹត្តិការណ៍រត់ «ម៉ារ៉ាតុងដើម្បីមនុស្សធម៌» (Run for Charity) ដែលសហការរៀបចំដោយក្រុមហ៊ុន ប៉េង ហួត គ្រុប ក្រសួងព័ត៌មាន និងអង្គភាពសារព័ត៌មាន ASEAN Top ដោយប្រមូលបានថវិកាចំនួន ១០០លានរៀល សម្រាប់ប្រគល់ជូនមូលនិធិគន្ធបុប្ផាកម្ពុជា ដើម្បីសុខុមាលភាពទារក និងកុមារនៅកម្ពុជា បានធ្វើឡើងនៅព្រឹកថ្ងៃទី១៥ ខែមីនា ឆ្នាំ២០២៥ នៅក្នុងបរិវេណ សួន អេកូ ផាក (Eco Park) ហ្គ្រេនស្តា ផ្លាទីនីម អេកូ ខូលិកសិន (Grand Star Platinum Eco Collection) នៃបុរី ប៉េង ហួត បឹងស្លោ។ ព្រឹត្តិការណ៍នេះមានការគាំទ្រយ៉ាងច្រើនពីសាធារណជនដោយមានអ្នកចុះឈ្មោះចូលរួមរត់ប្រមាណជាង ១៦០០នាក់ និងមានជនបរទេសចំនួន ១៧សញ្ជាតិ ដោយរត់ក្នុងចម្ងាយ ៤.៤គីឡូម៉ែត្រ និង ៦.៦គីឡូម៉ែត្រ។ ក្រៅពីការរត់ អ្នកចូលរួមក៏អាចទស្សនាស្តង់ផលិតផលប្រមាណជា២០ស្តង់ផងដែរ។ នេះគឺជាសកម្មភាពមួយនៃបង្គោលការងារសង្គមរបស់ក្រុមហ៊ុន ប៉េង ហួត គ្រុប ដែលក្រុមហ៊ុនតែងតែបរិច្ចាគថវិកាប្រចាំឆ្នាំជូនមូលនិធិគន្ធបុប្ផាកម្ពុជា តាមរយៈការរៀបចំកម្មវិធីសប្បុរសធម៌។ តាមរយៈនេះ ក្រុមហ៊ុនសូមថ្លែងអំណរគុណដល់សាធារណជន និងដៃគូសហការជាច្រើនដែលគាំទ្រនូវរាល់សកម្មភាពការងារសង្គមរបស់ក្រុមហ៊ុនក្នុងស្មារតី និងគោលដៅរួមគឺដើម្បីធ្វើឲ្យមានភាពល្អប្រសើរ និងគោលដៅអភិវឌ្ឍន៍ប្រកបដោយនិរន្តរភាពទៅកាន់សង្គម៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-19T02:29:46.109Z", "category": "PR", "views": 57, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ស្រ្តីខ្មែរវ័យក្មេង ដោះបំណុល៤ម៉ឺន$ប្រើពេលតែ១ឆ្នាំ ប្រាប់រឿងធំ៣ត្រូវធ្វើ ពេលពិបាករកលុយបង់ធនាគារ	https://business-cambodia.com/articles/young-lady-share-what-to-do-with-debt	យុន ចាន់លីកា បច្ចុប្បន្នគឺជាស្រ្តីរកស៊ីលក់គ្រឿងក្រអូបមានទីតាំងនៅផ្សារស្នួល ស្រុកស្នួល ខេត្តក្រចេះ ហើយក៏លក់គ្រឿងក្រអូបតាមអនឡាញផងដែរ។ គាត់ធ្លាប់ជាប់បំណុលធនាគារប្រមាណជាង៤ម៉ឺនដុល្លារ ប៉ុន្ដែគិតត្រឹមពាក់កណ្ដាលឆ្នាំ២០២៣នេះគាត់ដោះបំណុលរបស់គាត់បានជោគជ័យហើយ។ នៅក្នុងបទសម្ភាសន៍ជាមួយ Business Cambodia តាមអនឡាញ យុន ចាន់លីកា បានឲ្យដឹងថាគាត់ជាអ្នករកស៊ីហើយមិនធ្លាប់ធ្វើការឲ្យគេនោះទេ ដោយបច្ចុប្បន្នមានមុខរបរជាអ្នកលក់គ្រឿងក្រអូប។ គាត់បានបន្តទៀតថារបរលក់គ្រឿងក្រអូបកាន់តែរីកធំគាត់ក៏មានលទ្ធភាពទិញរបស់មួយចំនួនដូចជាឡាននិងវិនិយោគលើអចលនទ្រព្យផងដែរដោយប្រើទាំងលុយសុទ្ធនិងកម្ចីពីធនាគារ។    សម្រាប់កម្ចីធនាគារគាត់ជំពាក់ធនាគារប្រមាណ៤ម៉ឺនដុល្លារ។ យ៉ាងណាមិញបំណុលធនាគារខ្ទង់៤ម៉ឺនដុល្លារនេះគាត់អាចបង់ផ្ដាច់អស់ដោយជោគជ័យត្រឹមខែមិថុនាឆ្នាំ២០២៣នេះដោយប្រើប្រាស់លុយសន្សំ និងចំណូលពីអាជីវកម្មបង់ផ្ដាច់កម្ចីធនាគារទាំងអស់ត្រឹមពាក់កណ្ដាលឆ្នាំ២០០២៣។   យុន ចាន់លីកា បានចែករំលែកនូវរឿងសំខាន់ចំនួន៣ដែលអ្នកគួរធ្វើពេលជាប់បំណុលគេច្រើនកន្លែងដើម្បីរកផ្លូវដោះបំណុលទាំងនោះឲ្យជោគជ័យ។   ១. បើកចិត្តហ៊ានសុំម្ចាស់បំណុល គាត់បានបង្ហើបថាក្នុងករណីដែលបងប្អូនផុងខ្លួនក្នុងបំណុលច្រើនរហូតដល់ពិបាកសងឬអស់លទ្ធភាពបង់សង អ្នកត្រូវហ៊ានបើកចិត្តចរចាជាមួយម្ចាស់បំណុលដោយសុំម្ចាស់បំណុលផ្អាកបង់ការ ហើយស្នើសុំបង់ជាដំណាក់កាល។ ត្រង់នេះបើអ្នកមានឆន្ទះក្នុងការសងដោយមិនគេចវេសនោះម្ចាស់បំណុលនឹងមានការយោគយល់ច្រើននិងព្រមសម្រួលសម្រាប់អ្នកជំពាក់បំណុលជាមិនខាន។   ២. រាយឈ្មោះម្ចាស់បំណុលទាំងអស់ដាក់លើក្រដាស សម្រាប់អ្នកជំពាក់បំណុលច្រើនកន្លែងគាត់ណែនាំឲ្យរាយឈ្មោះម្ចាស់បំណុលទាំងអស់ដាក់លើក្រដាស។ ឧទាហរណ៍ម្ចាស់បំណុលទី១,២,៣,៤…… ជាដើម។ បន្ទាប់មកចរចាសុំឈប់បង់ការប្រាក់តែសុំបង់តែដើមសិនទៅកាន់ម្ចាស់បំណុលដែលអ្នកបានរាយឈ្មោះលើក្រដាសនោះ។ ត្រង់នេះ យុន ចាន់លីកាបានបញ្ជាក់ផងដែរថាសម្រាប់ម្ចាស់បំណុលណាដែលពិបាកចរចានិងពិបាកនិយាយជាងគេគឺយើងត្រូវដោះឲ្យបានមុនគេ។   ៣. ដោះបំណុលពីតូចទៅធំ  យុន ចាន់លីកា បានបង្ហើបថាបើជាប់បំណុលច្រើនកន្លែងអ្នកគួរប្រើក្បួន snowball ពោលគឺដោះបំណុលពីតូចទៅធំទើបពួកគាត់អាចដោះបានជោគជ័យ។ ក្បួនដោះបំណុលពីតូចទៅធំនេះគឺជាក្បួនដ៏ពេញនិយមដែលពលរដ្ឋខ្មែរក៏ដូចជាបរទេសតែងតែប្រើក្នុងការដោះបំណុលព្រោះការដោះបំណុលពីតូចទៅធំធ្វើឲ្យអ្នកមានទុកចិត្តក្នុងការដោះព្រោះអ្នកឃើញបំណុលរបស់អ្នកកាន់តែថយទៅៗបន្តិចម្ដងៗ។   ជាចុងក្រោយ យុន ចាន់លីកាបានផ្ដាំថាបងប្អូនត្រូវស្គាល់ពាក្យថាបំណុលអាក្រក់ឲ្យច្បាស់ ហើយត្រូវចេះថ្លឹងថ្លែងចំណូលរបស់យើងធៀបទៅនឹងការប្រាក់កម្ចីមុននឹងយើងសម្រេចចិត្តខ្ចីលុយចៀសវាខ្ចីហើយធ្លាក់ខ្លួននៅក្នុងបញ្ហាកាន់តែជ្រៅ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-18T23:50:32.854Z", "category": "ហិរញ្ញវត្ថុ", "views": 4776, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ត្រៀមលុយ! អ្នកជំនាញថាApple នឹងបញ្ចេញទូរស័ព្ទ iPhone បត់ឆាប់ៗ ខណៈនេះជាតម្លៃពេលចេញផ្លូវការ	https://business-cambodia.com/articles/foldable-iphone-of-apple-and-the-price	លោក Tim Long អ្នកវិភាគនៅ Bank Barclays បានឲ្យដឹងថាទូរស័ព្ទដៃiPhone បត់របស់ ក្រុមហ៊ុនបច្ចេកវិទ្យាយក្សApple អាចនឹងចេញលក់លើទីផ្សារនៅចុងឆ្នាំ២០២៦ឬដើមឆ្នាំ២០២៧ខាងមុខដែលនឹងធ្វើឲ្យអ្នកគាំទ្រមានការភ្ញាក់ផ្អើលចំពោះទូរស័ព្ទiPhone បត់ជាលើកដំបូងរបស់ក្រុមហ៊ុន Apple។   បើយោងតាមការចុះផ្សាយរបស់ MacRumors  បានឲ្យដឹងថា លោក Tim Longថា ទូរស័ព្ទបត់ដំបូងរបស់Apple អាចនឹងមានតម្លៃចាប់ពី២៣០០ដុល្លារនៅទឹកដីសហរដ្ឋអាមេរិកដែលជាតម្លៃដ៏ថ្លៃបំផុតនៃម៉ូដែលទូរស័ព្ទiPhone ដែលApple ធ្លាប់ផលិត។   លោកបានបន្តទៀតថាប្រសិនបើទូរស័ព្ទiPhone បត់មានតម្លៃចាប់ផ្ដើមពី២២៩៩ដុល្លារនោះទូរស័ព្ទនេះនឹងថ្លៃជាងiPhone 16 Pro Max ដល់ទៅ២ដង។    យ៉ាងណាមិញកាលពីដើមខែមីនានេះលោក Ming-Chi Kuo អ្នកវិភាគនៃសង្វាក់ផ្គត់ផ្គង់របស់Apple បានព្យាករថាទូរស័ព្ទបត់ដំបូងរបស់ Apple អាចនឹងមានតម្លៃចន្លោះពី២០០០ទៅ២៥០០ដុល្លារ ហើយលោកជឿជាក់ថាទូរស័ព្ទនេះនៅតែមានតម្រូវការខ្លាំងបើទោះបីជាតម្លៃវាថ្លៃក៏ដោយ។  ទូរស័ព្ទiPhone បត់ដំបូងរបស់Apple នឹងមានទំហំអេក្រង់ខាងក្នុង៧.៨អ៊ិញនិងអេក្រង់ខាងក្រៅចំនួន៥.៥អ៊ិញ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-18T23:23:12.000Z", "category": "ហិរញ្ញវត្ថុ", "views": 341, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មិនចេះសោះក៏រៀនបាន! ឆាណែល៣នេះ បង្រៀនភាសាចិន កូរ៉េនិងជប៉ុន គ្មានយកលុ.យ១រៀល	https://business-cambodia.com/articles/learning-language-free-online	ការរៀនភាសាបរទេសផ្សេងៗ មិនត្រឹមតែឱ្យយើងអាចមានចំណេះដឹង អាចបំពេញការងារ ឬនិយាយប្រាស័្រយទាក់ទងតែម្យ៉ាងនោះទេ វាថែមទាំងផ្តល់នូវប្រយោជន៍ដល់ យើងឱ្យយល់ដឹងអំពីរបៀបក្នុងការរស់នៅរបស់ជាតិសាសន៍ផ្សេងៗពីគ្នា ការផ្លាស់ប្តូរវប្បធម៌និងចំណេះដឹងជាសកលផងដែរ។   ក្នុងនោះសម្រាប់អ្នកសិក្សា មានតម្រូវការចង់រៀនភាសាកូរ៉េ ចិន ជប៉ុន ដើម្បីបំពេញការងារឬប្រាស្រ័យទាក់ទងផ្សេងៗ ឆាណែលយូធូប៣ខាងក្រោមនេះ មានបង្រៀនដោយឥតគិតថ្លៃ ទោះអ្នកចាប់ផ្តើមកម្រិតដំបូងនិងអ្នកចេះតិចៗ ក៏អាចសាកល្បងសិក្សារៀនសូត្រ ដោយខ្លួនឯងបាននៅផ្ទះ។   ១. ភាសាកូរ៉េ៖ Learn Korean with KoreanClass101   ២. ភាសាចិន៖ Learn Chinese with ChineseClass101   ៣. ភាសាជប៉ុន៖ Learn Japanese with JapanesePod101   សូមជម្រាបថាឆាណែល៣ខាងលើនេះជាបណ្តុំស៊េរីតែមួយ ដែលមានមេរៀនចម្រុះគ្នានិងវប្បធម៌នៃការបង្រៀនស្រដៀងគ្នា។ ដូច្នេះអ្នកសិក្សាអាចរៀនតាមរយៈការស្តាប់ មើល និងកត់ត្រាទោះចេះបានពីរទៅបីពាក្យក្នុង១ថ្ងៃក៏រីកចម្រើនដែរ។   ខណៈឆាណែលខាងលើអាចបើករៀនបាន គ្រប់ទីកន្លែង គ្រប់ពេលវេលា ទាំងនៅលើទូរស័ព្ទនិងកុំព្យូទ័រ ដោយមិនគិតលុយ១រៀលនោះទេ ដោយវីដេអូខ្លះក៏មានលំហាត់ជា File PDF ឱ្យអនុវត្តថែមទៀតផង៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-18T13:05:55.246Z", "category": "ភាពជាអ្នកដឹកនាំ", "views": 1402, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
លុយអត់គ្រប់អត់បញ្ហា! ធនាគារក្នុងស្រុកធំ២ ឲ្យខ្ចីទិញទំនិញ ចាំបង់លុយពេលក្រោយ មិនបាច់មានទ្រព្យធានា	https://business-cambodia.com/articles/two-banks-offer-buy-now-pay-later	ពេលខ្លះ អ្នកមានតម្រូវការលុយទិញរបស់របរផ្សេងៗសម្រាប់ប្រើប្រាស់នៅក្នុងការរស់នៅប៉ុន្ដែខ្វះខាតសាច់ប្រាក់ដើម្បីទិញទំនិញរបស់ទាំងនោះ។ ជុំវិញបញ្ហាខ្វះខាតលុយនេះដែរ ធនាគារវីងនិងធនគារ អេស៊ីលីដាបានបញ្ចេញសេវាកម្មថ្មីឲ្យអតិថិជនអាចទិញទំនិញហើយធ្វើការបង់សងពេលក្រោយបាន។   ១. ធនាគារវីង ធនាគារវីងបានបញ្ចេញសេវាកម្មថ្មីសម្រាប់អតិថិជនរបស់ខ្លួនដែលឈ្មោះថា” រំលស់ឌីជីថល” ដែលអនុញ្ញាតឲ្យអតិថិជនរបស់ធនាគារវីងអាចទិញទំនិញហើយអាចបង់រំលស់តាមក្រោយបាន។   សេវារំលស់ឌីជីថល របស់ធនាគារវីងអនុញ្ញាតឱ្យលោកអ្នកធ្វើការទិញទំនិញបានភា្លមៗ ហើយទូទាត់ប្រាក់ត្រឡប់មកវិញនៅពេលក្រោយតាមរយៈការជ្រើសរើសរយៈពេលពេលបង់រំលស់ដែលអាចបត់បែនបាន។  សេវាថ្មីនេះនឹងធ្វើឱ្យមានភាពងាយស្រួលជាងមុនក្នុងការទិញផលិតផលដែលលោកអ្នកចង់បាន ដោយមិនតម្រូវឱ្យមានប្រាក់គ្រប់គ្រាន់ដើម្បីបញ្ជាទិញនោះឡើយ។   ដូច្នេះបើអ្នកខ្វះខាតលុយហើយត្រូវការទិញនៃសម្ភារៈប្រើប្រាស់, ឧបករណ៍ប្រើប្រាស់ក្នុងផ្ទះ ឬឧបករណ៍ប្រើប្រាស់សម្រាប់ជីវិតប្រចាំថ្ងៃនោះ សេវារំលស់ឌីជីថលរបស់ធនាគារ វីង ផ្តល់ជូននូវដំណោះស្រាយដ៏ងាយស្រួលដែលជួយលោកអ្នកបញ្ជាទិញទំនិញប្រកបដោយទំនុកចិត្ត ដោយមិនតម្រូវឱ្យមានប្រាក់តម្កល់ឡើយពោលគឺអ្នកអាចបញ្ជទំនិញផ្សេងៗហើយអាចបង់រំលស់តាមក្រោយជាមួយមានភាពបត់បែននៃការបង់សង។  សេវាកម្មនេះផ្តោតលើការទូទាត់វិក័យបត្រនៅលើកម្មវិធីធនាគារវីង បញ្ចូលកាតទូរស័ព្ទ ការបញ្ជាទិញទំនិញលើ WingMall និងការស្គេន KHQR ជាមួយពាណិជ្ជករដៃគូធនាគារវីង។ មុខងារមួយនេះទទួលបាននៅពេលការទូទាត់ដោយមានសមតុល្យគណនីមិនគ្រប់គ្រាន។  សម្រាប់ព័ត៌មានលម្អិតពីសេវាកម្ម” រំលស់ឌីជីថល” អាចចុចនៅទីនេះ។   ២. ធនាគារ អេស៊ីលីដា  ធនាគារ អេស៊ីលីដាសេវាកម្មថ្មីដែលមានឈ្មោះថាឥណទានBNPL។ ឥណទាន BNPL គឺជាឥណទានមួយប្រភេទសម្រាប់ទិញទំនិញឬសេវាកម្មដែលអតិថិជនអាចប្រើប្រាស់ឥណទានរបស់ធនាគារ អេស៊ីលីដាដើម្បីទិញទំនិញឬសេវាកម្ម ហើយអាចទូទាត់សងទៅធនាគារនៅពេលក្រោយទៅតាមដំណាក់កាល។   ចំពោះការស្នើសុំឥណទានBNPL ដើម្បីទិញទំនិញគឺធ្វើឡើងតាមរយៈឌីជីថលនៅក្នុងApp របស់ធនាគារ អេស៊ីលីដាផ្ទាល់តែម្ដង។ ហើយលក្ខណៈពិសេសរបស់ឥណទានBNPL គឺអ្នកអាចខ្ចីបានរហូតដល់ទៅ៤លានរៀល( ១ពានដុល្លារ)។   អតិថិជនរបស់ អេស៊ីលីដាអាចស្នើសុំឥណទានBNPL យកទៅទិញសម្ភារប្រើប្រាស់ដូចជាម៉ាស៊ីនត្រជាក់របស់ក្រុមហ៊ុន ដាយគីនដែលជាក្រមហ៊ុនជប៉ុនមានឈ្មោះល្បីល្បាញដែលផ្គត់ផ្គង់នូវសម្ភារប្រើប្រាស់និងឧបករណ៍ប្រកបដោយគុណភាពខ្ពស់។   គួរបញ្ជាក់ផងដែរ ឥណទានBNPL របស់អេស៊ីលីដាគឺអតិថិជនអាចស្នើសុំសម្រាប់តែទិញសម្ភារនិងរបស់ប្រើប្រាស់ពីក្រុមហ៊ុនដាយគីនតែប៉ុណ្ណោះ។ ហើយអ្នកដែលអាចស្នើឥណទាននេះគឺជាអតិថិជនអេស៊ីលីដាដែលបានdownload App អេស៊ីលីដាយកទៅប្រើយ៉ាងតិចរយៈពេល៦ខែ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-18T12:59:49.771Z", "category": "ហិរញ្ញវត្ថុ", "views": 1229, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ដំណឹងល្អ! អភិបាលខេត្ដកំពតបញ្ជាក់ថារោងចក្រធំ ២ នឹងលេចរូបរាងក្នុងខេត្ដរបស់ខ្លួនក្នុងពេលឆាប់ៗនេះ	https://business-cambodia.com/articles/new-factory-in-kampot	ឯកឧត្ដម ម៉ៅ ធនិន អភិបាលនៃគណៈអភិបាលខេត្ដកំពត បានលើកឡើងថា នៅពេលឆាប់ៗខាងមុខនេះ រោងចក្រចំនួន ២ រូមមាន៖ រោងចក្រផលិតសម្ភារបរិក្ខាពេទ្យ និងរោងចក្រកែច្នៃផ្លែស្វាយ នឹងលេចរូបរាងឡើងនៅក្នុងខេត្ដរបស់ខ្លួន។ ដោយរោងចក្រថ្មីទាំងនេះ នឹងបង្កើតឱកាសការងារយ៉ាងច្រើនជូនដល់ប្រជាពលរដ្ឋនៅក្នុងខេត្ដកំពតផងដែរ។     ថ្លែងនៅក្នុងវេទិការវាងរដ្ឋាភិបាល និងរដ្ឋបាលថ្នាក់ក្រោមជាតិស្ដីពី “កំណែទម្រង់វិមជ្ឈការ និងវិសហមជ្ឈការ ដើម្បីចូលរួមសម្រេចបានចក្ខុវិស័យកម្ពុជាឆ្នាំ២០៥០”  នៅថ្ងៃទី១៨ ខែមីនា ឆ្នាំ២០២៥ ឯកឧត្ដមបានមានប្រសាសន៍ថា «រដ្ឋបាលខេត្ដបានយកចិត្ដទុកដាក់ កៀរគរវិនិយោគិន មកវិនិយោគស្របទៅតាមសក្ដានុពលរបស់ខ្លួន។ នៅពេលខាងមុខនេះ ខេត្ដនឹងទទួលបានរោងចក្រផលិតសម្ភារបរិក្ខាពេទ្យ និងរោងចក្រកែច្នៃផ្លែស្វាយ ដែលត្រូវការកម្លាំងប្រមាណជាង ៤ ពាន់នាក់»។   សូមជម្រាបថា ក្រុមហ៊ុនដែលវិនិយោគសាងសង់រោងចក្រផលិតសម្ភារបរិក្ខាពេទ្យនេះ មានឈ្មោះថា KENPAX ដែលបច្ចុប្បន្នបាននិងកំពុងចែកចាយ និងផ្គត់ផ្គង់សម្ភារពេទ្យនៅជាង ៤០ បប្រទេសលើពិភពលោក។ ដោយក្រុមហ៊ុនបានជ្រើសរើសទីតាំងសាងសង់គម្រោងរបស់ខ្លួននៅភូមិព្រៃថ្មី ឃុំស្រែចែង ស្រុកជុំគិរី ខេត្តកំពត ខណៈពេលបើកដំណើរការនឹងផ្តល់ឱកាសការងារចំនួន ៣ ០០០កន្លែងជូនពលរដ្ឋក្នុងខេត្ត។   តាមការបញ្ជាក់បន្ថែមពីឯកឧត្ដមអភិបាលខេត្ដ គិតមកដល់បច្ចុប្បន្ននេះ ខេត្ដកំពតមានរោងចក្រសហគ្រាស ៨៤៧ និងមានកម្មករនិយោជិកសរុប ២២ ៧០៤ នាក់ បម្រើការងារក្នុងវិស័យកសិកម្ម វិស័យឧស្សាហកម្ម និងវិស័យសេវាកម្ម។ ប្រាក់ឈ្នួលជាមធ្យម ២៥០ ដុល្លារនៅក្នុង ១ ខែសម្រាប់កម្មករម្នាក់៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-18T11:36:34.622Z", "category": "អចលនទ្រព្យ", "views": 444, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឆ្នាំថ្មី២០២៥ ចង់ទិញផ្ទះ ត្រូវសិក្សា ៥ ចំណុចនេះឲ្យបានច្បាស់ ចៀសវាងទិញហើយខកចិត្ដ	https://business-cambodia.com/articles/buying-house-22	ការទិញផ្ទះថ្មីសម្រាប់រស់ ឬវិនិយោគដើម្បីបានប្រាក់ចំណេញគឺសំខាន់ណាស់ ប្រសិនបើយើងជ្រើសរើសមិនបានត្រឹមត្រូវ គឺនឹងធ្វើឲ្យយើងជួបនូវបញ្ហាជាច្រើនក្រោយពេលទិញរួច។ ដូច្នេះដើម្បីឲ្យការទិញផ្ទះរបស់អ្នកបានត្រឹមត្រូវ ពិសេសផ្ទះនៅក្នុងគម្រោងបុរី ត្រូវសិក្សាឲ្យបានច្បាស់លើចំណុចសំខាន់ៗទាំង ៥ នេះជាមុនសិន។   ១. ប្រវត្តិ និង សមិទ្ធិផល របស់អភិវឌ្ឍគម្រោង   ត្រូវគិតជាមុនថា តើអ្នកណាជាអ្នកអភិវឌ្ឍគម្រោងលំនៅឋាននោះ ដែលសំដៅលើបុរី តើម្ចាស់បុរីជាអ្នកណា មកពីណា និងមានប្រវត្តិយ៉ាងម៉េច ។ ដូចដែលបានដឹងហើយថា បុរីមានច្រើន ហើយបុរីទាំងអស់នោះ ក៏មិនប្រាកដថាម្ចាស់បុរីទាំងអស់សុទ្ធជាអ្នកមានទ្រព្យផ្ទាល់ខ្លួនមកវិនិយោគនោះទេ ជួនកាល ម្ចាស់បុរីអាចយកឥណទានពីធនាគារដើម្បីមកអភិវឌ្ឍន៍ក៏ថាបាន។   ២. ប្លង់មេរួមទាំងមូលរបស់គម្រោងអភិវឌ្ឍ   ផែនការមេរបស់គម្រោងបុរី គឺជាប្លង់មេ ដ៏សំខាន់របស់គម្រោង។ វាបង្ហាញពីប្លង់រួម នៃគម្រោងមានដូចជា ហេដ្ឋារចនាសម្ព័ន្ធ និង លំនៅឋានគ្រប់ប្រភេទទាំងអស់ដែលមាននៅ ក្នុងគម្រោងនេះ ហើយប្លង់មេ ទាំងអស់ស្របតាមការអភិវឌ្ឈន៍របស់ក្រុង និងប្លង់មេអាចធ្វើឱ្យបុរីនោះអាចដំណើរការប្រកបដោយស្ដង់ដារ។   ៣. គុណតម្លៃរបស់គម្រោងបន្ទាប់ពីបញ្ចប់ការសាងសង់   ត្រូវមើលទីតាំងរបស់បុរីដែលចង់ទិញផងថា តើបុរីនោះមានប្រវត្តិលិចទឹកដែរទេ ស្ថិតនៅតំបន់មានសន្តិសុខដែរទេ អាចប្រកបអាជីវកម្ម ឬក៏នៅជិតតំបន់អាចប្រកបអាជីវកម្មដែរឬទេ ដូចជា នៅជិតផ្សារ សាលារៀន រោងចក្រសហគ្រាស និងមន្ទីរពេទ្យជាដើម ។   ៤. សេវាកម្មគ្រប់គ្រងបន្ទាប់ពីគម្រោងបានបញ្ចប់   បច្ចុប្បន្ន និងអនាគតខាងមុខ មនុស្សកាន់តែច្រើនឡើងនឹងជ្រើសរើសការទិញផ្ទះ និងរស់នៅ នៅក្នុងបុរី ព្រោះវាជាការរស់នៅបែបថ្មី ដែលមានផាសុខភាព និងសុវត្ថិភាព។ ដូច្នេះហើយ នៅពេលអ្នកទិញផ្ទះពីគម្រោងណាមួយ អ្នកក៏ត្រូវផ្តោតលើសេវាថែទាំ និងសេវាកម្មសន្តិសុខបុរីផងដែរ។ ហេតុអ្វី? ព្រោះថា ប្រសិនមិនមានការគ្រប់គ្រងល្អទេ មិនមានសុខសុវត្ថិភាពទេ ការរស់នៅនឹងមិនមានការកក់ក្តៅ និងផាសុខភាព ដែលជះឥទ្ធិពលខ្លាំងទៅលើកេរ្តិ៍ឈ្មោះតំបន់ដែលអ្នករស់នៅ និងទាញតម្លៃអចលនវត្ថុនៅទីនោះមិនឱ្យងើបបាន។ ចូរអ្នកស្រមៃមើល ប្រសិនបើទីធ្លាបុរីមិនស្អាត មិនមានរបៀប រញ៉េរញ៉ៃ ចូលទៅងងឹតស្លុង ហើយមិនមានសុវត្ថិភាព អ្នកនឹងចង់ទិញ ឬចូលរស់នៅក្នុងផ្ទះនៅតំបន់នោះដែរឬទេ?   ៥. ត្រូវដឹងពីផែនការអភិវឌ្ឍក្នុងតំបន់នោះ   មុននឹងទិញផ្ទះ អ្នកគួរតែសិក្សាស្វែងយល់ពីតំបន់នោះ ស្វែងរកព័ត៌មាននានាលើសារព័ត៌មាន ចូលសួរព័ត៌មានលម្អិតពីតំបន់នោះពីអ្នកលក់ ដើម្បីដឹងពីសន្ទុះវិវឌ្ឍក្នុងតំបន់នោះ។ ប្រសិនបើអ្នកចង់ចំណេញក្នុងការវិនិយោគទិញផ្ទះ អ្នកគួរតែតាមដានផែនការអភិវឌ្ឍន៍របស់រាជរដ្ឋាភិបាល ផែនការអភិវឌ្ឍន៍ក្រុង ឬក៏តាមដានមើលពីសន្ទុះនៃការវិនិយោគរបស់ក្រុមហ៊ុនឯកជននានាទៅលើតំបន់នោះ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-18T10:05:19.736Z", "category": "អចលនទ្រព្យ", "views": 50, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ល្អខ្លាំងណាស់! ក្រុមហ៊ុនចិន បានចុះហត្ថលេខាទិញដំឡូងមីស្ងួតរហូតដល់ទៅ ២០ម៉ឺនតោនពីកម្ពុជា	https://business-cambodia.com/articles/dried-cassava	ក្រុមហ៊ុន HANG HARVEST AGRICULTURE CO., LTD និង ក្រុមហ៊ុន COFCO BIO-ENERGY CO., LTD បានចុះកិច្ចព្រមព្រៀងទិញ-លក់ដំឡូងមីស្ងួតពីកម្ពុជាលើកទី១ ចំនួន ៥ពាន់តោន និងពិធីចុះអនុស្សារណៈនៃការយោគយល់គ្នា ជំហានទី២ចំនួន ២០ម៉ឺនតោនពីកម្ពុជាសម្រាប់ឆ្នាំ២០២៥-២០២៦។   នៅក្នុងកម្មពិធីចុះអនុស្សារណៈនៃការយោគយល់គ្នានេះដែរ ក៏មានការអញ្ជើញចូលរួមផ្ទាល់ពី ឯកឧត្តម លីម ឡោកពិសិដ្ឋ រដ្ឋលេខាធិការក្រសួងពាណិជ្ជកម្ម នៅកំពង់ផែក្នុងទីក្រុងប៉ីហៃ នៃតំបន់ស្វយ័តជនជាតិជាំងក្វាងស៊ីផងដែរ។ មិនតែប៉ុណ្ណោះ ពិធីនេះក៏មានការអញ្ជើញចូលរួមពីមន្ទីរពាណិជ្ជកម្មនៃតំបន់ស្វយ័តជនជាតិជាំងក្វាងស៊ី, ការិយាល័យទំនាក់ទំនងពាណិជ្ជកម្មកម្ពុជាប្រចាំទីក្រុងណាននីង, រដ្ឋាភិបាលប្រជាជនទីក្រុងប៉ីហៃ, អាជ្ញាធរពាក់ព័ន្ធទីក្រុងប៉ីហៃ, តំណាងធនាគារអភិវឌ្ឍន៍ជនបទនិងកសិកម្មនៃកម្ពុជា, ព្រមទាំងពាណិជ្ជករទិញ-លក់ដំឡូងមីចិននិងកម្ពុជា ជាច្រើនរូប។ គួរជម្រាបថា ការចុះកិច្ចព្រមព្រៀងនេះនឹងជួយពង្រឹង និងពង្រីកកិច្ចសហប្រតិបត្ដិការពាណិជ្ជកម្មរវាងព្រះរាជាណាចក្រកម្ពុជា និងសាធារណៈរដ្ឋប្រជាមានិតចិន ក៏ដូចជាជួយជំរុញការនាំចេញវិស័យដំឡូងមីរបស់កម្ពុជាទៅកាន់ទីផ្សារប្រទេសចិន ផងដែរ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-18T09:49:53.412Z", "category": "ចាប់ផ្តើមអាជីវកម្ម", "views": 94, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អ្នកជំនាញ៖ ក្រៅពីល្បែ.ង និងការចាញ់បោ.កអ្នកដទៃ រឿងធំៗ៥នេះ ធ្វើឲ្យអ្នកធ្លាក់ខ្លួនក្រខ្លាំង	https://business-cambodia.com/articles/5-things-can-make-you-poor	ចាស់បុរាណពោលថា ល្បែងស្រី ល្បែងស្រា និងល្បែងភ្នាល់នានា ជាហេតុនាំមកនូវសេចក្តីវិនាស បង់ទាំងទ្រព្យ ព្រាត់ទាំងគ្រួសារ អាចអន្តរាយដល់អាយុជីវិតទៀតក៏មាន។ ក្នុងនោះក្រៅពីល្បែងពាលាទាំង៣ រួមទាំងការចាញ់បោកអ្នកដទៃ លោក ង៉ែត ជូ អ្នកជំនាញផ្នែកហិរញ្ញវត្ថុ បានបង្ហាញរឿងធំ៥ ធ្វើឲ្យមនុស្សសម័យថ្មីខាតបង់ទ្រព្យសម្បត្តិច្រើនបំផុត៖   ១/. ជីវិតហ៊ឺហាហួសសមត្ថភាព (Lifestyle inflation)៖ “ឃើញដំរីជុះ ចង់ជុះតាមដំរី” ហ៊ានចំណាយហួសមាឌ ព្រោះចង់បង្អួតភ្នែកសង្គម បានក្លាយទៅជាជំងឺមហារីកដ៏ធ្ងន់ធ្ងរមួយក្នុងសង្គមសព្វថ្ងៃ ហើយក៏ជាដើមចមនៃការធ្លាក់ចុះក្នុងរណ្តៅបំណុលផងដែរ។   ២/. ការធ្វេសប្រហែសមិនថែទាំសុខភាព (Health expense)៖ ព្រះពុទ្ធត្រាស់សម្តែងថា សុខភាពគឺជាលេងមួយ រីឯអ្វីផ្សេងទៀតគឺជាលេខសូន្យ បើបាត់បង់លេខមួយហើយ ទោះមានលេខសូន្យប៉ុន្មានខ្ទង់ក៏ពុំមានន័យខ្លឹមសារអ្វីដែរ។ ប្រឹងរកលុយមកមើលតែជំងឺ ឈឺរ៉ាំរ៉ៃ ជីវិតបែបនេះមិនស្រួលទេ។   ៣/. បំណុល និងការចំណាយលើការប្រាក់ (Interest expense)៖ ប្រហែល ២៨% ទៅ ៥០% នៃគ្រួសារកម្ពុជាត្រូវបានប៉ាន់ស្មានថាជាប់បំណុល ខណៈភាគច្រើនតាមរយៈគ្រឹះស្ថានមីក្រូហិរញ្ញវត្ថុ (MFIs)។ បំណុល និងការចំណាយលើការប្រាក់ ជាប្រហោងហូរចេញទ្រព្យសម្បត្តិដ៏ធំមួយ។   ៤/. វិបត្តិសេដ្ឋកិច្ច និងអតិផរណា (Economic crisis and inflation)៖ សេដ្ឋកិច្ចធ្លាក់ចុះ ផ្តល់ផលវិបាកក្នុងការរកចំណូល រីឯថ្លៃទំនិញចេះតែកើនឡើង បានធ្វើឲ្យការចំណាយប្រចាំថ្ងៃកាន់តែរីកធំ។   ៥/. កាតព្វកិច្ចពន្ធដែលជាប់ពិន័យដោយមិនបានជំរះបញ្ជីត្រឹមត្រូវ (Tax obligation)៖ កាតព្វកិច្ចពន្ធនៅកម្ពុជាសរុបមាន ១៣ប្រភេទ រួមមាន ពន្ធលើផ្ទាំងផ្សព្វផ្សាយ, ពន្ធលើប្រាក់ចំណូល, ពន្ធលើអចលនទ្រព្យ, អាករបំភ្លឺសាធារណៈ, អាករស្នាក់នៅ, ពន្ធលើមធ្យោបាយដឹកជញ្ជូន, ពន្ធលើដីធ្លីមិនបានប្រើប្រាស់, ពន្ធប្រថាប់ត្រា, ពន្ធលើថ្លៃឈ្នួលអចលនទ្រព្យ, ពន្ធប៉ាតង់, អាករពិសេស, អាករលើតម្លៃបន្ថែម និងពន្ធលើប្រាក់បៀវត្ស។   គួរជម្រាបផងដែរថា គិតត្រឹមឆ្នាំ២០២៤ ប្រហែល ៩% នៃចំនួនប្រជាជនសរុបរបស់ពិភពលោក ឬស្មើនឹង ៦៩២ លាននាក់ រស់នៅក្រោមបន្ទាត់នៃភាពក្រីក្រខ្លាំង ដែលត្រូវបានកំណត់ដោយធនាគារពិភពលោកថា រស់នៅក្រោម ២.១៥ ដុល្លារក្នុងមួយថ្ងៃ ខណៈតួលេខនេះបានថយចុះបន្តិចពីចំនួន ៧១២ លាននាក់ក្នុងឆ្នាំ ២០២២។ ដូច្នេះហើយ ចូរប្រើប្រាស់លុយដែលអ្នកខំរកបានយ៉ាងលំបាក ដោយភាពល្អិតល្អន់បំផុត ជៀសវាងមានវិប្បដិសារីយ៍ក្នុងថ្ងៃអនាគត៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:53", "date_created": "2025-03-18T09:49:46.953Z", "category": "ហិរញ្ញវត្ថុ", "views": 436, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មិនគួរឱ្យជឿ! គ្រុឌផ្លាស់ប្ដូរជីវិតអ្នកស្រុករមាសហែក! ទើបបញ្ចេញរង្វាន់ធំ (១០០លា.នរៀល ៥០លា.ន ២០លា.ន) ថ្ងៃមុនសោះ បងស្រីកសិករកម្សត់ក្លាយជាម្ចាស់សំណាង ២០លា.នរៀល	https://business-cambodia.com/articles/krud-energy-drink	សុបិនក្លាយជាការពិត! គ្រុឌផ្លាស់ប្ដូរជីវិតអ្នកស្រុករមាសហែក ទើបបញ្ចេញរង្វាន់ធំ (១០០លានរៀល ៥០លាន ២០លាន) ថ្ងៃមុនសោះ បងស្រីកសិករកម្សត់ក្លាយជាម្ចាស់សំណាង ២០លានរៀល ក្នុងកម្មវិធី "គាស់គ្រុឌឈ្នះម៉ូតូ"។ បន្ទាប់ពីចែកសំណាងរាប់រយលានរៀល និងម៉ូតូជាច្រើនគ្រឿងដល់អ្នកខេត្តពោធិ៍សាត់ តាកែវ ព្រៃវែង ពេលនេះគ្រុឌបន្តចែកសំណាងដល់អ្នកស្វាយរៀងវិញម្ដង។ អ្នកចូលរួមរាប់ពាន់នាក់បានមកឈរតម្រង់ជួរទទួលបានរង្វាន់តូចធំ យ៉ាងសប្បាយរីករាយកាលពីថ្ងៃទី ១៦ មីនា ២០២៥ កន្លងទៅនេះ។  ស្នាមញញឹម និងទឹកភ្នែកនៃក្តីរំភើបលើផ្ទៃមុខបងស្រីកសិករ ដែលស្រែកហ៊ោយ៉ាងខ្លាំង ក្រោយគាស់ក្រវិលកំប៉ុងស្រាបៀរគ្រុឌឃើញរង្វាន់ ២០លានរៀលភ្លាមៗ។ ស្ទើរតែមិនជឿនឹងភ្នែកទេ! គាត់បានហៅអ្នកនៅជិតនោះឱ្យជួយមើល ព្រោះមិនដឹងថាជាការពិត ឬជាសុបិនទេ គាត់បានរៀបរាប់ទាំងញញឹម។ ដោយមានជីវភាពដ៏ខ្វះខាតរកព្រឹកខ្វះល្ងាច ស្រាប់តែគ្រុឌផ្លាស់ប្ដូរជីវិតគាត់មួយរំពេច។ ទឹកប្រាក់ដ៏ច្រើននេះ គាត់នឹងយកទៅសងបំណុលធនាគារ បង់សាលាឱ្យកូន និងទុកមួយចំនួនដើម្បីបើករបររកស៊ីតូចតាច ជួយសម្រួលជីវភាពគ្រួសារឱ្យប្រសើរជាងមុន។ នេះមិនមែនទីមួយទេ! គ្រុឌបានផ្ដល់សំណាងជូនដល់អតិថិជន និងបានផ្លាស់ប្ដូរជីវិតឱ្យកាន់តែល្អប្រសើរឡើងជាងមុនជាច្រើនមកហើយ។ អ្នកមិនទាន់បានឈ្នះ កុំទាន់អស់សង្ឃឹម! គ្រុឌនៅមានរង្វាន់ ១០០លាន ៥០លាន និង ២០លានជាច្រើនរង្វាន់ ឡានខ្លាញ់គោ ម៉ូតូរាប់ពាន់គ្រឿង និងស្រាបៀររាប់លានកំប៉ុងទៀត។ គ្រាន់តែរង្វាន់ម៉ូតូ គ្រុឌចែកជូនអតិថិជនរាប់ពាន់គ្រឿងហើយ! បើគិតជាថ្ងៃ គឺច្រើនជាងមួយគ្រឿងក្នុងមួយថ្ងៃៗ។ក្រុមហ៊ុន វឌ្ឍនៈ ប៊្រូវើរី បង្ហាញឱ្យឃើញពីការផ្ដល់សំណាងយ៉ាងសន្ធឹកសន្ធាប់ដល់អ្នកគាំទ្រ។ បងប្អូនគាំទ្រផលិតផលរបស់ក្រុមហ៊ុន វឌ្ឍនៈ ប៊្រូវើរី គឺគាំទ្រផលិតផលខ្មែរ ជួយជំរុញសេដ្ឋកិច្ចជាតិ។ គ្រុឌតែងតែនាំមកនូវភាពរីករាយគ្រប់កម្មវិធីជួបជុំទាំងអស់។ "ពេលវេលាល្អ ពេលវេលាជាមួយគ្រុឌ!"	{ "spider_name": "businesscambodia", "scrape_at": "2025-06-14_19:39:53", "date_created": "2025-03-18T09:08:11.768Z", "category": "PR", "views": 67, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ក្រុមហ៊ុន ប៉ាណាសូនិក សម្ពោធជាផ្លូវការមជ្ឈមណ្ឌលបណ្ដុះបណ្ដាលបច្ចេកទេសម៉ាស៊ីនត្រជាក់ និងចុះអនុស្សរណៈយោគយល់ជាមួយវិទ្យាស្ថានបច្ចេកវិទ្យាកម្ពុជា	https://business-cambodia.com/articles/panasonic-center	នៅថ្ងៃទី១៨ ខែមីនា ឆ្នាំ២០២៥ ក្រុមហ៊ុន ប៉ាណាសូនិក បានប្រកាសបើកសម្ពោធជាផ្លូវការនូវមជ្ឈមណ្ឌលបណ្តុះបណ្តាលបច្ចេកទេសម៉ាស៊ីនត្រជាក់ ប៉ាណាសូនិក នៅក្នុងវិទ្យាស្ថានបច្ចេកវិទ្យាកម្ពុជា (ITC) ដែលជាស្ថាប័នឈានមុខគេផ្នែកវិស្វកម្ម និងបច្ចេកវិទ្យានៅកម្ពុជា។ ព្រឹត្តិការណ៍ដ៏សំខាន់នេះ ត្រូវបានធ្វើឡើងបន្ទាប់ពីការចុះហត្ថលេខាលើអនុស្សរណៈនៃការយោគយល់ (MoU) រវាងភាគីទាំងពីរ ដើម្បីបញ្ជាក់បន្ថែមពីការប្តេជ្ញាចិត្តក្នុងការអភិវឌ្ឍន៍បច្ចេកវិទ្យា និងជំនាញបច្ចេកទេសរបស់យុវជនកម្ពុជារបស់ភាគីទាំងពីរ។ ភាពជាដៃគូនេះ មិនត្រឹមតែជាគំរូដ៏ល្អសម្រាប់សាជីវកម្មផ្សេងទៀតប៉ុណ្ណោះទេ ប៉ុន្តែវាក៏ជាឧទាហរណ៍មួយដ៏ល្អ ដែលបង្ហាញពីការសហការរវាងវិស័យសាធារណៈ និងឯកជនប្រកបដោយប្រសិទ្ធភាព ដើម្បីជំរុញការអប់រំ បច្ចេកវិទ្យា និងកំណើនសេដ្ឋកិច្ចនៅកម្ពុជា។     មជ្ឈមណ្ឌលបណ្តុះបណ្តាលបច្ចេកទេសម៉ាស៊ីនត្រជាក់ថ្មីនេះនឹងផ្តល់ការបណ្តុះបណ្តាលតាមរយៈការអនុវត្តន៍ផ្ទាល់ជាក់ស្តែង ព្រមទាំងការអភិវឌ្ឍន៍ជំនាញ ដើម្បីធានាថាសិស្សានុសិស្សអាចទទួលបានបទពិសោធន៍អប់រំដ៏ទូលំទូលាយស្របតាមស្តង់ដារ។ តាមរយៈការចុះហត្ថលេខាលើអនុស្សរណៈនៃការយោគយល់គ្នា (MoU)នេះ ក្រុមហ៊ុន ប៉ាណាសូនិក នឹងធ្វើការផ្ដល់នូវម៉ាស៊ីនត្រជាក់ចុងក្រោយបង្អស់ ការបណ្តុះបណ្តាល អាហារូបករណ៍ កម្មសិក្សា និងធនធានសំខាន់ៗផ្សេងទៀត ដល់វិទ្យាស្ថានបច្ចេកវិទ្យាកម្ពុជា (ITC) ។     ពិធីសម្ពោធនេះធ្វើឡើងក្រោមអធិបតីភាព ឯកឧត្តមបណ្ឌិតសភាចារ្យ ហង់ជួន ណារ៉ុន ឧបនាយករដ្ឋមន្ត្រី រដ្ឋមន្ត្រីក្រសួងអប់រំ យុវជន និងកីឡា។ ឯកឧត្តមបណ្ឌិតសភាចារ្យឧបនាយករដ្ឋមន្ត្រី បានមានប្រសាសន៍ថា៖ “តាមរយៈការផ្តល់នូវសម្ភារៈបរិក្ខារទំនើបៗនិងការបណ្តុះបណ្តាលតាមស្តង់ដារនេះ យើងបណ្ដុះបណ្ដាលសិស្សនិស្សិតនូវជំនាញចាំបាច់និងសំខាន់ក្នុងការជំរុញនូវកំណើនសេដ្ឋកិច្ចជាតិនិងវិស័យឧស្សាហកម្ម ។” ឯកឧត្តមបណ្ឌិតសភាចារ្យឧបនាយករដ្ឋមន្ត្រី ក៏បានកោតសរសើរចំពោះការគាំទ្រជាបន្តបន្ទាប់របស់ ក្រុមហ៊ុន ប៉ាណាសូនិក តាមរយៈ ការបរិច្ចាគឧបករណ៍ ម៉ាស៊ីនត្រជាក់ កម្មវិធីបណ្តុះបណ្តាល និងជំនួយផ្នែកអប់រំជាបន្តបន្ទាប់ដល់វិទ្យាស្ថានបច្ចេកវិទ្យាកម្ពុជា (ITC)។     ជាមួយគ្នានោះដែរ ឯកអគ្គរដ្ឋទូតជប៉ុនប្រចាំកម្ពុជា ឯកឧត្តម Atsushi Ueno បានសម្តែងការគាំទ្រយ៉ាងខ្លាំងចំពោះគំនិតផ្តួចផ្តើមនេះ។ ឯកឧត្តមមានប្រសាសន៍ថា៖ “ខ្ញុំសង្ឃឹមថា និស្សិតបញ្ចប់ការសិក្សាផ្នែកវិស្វកម្មដែលត្រូវបានគាំទ្ររួមគ្នាដោយវិស័យសាធារណៈ និងឯកជនរបស់ប្រទេសជប៉ុន នឹងដើរតួយ៉ាងសកម្មនៅក្នុងក្រុមហ៊ុនជប៉ុនជាច្រើននាពេលអនាគត។ ការរួមចំណែករបស់ពួកគេពិតជាមានសារៈសំខាន់ក្នុងការពង្រឹងទំនាក់ទំនងសេដ្ឋកិច្ចដ៏រឹងមាំរវាងប្រទេសជប៉ុន និងកម្ពុជា។ នៅពេលដែលនិស្សិតបញ្ចប់ការសិក្សាទាំងនេះចាប់ផ្តើមអាជីពជោគជ័យ ពួកគេក៏នឹងជួយជំរុញកិច្ចសហការកាន់តែស៊ីជម្រៅ ព្រមទាំងបន្តការអភិវឌ្ឍន៍ និងភាពរីកចម្រើនក្នុងទំនាក់ទំនងរវាងប្រជាជាតិទាំងពីរ»។ ឯកឧត្តមបានបន្ថែមថា “កិច្ចសហការនេះនឹងលើកកម្ពស់វិទ្យាស្ថានបច្ចេកវិទ្យាកម្ពុជា (ITC) ឱ្យក្លាយទៅជាវិទ្យាស្ថានឈានមុខគេសម្រាប់ការសិក្សាផ្នែក វិស្វកម្មមេកានិកក្នុងប្រទេសកម្ពុជា និងបំពាក់បំប៉នយុវជនកម្ពុជានូវជំនាញចាំបាច់ដើម្បីទទួលបានជោគជ័យក្នុងទីផ្សារការងារពិភពលោក។”     លោក Hisakazu Maeda អគ្គនាយកនៃសាខាក្រុមហ៊ុន ប៉ាណាសូនិក អេស៊ា ប៉ាស៊ីហ្វិក បានឱ្យដឹងដែរថា៖ “ភាពជាដៃគូនេះជាព្រឹត្តិការណ៍ដ៏សំខាន់មួយនៅក្នុងបេសកកម្មរួមគ្នារបស់យើង ដើម្បីរៀបចំយុវជនកម្ពុជាសម្រាប់អនាគត។ នៅពេលដែលបច្ចេកវិទ្យាជឿនលឿនក្នុងល្បឿនដ៏លឿន ប្រព័ន្ធអប់រំត្រូវតែវិវឌ្ឍន៍ជាចាំបាច់ ដើម្បីធានាថានិស្សិតទទួលបានជំនាញជាក់ស្តែងបន្ថែមលើចំណេះដឹងទ្រឹស្តី។ គំនិតផ្តួចផ្តើមនេះមិនមែនគ្រាន់តែជាការបើកដំណើរការមជ្ឃមណ្ឌលបណ្តុះបណ្តាលតែប៉ុណ្ណោះទេ វាគឺជាការវិនិយោគយុទ្ធសាស្ត្រក្នុងកម្លាំងពលកម្ម និងការអភិវឌ្ឍន៍សេដ្ឋកិច្ចរបស់ប្រទេសកម្ពុជា។»     ឯកឧត្តមសាស្ត្រាចារ្យបណ្ឌិត ប៉ូ គឹមថូ នាយកវិទ្យាស្ថានបច្ចេកវិទ្យាកម្ពុជា (ITC) បានឱ្យដឹងដែរថា ភាពជាដៃគូយូរអង្វែង និងប្រកបដោយផ្លែផ្ការវាងក្រុមហ៊ុន ប៉ាណាសូនិក និង វិទ្យាស្ថានបច្ចេកវិទ្យាកម្ពុជា (ITC) តំណាងឱ្យភាពជាដៃគូឧស្សាហកម្ម-សិក្សាដ៏រឹងមាំ និងបង្ហាញពីមិត្តភាពជិតស្និទ្ធរវាងប្រទេសកម្ពុជានិងជប៉ុន។ ការគាំទ្រជាបន្តបន្ទាប់របស់ ក្រុមហ៊ុន តាមរយៈកម្មវិធីបណ្តុះបណ្តាលកម្រិតខ្ពស់ អាហារូបករណ៍ កម្មសិក្សា និងសិក្ខាសាលា គឺជាចលករយ៉ាងសំខាន់ក្នុងការរៀបចំអនាគតរបស់និស្សិត នេះជាការរួមចំណែកយ៉ាងសកម្មដល់វឌ្ឍនភាពឧស្សាហកម្មរបស់កម្ពុជា។“   ចាប់តាំងពីឆ្នាំ 2019 មក ក្រុមហ៊ុន ប៉ាណាសូនិក បានផ្តល់អាហារូបករណ៍ដល់និស្សិត វិទ្យាស្ថានបច្ចេកវិទ្យាកម្ពុជា (ITC) ជាច្រើននាក់។ អាហារូបករណ៍នេះអនុញ្ញាតឱ្យពួកគេអាចបន្តការសិក្សាដោយមិនមានឧបសគ្គផ្នែកហិរញ្ញវត្ថុ។ លើសពីនេះទៀត ក្រុមហ៊ុន ប៉ាណាសូនិក បានសម្របសម្រួលកម្មវិធីកម្មសិក្សាសម្រាប់និស្សិតឆ្នាំចុងក្រោយនៅក្នុងផ្នែកវិស្វកម្មមេកានិក ដោយផ្តល់ឱ្យពួកគេនូវបទពិសោធន៍ជាក់ស្តែង និងឱកាសដើម្បីបង្កើនជំនាញបច្ចេកទេសរបស់ពួកគេ។ និស្សិតបញ្ចប់ការសិក្សាដែលមានទេពកោសល្យជាច្រើនត្រូវបានផ្តល់ការងារជាមួយក្រុមហ៊ុន ប៉ាណាសូនិក ព្រមទាំងក្រុមហ៊ុនបច្ចេកវិទ្យាឈានមុខផ្សេងទៀតតាម រយៈគំនិតផ្តួចផ្តើមទាំងនេះ។     តាមរយៈការចុះហត្ថលេខាលើអនុស្សរណៈយោគយល់គ្នានេះ ក្រុមហ៊ុន ប៉ាណាសូនិក បានពង្រីកការគាំទ្ររបស់ខ្លួនបន្ថែមទៀត ក្នុងរូបភាពដូចជាការរៀបចំសិក្ខាសាលាបច្ចេកទេសដោយផ្តោតលើភាពជឿនលឿន និងបច្ចេកវិទ្យាចុងក្រោយបង្អស់នៃម៉ាស៊ីនត្រជាក់។ សិក្ខាសាលាបច្ចេកទេសនេះបានផ្តល់ឱ្យនិស្សិត វិទ្យាស្ថានបច្ចេកវិទ្យាកម្ពុជា (ITC) នូវការយល់ដឹងអំពីនិន្នាការទីផ្សារ និងការច្នៃប្រឌិតក្នុងវិស័យនេះ។ ការរួមចំណែកទាំងនេះមានសារៈសំខាន់ណាស់ក្នុងការលើកកម្ពស់ការផ្តល់សេវាសិក្សារបស់វិទ្យាស្ថានបច្ចេកវិទ្យាកម្ពុជា (ITC) និងធានាថាវិស្វករកម្ពុជាត្រូវបានបំពាក់ដោយជំនាញដែលត្រូវការដើម្បីជំរុញវឌ្ឍនភាពផ្នែកឧស្សាហកម្ម និងសេដ្ឋកិច្ច។   កិច្ចសហការរវាងក្រុមហ៊ុន ប៉ាណាសូនិក និង វិទ្យាស្ថានបច្ចេកវិទ្យាកម្ពុជា (ITC) នេះជាគំរូដ៏ល្អសម្រាប់ភាពជាដៃគូរវាងវិស័យសាធារណៈ និងឯកជន ដែលអាចជំរុញការអប់រំ បច្ចេកវិទ្យា និងការអភិវឌ្ឍន៍សេដ្ឋកិច្ចនៅកម្ពុជា។ មជ្ឈមណ្ឌលបណ្តុះបណ្តាលបច្ចេកទេសម៉ាស៊ីនត្រជាក់ ប៉ាណាសូនិកដែលទើបបង្កើតថ្មីនេះនឹងផ្តល់ឱ្យនិស្សិត វិទ្យាស្ថានបច្ចេកវិទ្យាកម្ពុជា (ITC) នូវបទពិសោធន៍ប្រើប្រាស់បច្ចេកវិទ្យាស្តង់ដារ បង្កើនជំនាញបច្ចេកទេសរបស់ពួកគេបន្ថែមទៀត ព្រមទាំងរៀបចំពួកគេសម្រាប់ការប្រកួតប្រជែងនៅលើទីផ្សារការងារពិភពលោក។ក្នុងនាមជាអ្នកគាំទ្ររយៈពេលវែងនៃវិស័យអប់រំរបស់ប្រទេសកម្ពុជា ជាពិសេសផ្នែកវិស្វកម្មមេកានិក និងបណ្តុះបណ្តាលបច្ចេកទេស ក្រុមហ៊ុនប៉ាណាសូនិក បានផ្តល់អាហារូបករណ៍ដល់និស្សិត វិទ្យាស្ថានបច្ចេកវិទ្យាកម្ពុជា (ITC) តាំងពីឆ្នាំ 2019 មកម្ល៉េះ ដែលអនុញ្ញាតឱ្យពួកគេបន្តការសិក្សាថ្នាក់ឧត្តមសិក្សាដោយមិនគិតថ្លៃ។     សូមជម្រាបថា ប៉ាណាសូនិកត្រូវបានបង្កើតឡើងក្នុងឆ្នាំ 1918 ដោយ Kōnosuke Matsushita ក្នុងនាមជា Matsushita Electric Housewares Manufacturing Works នៅទីក្រុងអូសាកា ប្រទេសជប៉ុន សព្វថ្ងៃជាក្រុមហ៊ុនឈានមុខគេលើពិភពលោកក្នុងការអភិវឌ្ឍន៍បច្ចេកវិទ្យា ប្រកបដោយភាពច្នៃប្រឌិត ដែលមានផ្តល់ជូនផលិតផលអេឡិចត្រូនិក លំនៅដ្ឋាន រថយន្ត ឧស្សាហកម្ម ទំនាក់ទំនង និងថាមពលទូទាំងពិភពលោក។ ក្រុមហ៊ុន ប៉ាណាសូនិកបានពង្រីកមកកាន់ប្រទេសកម្ពុជាតាមរយៈការបង្កើតការិយាល័យសាខាក្រុមហ៊ុន ប៉ាណាសូនិកនៅឆ្នាំ 2010។ ប្រតិបត្តិការនៅក្រោម ក្រុមហ៊ុន ប៉ាណាសូនិក ប្រទេសសិង្ហបុរី ការិយាល័យនៅកម្ពុជាគ្រប់គ្រងទីផ្សារ សេវាកម្មក្រោយការលក់ និងសេវាកម្មជួសជុលសម្រាប់អតិថិជនរបស់ខ្លួន។លើសពីប្រតិបត្តិការអាជីវកម្មរបស់ខ្លួន ក្រុមហ៊ុន ប៉ាណាសូនិក ប្តេជ្ញាបង្កើតផលប៉ះពាល់ជាវិជ្ជមានយូរអង្វែងលើសហគមន៍មូលដ្ឋាន និងសង្គម។ ការប្តេជ្ញាចិត្តយូរអង្វែងក្នុងការលើកកម្ពស់ការរស់នៅត្រូវបានឆ្លុះបញ្ចាំងនៅក្នុងពាក្យស្លោកថ្មីរបស់ខ្លួន "Live Your Best" ដែលបង្ហាញពីការយកចិត្តទុកដាក់របស់ ក្រុមហ៊ុន ប៉ាណាសូនិក ក្នុងការគាំទ្រអតិថិជនអោយសម្រេចបាននូវអ្វីដែលល្អបំផុតសម្រាប់ពួកគេក្នុងពិភពលោកដែលមានការផ្លាស់ប្តូរឥតឈប់ឈរ ហើយក៏បន្តការរួមចំណែកដល់វឌ្ឍនភាព និងការអភិវឌ្ឍន៍សង្គម។ ទំនាក់ទំនងប្រព័ន្ធផ្សព្វផ្សាយ៖ Nileshika Wijenaike - នាយកដ្ឋានទំនាក់ទំនងសាជីវកម្មសាខាក្រុមហ៊ុន ប៉ាណាសូនិក អេស៊ា ប៉ាស៊ីហ្វិក អ៊ីមែល： nileshika.wijenaike@kh.panasonic.com	{ "spider_name": "businesscambodia", "scrape_at": "2025-06-14_19:39:53", "date_created": "2025-03-18T08:26:33.844Z", "category": "PR", "views": 290, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ប្រយ័ត្នផង! អេស៊ីលីដាព្រមានមិនឲ្យវេរលុយទៅមនុស្សប្រភេទនេះដាច់ខាត បើមិនចង់អស់លុយពីកុង	https://business-cambodia.com/articles/acleda-bank-warning-of-money-transferring	ធនាគារ អេស៊ីលីដា តែងតែកើនរំលឹកឲ្យបងប្អូនទាំងដែលជាអ្នកប្រើប្រាស់សេវាធនាគារ អេស៊ីលីដាឲ្យមានការប្រុងប្រយ័ត្នចំពោះការប្រើប្រាស់App អេស៊ីលីដាដើម្បីចៀសវាងត្រូវជនខិលខូចឆបោកអស់លុយពីកុង។   ថធនាគារ អេស៊ីលីដាបានកើនរំលឹកឲ្យអតិថិជនរបស់ខ្លួនប្រុងប្រយ័ត្ន កុំផ្ទេរប្រាក់ទៅមនុស្សដែលអ្នកមិនធ្លាប់ស្គាល់ ទាំងក្នុង និងក្រៅប្រទេស ក្នុងគោលបំណងដើម្បីទូទាត់ ឬទទួលបានផលប្រយោជន៍អ្វីមួយ ពីអ្នកទាំងនោះ។   ធនាគារក៏បានបញ្ជាក់បន្ថែមផងដែរថាបុគ្គលិកធនាគារ អេស៊ីលីដា នឹងមិនទាក់ទងលោកអ្នកដើម្បីសួរអំពីលេខគណនី លេខសម្ងាត់ផ្ទាល់ខ្លួន ឬក៏ព័ត៌មានផ្ទាល់ខ្លួនរបស់លោកអ្នក តាមរយៈអុីម៉ែល ឬទូរសព្ទនោះទេ។ ធនាគារក៏មិនទាក់ទងលោកអ្នក ដើម្បីស្នើសុំឱ្យលោកអ្នកផ្ទេរប្រាក់ទៅកាន់អ្នកណាម្នាក់ ឬទៅកាន់គណនីណាមួយឡើយ។   គួរបញ្ជាក់ផងដែរថា នេះមិនមែនជាលើកទី១ទេដែល ធនាគារ អេស៊ីលីដាណែនាំឲ្យអតិថិជនរបស់ខ្លួនមានការប្រុងប្រយ័ត្នពីការឆបោកផ្សេងៗខណៈបច្ចុប្បន្នមានជនខិលខូចជាច្រើនប្រើប្រាស់ល្បិចឆបោកលុយគ្រប់បែប គ្រប់ទម្រង់ដើម្បីឆបោកលុយតាមអនឡាញ ដូច្នេះសូមបងប្អូនប្រុងប្រយ័ត្នឲ្យមែនទែន៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-18T08:06:55.776Z", "category": "ហិរញ្ញវត្ថុ", "views": 18190, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
Steve Jobs ធ្លាប់ខល Prank កម្មង់កាហ្វេ Starbuck ជោគជ័យតែ Elon Musk ធ្វើតាមបែរជាជួបរឿងបែបនេះ	https://business-cambodia.com/articles/steve-jobs-and-elon-musk-company-prank-called-order	លោក Steve jobs ធ្លាប់បានខល Prank ទៅកាន់ហាងកាហ្វេ Starbucks ដើម្បីកម្មង់កាហ្វេចំនួន៤០០០កែវ ហើយលុបការកម្មង់ភ្លាមៗវិញ ក្នុងអំឡុងពេលធ្វើបទបង្ហាញអំពីផលិតផលទូរស័ព្ទ iPhone កាលពីឆ្នាំ២០០៧។   ដោយការខលនេះគឺជាការពញាក់អារម្មណ៍ទស្សនិកជនដែលកំពុងស្តាប់ឱ្យយកចិត្តទុកដាក់ជាមួយបទបង្ហាញរបស់លោក និងបញ្ជាក់ពីភាពងាយស្រួល បត់បែនរបស់ iPhone នាជំនាន់នោះ។       ប៉ុន្តែស្របគ្នានេះដែរ១៧ឆ្នាំក្រោយ ពោលគឺកាលពីខែកុម្ភៈកន្លងទៅថ្មីៗនេះ គំនិតពញាក់អារម្មណ៍តាមរយៈកាលខល Prank  ដូចគ្នានឹងបិតា iPhone ត្រូវបានក្រុមហ៊ុន Tesla របស់មហាសេដ្ឋី Elon Musk អនុវត្តតាមដែរ ធ្វើឱ្យហាងនំបុ័ងតូចមួយនៅទីក្រុង San Jose ប៊ិះត្រូវហាង ព្រោះក្ស័យធន។   ម្ចាស់ហាងនំបុ័ង The Giving Pies ដែលជាស្រ្តីជនជាតិស្បែកខ្មៅម្នាក់ បានថ្លែងប្រាប់សារព័ត៌មាន Business insider ថានៅថ្ងៃមួយក្នុងខែកុម្ភៈ ឆ្នាំ២០២៥ ហាងរបស់ខ្លួនបានទទួលការខលកម្មង់បញ្ជាទិញ នំបុ័ងចំនួន៤០០០កញ្ចប់ ដោយកញ្ចប់តូចៗ២០០០ធំៗ២០០០ ពីក្រុមហ៊ុន Tesla ។       អ្នកស្រី Voahangy Rasetarinera ដំបូងឡើយរំភើបចំពោះឱកាសនេះ នៅពេលដែលការបញ្ជាទិញបានកើនឡើងខុសពីធម្មតា អ្នកស្រីនិងក្រុមការងារបានធ្វើការថែមម៉ោង ហើយមិនទទួលការកម្មង់ពីភ្ញៀវផ្សេងៗ ដើម្បីទទួលភ្ញៀវធំ។   នៅពេលនំធ្វើតាមការកម្មង់រួចរាល់ ស្រាប់តែការបញ្ជាទិញត្រូវបានលុបចោលនៅ ថ្ងៃទី១៦ ខែកុម្ភៈ ពេលនោះអ្នកស្រី Rasetarinera បានបង្ហោះនៅលើគណនី Instagram ថា «ច្បាស់ណាស់ថាវប្បធម៌សាជីវកម្មរបស់ក្រុមហ៊ុន Tesla ផ្តល់អាទិភាពដល់ភាពងាយស្រួលជាងការទទួលខុសត្រូវ»។     ក្រោយពីការបង្ហោះនិងរឿងរ៉ាវនេះល្បីលើប្រព័ន្ធផ្សព្វផ្សាយ មហាសេដ្ឋី Elon Musk ដែលជាម្ចាស់ក្រុមហ៊ុន Tesla បានបង្ហោះសារនៅលើបណ្តាញសង្គម X ផ្ទាល់ខ្លួនយ៉ាងដូច្នេះថា «ខ្ញុំនឹងធ្វើអ្វីដែលត្រឹមត្រូវសម្រាប់ហាងនំប៉័ង»។ ក្នុងនោះមានរបាយការណ៍ខ្លះថាគាត់បានទូទាត់សងសំណងទៅហាងនំបុ័ង ចំនួន២ពាន់ដុល្លារ។   ទន្ទឹមនឹងរឿងនេះហាងនំបុ័ងបានទទួលការគាំទ្រនិងតម្រង់ជួរឈរចាំទិញ ពីអតិថិជនរាប់រយនាក់ក្នុងមួយថ្ងៃៗ ហើយអ្វីដែលជាកំហុសរបស់ក្រុមហ៊ុនធំបានធ្វើខុស ក៏បានប្រែក្លាយជាឱកាសបញ្ជាក់អំពីសាមគ្គីភាពនៃសហគមន៍មួយ ទៅលើអាជីវកម្មខ្នាតតូច៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-18T07:32:03.557Z", "category": "ភាពជាអ្នកដឹកនាំ", "views": 1429, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រសួងទេសចរណ៍ និងធនាគារ វីង សហការធ្វើឱ្យសេវាសាធារណៈពាក់ព័ន្ធនឹងវិស័យទេសចរណ៍កាន់តែទំនើបតាមបច្ចេកវិទ្យាឌីជីថល	https://business-cambodia.com/articles/wing-bank-corporate-with-ministry-of-tourism	ក្រសួងទេសចរណ៍កម្ពុជា បានចាប់ដៃគូជាផ្លូវការជាមួយធនាគារ វីង (ខេមបូឌា) ម.ក ដើម្បីផ្តល់ដំណោះស្រាយទូទាត់តាមប្រព័ន្ធឌីជីថលដ៏ទំនើប និងងាយស្រួល ទៅដល់ម្ចាស់អាជីវកម្មដែលត្រូវការស្នើសុំអាជ្ញាបណ្ណបើកអាជីវកម្មនានាពាក់ព័ន្ធនឹងវិស័យទេសចរណ៍។ កិច្ចសហការនេះធ្វើឡើងតាមរយៈការចុះអនុស្សរណៈនៃការយោគយល់មួយដែលត្រូវបានរៀបចំឡើងកាលពីថ្ងៃទី ១៧ ខែមីនា ឆ្នាំ២០២៥ នៅការិយាល័យក្រសួងទេសចរណ៍ ដែលនេះជាជំហានដ៏សំខាន់មួយក្នុងការធ្វើឱ្យការងាររដ្ឋបាលក្នុងវិស័យទេសចរណ៍កាន់តែទំនើប។ ពិធីចុះហត្ថលេខានេះត្រូវបានរៀបចំឡើងក្រោមអធិបតីភាពឯកឧត្តម ហួត ហាក់ រដ្ឋមន្ត្រីក្រសួងទេសចរណ៍ និងអ្នកឧកញ៉ា គិត ម៉េង ប្រធានក្រុមប្រឹក្សាភិបាលធនាគារ វីង និងជាអគ្គនាយកក្រុមហ៊ុនរ៉ូយ៉ាល់គ្រុប រួមជាមួយវត្តមាននៃការចូលរួមពីសំណាក់ភ្ញៀវកិត្តិយសជាច្រើនទៀត។ ឯកឧត្តម សុង តុងហាប់ រដ្ឋលេខាធិការក្រសួងទេសចរណ៍ បានមានប្រសាសន៍ថា៖ “កិច្ចសហការថ្មីនេះគឺជាជំហានមួយទៀតរបស់ក្រសួងក្នុងកិច្ចខិតខំប្រឹងប្រែងពង្រឹងសេវាសាធារណៈពាក់ព័ន្ធនឹងវិស័យទេសចរណ៍ឱ្យបានកាន់តែប្រសើរឡើង។ យើងខ្ញុំប្តេជ្ញាចិត្តបន្តខិតខំប្រឹងប្រែងជំរុញវិស័យទេសចរណ៍កម្ពុជាឱ្យកាន់តែរីកចម្រើនតាមរយៈការប្រើប្រាស់បច្ចេកវិទ្យាប្រកបដោយភាពច្នៃប្រឌិត និងផ្តល់នូវភាពងាយស្រួលក្នុងការប្រើប្រាស់ទៅដល់ភាគីពាក់ព័ន្ធទាំងអស់។” ក្រសួងទេសចរណ៍ និងធនាគារ វីង បានសហការដើម្បីជំរុញបរិវត្តកម្មឌីជីថលនៅក្នុងវិស័យទេសចរណ៍តាំងពីយូរណាស់មកហើយ។ ហើយកិច្ចសហការនៅថ្ងៃនេះ ត្រូវបានធ្វើឡើងបន្ថែមពីលើកិច្ចសហការដែលត្រូវបានបង្កើតឡើងនៅក្នុងឆ្នាំ២០១៦ ដោយអនុញ្ញាតឱ្យអ្នកប្រើប្រាស់គេហទំព័រក្រសួងទេសចរណ៍ (https://www.cambodiatourismindustry.org/) អាចទូទាត់កម្រៃសេវាយ៉ាងងាយស្រួលតាមរយៈធនាគារ វីង។ ក្នុងឱកាសនោះ អ្នកឧកញ៉ា គិត ម៉េង ប្រធានក្រុមប្រឹក្សាភិបាលធនាគារ វីង និងជាអគ្គនាយកនៃក្រុមហ៊ុន រ៉ូយ៉ាល់គ្រុប បានសម្តែងការសាទរចំពោះពិធីចុះហត្ថលេខាលើភាពជាដៃគូដ៏មានសារៈសំខាន់នេះ។ អ្នកឧកញ៉ា គិត ម៉េង មានប្រសាសន៍ថា៖ “ខ្ញុំមានការជឿជាក់យ៉ាងមុតមាំថាកិច្ចសហការនៅថ្ងៃនេះ នឹងបង្កើនកិច្ចសហប្រតិបត្តការ រវាង ធនាគារ វីង និងក្រសួងទេសចរណ៍ឱ្យកាន់តែរឹងមាំ និងធ្វើការរួមគ្នាកាន់តែជិតស្និតថែមទៀត។ ភាពជាដៃគូនេះ មិនគ្រាន់តែលើកកម្ពស់នៃការធ្វើទំនើបកម្មលើការទូទាត់ប៉ុណ្ណោះទេ យើងនឹងពង្រីកកិច្ចសហការថ្មីៗ ដើម្បីផ្តល់សេវាកម្ម ក៏ដូចជាជំរុញវិស័យទេសចរណ៍ឱ្យកាន់តែមានសម្ទុះខ្លាំងក្លាថែមទៀត ក្រោមការដឹកនាំរបស់ឯកឧត្តមរដ្ឋមន្រ្តី ហួត ហាក់ ជាពិសេសក្រោមការដឹកនាំរបស់សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជាក្នុងអាណត្តិទី៧ ហើយទាំងអស់នេះគឺជាមរតកគ្រឹះមួយដែលឈានទៅរកសន្តិភាព និងការអភិវឌ្ឍ ជាពិសេសយើងមិនអាចបំភ្លេចបានឡើយនូវគុណបំណាច់ដ៏ខ្ពង់ខ្ពស់របស់អតីតនាយករដ្ឋមន្រ្តី សម្តេចតេជោ ហ៊ុន សែន ដែលលោកបានខិតខំជំរុញ និងអភិវឌ្ឍ ដែលនាំមកនូវស្ថិរភាពនយោបាយ ការបង្រួបបង្រួមជាតិ សន្តិភាព និងឯកភាពជាតិរបស់យើងទាំងស្រុង។” កិច្ចព្រមព្រៀងថ្មីនេះនឹងជួយលើកកម្ពស់វិស័យទេសចរណ៍ឱ្យបានប្រសើរមួយកម្រិតទៀត ដោយអនុញ្ញាតឱ្យសាធារណជនទូទាត់កម្រៃសេវាជាច្រើនប្រភេទដែលពាក់ព័ន្ធវិស័យទេសចរណ៍តាមគណនីធនាគារ វីង ប្រព័ន្ធទូទាត់KHQRដែលអនុញ្ញាតឱ្យអ្នកប្រើគណនីធនាគារផ្សេងដែលជាសមាជិកនៃប្រព័ន្ធបាគងក៏អាចទូទាត់ជាមួយធនាគារ វីង ឬក៏សាធារណជនអាចទូទាត់កម្រៃសេវាទាំងនោះដោយផ្ទាល់នៅតាមការិយាល័យធនាគារ វីងទាំង ២៣ទីតាំង និងភ្នាក់ងារធនាគារ វីងទាំង ១១.០០០ កន្លែនៅទូទាំងប្រទេសកម្ពុជាបានយ៉ាងងាយស្រួលបំផុត។   លោក Dmytro Kolechko អគ្គនាយកធនាគារ វីង បានថ្លែងអំណរគុណចំពោះក្រសួងទេសចរណ៍ដែលតែងតែផ្តល់ទំនុកចិត្តលើសេវាទូទាត់តាមប្រព័ន្ធឌីជីថលរបស់ធនាគារ វីង តាំងពីដើមរហូតមក។ លោក Dmytro Kolechko បានលើកឡើងថា៖ “យើងខ្ញុំសូមថ្លែងអំណរគុណយ៉ាងជ្រាលជ្រៅចំពោះក្រសួងទេសចរណ៍ដែលផ្តល់នូវទំនុកចិត្តដល់ធនាគារ វីង តាមរយៈការរួមចំណែកគំនិតផ្តួចផ្តើមដ៏មានសារៈសំខាន់មួយនេះ។ យើងរួមគ្នាឆ្ពោះទៅកាន់ជំនាន់ថ្មីនៃបរិវត្តកម្មឌីជីថលជាមួយគ្នា ហើយរួមគ្នាកសាងអនាគតដ៏ត្រចះត្រចង់សម្រាប់វិស័យទេសចរណ៍របស់កម្ពុជា និងលើសពីនេះទៅទៀត។” កិច្ចសហការនេះត្រូវបានធ្វើឡើងដោយផ្អែកលើភាពជោគជ័យនៃប្រព័ន្ធអាជ្ញាបណ្ណទេសចរណ៍អនឡាញ(OTLS) ដែលត្រូវបានដាក់ឱ្យដំណើរដោយក្រសួងទេសចរណ៍។ ប្រព័ន្ធ OTLS នេះបានធ្វើទំនើបកម្មដល់ការស្នើសុំសេវាទេសចរណ៍ជាច្រើនដូចជា៖ សំណើសុំអាជ្ញាបណ្ណអាជីវកម្មទេសចរណ៍ថ្មី, ការបន្តនិងការធ្វើវិសោធនកម្មអាជ្ញាបណ្ណទេសចរណ៍ទាំងអស់,  សំណើសុំចំណាត់ថ្នាក់សណ្ឋាគារ និង រមណីយដ្ឋាន,  និងសេវាទូទាត់ប្រាក់តាមប្រព័ន្ធអនឡាញ។ ដំណោះស្រាយដ៏មានភាពច្នៃប្រឌិតនេះជួយលុបបំបាត់ការធ្វើដំណើរទៅក្រសួងដោយផ្ទាល់ កាត់បន្ថយការចំណាយពេលវេលា ជាពិសេសសម្រាប់អាជីវករនៅតំបន់ឆ្ងាយៗ។ ដោយសេវាទូទាត់តាមប្រព័ន្ធឌីជីថលអាចប្រើបាន ២៤ ម៉ោងក្នុងមួយសប្តាហ៍ ការទូទាត់កម្រៃសេវាអាចធ្វើបានគ្រប់ពេល គ្រប់ទីកន្លែង ងាយស្រួល និងលឿនរហ័ស។ តាមរយៈការរួមបញ្ចូលសេវាបង់ប្រាក់តាមប្រព័ន្ធឌីជីថលរបស់ធនាគារ វីង នាពេលនេះ ក្រសួងទេសចរណ៍កំពុងឈានទៅមុខមួយជំហានទៀត ដើម្បីបង្កើនប្រសិទ្ធភាពការងារ និងជួយជំរុញវិស័យទេសចរណ៍កម្ពុជាឱ្យរីកចម្រើន៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-18T06:01:25.761Z", "category": "ហិរញ្ញវត្ថុ", "views": 78, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មហាសេដ្ឋីពាន់លា.ន$ ថាបើចង់ឃើញកូនៗជោគជ័យក្នុងជីវិត ត្រូវឲ្យពួកគេធ្វើរឿងធំៗ២នេះភ្លាម	https://business-cambodia.com/articles/children-should-do-these-2-things	ពុតដែកទាន់នៅក្តៅ ប្រដៅកូនចៅទាន់នៅក្មេង! មហាសេដ្ឋីអាមេរិក Mark Cuban ដែលមានទ្រព្យសម្បត្តិប្រមាណ ៥.៧ ពាន់លានដុល្លារ និងកំពុងកាន់កាប់ក្រុមហ៊ុនធំៗជាច្រើន បានបង្ហាញរឿងធំ២ ដែលកូនៗគួរធ្វើបើចង់ជោគជ័យក្នុងជីវិត។ នេះបើយោងតាម Go Banking Rates ចុះផ្សាយនាថ្ងៃទី១៧ ខែមីនា ឆ្នាំ២០២៥។   លោក Mark Cuban បានសរសេរនៅលើបណ្តាញសង្គម BlueSky យ៉ាងដូចេ្នះថា៖ «នៅពេលខ្ញុំនិយាយជាមួយក្មេងៗក្នុងថ្ងៃនេះ ពួកគេសួរខ្ញុំថា តើខ្ញុំនឹងធ្វើអ្វីប្រសិនបើបច្ចុប្បន្នខ្ញុំមានអាយុ ១២ឆ្នាំ។ ចម្លើយរបស់ខ្ញុំដែលគ្មានថ្ងៃប្រែប្រួលនោះគឺ អានសៀវភៅ និងរៀនពីរបៀបប្រើប្រាស់ AI តាមគ្រប់មធ្យោបាយ និងទម្រង់ដែលអ្នកអាចធ្វើបាន»។   យ៉ាងណាមិញ ក្នុងយុគបច្ចេវិទ្យា AI (បញ្ញាសិប្បនិម្មិត) បានដើរតួនាទីយ៉ាងសំខាន់ក្នុងការអភិវឌ្ឍពិភពលោកឲ្យកាន់តែជឿនលឿន និងបានបញ្រ្ជៀតខ្លួនក្នុងសរសៃឈាមការងារស្ទើរគ្រប់ទម្រង់។ ដូច្នេះហើយការដែលមានចំណេះដឹងទូលំទូលាយ និងសមត្ថភាពប្រើប្រាស់ AI គឺជាឱកាសដ៏ធំមួយក្នុងការកសាងទ្រព្យសម្បត្តិ និងឧត្តមភាពក្នុងជីវិត៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:53", "date_created": "2025-03-18T03:45:13.323Z", "category": "ហិរញ្ញវត្ថុ", "views": 1114, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ចេញក្រៅ ត្រៀមអាវភ្លៀង! ក្រសួងធនធានទឹក ប្រាប់ដំណឹងដែលកម្ពុជានឹងទទួលរងភ្លៀងកក់ខែទូទាំងប្រទេសឡើងវិញហើយ	https://business-cambodia.com/articles/raning-26-march	យោងតាមការចុះផ្សាយដោយ ក្រសួងធនធានទឹកបានឱ្យដឹងថា ចាប់ពីថ្ងៃទី១៨ ដល់ថ្ងៃទី៣១ ខែមីនា ឆ្នាំ២០២៥ ស្ថានភាពភ្លៀងកក់ខែនឹងមានការថមថយឥទ្ធិពលមកលើព្រះរាជាណាចក្រកម្ពុជា ប៉ុន្តែចាប់ពីថ្ងៃទី២៦ ដល់ថ្ងៃទី៣១ ខែមីនា ឆ្នាំ២០២៥ ខាងមុខនេះ ភ្លៀងកក់ខែនឹងបន្តមានឥទ្ធិពលឡើងវិញដែលគ្របដណ្តប់រាយប៉ាយនៅក្នុងក្របខ័ណ្ឌទូទាំងប្រទេស។   បើតាមសេចក្តីប្រកាសខាងលើបានបន្តឱ្យដឹងទៀតថា ចំពោះរលកសមុទ្រវិញនឹងមានកម្ពស់មធ្យមអប្បបរមា ០,២៥ម៉ែត្រ និងកម្ពស់មធ្យមអតិបរមា ០,៧៥ម៉ែត្រ។ យ៉ាងណាមិញ ក្រសួងធនធានទឹក នឹងបន្តធ្វើការតាមដាននិងវិភាគអំពីស្ថានភាពធាតុអាកាសដើម្បីជម្រាបជូនជាបន្តបន្ទាប់ក្នុងករណីមានការប្រែប្រួល។ សូមរំលឹកផងដែរថា កន្លងមកនៅថ្ងៃទី១៣ ខែកុម្ភៈ ដល់ថ្ងៃទី១៧ ខែមីនា ឆ្នាំ២០២៥ ភ្លៀងកក់ខែបានគ្របដណ្តប់លើ ២៥រាជធានី/ខេត្ត និង ១៧៦ស្រុក/ខណ្ឌ ក្នុងក្របខ័ណ្ឌទូទាំងប្រទេស៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-18T03:06:22.388Z", "category": "ព័ត៌មានថ្មីៗ", "views": 516, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
លារហូតហើយ! Forever 21 យីហោលក់សំលៀកបំពាក់ធំរបស់អាមេរិក ប្រកាសក្ស័យធននិងបិទហាងទាំងអស់នៅអាមេរិក	https://business-cambodia.com/articles/forever-21-file-for-bankruptcy-protection	ក្រុមហ៊ុន Forever 21 ដែលយីហោលក់សម្លៀកបំពាក់ដ៏ធំនិងល្បីរបស់អាមេរិកបានបង្ខំចិត្តដាក់ពាក្យការពារក្ស័យធនជាលើកទី២នៅពីថ្ងៃអាទិត្យសប្ដាហ៍មុនបន្ទាប់ពីក្រុមហ៊ុនបរាជ័យក្នុងការស្វែងរកក្រុមហ៊ុនដែលអាចទិញក្រុមហ៊ុននេះទៅកាន់កាប់បន្ត។   បើយោងតាមការចុះផ្សាយរបស់ CNBC បានឲ្យដឹងថា Forever 21 ដែលជាក្រុមហ៊ុនលក់រាយផ្នែកសំលៀកបំពាក់នឹងបញ្ឈប់ប្រតិបត្តិការរបស់ខ្លួនទាំងអស់នៅសហរដ្ឋអាមេរិកហើយក៏ចាប់ផ្ដើមរំលាយនូវទ្រព្យសម្បត្តិរបស់ខ្លួនដើម្បីលក់ចេញឡៃឡុងជាង៣៥០ទីតាំងនៅសហរដ្ឋអាមេរិក។   យ៉ាងណាមិញក្រុមហ៊ុនកំពុងតែស្វះស្វែងរកអ្នកទិញដើម្បីជាការសង្រ្គោះដង្ហើមចុងក្រោយ។ តាមពិតទៅក្រុមហ៊ុនបានព្យាយាមស្វែងរកអ្នកទិញជាច្រើនខែមកហើយដោយក្នុងនោះក្រុមហ៊ុនបានទាក់ទងទៅកាន់អ្នកដេញថ្លៃទិញដែលមានសក្ដានុពលប្រមាណជាង២០០ក្រុមហ៊ុនផងដែរប៉ុន្ដែជាអកុសលមិនទាន់មានកិច្ចព្រមព្រៀងណាមួយច្បាស់លាស់លើការទិញយកForever 21 ឡើយ។    ចំពោះការបរាជ័យនៃការក្ស័យធននេះ ក្រុមហ៊ុន Forever 21 បានស្ដីបន្ទោសចំៗទៅលើក្រុមហ៊ុនចិនគឺក្រុមហ៊ុនShein និងTemu ដែលជាគូរប្រជែងនៅក្នុងទឹកដីអាមេរិក។ ត្រង់នេះដែរ Forever 21 ថាក្រុមហ៊ុនចិន ជាពិសេស Shein និងTemu អាចនាំចូលទំនិញចូលមកលក់នៅទឹកដីអាមេរិកក្នុងតម្លៃធូរថ្លៃដែលធ្វើឲ្យខ្លួនពិបាកក្នុងការប្រកួតប្រជែងរហូតដល់មិនអាចឈប់ជើងជាប់នៅលើទីផ្សារ។   គួរបញ្ជាក់ផងដែរថាForever 21 ត្រូវបានបង្កើតឡើងនៅឆ្នាំ១៩៨៤នៅក្នុងទីក្រុង Los Angeles សហរដ្ឋអាមេរិក។ នៅក្នុងពាក្យដាក់ការពារក្ស័យធនជាលើកចុងក្រោយនេះ  Forever 21 មានទ្រព្យសរុបចន្លោះពី១០០លានដុល្លារទៅ៥០០លានដុល្លារខណៈបំណុលមានចំនួន១ពាន់លានដុល្លារ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-18T02:59:19.635Z", "category": "ហិរញ្ញវត្ថុ", "views": 17225, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រុមហ៊ុន អ អិម អេ ខេមបូឌា ទទួលបានសិទ្ធិផ្ដាច់មុខក្នុងការនាំចូល និងចែកចាយរថយន្ដ Peugeot នៅកម្ពុជា	https://business-cambodia.com/articles/rma-peugeot	ក្រុមហ៊ុន អ អិម អេ ខេមបូឌា បានប្រកាសថា ក្រុមហ៊ុន Stellantis បានផ្ដល់សិទ្ធក្នុងការនាំចូល និងចែកចាយផ្ដាច់មុខ ព្រមទាំងទទួលបានការថែទាំជួសជុល រថយន្ដម៉ាក Peugeot នៅកម្ពុជាចាប់ពីថ្ងៃទី១៤ ខែមីនា ឆ្នាំ២០២៥នេះតទៅ ។  លោក ងន សាំង អគ្គនាយកនៃក្រុមហ៊ុន អ អិម អេ (ខេមបូឌា) បានមានប្រសាសន៍ថា៖ “ខ្ញុំមានសេចក្តីសោមនស្សរីករាយដែលថ្ងៃនេះគឺជាបរិបទថ្មីមួយទៀតសម្រាប់ក្រុមហ៊ុន អ អិម អេ (ខេមបូឌា) ដែលបានទទួលសិទ្ធិផ្ដាច់មុខក្នុងការនាំចូល និងចែកចាយរថយន្ដ Peugeot នៅប្រទេសកម្ពុជា។ បច្ចុប្បន្ននេះ រថយន្ដ Peugeot មានវត្តមាននៅក្នុងប្រទេសជាច្រើន ប្រមាណជាង ១៤៧ប្រទេស ហើយត្រូវបានគេចាត់ទុកថាជារថយន្ដមួយក្នុងចំណោមរថយន្ដដែលមានវ័យចំណាស់ជាងគេក្នុងសកលលោកដែលមានអាយុ២០០ឆ្នាំជាង។ ដោយឡែកនៅប្រទេសកម្ពុជា រថយន្ដ Peugeot មានប្រជាប្រិយភាពតាំងពីជំនាន់ទសវត្សរ៍ឆ្នាំ ៦០មកម៉្លេះ ដែលប្រជាជនកម្ពុជាបានស្គាល់រថយន្ដនេះច្រើនជាងម៉ាករថយន្ដផ្សេងៗទៀត។ នេះគឺជាមរតកមួយដែលមានភាពល្បីល្បាញក្នុង ទសវត្សរ៍៦០ ហើយក្រុមហ៊ុន អ អិម អេ ខេមបូឌា នឹងនាំយកមរតកមួយនេះត្រលប់មកវិញជាមួយនឹងការប្ដេជ្ញាចិត្តធ្វើឲ្យរថយន្ដម៉ាកPeugeot នេះមានភាពល្បីល្បាញកាន់តែខ្លាំងជាងមុននៅកម្ពុជា។ លោកអគ្គនាយកក៏បានបន្ថែមថា អតិថិជនទាំងអស់កុំមានការបារម្មណ៍ចំពោះការផ្លាស់ប្ដូរនេះ ពីព្រោះថាក្រុមហ៊ុន អ អិម អេ ខេមបូឌា នឹងបន្តផ្ដល់សេវាកម្មជួសជុល និងថែទាំរថយន្ដPeugeot សម្រាប់អថិតិជនដែលកំពុងប្រើប្រាស់រថយន្ដPeugeot ។ ដូច្នេះ អតិជនទាំងអាចយករថយន្ដ Peugeot របស់ខ្លួនមកធ្វើការថែទាំ និងជួសជុលនៅអគារតាំងបង្ហាញរថយន្ដ Peugeot ដែលមានទីតាំងនៅលើផ្លូវ៦០ម៉ែត្រ មហាវិថីសម្ដេចហ៊ុន សែន កែងផ្លូវឧញ៉ាហ៊ុន នាង។   លោក Daniel Guedez  ប្រធានគ្រប់គ្រង ម៉ាកយីហោ និងទីផ្សារ ប្រចាំតំបន់បានមានប្រសាសន៍ថា៖ ខ្ញុំពិតជាមានភាពរីករាយដែលក្រុមហ៊ុន RMA Cambodia និង ក្រុមហ៊ុន Stelltantis បានពង្រីកភាពជាដៃគូរពាណិជ្ជកម្មមួយកម្រិតទៀត ក្នុងការនាំយករថយន្ដម៉ាក Peugeot មកប្រទេសកម្ពុជា។ ក្រុមហ៊ុនទាំងពីរមានការប្ដេជាចិត្តខ្ពស់ក្នុងការពង្រឹងគុណភាពជូនអតិថិជន។ គឺជាការចាប់ផ្ដើមនៃការប្ដេជ្ញាចិត្តនេះ ក្រុមហ៊ុន អ អិម អេ ខេមបូឌា បានបើកទំព័រប្រវត្តិសាស្រ្តថ្មីសម្រាប់រថយន្ដដែលមានវ័យចំណាស់មួយនេះ ដោយនាំចូល រថយន្ដម៉ាក Peugeot 408 មកកាន់ទីផ្សាររថយន្ដកម្ពុជា។ រថយន្ដ Peugeot 408 គឺជាម៉ាករថយន្ដអឺរ៉ុបដែលមានការឌីស្សាញទាក់ទាញ (Allure), ផាសុខភាពនៃការបើកបរ (Emotion), និងគុណភាពខ្ពស់ (Excellence)។ រថយន្ដ Peugeot 408 គឺជារថយន្ដដំបូងគេបំផុតក្នុងត្រកូលរថយន្ដ Peugeot ដែលមានការឌីស្សាញរូបរាងថ្មីទាំងស្រុង។ ជាពិសេសនោះ ការឌីស្សាញមានលក្ខណៈរួមបញ្ចូលគ្នារវាងប្រភេទរថយន្ដ Sedan Hatchback និង SUV ដែលគេចាត់ទុកថាជា រថយន្ដស្ព័របែប Crossover ហើយរថយន្ដនេះមានរូបរាង ប្រណិត អំណាច និងមានផាសុខភាពក្នុងការបើកបរ។ ជាពិសេស ក្រុមហ៊ុន អ អិម អេ ខេមបូឌា នឹងយកចិត្តទុកដាក់លើការពង្រឹងគុណភាព ការផ្ដល់សេវាកម្មថែទាំ និងជួសជុលរថយន្ដប្រកបដោយទំនុកចិត្តខ្ពស់ជូនដល់អតិថិជនចាស់ និងអតិថិជនថ្មីគ្រប់រូប។ អតិថិជន Peugeot ទាំងអស់នឹងមានភាពងាយស្រួលជាងមុនក្នុងការស្វែងរកសេវាកម្មថែទាំ និងជួសជុលរថយន្ដ ដោយក្រុមហ៊ុន អ អិម អេ ខេមបូឌា មានយានដ្ឋានដៃគូជួសជុលរថយន្ដច្រើនកន្លែងគ្រប់ខេត្តក្រុង៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-18T01:44:48.123Z", "category": "PR", "views": 201, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
កុំទ្រាំរងទុក្ខ! នាយកសាខាធនាគារធំ១ថា ពិបាករកលុយបង់ធនាគារ ធ្វើរឿង១នេះជាបន្ទាន់ បើចង់ផ្ដាច់បំណុលឲ្យស្រួលខ្លួន	https://business-cambodia.com/articles/what-to-do-when-struggle-with-payment	មកដល់ពេលនេះ អ្នកជំពាក់ធនាគារមួយចំនួនធំនៅតែជួបបញ្ហាពិបាកក្នុងការរកលុយបង់សងទៅធនាគារប្រចាំខែ។ តាមពិតទៅពេលអ្នកពិបាកក្នុងការបង់សងធនាគារប្រចាំខែឬអស់លទ្ធភាពក្នុងការបង់ មានផ្លូវមួយចំនួនដែលអ្នកអាចធ្វើដើម្បីឲ្យស្រួលខ្លួនពីបំណុល។   ទាក់ទងនឹងបញ្ហាពិបាកក្នុងការរកលុយបង់សងធនាគារប្រចាំខែឬអស់លទ្ធភាពបង់សង លោក សុខ កុម្ភៈ នាយកសាខាធនាគារភ្នំពេញពាណិជ្ជ( PPCBank) បានលើកឡើងថាអតិថិជនអាចបញ្ចេញទ្រព្យដើម្បីឲ្យធូរស្រាលពីបំណុល ហើយបំណុលកាន់តែថយឈានដល់អស់បំណុលទៀតផង។   បញ្ចេញទ្រព្យត្រង់នេះ លោកចង់មានន័យបើអ្នកកំពុងជួបបញ្ហាពិបាករលុយបង់ធនាគារឬអស់លទ្ធភាពបង់ធនាគារ អ្នកគួរលក់ទ្រព្យចេញដើម្បីបានសាច់លុយមកបង់សងធនាគារឬបង់ផ្ដាច់បំណុលធនាគារ។   លោកបានបន្តទៀតថាមនុស្សមួយចំនួនមានទ្រព្យច្រើនប៉ុន្ដែមិនព្រមយកទ្រព្យរបស់ខ្លួនដោះបំណុលឲ្យស្រាលខ្លួនដោយសារពួកគាត់នៅស្ដាយទ្រព្យមិនព្រមលក់។ ប៉ុន្ដែការធ្វើបែបនេះធ្វើឲ្យពួកគាត់នៅតែរងសម្ពាធនិងស្ពាយបន្ទុកបំណុលទៅវិញទេ។   មិនតែប៉ុណ្ណោះបើពួកគាត់មិនលះបង់ទ្រព្យដើម្បីផ្ដាច់បំណុលទេនោះ បំណុលពួកគាត់នឹងកើនឡើងពោលគឺពួកគាត់នៅចំណាយបង់ធនាគារ បង់ការប្រាក់ហើយការរកស៊ីធ្លាក់ចំណូលដែលធ្វើឲ្យពួកគាត់នៅតែពិបាក។   ទ្រព្យចេញទោះលក់ក្រោមទីផ្សារក៏ដោយឲ្យតែអ្នកលក់ទ្រព្យបានលុយយកទៅដោះបំណុលឲ្យបាន។ ត្រង់នេះពេលខ្លះលក់ទ្រព្យអាចនឹងខាតពិតមែនប៉ុន្ដែនៅពេលដែលអ្នកអស់បំណុល ហើយចំណូលអ្នកបានមកអាចយកផ្គត់ផ្គង់ការចំណាយក្នុងការរស់ហើយពេលដែលយអ្នកបានធូរ ឱកាសរកលុយកសាងទ្រព្យនឹងគង់បានមកវិញទេ ប៉ុន្ដែដើម្បីឲ្យស្រួលខ្លួនយើងត្រូវលៈបង់ទ្រព្យខ្លះ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-17T09:58:27.071Z", "category": "ហិរញ្ញវត្ថុ", "views": 10008, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ខេត្ដ ៤ នេះទទួលបានគម្រោងវិនិយោគថ្មីតម្លៃសរុបជាង ១១០ លានដុល្លារ ខណៈបង្កើតការងាររាប់ពាន់កន្លែង	https://business-cambodia.com/articles/four-provinces-got-new-project	ខេត្ដសក្ដានុពលចំនួន ៤ រួមមាន៖ ខេត្ដកំពង់ឆ្នាំង ខេត្ដតាកែវ ខេត្ដកំពត និងខេត្ដកំពង់ស្ពឺ ទទួលបានគម្រោងវិនិយោគថ្មីចំនួន ៦ ទីតាំងដែលមានតម្លៃសរុប ១១៤,៤ លានដុល្លារ។ ខណៈគម្រោងទាំងអស់នេះនឹងបង្កើតឱកាលការងាររាប់ពាន់កន្លែងជូនពលរដ្ឋនៅក្នុងតំបន់នោះផងដែរ។ យោងតាមរបាយការណ៍របស់ក្រុមប្រឹក្សាអភិវឌ្ឍន៍កម្ពុជា កាលពីថ្ងៃទី១១ ខែមីនា ឆ្នាំ២០២៥ គម្រោងវិនិយោគទាំង ៦ នេះរួមមាន៖   ១. គម្រោងវិនិយោគអភិវឌ្ឍន៍ស្ថានីយផលិតអគ្គិសនីដើរដោយថាមពលពន្លឺព្រះអាទិត្យ មានទីតាំងស្ថិតនៅឃុំក្បាលទឹក ស្រុកទឹកផុស ខេត្តកំពង់ឆ្នាំង។ គម្រោងនេះមានទុនវិនិយោគចំនួន ៣៣លានដុល្លារ និងអាចបង្កើតការងារបានចំនួន ១៨កន្លែង។   ២. គម្រោងវិនិយោគបង្កើតរោងចក្រផលិតវ៉ាលិស និងកាបូបគ្រប់ប្រភេទ មានទីតាំងស្ថិតនៅ ឃុំខ្វាវ ស្រុកសំរោង ខេត្តតាកែវ។ គម្រោងនេះមានទុនវិនិយោគ ៨.៦លានដុល្លារ និងអាចបង្កើតការងារបានចំនួន ១៥០២កន្លែង។   ៣. គម្រោងវិនិយោគបង្កើតរោងចក្រកែច្នៃលោហធាតុ មានទីតាំងស្ថិតនៅ ឃុំជំពូវន្ទ ស្រុកជុំគីរី ខេត្តកំពត។ គម្រោងនេះមានទុនវិនិយោគចំនួន ៣១លានដុល្លារ និងអាចបង្កើតការងារបានចំនួន ២១៧កន្លែង។   ៤. គម្រោងវិនិយោគបង្កើតរោងចក្រកាត់ដេរ ចាក់សម្លៀកបំពាក់ និងជ្រលក់ពណ៌ មានទីតាំងស្ថិតនៅស្រុកគងពិសី ខេត្តកំរាង់ស្ពឺ។ គម្រោងនេះមានទុនវិនិយោគចំនួន ១៨លានដុល្លារ និងអាចង្កើតការងារបានចំនួន ១ ៩៤៥កន្លែង។   ៥. គម្រោងវិនិយោគបង្កើតរោងចក្រកាត់ដេរសម្លៀកបំពាក់ តម្បាញ និងផលិតស្រោមជើងគ្រប់ប្រភេទមានទីតាំងស្ថិតនៅឃុំយាអង្គ ស្រុកថ្ពង ខេត្តកំពង់ស្ពឺ។ គម្រោងនេះមានមុនវិនិយោគចំនួន ១៥,៤លានដុល្លារ និងអាចបង្កើតការងារបានចំនួន ១៧៥១កន្លែង។   ៦. គម្រោងវិនិយោគបង្កើតរោចក្រផលិតផលិតផលគ្រោងសំណង់ពីលោហធាតុខ្នាតធំ មានទីតាំងស្ថិតនៅ ឃុំរកាកោះ ស្រុកគងពិសី ខេត្តកំពង់ស្ពឺ។ គម្រោងនេះមានទុនវិនិយោគ ៨,៤លានដុល្លារនិងអាចបង្កើតការងារបានចំនួន ២៣៣កន្លែង៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-17T09:36:28.167Z", "category": "អចលនទ្រព្យ", "views": 810, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កុំឱ្យខាតពេល! អ្នកនាង សុខ ខេង ប្រាប់មនុស្ស ៣ប្រភេទមិនគួរប្រថុយរកស៊ីជាមួយដាច់ខាត	https://business-cambodia.com/articles/3-group-	នៅពេលដែលយើងចាប់ផ្តើមប្រកបមុខរបររកស៊ីការជ្រើសរើសដៃគូជារឿងសំខាន់បំផុត ព្រោះបើយើងជ្រើសត្រូវមុខរបរក៏រីកចម្រើនទៅតាមហ្នឹង តែបើជ្រើសខុសវានឹងធ្វើឱ្យយើងខាតទាំងលុយខាតទាំងពេលវេលាផងដែរ។ ដើម្បីកុំឱ្យអ្នករកស៊ីថ្មីថ្មោង ជ្រើសរើសដៃគូរកស៊ីខុស ស្ថាបនិក The Street Cambodia គឺអ្នកនាង សុខ ខេង បង្ហើបពីមនុស្ស ៣ប្រភេទដែលមិនគួរប្រថុយរកស៊ីជាមួយដាច់ខាត   គ្មានពេលវេលាគ្រប់គ្រាន់៖ អ្នកនាង សុខ ខេង បាននិយាយថា នៅពេលចាប់ផ្តើមរកស៊ីជាលើកដំបូងៗ វាជាពេលវេលាមួយដែលយើងត្រូវលះបង់ការងារផ្សេងៗ ដើម្បីមកផ្តោតនៅមុខរបររបស់យើងឱ្យកាន់តែខ្លាំង។ នៅក្នុងនោះ ប្រសិនយើងជាម្ចាស់អាជីវកម្មហើយមានដៃគូដាក់ហ៊ុនរកស៊ីជាមួយ យើងត្រូវនាំគ្នាគិតពីអាជីវកម្មឱ្យបានម៉ត់ចត់ ប៉ុន្តែបើយើងរើសបានដៃគូម្នាក់ដែលពុំសូវមានពេលវេលាគ្រប់គ្រាន់ជាមួយអាជីវកម្ម ហើយមើលទៅគាត់មានភាពមមាញឹកច្រើន ពុំសូវចេះខ្វាល់ខ្វល់ពីការងារ មិនចេះយកចិត្តទុកដាក់ជាមួយបុគ្គលិក ឬគ្មានពេលគិតពីអាជីវកម្មដើម្បីពង្រីកទៅមុខបន្ថែមទៀត មនុស្សបែបនេះយើងមិនគួរប្រថុយរកស៊ីជាមួយទេ។   មនុស្សសម្លឹងឃើញតែលុយ៖ ស្ថាបនិក The Street Cambodia បានបន្ថែមថា ដៃគូរកស៊ីមួយប្រភេទដែលពុំសូវមានពេលជាមួយអាជីវកម្ម គិតតែសួររឿងប្រាក់ចំណេញ សួរតែរឿងលុយយើងពុំគួររកស៊ីជាមួយទេ ព្រោះមនុស្សបែបនេះអាចនិយាយបានថាគេពុំសូវស្រលាញ់អាជីវកម្មទេ តែគេចូលមកព្រោះតែឃើញផលប្រយោជន៍ ចូលមកព្រោះតែដើម្បីលុយប៉ុណ្ណោះ។ ហើយសម្រាប់ក្រុមមនុស្សដែលសម្លឹងឃើញតែលុយនេះ ទោះបីជាអាជីវកម្មយើងធំយ៉ាងណាក៏ដោយ ជោគជ័យយ៉ាងណាក៏ដោយ ក៏វាអាចដួលទៅវិញបានដែរ ដោយសារតែដៃគូយើងសម្លឹងឃើញលុយខ្លាំងជាងថែរក្សាអាជីវកម្មឱ្យបានគង់វង្ស។   មនុស្សមិនស្រលាញ់អាជីវកម្ម៖ ចំពោះបុគ្គលដែលពុំសូវស្រលាញ់អាជីវកម្មនេះគឺមានន័យថា នៅពេលដែលពួកគាត់ចាប់ផ្តើមដាក់លុយរកស៊ីជាមួយយើង គឺពួកគាត់ដាក់ឱ្យតែហើយៗ ពោលគឺមិនសូវចាប់អារម្មណ៍ថាខែនេះអាជីវកម្មយើងដើរដល់ណា អាជីវកម្មយើងខែនេះធ្លាក់ឬចុះ ហើយខែនេះយើងត្រៀមយុទ្ធសាស្រ្តអ្វីខ្លះដើម្បីទាក់ទាញអតិថិជនឱ្យកាន់តែច្រើនឡើង។ ដោយការងារទាំងអស់គឺគាត់ចាំតែយើងម្នាក់ ឱ្យយើងគិតតែម្នាក់ឯង ប្រឹងម្នាក់ឯងពេលបានផលគាត់ជាអ្នកទទួល តែពេលអាជីវកម្មធ្លាក់ចុះគាត់មិនខ្វល់ទេ ដូចនេះប្រសិនជាយើងទៅរកស៊ីជាមនុស្សមានលុយ តែមិនស្រលាញ់អាជីវកម្មទេនោះ ទោះមុខរបរនោះធំយ៉ាងណាក៏ដួលបានដែរប្រសិនជាយើងរើសដៃគូមិនត្រូវ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-17T09:11:52.384Z", "category": "ចាប់ផ្តើមអាជីវកម្ម", "views": 100, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធនាគារ ជេ ត្រាស់ រ៉ូយ៉ាល់ និងក្រុមហ៊ុន Morakot Technology សហការគ្នាដើម្បីបង្កើនដំណោះស្រាយទូទាត់តាមប្រព័ន្ធឌីជីថល សម្រាប់សហគ្រាសធុនតូច និងមធ្យម (English below)	https://business-cambodia.com/articles/j-trust-royal-bank-and-morakot-technology-partner-to-enhance-digital-payment-solutions-for-smes	J Trust Royal Bank and Morakot Technology Partner to Enhance Digital Payment Solutions for SMEs ភ្នំពេញ ថ្ងៃទី ១៧ ខែមីនា ឆ្នាំ ២០២៥៖ ធនាគារ ជេ ត្រាស់ រ៉ូយ៉ាល់ និង ក្រុមហ៊ុន Morakot Technology បានចុះហត្ថលេខាភាពជាដៃគូអាជីវកម្មតាមរយៈការចុះអនុស្សារណៈយោគយល់គ្នា នៅការិយាល័យកណ្តាលរបស់ធនាគារ ជេ ត្រាស់ រ៉ូយ៉ាល់ ក្នុងគោលបំណងសម្រួលដល់ដំណោះស្រាយទូទាត់ឌីជីថលសម្រាប់សហគ្រាសធុនតូច និងមធ្យម (SMEs) តាមរយៈការរួមបញ្ចូលកម្មវិធី Software Application នៃភាគីទាំងពីរ។ ភាពជាដៃគូនេះត្រូវបានធ្វើឡើង ដើម្បីផ្តល់នូវបទពិសោធន៍ទូទាត់តាមប្រព័ន្ធឌីជីថលប្រកបដោយប្រសិទ្ធភាព និងសុវត្ថិភាព ដែលសមស្របតាមតម្រូវការដែលកំពុងកើនឡើងរបស់សហគ្រាសធុនតូច និងមធ្យម។ តាមរយៈកិច្ចសហការនេះ ក្រុមហ៊ុនទាំងពីរនឹងធ្វើការយ៉ាងជិតស្និទ្ធ ដើម្បីចែករំលែកធនធានបច្ចេកទេស និងជំនាញគ្នាទៅវិញទៅមក។ Morakot Technology នឹងផ្តល់ជំនួយផ្នែកព័ត៌មាន ដើម្បីសម្រួលការដាក់បញ្ចូលកម្មវិធីរបស់ខ្លួនជាមួយប្រព័ន្ធរបស់ធនាគារ ជេ ត្រាស់ រ៉ូយ៉ាល់ ខណៈដែលធនាគារ នឹងផ្តល់ជូននូវជំនួយផ្នែកបច្ចេកទេស និងហេដ្ឋារចនាសម្ព័ន្ធចាំបាច់នានាក្នុងដំណើរការតភ្ជាប់។ ភាគីទាំងពីរនឹងសម្របសម្រួលជូនអតិថិជនរបស់ខ្លួន ដើម្បីធានាឱ្យបាននូវដំណើរការដាក់បញ្ចូលប្រព័ន្ធទូទាត់ប្រកបដោយភាពរលូន។ លោក ឃួន សុភ័ទ្ធ នាយកប្រតិបត្តិ នៃក្រុមហ៊ុន Morakot Technology បានមានប្រសាសន៍ថា៖ “Morakot Technology ប្តេជ្ញាជម្រុញនូវនវានុវត្តឌីជីថលក្នុងវិស័យហិរញ្ញវត្ថុឱ្យកាន់តែប្រសើរឡើង។ ភាពជាដៃគូជាមួយធនាគារ ជេ ត្រាស់ រ៉ូយ៉ាល់ គឺជាជំហានដ៏សំខាន់មួយ ឆ្ពោះទៅរកការផ្តល់នូវដំណោះស្រាយទូទាត់បែបឌីជីថលប្រកបដោយប្រសិទ្ធភាព និងសុវត្ថិភាពជាងមុនជូនសហគ្រាសធុនតូច និងមធ្យម។ ការរួមបញ្ចូលនូវកម្មវិធីហិរញ្ញវត្ថុជាមួយនឹងហេដ្ឋារចនាសម្ព័ន្ធរបស់ធនាគារ ជេ ត្រាស់ រ៉ូយ៉ាល់ មានគោលបំណងលើកកម្ពស់មធ្យោបាយគ្រប់គ្រងប្រតិបត្តិការ លំហូរសាច់ប្រាក់ និងជំរុញកំណើនប្រព័ន្ធអេកូឡូស៊ីសម្រាប់សហគ្រាសធុនតូច និងមធ្យមក្នុងប្រទេសកម្ពុជាឱ្យកាន់តែប្រសើរឡើង។ លោក Akihiko Kisaka នាយកប្រតិបត្តិរង នៃធនាគារ ជេ ត្រាស់ រ៉ូយ៉ាល់ បានមានប្រសាសន៍បន្ថែមដែរថា៖ “ការរួមបញ្ចូលនេះ នឹងធ្វើឱ្យប្រសើរឡើងនូវប្រសិទ្ធភាព និងភាពជឿជាក់លើដំណើរការប្រព័ន្ធទូទាត់ឌីជីថល ដែលអនុញ្ញាតឱ្យសហគ្រាសធុនតូច និងមធ្យមអាចសម្រួលប្រតិបត្តិការហិរញ្ញវត្ថុរបស់ពួកគាត់ បង្កើនបទពិសោធន៍របស់អតិថិជន និងចុងក្រោយធ្វើឱ្យអាជីវកម្មរបស់ពួកគាត់កាន់តែរីកចម្រើន។ ភាពជាដៃគូនេះ ត្រូវបានរៀបចំឡើងដើម្បីកំណត់ស្តង់ដារថ្មីនៅក្នុងដំណោះស្រាយទូទាត់ឌីជីថលសម្រាប់សហគ្រាសធុនតូច និងមធ្យមទូទាំងប្រទេស ដែលកើតឡើងតាមរយៈការដាក់បញ្ចូលគ្នានូវដំណោះស្រាយធនាគារ រួមជាមួយនឹងជំនាញផ្នែកកម្មវីធីរបស់ក្រុមហ៊ុន Morakot Technology។ ធនាគារ ជេ ត្រាស់ រ៉ូយ៉ាល់ និងក្រុមហ៊ុន Morakot Technology ប្តេជ្ញាចិត្តរួមគ្នាក្នុងការជម្រុញឱ្យប្រសើរឡើងនូវនវានុវត្ត និងលទ្ធភាពប្រើប្រាស់ឧបករណ៍ហិរញ្ញវត្ថុសម្រាប់ការផ្លាស់ប្តូរក្នុងវិស័យហិរញ្ញវត្ថុ។ អំពីធនាគារ ជេ ត្រាស់ រ៉ូយ៉ាល់ ធនាគារ ជេ ត្រាស់ រ៉ូយ៉ាល់  គឺជាក្រុមហ៊ុនរួមទុន (Joint venture) រវាង ក្រុមហ៊ុន J Trust Co., Ltd. ដែលជាក្រុមហ៊ុនគ្រប់គ្រងហិរញ្ញវត្ថុចម្រុះជប៉ុន ដែលចុះបញ្ជីក្នុងទីផ្សារភាគហ៊ុនតូក្យូ និងក្រុមហ៊ុន Royal Group Finance Co., Ltd ដែលជាក្រុមហ៊ុនធំបំផុតមួយនៅកម្ពុជា។ ធនាគារ ជេ ត្រាស់ រ៉ូយ៉ាល់ គឺជាធនាគារបរទេសធំជាងគេបំផុតមួយនៅក្នុងព្រះរាជាណាចក្រកម្ពុជា ដែលមានការប្តេជ្ញាចិត្តខ្ពស់ ក្នុងការផ្តល់សេវាកម្មហិរញ្ញវត្ថុលំដាប់ពិភពលោក ជូនដល់ប្រជាជនកម្ពុជា និងជនបរទេសដែលរស់នៅ និងធ្វើការនៅក្នុងព្រះរាជាណាចក្រកម្ពុជា ដោយមានបុគ្គលិកច្រើនជាង ៦០០ នាក់ ជាមួយសាខាចំនួន ១៧ នៅរាជធានីភ្នំពេញ ខេត្តសៀមរាប បាត់ដំបង កំពង់ចាម និងខេត្តព្រះសីហនុ។ (www.jtrustroyal.com) អំពី ក្រុមហ៊ុន Morakot Technology Morakot Technology គឺជាក្រុមហ៊ុនបច្ចេកវិទ្យាឈានមុខមួយ ដែលមានមូលដ្ឋានលើបណ្តាញខ្លោដ៍ (cloud-based) ផ្តល់ជូននូវកម្មវិធីគ្រប់គ្រងប្រព័ន្ធស្នូល និងប្រព័ន្ធគ្រប់គ្រងអាជីវកម្ម សម្រាប់គ្រឹះស្ថានមីក្រូហិរញ្ញវត្ថុ ធនាគារ និងសហគ្រាសធុនតូច និងមធ្យម។ បង្កើតឡើងក្នុងឆ្នាំ ២០១៥ ដោយក្រុមអ្នកជំនាញផ្នែកធនាគារ បច្ចេកវិទ្យា និងមីក្រូហិរញ្ញវត្ថុ ក្រុមហ៊ុនប្តេជ្ញាក្នុងការផ្តល់ជូននូវដំណោះស្រាយតាមរយៈកម្មវិធីជាសេវាកម្មប្រកបដោយភាពបត់បែន សុវត្ថិភាព និងភាពជឿទុកចិត្តបាន។ Morakot Technology បានផ្តល់ដំណោះស្រាយដល់គ្រឹះស្ថានហិរញ្ញវត្ថុចំនួន ៥៦ នៅក្នុងប្រទេសកម្ពុជា មីយ៉ាន់ម៉ា និងប្រទេសថៃ ដែលបម្រើអតិថិជនចំនួន ៦៥០ ០០០ នាក់ ជាមួយនឹងផលប័ត្រកម្ចីសរុបលើសពី ១,៥ ពាន់លានដុល្លារអាមេរិក។ តាមរយៈនវានុវត្តជាបន្តបន្ទាប់ ក្រុមហ៊ុន Morakot Technology នៅតែប្តេជ្ញាចិត្តក្នុងការជម្រុញការផ្លាស់ប្តូរបែបឌីជីថលក្នុងវិស័យហិរញ្ញវត្ថុ ដែលអាចឱ្យស្ថាប័នដំណើរការប្រកបដោយប្រសិទ្ធភាព និងអាចពង្រីកបានប្រកបដោយទំនុកចិត្ត។ (www.morakot.it) Phnom Penh, 17 March 2025: J Trust Royal Bank and Morakot Technology entered into business partnership through the signing of a Memorandum of Understanding (MoU) at J Trust Royal Bank Head Office, with the objective to collaborate on integrating their software applications with the goal of enhancing digital payment solutions for small and medium-sized enterprises (SMEs). This partnership is set to provide a seamless, efficient, and secure digital payment experience tailored to meet the growing needs of SMEs. Through this collaboration, both companies will work closely to share technical resources and expertise. Morakot Technology will provide essential information and support for the integration of its software with J Trust Royal Bank’s systems, while J Trust Royal Bank will offer the necessary infrastructure and technical assistance for seamless connectivity. Both parties will also facilitate introductions to their respective customers, ensuring a smooth transition to the new integrated payment system. “At Morakot Technology, we are committed to driving digital innovation in the financial sector. Our partnership with J Trust Royal Bank marks a significant step towards providing SMEs with more efficient and secure digital payment solutions. By integrating our cutting-edge financial software with J Trust Royal Bank’s robust banking infrastructure, we aim to enhance the way businesses manage transactions, improve cash flow, and foster growth in Cambodia’s SME ecosystem,” said Mr. Khuon Sophorth, CEO of Morakot Technology. Mr. Akihiko Kisaka, Deputy CEO of J Trust Royal Bank mention that “This integration is expected to improve the efficiency and reliability of digital payment systems, enabling SMEs to streamline their financial operations, enhance customer experiences, and ultimately grow their businesses. By combining the strengths of J Trust Royal Bank’s banking solutions and Morakot Technology’s software expertise, this partnership is poised to set new standards in digital payment solutions for SMEs across the country.” J Trust Royal Bank and Morakot Technology a shared commitment to fostering innovation, improving access to financial tools for the transformation of the financial services industry. About J Trust Royal Bank J Trust Royal Bank is a joint venture between J Trust Co., Ltd, a Japanese diversified financial holding company listed on the Tokyo Stock Exchange, and Royal Group Finance Co., Ltd, one of Cambodia’s largest conglomerates. J Trust Royal Bank is one of Cambodia’s largest foreign banks with an ever-growing commitment to provide world-class financial services to Cambodian people and expatriates living in and working across the Kingdom with more than 600 employees servicing in 17 branches in Phnom Penh, Siem Reap, Battambang, Kompong Cham, and Sihanoukville provinces.(www.jtrustroyal.com) About Morakot Technology Morakot Technology is a leading provider of cloud-based core banking platforms and business management systems, designed for microfinance institutions, banks, and SMEs. Founded in 2015 by a team of banking, technology, and microfinance experts, Morakot is dedicated to delivering secure, customizable, and reliable software-as-a-service (SaaS) solutions. Since its inception, Morakot has empowered 56 financial institutions across Cambodia, Myanmar, and Thailand, serving 650,000 clients with a collective loan portfolio exceeding US$1.5 billion. Through continuous innovation, Morakot remains committed to driving digital transformation in the financial sector, enabling institutions to operate more efficiently and scale with confidence. www.morakot.it	{ "spider_name": "businesscambodia", "scrape_at": "2025-06-14_19:39:53", "date_created": "2025-03-17T08:55:53.971Z", "category": "PR", "views": 126, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": null }
ផ្លូវជាតិ១ ខ្សែដែលឆ្លងកាត់ខេត្ដ ២ នេះ នឹងត្រូវបើកសម្ពោធដាក់ឲ្យដំណើរការឆាប់ៗនេះ	https://business-cambodia.com/articles/national-road-thirty-three	គម្រោងលើកកម្រិតគុណភាពគម្រោងផ្លូវជាតិលេខ៣៣ ចាប់ពីខេត្តកំពត ដល់ច្រកព្រំដែនអន្តរជាតិព្រែកចាក (ព្រំដែនកម្ពុជា-វៀតណាម) នឹងត្រៀមដាក់សម្ពោធជាផ្លូវការនាពេលឆាប់ៗខាងមុខនេះ ។ ដោយពិធីសម្ពោធនេះ ក៏នឹងមានការអញ្ជើញចូលរួមក្រោមអធិបតីភាព សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា។     តាមការចុះផ្សាយពីក្រសួងសាធារណការ និងដឹកជញ្ជូន កាលពីទី១៤ ខែមីនា ឆ្នាំ២០២៥ ឯកឧត្តម ប៉ាល់ ចន្ទតារា រដ្ឋលេខាធិការ ក្រសួង បានអញ្ជើញដឹកនាំក្រុមការងារចុះពិនិត្យការងារពង្រីក និងលើកកម្រិតគុណភាពគម្រោងផ្លូវជាតិលេខ៣៣ ចាប់ពីខេត្តកំពត ដល់ច្រកព្រំដែនអន្តរជាតិព្រែកចាក (ព្រំដែនកម្ពុជា-វៀតណាម) និងទីតាំងប្រារព្ធពិធី សម្រាប់ត្រៀមដាក់សម្ពោធផ្លូវការនាពេលឆាប់ៗខាងមុខ ដោយមានការចូលរួមពី ឯកឧត្តមអនុរដ្ឋលេខាធិការ សមាជិកក្រុមការងារពាក់ព័ន្ធ ក្រុមការងារបច្ចេកទេសរបស់ក្រុមហ៊ុនសាជីវកម្មស្ពាន និងថ្នល់ចិន (CRBC) និងតំណាងក្រុមហ៊ុនទីប្រឹក្សាបច្ចេកទេសក្វាងចូវ វ៉ានអាន ផងដែរ។   ការចុះពិនិត្យនេះក្នុងគោលបំណង ដើម្បីពិនិត្យមើលស្ថានភាពផ្លូវថ្នល់នៅក្រោយពេលសាងសង់បន្ទាប់ពីធ្វើការប្រគល់-ទទួលរួចរាល់ រក្សាបាននូវគុណភាពល្អ និងអាចប្រើប្រាស់បានយូរអង្វែង ជាពិសេសស្វែងរកទីតាំងល្អសម្រាប់ប្រារព្ធពិធី ដែលត្រៀមដាក់សម្ពោធផ្លូវការនាពេលឆាប់ៗខាងមុខ។ ឯកឧត្តមរដ្ឋលេខាធិការ បានថ្លែងអំណរគុណដល់គ្រប់ផ្នែកពាក់ព័ន្ធ ជាពិសេសក្រុមហ៊ុនសាជីវកម្មស្ពាន និងថ្នល់ចិន (CRBC) ដែលបានខិតខំបំពេញកិច្ចការងារថែទាំផ្លូវមួយខ្សែនេះដោយយកចិត្តទុកដាក់ ធ្វើឱ្យមានភាពងាយស្រួលដល់ការធ្វើដំណើររបស់បងប្អូនប្រជាពលរដ្ឋ រួមទាំងការដឹកជញ្ជូនទំនិញឆ្លងកាត់ ផងដែរ។   សូមបញ្ជាក់ជូនថា គម្រោងនេះ ត្រូវបានប្រកាសបើកការដ្ឋានជាផ្លូវការ កាលពីថ្ងៃទី៣០ ខែធ្នូ ឆ្នាំ២០២២ ដោយមានប្រវែងប្រមាណ ៥២,៥៧ គីឡូម៉ែត្រ តភ្ជាប់ពីខេត្តកំពត (បំបែកពីផ្លូវជាតិលេខ៣ ត្រង់ចំណុចគ.ម១៤៨+១០០) ទៅកាន់ច្រកព្រំដែនអន្តរជាតិព្រែកចាក (ព្រំដែនកម្ពុជា-វៀតណាម) ឆ្លងកាត់ភូមិសាស្រ្ត ស្រុកទឹកឈូ និងស្រុកកំពង់ត្រាច នៃខេត្តកំពត ហើយឆ្លងកាត់ភូមិសាស្រ្តក្រុងកែប និងស្រុកដំណាក់ចង្អើរ នៃខេត្តកែប៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-17T08:29:41.738Z", "category": "អចលនទ្រព្យ", "views": 493, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ត្រឹមប៉ុន្មានថ្ងៃសោះ Trump បានបញ្ឈប់បុគ្គលិ.ករាប់សែននាក់ ក្នុងស្ថាប័នធំៗ៣នេះ	https://business-cambodia.com/articles/government-layoffs-in-usa	ត្រឹមរយៈពេលប៉ុន្មានថ្ងៃប៉ុណ្ណោះ ប្រធានាធិបតីអាមេរិក Donald Trump បានបញ្ឈប់បុគ្គលិករដ្ឋាភិបាលរាប់សែននាក់ ខណៈក្នុងចំណោមស្ថាប័ន និងក្រសួងទាំងអស់ មានស្ថាប័នធំៗ៣ ដែលកាត់បុគ្គលិកច្រើនបំផុត។ នេះបើយោងតាមទីភ្នាក់ងារសារព័ត៌មាន Forbes ចុះផ្សាយនាថ្ងៃទី១៣ ខែមីនា ឆ្នាំ២០៥។   ១/. នាយកដ្ឋានកិច្ចការអតីតយុទ្ធជន៖ VA គ្រោងកាត់បន្ថយបុគ្គលិកជាង ៨០,០០០នាក់ ដែលនឹងចាប់ផ្តើមក្នុងខែមិថុនាខាងមុខ ខណៈបុគ្គលិកសាកល្បងប្រហែល ២,៤០០នាក់ ត្រូវបានបណ្តេញចេញកាលពីពាក់កណ្តាលខែកុម្ភៈ។ ប្រធានគ្រប់គ្រងបុគ្គលិកបាននិយាយថា នេះគឺជាការវិលត្រឡប់ទៅរកចំនួនបុគ្គលិកកាលពីឆ្នាំ ២០១៩។   ២/. ស្ថាប័នសេវាកម្មប្រាក់ចំណូលផ្ទៃក្នុង៖ IRS កំពុងរៀបចំកាត់កម្លាំងពលកម្មជិត ១០០,០០០នាក់ដែលស្មើនឹង ៥០% តាមរយៈការបញ្ឈប់ និងការទិញចេញហាងជាច្រើន។ យោងតាមរបាយការណ៍នៅដើមខែមីនា IRS បានកាត់បុគ្គលិក ២០% បន្ទាប់ពីរដ្ឋបាល Trump ទើបបានបញ្ឈប់ការងារប្រហែល ៧,០០០ កន្លែងក្នុងខែកុម្ភៈ។   ៣/. ទីភ្នាក់ងារការពារបរិស្ថាន៖ លោក Trump បានប្រាប់អ្នកសារព័ត៌មានក្នុងអំឡុងពេលកិច្ចប្រជុំគណៈរដ្ឋមន្ត្រីលើកដំបូងរបស់ខ្លួនថា អ្នកគ្រប់គ្រង EPA លោក Lee Zeldin បានបង្ហាញពីបំណងចង់កាត់បន្ថយបុគ្គលិកចំនួន ៦៥% នៃបុគ្គលិកចំនួន ១៨,០០០ របស់ EPA។ ប៉ុន្តែសេតវិមាន បាននិយាយថា ក្រោយមកការអត្ថាធិប្បាយនេះគឺសំដៅលើការកាត់បន្ថយការចំណាយចំនួន ៦៥%។   គួរជម្រាបផងដែរថា យោងតាមរបាយការណ៍ជាច្រើនបានឱ្យដឹងថា បុគ្គលិកសាកល្បងគឺជា គោលដៅ នៃការបញ្ឈប់ការងាររបស់រដ្ឋបាល Trump។ ក្នុងនោះនិយោជិតថ្មីដែលបាននៅក្នុងកម្លាំងការងារសហព័ន្ធតិចជាងមួយឆ្នាំ ហើយគ្មានលទ្ធភាពទទួលបានការការពារការងារមួយចំនួន រួមទាំងសិទ្ធិក្នុងការប្តឹងតវ៉ាពីការបញ្ចប់ការងារមានចំនួនជាង ២០០,០០០នាក់៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:53", "date_created": "2025-03-17T08:23:09.852Z", "category": "ហិរញ្ញវត្ថុ", "views": 263, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ប្រយ័ត្នបំណុល២នេះ! បំណុល២ប្រភេទអ្នកត្រូវឆ្លងកាតនិងត្រូវប្រយ័ត្នបំផុត បើមិនចង់រស់នៅវេទនា	https://business-cambodia.com/articles/two-debts-that-you-have-to-be-careful	តាមពិតទៅរឿងបំណុលនេះមនុស្សយើងភាគច្រើនសុទ្ធតែត្រូវឆ្លងកាត់ព្រោះក្នុងការរស់នៅមនុស្សមានតម្រូវការលុយសម្រាប់ប្រើប្រាស់ក្នុងគោលបំណងផ្សេងៗហើយខ្វះខាតលុយដូច្នេះពួកគាត់ត្រូវពឹកពាក់ខ្ចីលុយគេនិងខ្ចីលុយធនាគារដើម្បីសម្រេចគោលដៅហិរញ្ញវត្ថុរបស់ខ្លួន។   ទាក់ទងនឹងបំណុលនេះដែរ ខាងក្រោមនេះគឺជាបំណុល២ប្រភេទដែលអ្នកត្រូវឆ្លងកាត់និងត្រូវប្រុងប្រយ័ត្នប្រើប្រាស់ឲ្យបានត្រឹមត្រូវដើម្បីចៀសវាងរស់នៅវេទនាព្រោះបំណុលមិនអាចកសាងជីវភាពធូរធារមានបានដូចគេដូចឯង   ១. បំណុលបង់រំលស់សម្ភារ បំណុលបង់រំលស់សម្ភារគឺជាបំណុលដែលភាគច្រើនកើតមានមុនរៀបការហើយភាគច្រើនអ្នកដែលមានបំណុលនេះគឺជាយុវជន និងអ្នកធ្វើការជាដើម។ ជាទូទៅមនុស្សប្រើប្រាស់កម្ចីដើម្បីបង់រំលស់សម្ភារមួយចំនួនដូចជា ទូរស័ព្ទដៃទំនើប ម៉ូតូ ឡាននិងគ្រឿងអេឡិចត្រូនិចផ្សេងៗទៀត។    ដើម្បីកុំឲ្យប៉ះពាល់ដល់ហិរញ្ញវត្ថុក្នុងពេលខាងមុខ មុននឹងអ្នកខ្ចីលុយគេទៅបង់រំលស់របស់ អ្នកត្រូវគិតពីលទ្ធភាពរបស់ខ្លួនឯង។ ត្រង់នេះអ្នកមិនគួរខ្ចីលុយទៅបង់រំលស់សម្ភារដែលថ្លៃពេកលើពីលទ្ធភាពខ្លួនឯងនោះទេព្រោះវាធ្វើឲ្យអ្នករងសម្ពាធនៃលុយកាក់ប្រចាំខែនិងបាត់ឱកាសក្នុងការយកលុយទៅសន្សំនិងវិនិយោគដើម្បីអនាគត។   ឧទាហរណ៍បើអ្នកប្រាក់ខែត្រឹម២៥០ដុល្លារហើយទៅបង់រំលស់ទូរស័ព្ទiPhone២ពាន់ដុល្លារដោយមួយខែត្រូវបានបង់១០០ដុល្លារ នោះអ្នកច្បាស់ជារងសម្ពាធនៃលុយកាក់រស់នៅស៊ីអត់ស៊ីឃ្លានហើយមួយខែៗគ្មានសល់លុយសម្រាប់ឡើយ។ ការប្រើប្រាស់បំណុលបែបនេះមិនបានធ្វើឲ្យអ្នករីកចម្រើនកើមលុយនោះទេតែផ្ទុយទៅវិញធ្វើឲ្យអ្នកកាន់តែវេទនាហើយសម្លាប់ឱកាសអ្នកមិនឲ្យសន្សំនិងវិយោគសម្រាប់អនាគតឡើយ។   ២. បំណុលទិញផ្ទះ ក្រោយអ្នករៀបការមានគ្រួសារ មនុស្សភាគច្រើនសុទ្ធតែចង់បានផ្ទះរស់នៅផ្ទាល់ខ្លួនមួយសមរម្យដើម្បីជាម្លប់ក៏កក់ក្ដៅសម្រាប់ក្រុមគ្រួសារ។ ដោយសារការទិញផ្ទះគឺជាការចំណាយដ៏ច្រើនបំផុតក្នុងខ្សែជីវិតតបស់មនុស្ស ដូច្នេះហើយមនុស្សភាគច្រើនតែងតែខ្ចីលុយទិញផ្ទះហើយបង់រំលស់ប្រចាំខែ។   អ្វីដែលអ្នកត្រូវប្រយ័ត្នទាក់ទងនឹងការទិញផ្ទះបង់រំលស់គឺទាក់ទងនឹងលទ្ធភាពនៃការបង់ប្រចាំខែនិងតម្លៃផ្ទះដែលគួរទិញក៏ដូចជាប្រភពចំណូលដែលអ្នកមាន។   ត្រង់នេះអ្នកត្រូវមានប្រភពចំណូលមួយទៀតទាត់ដើម្បីអាចផ្គត់ផ្គង់ការចំណាយក្នុងការរស់នៅប្រចាំខែនិងអាចបង់រំលស់ផ្ទះប្រចាំខែថែមទាំងសល់លុយខ្លះសម្រាប់សន្សំនិងនិយោគដើម្បីកសាងជីវភាពឲ្យកាន់តែធូរធារនាពេលបច្ចុប្បន្ននិងអនាគត។     លើសពីនេះអ្នកមិនត្រូវទិញផ្ទះដែលថ្លៃពេកនោះទេព្រោះការទិញផ្ទះថ្លៃពេកនឹងធ្វើឲ្យអ្នករស់នៅរងសម្ពាធខ្លាំងពោលគឺមួយខែៗលុយដែលរកបានគឺយកទៅបង់រំលស់ផ្ទះហើយខ្វះខាតលុយសម្រាប់ចំណាយក្នុងការរស់នៅក៏ដូចជាសម្រាប់សន្សំនិងយោគ។ ត្រង់ចំាថាបំណុលផ្ទះទិញមិនមែនតែមួយឆ្នាំនោះគឺត្រូវការពេលរាប់ឆ្នាំទើបអ្នកអាចបង់អស់។ ដូច្នេះបើអ្នកមិនមានប្រភពចំណូលទៀតទាត់ហើយទិញផ្ទះថ្លៃលើសពីលទ្ធភាពនោះអ្នកនឹងរស់នៅវេទនាជាមួយបំណុលទិញផ្ទះរាប់ឆ្នាំ។   ជាការរឿល្អ អ្នកមិនគួរបង់រំលស់១០០%នៃតម្លៃទិញផ្ទះព្រោះអ្នកនឹងជាប់បំណុលច្រើនជាពិសេសការប្រាក់ច្រើន។  លើសពីនេះអ្នកមិនគួរបង់រំលស់ប្រចាំខែលើសពី៥០%នៃចំណូលប្រចាំខែនោះទេ។ ឧទាហរណ៍បើប្រាក់ខែ១០០០ដុល្លារ អ្នកគួរតែបង់រំលស់ប្រចំាំខែត្រឹម៥០០ដុល្លារចុះក្រោមបានហើយ៕	{ "spider_name": "businesscambodia", "scrape_at": "2025-06-14_19:39:53", "date_created": "2025-03-17T07:49:01.126Z", "category": "ហិរញ្ញវត្ថុ", "views": 1706, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
សេដ្ឋីម្នាក់នេះថា គាត់មិនដែលជួប CEOណា មានចរិតបែបនេះ ដូច Elon Musk ឡើយ	https://business-cambodia.com/articles/kevin-o-leary-said-about-leadership-of-elon-musk-and-steve-job	សេដ្ឋីកាណាដាលោក  Kevin O'Leary មានរហស្សនាមថា Mr. Wonderful ដែលជាវិនិយោគិនដ៏ល្បីនៅកម្មវិធីបណ្តុំសហគ្រិន Shark Tank បាននិយាយថាលោកមិនដែលឃើញនាយកប្រតិបតិ្តណាមានចរិតគ្មានការអត់ធ្មត់ដូចលោក Elon Musk នោះឡើយ។   នៅលើបណ្តេញសង្គម X លោក Kevin O'Leary បានហៅ Elon Musk ថាជាមនុស្សមិនមានការអត់ធ្មត់ ព្រោះបើនៅក្នុងអង្គប្រជុំមួយ បើមានមនុស្សមិននិយាយអ្វី មិនមានប្រយោជន៍សម្រាប់គាត់ទេ គាត់នឹងចាកចេញពាក់កណ្តាលទីនៃការសន្ទនា ដោយមិនខ្វល់ពីរឿងខុសឆ្គង ឬធ្វើការសុំទោសអ្វីនោះឡើយ។   ក្នុងនោះ O'Leary បានប្រៀបធៀបលោក Elon Musk ទៅនឹង CEO ម្នាក់ទៀតដែលអ្នកទាំងពីរមានចរិតដូចគ្នានោះគឺលោក Steve Jobs ។ គាត់បាននិយាយថា អត្តចរិតរបស់អ្នកទាំងពីររូបនេះគឺដឹកនាំដើម្បីប្រសិទ្ធិភាពតែមួយមុខគត់ អ្នកទាំងពីរនឹងមិនខ្វល់ពីរឿងអ្វីផ្សេងឡើយ។   តាមរយៈបទពិសោធដែលធ្លាប់បានធ្វើការជាមួយលោក Steve Jobs ស្រាប់នៅក្រុមហ៊ុន Apple, O'Leary បានបញ្ចាក់ពីផ្នត់គំនិតដឹកនាំរបស់ Steve ថាលោកជា CEO ដែលចំណាយពេលវេលាទៅលើគោលដៅនិងតម្រូវការរបស់ខ្លួនឯងជាង អ្វីៗផ្សេងទៀត ។   ចំណែកឯការស្នើសុំ ការប្រជុំដែលមិនចំគោលដៅដែលចង់បាន ការនិយាយរឿងតូចតាច គឺជាការខ្ជះខ្ជាយពេលវេលាគ្មានប្រយោជន៍សម្រាប់ពួកគេ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-17T07:30:00.322Z", "category": "ភាពជាអ្នកដឹកនាំ", "views": 411, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
រកបានប៉ុន្មានក៏មិនសល់! ប្រើស្នៀតសំងាត់៣នេះ ធានាឈប់ដាច់លុ.យ ហើយសល់ទ្រព្យលឿន	https://business-cambodia.com/articles/3-tips-for-saving-money	រកបាន ៥០០ដុល្លារ ក៏មិនគ្រប់ រកបាន ១០០០ដុល្លារ ក៏មិនសល់។ នេះជាជំងឺមហារីកហិរញ្ញវត្ថុមួយ ដែលពិបាកព្យាបាល ខណៈវាធ្វើឲ្យមនុស្សជាច្រើនរស់នៅដាច់យ៉ៃ ទោះខំរកប្រាក់ខ្លាំងក៏ដោយ។ ខាងក្រោម គឺជាស្នៀតសំងាត់ធំៗ៣ ធានាជួយឲ្យអ្នកឈប់ដាច់លុយ ហើយសល់ទ្រព្យលឿនទៀត៖   ១/. ប្រើប្រាស់ច្បាប់ ៣០ថ្ងៃ៖ នៅពេលអ្នកចង់បានអ្វីមួយ ចាំបាច់ត្រូវប្រើប្រាស់ច្បាប់ ៣០ថ្ងៃ ដោយសរសេរវាចុះលើក្រដាសហើយទុករយៈពេល ៣០ថ្ងៃ ចាំទិញរបស់នោះ។ ការពន្យារពេលបែបនេះ វាជួយឲ្យយើងកាត់បន្ថយចំណង់ ហើយរង់ចាំកាន់តែយូរ ចំណង់កាន់តែថយចុះ។ ដូច្នេះអ្នកនឹងចំណាយលុយទៅលើរបស់ណាដែលពិតជាចាំបាច់សម្រាប់អ្នកប៉ុណ្ណោះ។   ២/. ទម្លាប់ដក ១០% ជាប្រចាំខែសម្រាប់សន្សំ៖ មុនទូទាត់ការចំណាយ គួរដក ១០% នៃប្រាក់ចំណូលសរុប ដើម្បីដាក់ចូលទៅក្នុងកញ្ចប់សន្សំ។ ការសន្សំមិនអាចធ្វើឲ្យអ្នកក្លាយជាសេដ្ឋីទេ តែលុយដែលអ្នកបានសន្សំគឺជាគ្រាប់ពូជបណ្តុះលុយបន្ថែមទៀត តាមរយៈការវិនិយោគលើទ្រព្យដូចជា ភាគហ៊ុន អចលនទ្រព្យ អាជីវកម្ម ឬចងការប្រាក់ ហើយត្រូវប្រាកដថាអ្នកបានវិនិយោគប្រកបដោយចំណេះ និងកំណត់កម្រិតហានិភ័យបានត្រឹមត្រូវ។   ៣/. សរសេរអ្វីដែលត្រូវទិញមុនទៅផ្សារ៖ អំឡុងពេលដើរផ្សារ អ្នកតែងមានអារម្មណ៍ចង់បាននេះចង់បាននោះ ប្រសិនបើអ្នកមិនសរសេរចុះក្នុងក្រដាស ហើយចេះតែដើរទិញតាមអារម្មណ៍ នោះអ្នកនឹងចំណាយលុយកាន់តែច្រើន។ ដូច្នេះ មុនពេលទៅផ្សារ ឬទិញអ្វីមួយអ្នកត្រូវសរសេរដាក់ក្នុងក្រដាសហើយសួរខ្លួនឯងថា តើវាសំខាន់ ឬចាំបាច់សម្រាប់អ្នកឬអត់។ គន្លឹះនេះអាចជួយឲ្យអ្នកសន្សំលុយបានច្រើនជាងមុនទ្វេរដង។   យ៉ាងណាមិញ ការចេះរកលុយគឺជាសមត្ថភាពមួយ ប៉ុន្តែការចាត់ចែងលុយគឺជាភាពឆ្លាតវៃដែលអ្នកត្រូវតែមាន ព្រោះថាបើអ្នកមិនចេះគ្រប់គ្រងលុយទេនោះ លុយនឹងគ្រប់គ្រងអ្នកទាំងស្រុងមិនខាន ហើយអ្នកនឹងគ្មានថ្ងៃស្គាល់ពាក្យសេរីភាពហិរញ្ញវត្ថុឡើយ៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:53", "date_created": "2025-03-17T07:17:41.709Z", "category": "ហិរញ្ញវត្ថុ", "views": 1330, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
Starbucks សងសំណង ទៅបុគ្គលិកម្នាក់ចំនួន៥០លាន$ ក្រោយមានបញ្ហានេះពេលធ្វើការ	https://business-cambodia.com/articles/starbuck-awarded-50-million-delivery-man-	បុគ្គលិកដែលជាអ្នកដឹកជញ្ចូនម្នាក់ ត្រូវបានក្រុមហ៊ុនកាហ្វេ Starbucks សងសំណងចំនួន៥០លានដុល្លារ បន្ទាប់ពីគាត់បានគ្រោះថ្នាក់ដោយសារតែរលាកតែក្តៅនៅកន្លែង Drive-thru អំឡុងពេលទទួលភេសជ្ជៈពី Barista ដើម្បីរៀបចំដឹកជញ្ចូន កាលពីខែកុម្ភៈ ឆ្នាំ២០២០។    មកដល់បច្ចុប្បន្ននេះ សំណងចំនួន៥០លានដុល្លារពីក្រុមហ៊ុន Starbucks ត្រូវបានសម្រេចដោយតុលាការបន្ទាប់ពីបុគ្គលិកដឹកជញ្ចូនឈ្មោះ Michael Garcia រូបនោះ ធ្វើការប្តឹងទៅកាន់ក្រុមហ៊ុន ក្រោយរូបគេត្រូវរលាកភ្លៅនិងអវយៈភេទដល់កម្រិតទី៣។ ខណៈពេទ្យវិនិច្ឆ័យថាជីវិតជាបុរសរបស់ Garcia អាចនឹងផ្លាស់ប្តូរមួយជីវិត បន្ទាប់ឧបទេ្ទវហេតុនេះ។   យ៉ាងណាមិញការប្តឹងផ្តល់នេះ តុលាការអាមេរិកនៃទីក្រុង Los Angeles បានសម្រេចឱ្យ បុគ្គលិកដឹកជញ្ចូន Michael Garcia ឈ្នះក្តីនិងទទួលសំណង៥០លានដុល្លារ ខណៈក្រុមហ៊ុន Starbucks បានបញ្ជាក់ថាគេនឹងប្តឹងឧទ្ធរណ៍បន្តទៀត ដោយសារក្រុមហ៊ុនជឿជាក់យ៉ាងច្បាស់អំពីស្តង់ដារសុវត្ថិភាពរបស់ហាង។   ថ្មីៗនេះបើតាមសេចក្តីថ្លែងការណ៍របស់ក្រុមហ៊ុន Starbucks បានបញ្ជាក់យ៉ាងដូច្នេះថា Starbucks បានធ្វើសេចក្តីថ្លែងការណ៍មួយថា «យើងអាណិតដល់លោក Garcia ប៉ុន្តែយើងមិនយល់ស្របនឹងការសម្រេចចិត្តរបស់តុលាការ ដែលថាយើងមានកំហុសចំពោះឧប្បត្តិហេតុនេះ ហើយជឿថាការខូចខាត ដែលផ្តល់អោយគឺហួសប្រមាណ»។   សូមបញ្ជាក់ថាករណីគ្រោះថ្នាក់ការងារបែបនេះមិនមែនជាលើកទីមួយទេសម្រាប់សង្វាក់ផលិតកម្មកាហ្វេនិងអាហារល្បីៗ ដូចជា Starbucks ឬ Macdonald ជាដើម ដោយមានពេលខ្លះអាហារក្តៅពេក សម្រាប់អតិថិជនហើយគេប្តឹងក៏មាន៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:53", "date_created": "2025-03-17T06:33:53.804Z", "category": "ភាពជាអ្នកដឹកនាំ", "views": 5142, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.